
AVERTO DE LA ELDONFAKO 


En ĉi-tradukaĵo, la legantoj renkontos kelkajn neo- 
logismojn pri kies neceseco kaj taŭgeco ni mem ne 
volas juĝi nek respondi. 

Por konformiĝi al deziresprimo de la V-a S. A. T.- 
Kongreso (Wien) ni intencis anstataŭigi tiujn neolog- 
ismojn per terminoj pli konataj kaj ne malpli cel- 
trafaj kaj precizaj. Tiucele ni provis interrilati kun la 
tradukintoj. Sed la tempo pasis kaj respondo al niaj 
leteroj ne alvenis. Konsiderante ke nelojala estus per- 
forti la tradukaĵon sen speciala permeso de la aŭtoroj, 
ni do lasis senŝanĝe tiujn neologismojn, kaj ĉiun el ili 
signis per steleto (*). Fine de la libro, sur apartaj 
paĝoj, oni trovos klarigojn (sinonimojn, analogajn ter- 
minojn, ekzemplojn, k.t. p.) pri ĉiu neologismo. 

Ni lasu al la estonteco la zorgon decidi ĉu la en- 
kondukitaj neologismoj estas necesaj kaj trafe elektataj. 
Tiel farante ni obeos la saĝajn konsilojn de la aŭtoro 
de esperanto. 


ANTAUPAROLO 


Esperanto estas internacia lingvo precipe de la 
laboraj klasoj. Jen kial estas speciale necese eldonadi 
en Esperanto la librojn, kiuj celas plej larĝajn rondojn 
de loĝantaro kaj kiuj antaŭ ĉio rilatas al la problemoj 
de internacieco, de internacia komunikiĝo kaj unuiĝo, 
kiuj traktas pri idealoj de la evoluo de homa personeco, 
pri idealoj de la evoluo fizika, intelekta, emocia, este- 
tika kaj sociala — t. e. etika — kaj vola. 

Ekzistas verkistoj, kiuj faris precipe multe en tiu 
direkto. La plej eminentaj el ili estas : Tolstoj, La- 
vrov, Emerson, Ruskin, Thoreau kaj Kropotkin. 

Tolstoj donis idealojn de la morala evoluo kaj 
per sia vivo, per siaj helaj, koloraj literaturaj fguroj, 
per siaj verkoj, konstatis la grandan socian signifon 
de la intelekte evoluinta personeco. 

Lavrov prezentis al ni idealon de la intelekta 
evoluo kaj pruvis la grandegan socian signifon de la 
intelekte evoluinta, « kritike pensanta » personeco. 

Ĉe Emerson ni trovas la idealon de la vola evoluo 
kaj pruvojn de la grandega socia signifo de la per- 
soneco kun forte disvolvita volo. 

Ruskin donis idealojn de la estetika evoluo kaj 
montris grandan socian signifon de la estetiko, kaj ankaŭ 
per sia vivo kaj agado montris eblecon kaj signifon 
de la plej intima interligo kaj de la p!ej intima inter- 
eĥko inter la estetika kaj etika evoluo. 


t 

Thoreau donis brilan ekzemplon de la ideala kaj 
penetranta amo al la naturo kune kun profundega 
kompreno de la naturo. 

Sed precipe larĝaj idealoj por la evoluo de la homa 
personeco estas donitaj de Kropotkin : — la idealo de 
la fizika disvolviĝo, realigata en neceseco de fizika 
laboro por ĉiu homo, la idealo de ĉiuflanka intelekta 
evoluo, kies ekzemplo estas mem Kropotkin. Tusinta 
en siaj verkoj preskaŭ ĉiujn fakojn de homaj scioj, la 
idealojn de morala kaj socia evoluo, la idealojn de 
la socivivo, kiu disponigas plenan liberecon por la 
elmontriĝo de la persono kaj de ĝia vola agado, 
la idealojn de la socivivo, bazita sur interhelpo kaj 
kooperado, sur la sento de solidareco, sur profunda 
respekto al la homa personeco, kaj sur la rekono de 
ĝia plej alta valoro kaj plena netuŝebleco. 

Jen kial estas precipe necesa la esperanta eldono 
de Kropotkin-verkoj kaj antaŭ ĉio de lia Etiko; ne- 
cesa ĝuste nun, en la periodo de retaksado de ĉiuj 
valoraĵoj, en la periodo de ruinigo de la malnova 
mondrigardo, de la malnova sociordo, kaj konstruiĝo 
de la novaj mondrigardo kaj sociordo. Por krei novan 
mondkoncepton kaj novan sociordon estas necesaj 
science argumentitaj etikaj konstrueroj, kiel gvidaj 
steloj, kiel fontoj de la inspiro. Kaj ĝuste tielaj estas 
la etikaj konstruaĵoj de Kropotkin, forte argumentitaj 
per la faktaro de la biologio kaj sociologio. 


N. KABANOV. 
Novembro 1924, Moskvo. 

CAPITRO UNUA 


La moderna bezono konstrui fundamenton 
de la moralo (') 


La sukcesoj de la scienco kaj filozofio dum la lasta 
jarcento. — La progreso de l' moderna tekniko. 
— La kreeblo de la etiko bazanta sur la natur- 
sciencoj. — La modernaj moralteorioj. — La ĉefa 
manko de l modernaj etiksistemoj. — La leorio 
de la porekzista batalo; ĝia malĝusta interpretado. 
— La interhelpo en la naturo. — La naturo ne 
estas amorala". — La unuaj instruoj pri moralo 
estas akirataj de la homo el observado de l na- 
turo (°). 


Kiam ni revuas la grandozajn” sukcesojn 
de l natursciencoj en la daŭro de la 19-a jar- 
cento kaj vidas ti-kion ili promesas al ni en 
sia plua evoluo, ni ne povas ne konscii, ke 
antaŭ la homaro aperas nova periodo de ĝia 


(4) Tiu-ĉi ĉapitro unue aperis anglalingve en la revuo 
Nineteenth Century, en aŭgusta numero de la jaro 1904. 

(2) La resumoj de l ĉapitroj estas faritaj de K-do 
N. Lebedev. 

vivo, aŭ almenaŭ ke ĝi tenas en siaj manoj 
ĉiujn rimedojn por aperigi tiun novan epokon. 

Dum la lasta jarcento, sub la nomo de 
l scienco pri homo (antropologio), la scienco 
pri primitivaj soci-instituaĵoj (prahistoria etno- 
logio) kaj la historio de religioj, — estas kre- 
itaj novaj branĉoj de la kono, kiuj malkovras 
al ni absolute novan koncepton pri la tuta 
evoluprocedo de l homaro. Aliflanke, danke 
al la eltrovoj en la sfero de fiziko koncerne 
strukturon de astroj kaj de la materio ĝene- 
rale, kreiĝis nova kompreno pri la vivo de 
l' universo. Samtempe la antaŭaj doktrinoj pri 
origino de la vivo, pri la situo” de la homo 
en la kosmo, pri esenco de la racio, estis 
radikale ŝanĝitaj rezulte de rapida evoluo de 
l' vivscienco (biologio), la apero de I’ teorio pri 
disvolvo (evoluteorio) kaj ankaŭ dank' al la 
progreso de l' scienco pri psika vivo (psiko- 
logio) de la homo kaj de I’ animaloj”. 

Kiam oni diras, ke en ĉiuj siaj fakoj (eble 
escepte la astronomia) la sciencoj pli progresis 
dum la 19-a jarcento ol dum ajnaj pasintaj 
tri aŭ kvar jarcentoj, — tio ne estas ankoraŭ 
sufiĉa. Necesas retroveni je pli ol du jarmiloj 
en la epoko de la disfloro de filozofio en 
antikva Grekio por trovi la saman vekiĝon 
de la homa penso. Sed eĉ tiu ĉi komparo 
estus neĝusta, ĉar tiutempe la homo ne jam 
atingis tian regadon super tekniko, kian ni 
vidas nun; kaj ĝuste la evoluo de l' tekniko 
ebligas al la homo liberiĝi de la sklavlaboro. 

Samtempe evoluis en la moderna homaro 
aroge-kuraĝa inventospirito, kiun envivigis la 
ĵusaj sukcesoj de l sciencoj. La rapide sin- 
sekvintaj inventoj tiagrade kreskigis la pro- 
duktivon de l' homa laboro, ke por modernaj 
civilizitaj popoloj fine ekestis atingebla tia 
ĝenerala bonstato, pri kiu oni eĉ ne povis revi 
dum la antikvo, mezepoko, aŭ la unua duono 
de la 19-a jarcento. Unuafoje la homaro 
povas aserti, ke ĝia povo kontentigi ĉiujn 
siajn bezonojn superis la mem bezonojn, ke 
nun ne plu necesas ŝarĝi la jugon de l mi- 
zero kaj humiliĝo sur tutaj homklasoj por 
bonstatigi la malmultajn kaj faciligi al ili 
pluan spiritevoluon. La ĝenerala kontento ne- 
niun ŝarĝanta per la premanta kaj senperson- 
eciga laboro fariĝas nun ebla, kaj la homaro 
povas fine rekonstrui sian tutan soci-vivon 
sur la principoj de l justo. 

Ĉu sufiĉos al la modernaj civilizitaj popoloj 
la konstrua socikreivo kaj kuraĝo por utiligi 
la konkirojn de la homa penso al la ĝenerala 
bono? Malfacile estas antaŭdiri. Sed la solo 
estas senduba : la ĵusa disfloro de l' scienco 
jam kreis la spiritan atmosferon, necesan por 
funkciigi konformajn fortojn kaj ĝi jam donis 
al ni necesajn konojn por efektivigo de tiu 
granda tasko. 

Retroveninte al la sama filozofio de l' na- 
turo, malatentita depost la antikva Grekio ĝis 
kiam Bacon vekis la sciencan esploron el ĝia 
longa dormetado, la moderna scienco konstruis 

la fundamenton de l' kosmogonio, liberigita 
de supernaturaj hipotezoj kaj de la metafizika 
« mitologio de la pensoj », — kosmogonio tiom 
granda, poezia kaj inspira kaj tiom penetrita 
de la spirito libereca, ke ĝi certe kapablas 
ekvivigi novajn fortojn. La homo ne plu 
bezonas meti la vestojn de l superstiĉo sur 
siajn idealojn de la morala belo kaj sur siajn 
ideojn pri la juste konstruita socio; li plu ne 
bezonas atendi la socirekonstruon flanke de la 
Plejsaĝulo. Li povas prunti siajn idealojn el 
la naturo, kaj el la studo de ĝia vivo li povas 
ĉerpi la bezonatajn fortojn. 

Unu el la ĉefaj akiraĵoj de la moderna 
scienco estis, ke ĝi pruvis la nedetrueblon 
de la emergio, malgraŭ ĉiuj eblaj modifoj. 
Por la fizikistoj kaj matematistoj* tiu penso 
estis riĉa fonto de diverspecaj malkovroj ; 
esence per ĝi estas penetritaj ĉiuj modernaj 
esploroj. Sed ankaŭ la filozofia signifo de tiu 
eltrovo estas egale grava. Ĝi kutimigas la 
homon kompreni la vivon de l' universo kiel 
seninterrompan, senfinan ĉenon de l' trans- 
formiĝoj de la energio : mekanika movo povas 
iĝi sono, varmo, lumo, elektro; kaj inverse, 
ĉiu el tiuj energispecoj aparte estas transform- 
ebla en aliujn. Kaj inter ĉiuj ĉi-transformiĝoj 
la estiĝo de nia planedo, la laŭgrada evoluo de 
ĝia vivo, ĝia fina malkomponiĝo estonta kaj 
retroveno al la granda kosmo, ĝia absorbiĝo en 
la universo estas nur senfine etaj fenomenoj — 
simpla minuteto en la vivo de l’ astromondoj. 


ĈAPITRO UNUA 15 

La samo okazas ankaŭ ĉe la studo de l’ or- 
gana vivo. La esploroj faritaj en la vasta inter- 
regiono, kiu apartigas la neorganan mondon 
de la organa kaj kie la plej simplaj vivo- 
procedoj ĉe malsuperaj fungoj estas apenaŭ 
distingeblaj kaj tamen nesufiĉe de la kemia 
atommovado, konstante okazanta en la kom- 
plikaj korpoj, — ĉi-esploroj forigis de la vivo- 
fenomenoj ilian misteran, mistikan karakteron. 
Samtempe niaj vivkonceptoj tiom vastiĝis, ke 
ni kutimas nun konsideri la amasiĝon de ma- 
terio en la universo — ĉu en solida, ĉu fluida, 
ĉu gasa formo (al la lasta apartenas nebulozoj 
en la stela mondo) kiel ion vivantan kaj pasanta 
la samajn ciklojn de l' evoluo kaj malkompon- 
iĝo, kiel tiuj de la vivestaĵoj. Plue retroven- 
inte al la pensoj iam ĝermintaj en la antikva 
Grekio, la moderna scienco, paŝo post paŝo, 
finobservis la mirindan evoluon de l vivestaĵoj 
de la protozooj, apenaŭ nomindaj « organ- 
ismoj », ĝis la senfina diverso de l' vivestaĵoj, 
kiuj nun loĝigas nian planedon kaj belkronas 
ĝin. Kaj fine kutimiginte nin al la penso, ke 
ĉiu vivestaĵo prezentas grandegmezure la pro- 
dukton de l' medio, en kiu ĝi vivas, la biologio 
solvis unu el la plej grandaj enigmoj de la 
naturo : ĝi eksplikis" la adaptiĝon al la viv- 
kondiĉoj, renkontataj de ni ĉiupaŝe. 

Eĉ en la plej enigma vivelmontro, en la 
penso- kaj sento-sfero, kie la homa intelekto 
perceptas la procedojn mem, per kies helpo 
ĝi fiksas la impresojn ricevatajn elekstere, eĉ 

en tiu malplej esplorita sfero, la homo suk- 
cesis ĵeti la rigardon en la mekanismon de la 
penso per esplormetodoj uzataj en la fizio- 
logio. 

Fine en la vasta regiono de homaj insti- 
tuoj*, moroj kaj leĝoj, superstiĉoj, kredoj kaj 
idealoj estis ĵetita tia brila lumo de la antro- 
pologiaj skoloj de historio, leĝoscienco kaj 
socia ekonomio, ke oni povas diri kun certo, 
ke la celado al «la pleja feliĉo por la plejo 
da homoj » jam ne plu estas revo, nek utopio. 
Gi estas ebla. Kaj plie estas ankaŭ pruvita, 
ke la bonstato kaj feliĉo ĉu de la tuta popolo 
ĉu de aparta klaso ne povas esti bazitaj eĉ 
provizore sur la premado super aliaj klasoj, 
nacioj aŭ rasoj. 

La moderna scienco atingis tiamaniere du- 
oblan celon. Unuflanke ĝi donis al la homo 
tre valoran lecionon de modesto. Ĝi instruas 
al la homo sin konsideri nur kiel senfine eta 
universo. Ĝi elpuŝis la homon el malvasta 
egoista apartiĝo kaj forigis lian memfidon, 
pro kiu li konsideris sin la centro de l uni- 
verso kaj speciala zorgato de l kreinto. Gi 
komprenigas al la homo, ke ekster la granda 
Tuto nia « Mio» estas nulo, ke « Mio» ne 
povas eĉ sin defendi sen iu « Vio». Kaj ali- 
flanke la scienco samtempe montris kiel po- 
tenca estas la homaro en sia progresanta 
evoluo, se ĝi scipove utiligas la senliman 
energion de l' Naturo. 

Tiamaniere la scienco kaj la filozofio hav- 

igis al ni materian forton, samkiel pensliberon, 
ambaŭ necesaj por estigi en la vivo agantojn, 
kiuj kapablus konduki la homaron sur la nova 
vojo de l ĝenerala progreso. Ekzistas tamen 
unu sciencobranĉo, kiu restas post aliuj. Tiu 
branĉo estas la etiko, — la doktrino pri la 
fundamento de l moralo. | 

La doktrino, konforma al moderna stato 
de l' scienco kaj kapabla utiligi ties konkirojn 
por konstrui fundamenton de l moralo sur 
larĝa filozofia bazo, la doktrinon, kiu donus 
al la civilizitaj popoloj la inspiran forton por 
la granda venonta rekonstruo, — tia doktrino 
ne estas ankoraŭ aperinta. Kaj tamen ĝia 
bezono estas ĉiuloke kaj ĉiumomente sentata. 
Novan realan moralsciencon, same liberigitan 
de |’ religia dogmismo, superstiĉoj kaj meta- 
fizika mitologio, kiel jam estas liberiĝinta la 
moderna naturscienca filozofio kaj samtempe 
inspiritan „de sublimaj" emocioj kaj helaj es- 
peroj, sugestataj al ni per la moderna kono 
pri homo kaj lia historio — jen kion insiste 
postulas la bomaro. 

Nenia dubo ekzistas pri la eblesto de tia 
scienco. Se la naturesplorado havigis al ni 
la principojn de l' filozofio, kiu ampleksas la 
vivon de l' tuta universo, la evoluon de viv- 
estaĵoj sur la tero, la leĝojn de l' psika vivo 
kaj la evoluon de l' socioj, — do la sama 
esplorado devas al ni havigi naturan esplikon” 
pri la fontoj de morala sento. Ĝi devas montri 
al ni kie ripozas la fortoj, kapablaj levadi 

la moralsenton ĝis la ĉiam pli granda alteco 
kaj pureco. Se la meditado al la universo kaj 
intima konateco kun la naturo povis naski 
altan inspiron ĉe la grandaj naturistoj kaj 
poetoj de la 20-a jarcento, se la penetrado en 
la profundon de l’ Naturo povis plivigligi la 
pulsadon de la vivo ĉe Gcethe, Byron, Shelly, 
Lermontov dum observado al muĝanta vent- 
ego, al kvieta kaj majesta montoĉeno aŭ mal- 
luma arbaro kun ĝiaj loĝantoj, — kial do pli 
profunda penetro en la vivon de l homo kaj 
de lia sorto ne povus egale inspiri poeton ? 
Kaj kiam la poeto trovas ĝustan esprimon 
por sia sento de komuneco al la kosmo kaj 
sia unueco kun la tuta homaro, li ekkapablas 
inspiri milionojn da homoj per sia impulso. 
Li sentigas en ili la plej bonajn fortojn, li 
vekas en ili la deziron iĝi ankoraŭ pli bonaj. 
Li vekas en homoj ĝuste tiun ekstazon, kiun 
oni antaŭe konsideris kiel religian atribuaĵon. — 
Kaj efektive, kion prezentas la psalmoj, en 
kiuj multaj vidas la plej altan esprimon de 
religi-emocio, aŭ la plej poeziaj partoj de la 
sanktaj libroj de l' oriento? Ja nur provojn 
esprimi ekstazon de la homo dum la meditado 
al la universo, ja nur vekiĝon en li de la 
sento pri poezio de l' naturo. 

La bezono pri realisma etiko estis sentata 
jam dum la unuaj jaroj de l' scienca Renask- 
iĝo, kiam konstruante la fundamenton por 
renaskiĝo de l' sciencoj Bacon skizis ankaŭ la 
elementajn trajtojn de la empira scienca etiko, 

malpli detale ol tion faris liaj adeptoj sed 
kun tia larĝa ĝeneraligo, kiun atingis nur 
nemultaj kaj kiun oni malmulte superis eĉ 
niatempe. 

La plej bonaj pensistoj de la 17-a jarcento 
daŭrigis labori samdirekte, penante verki etik- 
sistemojn sendependaj de la religiaj ordonoj. 
Hobbes, Cudworth, Locke, Shaftesbury, 
Paley, Hutcheson, Hume kaj A. Smith ku- 
rage laboris en Anglio por solvi tiun pro- 
blemon, ĝin ĉiuflanke studante. Ili indikis 
naturfontojn de l morala sento kaj en siaj 
difinoj de moralaj taskoj ili plejparte (escepte 
Paley) sin bazis same sur la grundo de I’ po- 
zitiva kono. Diversavoje ili penadis kunigi 
« intelektismon > (raciecon) kaj « utilismon'» 
(teorio pri utileco) de Locke kun « moral- 
sento > kaj « sento de Belo > de Hutcheson, 
kun « teorio de asociado » de Hartley kaj 
kun etiko de la sento de Shaftesbury. Trakt- 
ante la celojn de l' etiko kelkiuj el ili jam 
parolis pri tiu « harmonio » inter memamo kaj 
zorgo pri siaj familianoj, kiu ekludis tian 
rolon en la etikteorioj de la 19-a jarcento; 
kaj ili ĝin traktis interlige kun la « aspiro al 
laŭdo » de Hutcheson kaj kun « simpatio » de 
Hume kaj A. Smith. Fine, se ili estis en 
embaraso doni racian eksplikon” al la sento 
de l' devo, tiam ili sin turnis ĉu al la influo de 
religio en prahistoria epoko, ĉu al la « de- 
naska sento », ĉu al la pli-malpli modifita 
teorio de Hobbes, kiu opiniis, ke la leĝoj 

kaŭzas socion kaj ke primitiva sovaĝulo estas 
malsociema animalo. 

La francaj materialistoj kaj enciklopedi- 
istoj diskutis pri la problemo samdirekte iom 
pli akcentante je memamo kaj penante akord- 
igi du malajn inklinojn de l homa naturo : 
— mallarĝe personecan kaj sociecan. Ili pruvis, 
ke socia vivo nepre akcelas la evoluon de 
la plej bonaj ecoj de l homa naturo. Rous- 
seau kun sia racia religio estis la liganta ĉen- 
ero inter materialistoj kaj kreduloj. Kuraĝe 
traktante sociajn problemojn de la epoko, li 
influis multe pli ol aliuj. Aliflanke eĉ ekstremaj 
idealistoj, kiel Descartes kaj lia adepto-pan- 
teisto Spinoza kaj eĉ certatempe la transcenda 
idealisto Kant, ne plene kredis ke moralaj 
principoj devenas el revelo". Tial ili provis 
meti sub la etikon pli larĝan bazon ne tamen 
rifuzante je la ideo pri superhoma origino de 
morala leĝo. 

Kun ankoraŭ pli granda forto, la sama 
celado trovi la realan bazon por etiko aperas 
en la 19-a jarcento, kiam tuta vico da bone 
pripensitaj etiksistemoj estis kreita sur bazo 
de l' memamo (egoismo), aŭ sur la « homar- 
amo» (Auguste Comte, Littré, k. m. a. iliaj 
adeptoj, malpli konataj) sur la 4 simpatio » 
kaj « intelekta identigo de sia personeco kun 
la homaro » (Schopenhauer), sur la utilismo, 
t.e. « utileco » (Bentham, Mill) kaj fine sur la 
evoluteorio (Darwin, Spencer, Guyau). Ni jam 
ne parolas pri sistemoj kiuj neas la moralon. 

Devenantaj de Larochefoucauld kaj Mande- 
ville, ili estis evoluigitaj en 19-a jarcento de 
Nietzsche kaj de kelkaliuj, kiuj pledis por la 
suverenaj rajtoj de l' persono, sed samtempe 
celis levi la moralnivelon per siaj akraj atakoj 
kontraŭ la duonecaj moralkonceptoj de l' mo- 
derno. 

Du etikteorioj, pozitivismo de Comte kaj 
utilismo de Bentham, profunde influis, kiel 
estas konate, sur la pensadon de nia epoko. 
El la ambaŭ tiu de Comte metis sian stampon 
sur ĉiuj sciencesploroj, per kiuj fieras la mo- 
derna scienco. Ili donas ankaŭ komencon al 
la tuta grupo de derivitaj sistemoj; kaj pres- 
kaŭ ĉiuj distingindaj modernaj esploristoj de 
psikologio, evoluteorio kaj antropologio riĉigis 
la literaturon pri etiko per pli-malpli mem- 
staraj kaj altvaloraj studoj. Sufiĉas se ni men- 
cios el ili Feuerbach, Bain, Leslie Stephen, 
Proudhon, Wundt, Sidgweek, M. Guyau, 
Jodl ne parolante pri multaj aliuj, malpli 
konataj. Fine ni menciu ankaŭ fondiĝon de 
multaj etik-asocioj por vasta propagando de 
moraldoktrinoj, kiuj ne estas bazitaj sur la 
religio. Samtempe estiĝis, en la unua duono 
de la 19-a jarcento, grandoza* movado, laŭ- 
ekstere ekonomia kaj esence profunde etika 
sub la nomoj : « fourrier'ismo >, « owen'ismo >, 
« saint-simon'ismo » kaj, iom poste, 4 inter- 
nacia socialismo » kaj « anarkismo ». Ĉi-mov- 
ado, ĉiam pli kaj pli kreskanta, celas kun 
helpo de ĉiulandaj laboristoj me nur revizi 

la ĉefajn bazojn de ĉiuj moralkonceptoj, sed 
ankaŭ rekonstrui la vivon tiel, ke ĝi mal- 
fermu novan paĝon por moralkonceptoj de la 
homaro. 

Povus ŝajni, ke post tiom da raciismaj 
etiksistemoj, kreitaj dum lastaj du jarcentoj, 
ĉio enportata en tiun regionon estas aŭ ripeto 
de la jam dirito, aŭ provo sintezi diversajn 
partojn de la antaŭe prilaboritaj sistemoj. 
Sed jam la fakto, ke la ĉefaj sistemoj de la 
19-a jarcento — pozitivismo de Comte, teorio 
de utileco (utilismo) de Bentham kaj Mill kaj 
altruista evoluismo (t. e. teorio pri socia evolu- 
ado de la moralo) proponita de Darwin, Spen- 
cer kaj Guyau, — ĉiu aldonis ion esencan al 
teorioj de antaŭuloj, — jam sole tiu fakto 
pruvas, ke la etikproblemo ne estas ankoraŭ 
elĉerpita. 

Se ni prenos sole la tri lastajn teoriojn, 
ni konstatos, ke Spencer bedaŭre ne utiligis 
ĉiujn faktojn, kiuj troviĝas en la rimarkinda 
prietika skizo de Darwin, en lia Origino 
de homo, dume Guyau enkondukis en la es- 
ploron de moralaj impulsoj tian altgrade 
gravan elementon, kian reprezentas superfluo 
de energio en sentado, pensado kaj volado 
kaj kiu ne jam estis atentata de antaŭaj es- 
ploristoj. 

La fakto mem, ke ĉiu nova sistemo povis 
enporti novan kaj gravan elementon jam 
pruvas, ke la scienco pri moralimpulsoj estas 
ankoraŭ tre malmulte formiĝinta. Efektive, 

oni rajtas diri, ke tio eĉ neniam okazos, ĉar 
novaj aspiroj kaj novaj -fortoj, kreotaj de 
novaj vivkondiĉoj ĉiam restos konsiderendaj 
laŭmezure de la plua progresado de la 
homaro. 

Tamen estas sendube, ke ne unu el etik- 
sistemoj, kreitaj en la 19-a jarcento povis kon- 
tentigi eĉ la kleran parton de la civilizitaj 
popoloj. 

Flankenlasante multnombrajn filozofiajn 
studojn, en kiuj la malkontentigo de mo- 
derna etiko estas klare esprimita ('), ni trovas 
plej bonan pruvon en certa retroveno al ideal- 
ismo, kion ni povas konstati ĉe la fino de la 
19-a jarcento. Manko de poezia inspiro en 
la pozitivismo de Littre kaj H. Spencer kaj 
ilia nekapablo doni kontentigan respondon al 
la grandaj problemoj de l' moderno; la mal- 
vasto de kelkaj konceptoj, per kiu distingiĝas 
la ĉefa filozofo de la evoluteorio — Spencer ; 
plue, la fakto, ke la plipostaj pozitivistoj mal- 
akceptas la humanajn teoriojn de la francaj 
enciklopediistoj, — ĉio ĉi akcelis fortan reak- 
cion proĥte al iu nova mistike religia ideal- 
ismo. Kiel tute juste diras Fouillée, la unu- 
flanka interpretado de |’ darvinismo donita al 
ĝi de la ĉefaj reprezentantoj de l' evoluteorio 
(kaj dum unuaj dek du jaroj post apero de 


(t) Sufiĉas citi tie ĉi kritikajn kaj historiajn verkojn 
de Paulsen, Wundt, Leslie Stephen, Lichtenberger, 
Fouillĉe, De Roberti kaj de multaj aliaj. 

Origino de specoj mem Darwin ne protestis 
eĉ per unu vorto kontraŭ tia interpreto) sen- 
dube precipe fortigis la kontraŭulojn de la 
pernatura eksplikado” pri la morala esenco 
de la homo, t. n. « naturismo ». 

Komencinte per kontraŭdiroj al kelkaj 
eraroj de la naturscienca filozofio, la kritiko 
baldaŭ ekatakis ankaŭ la pozitivan konon ĝe- 
nerale. Oni komencis solene proklami la « ban- 
kroton de l' scienco ». 

Tamen al la scienculoj estas konate, ke ĉiu 
ekzakta scienco ĉiam progresas de unu « prok- 
simiĝo » al aliu, t.e. de unua proksimuma 
ekspliko" pri tuta vico de fenomenoj al la 
sekvanta, pli ekzakta alveriĝo. Sed tiun sim- 
plan veron tute ne deziras scii la « kreduloj » 
kaj ĝenerale la mistikamantoj. Kiam ili ek- 
scias, ke en la unua proksimiĝo troviĝas ne- 
ĝustaĵoj, ili rapidas deklari pri 4 bankroto de 
l scienco» ĝenerale. Dume la sciencistoj konas, 
ke la plej ekzaktaj sciencoj, kiel ekzemple 
astronomia, progresas ĝuste per tia vojo de 
pograda alveriĝo. Estis granda eltrovo — ek- 
scii, ke ĉiuj planedoj turniĝas ĉirkaŭ la suno, 
kaj la unua « alveriĝo» estis supozi, ke ili 
rondiras ĉirkaŭ la suno. Poste oni trovis, ke ili 
moviĝas laŭ iom oblongaj cirkloj, t. e. elipsoj. 
Tio estis la dua alveriĝo. Ĝin sekvis tria al- 
veriĝo, kiam ni eksciis, ke ĉiuj planedoj turn- 
iĝas laŭ ondoformaj linioj, konstante devias 
ti-aliun flankon for de l' elipso kaj neniam 
pasas precize la saman vojon. Fine nun, kiam 

ni scias, ke la suno ne estas senmova, sed 
mem kuras en la spaco, — la astronomoj penas 
difini la karakteron kaj la situon de la spiraloj 
laŭ kiuj kuras la planedoj, ĉiam formante iom 
ondoformajn elipsojn ĉirkaŭ la suno. 

La samaj transiroj de unu proksimuma 
solvo de problemoj al sekvanta, pli preciza 
solvo, okazas en ĉiuj sciencoj. Tiel, ekzemple, 
la natursciencoj nun revizas ¢ unuajn alver- 
iĝojn » rilate al vivo, psika agado, evoluo de 
vegetalaj kaj animalaj formoj, strukturoj de 
l materio, k.t.p., kiuj estis atingitaj dum la 
epoko de la grandaj eltrovoj 1856-62 jaroj. 
Tiujn alveriĝojn estas necese revizi por atingi 
la sekvantan « alveriĝon >, t. e. pluajn pli pro- 
fundajn ĝeneralaĵojn. Do jen tiun revizadon 
(reekzamenadon) la profanuloj uzas por kred- 
igi al aliuj, ankaŭ malpli kompetentaj, ke la 
scienco ĝenerale bankrotis en sia penado ek- 
spliki* la grandajn problemojn de la kosmo. 

Nuntempe oni tre ofte deziras anstataŭigi 
la sciencon per la « intuo», t.e. per simpla 
konjektado kaj blinda kredo. Multaj verk- 
istoj retrovenante komence al Kant, poste al 
Schelling kaj eĉ Lotze, predikas nun ¢ inde- 
terminismon » (maldeterminismo), « spiritual- 
ismon », « apriorismon », « personecan ideal- 
ismon >, 4 intuon», k.t. p. kaj pruvas, ke la 
kredo kaj ne la scienco prezentas la forton de 
la vera kono. Tamen ankaŭ tio ne sufiĉis. Nun 
modas mistikismo de Sankta Bernardo kaj de 
nov-platonanoj. Aperas speciale postulo pri 

« simbolismo », pri « nepercepteblo ». Estas eĉ 
renaskita la kredo al mezepoka Satano ('). 

Estas vere, ke nek unu el tiuj novaj ten- 
dencoj atingis vastan kaj profundan influon. 
Sed oni devas konfesi, ke la publika opinio 
hezitas inter du ekstremoj : senespera celado 
retroveni al malkleraj mezepokaj kredoj kun 
ĉiu] iliaj superstiĉoj, idoladorado kaj eĉ la 
kredo al sorĉarto kaj aliflanke la glorado de 
« amoralismo » (senmoraleco) kaj respektego 
al « superaj karakteroj», nun nomataj « super- 
homoj », aŭ « superaj individuiĝoj » (supera 
esprimo de personeco), kiun Eŭropo jam spertis 
foje en la epoko de Byron'iismo kaj roman- 
tismo. 

Kaj tial estas aparte necesa nun esplori, 
— ĉu efektive estas bazita la dubo koncerne 
la aŭtoritaton de la scienco en moralaj pro- 
blemoj kaj ĉu la scienco ne liveras al ni la 
bazprincipojn de l etiko, kiuj estante ĝuste 
esprimitaj povas respondi al modernaj pos- 
tuloj. 

La malgranda sukceso de la etiksistemoj, 
aperintaj dum la lastaj jarcentoj pruvas, ke la 
homon ne povas kontentigi sole la naturscienca 
ekspliko” pri la origino de morala sento. Li 


() Komp. Le mouvement idĉaliste et la reaction 
contre la science, par A. Fouillée, 2 eld. (« La idealismo 
movado kaj la reakcio kontraŭ la scienco 2) ankaŭ Le 
devoir present, par Paul Desjardins (La nuntempa devo), 
„kiu havis 5 eldonojn dum mallonga tempo k. m. a. 

postulas pravigon de tiu sento. En moral- 
problemoj la homoj ne volas sin limigi per 
nura ekspliko* pri fontoj de morala sento kaj 
per la indiko — kiel certaj kaŭzoj akcelis 
ĝian kreskon kaj subtiligon. Tio povas kon- 
tentigi ĉe la studo pri evoluhistorio de iu-ajn 
floro. Sed tie-ĉi ĝi ne sufiĉas. La homoj deziras 
trovi fundkaŭzon por kompreni la senton mem 
de la moralo. Kien ĝi nin kondukas? Cu al 
dezirindaj sekvoj, aŭ, kiel asertas kelkiuj, al 
malpliiĝo de la forto kaj de la kreivo en 
la homgento kaj finfine al ĝia degeneriĝo. 

Se porekzista batalo kaj ekstermado de 
la fizike malplifortaj estas naturleĝo, nepre 
necesa por la progreso, tiam ĉu ne prezentas 
paca « industria stato », promesita al ni de 
Comte kaj Spencer, jam ekdegeneron de la 
homgento, — kiel tion asertas tiom emfaze 
Nietzsche. Kaj se tia rezulto estas nedezirinda, 
— ĉu ne devas ni efektive entrepreni la re- 
taksadon de moralvaloroj, kiuj celas aŭ mal- 
akrigi la bataladon, aŭ almenaŭ malplidolorigi 
ĝin. 

La ĉefan taskon de l' moderna realisma 
etiko prezentas (laŭ rimarkigo de Wundt en 
lia « Etiko ») antaŭ ĉio la difino de l morala 
c-e-l-o, kiun ni aspiras. Sed tiu celo, aŭ celoj, 
kiom ajn idealaj kaj malproksimaj ili estu, 
devas tamen aparteni al la mondo reala. 

La celo de l' moralo ne povas esti io 
« transcenda », t.e. superreala, kiel tion deziras 
kelkiuj idealistoj. Ĝi devas esti reala. Moralan 

kontentigon ni devas trovi en la vivo, sed ne 
en iu eksterviva stato. | 

Kiam Darwin elpaŝis kun sia teorio pri 
« porekzista batalo » kaj prezentis tiun batalon, 
kiel ĉefan motoron de la progresiva evoluado, 
li rediskutigis per tio malnovan problemon pri 
morala aŭ senmorala aspekto de l' naturo. La 
origino de l ideoj pri bono kaj malbono, kiu 
okupis la penson depost la tempo de Zend- 
Avesta, ree ekdiskutiĝis kun nova energio kaj 
kun pli granda profundo ol kiam-ajn. Darwin'- 
anoj prezentis la naturon kiel grandegan ba- 
talejon, kiu vidigus sole ekstermadon den” la 
malfortaj de la pli fortaj, pli lertaj, pli ruzaj. 
Rezultis, ke el la naturo la homo povis lerni 
nur malbonon. 

Tiuj opinioj, kiel konate larĝe vastiĝis. 
Sed se ili estus ĝustaj, la filozofo-evoluisto 
estus solvonta profundan kontraŭdiron, portitan 
de li mem en sian filozofion. Li certe ne povas 
nei, ke la homo havas pli superan ideon pri 
« bono > kaj ke la kredo pri pograda venko 
de la bono super la malbono profunde penetris 
la homan naturon. Sed tiuokaze li devas 
ekspliki", — de kie aperis tiu koncepto pri 
bono? De kie venas tiu kredo al la progreso ? 
Li ne povas trankviligi sin per la epikura 
kredo, kiun poeto Tennyson esprimis per la 
vortoj : « kiel ajn el la malbono fine rezultos 
la bono ». Li ne povas prezenti al si la naturon 
« sangokovrita » — « red in tooth and claw » 
(kun ruĝaj dentoj kaj ungegoj), kiel skribis 

la sama Tennyson kaj la darwinano Huxley, 
— ĉiuloke batalanta kontraŭ la elementoj de 
la bono, — la naturon, kiu per si mem neas 
la bonon en ĉiu vivestajo, ĉar tiam li ne rajtas 
aserti, ke « finfine » la bono tamen triumfos. 
Li devas almenaŭ diri, kiel li eksplikas” tiun 
kontraŭdiron. 

Se la scienculo konfesas, ke la « sola instruo, 
kiun la homo povas eltiri de la naturo estas 
tiu pri la malbono >, tiam li devas konsenti, 
ke ekzistas iu alia influo, eksternatura, eĉ 
supernatura, — kiu sugestas al la homo la 
ideon pri la « suverena bono » kaj kondukas 
la homaran evoluon al supera celo. Kaj tia- 
maniere li nuligos sian penon ekspliki* la 
evoluon de la homaro per agado de nuraj 
naturfortoj (!). 

Fakte la stato de la evoluteorio tute ne 
estas tiom malstabila" kaj ĝi tute ne venigas 
al tiaj kontraŭdiroj, kiajn trafis Huxley, ĉar 
la studo de la naturo neniel pravigas la supre- 
nomitan pesimistan koncepton pri naturvivo, 
kiel tion estis montrinta jam Darwin mem en 
sia dua verko Origino de homo. La koncepto 


(1) Ĝuste tiel okazis al Huxley en lia lekcio « Evoluo 
kaj etiko 2, en kiu li komence refutis ekziston de ajna 
morala elemento en vivo de la naturo kaj per tio estis 
eldevigita konfesi etikan elementon ekster la naturo. 
Pli poste tamen li rifuzis ankaŭ de tiu vidpunkto en la 
postaldonita noto, en kiu li konfesis ekziston de etika 
elemento en socia vivo de animaloj. 

de Tennyson kaj Huxley ne estas plena. Gi 
estas unuflanka kaj tial falsa. Kaj ĝi estas 
tiom pli me scienca, ke Darwin mem montris 
la alian flankon de la vivo de l naturo en 
aparta ĉapitro de la ĵus menciita verko. 

En la naturo mem, skribis li, ni observas 
apud reciproka lukto alian kategorion de faktoj 
kun tute alia senco : la fakton de reciproka 
helpo interne de la speco mem. Kaj ĉi-faktoj 
eĉ pligravas ol la unuaj ĉar ili estas necesaj 
por konservo de la speco kaj ĝia prospero. 
Tiun ekstreme gravan penson, kiun plejmulto 
da darwinanoj rifuzas atenti kaj kiun Alfred 
Russel Wallace eĉ neas, — mi penis disvolvi 
kaj konfirmis per multa faktaro en tuta vico 
da artikoloj, kie mi montris grandegan signifon 
de l' Interhelpo por konservado de animalspecoj 
kaj de la homaro kaj precipe por ilia pro- 
gresiva evoluo, por ilia perfektiĝado ('). 

Neniom peninte malgravigi la fakton, ke 
multego da animaloj sin nutras per specoj 
el aliaj animalklasoj, aŭ per pli malgrandaj 
specoj de la sama klaso, mi indikis, ke inter- 
batalo en la naturo plej ofte estas limita per 
lukto inter diversaj specoj; sed ke interne 
de ĉiu speco kaj tre ofte eĉ interne de grupoj, 
formitaj el diversaj kunvivantaj specoj la inter- 


(t) La revuo Nineteenth Century, 1890, 1891, 1892, 
1894 kaj 1896 jaroj kaj la libro Mutua! Aid, a Factor 
of Evolution, London (Heinemann). (Reciproka Helpo 
kiel Faktoro de Evolucio). 

helpo estas ĝenerala regulo. Kaj tial la socia 
flanko de animalvivo ludas multe pli gravan 
rolon en vivo de la naturo, ol reciproka eksterm- 
ado. Ĝi estas ankaŭ multe pli vasta. Efektive, 
la kvanto de sociemaj specoj inter la remaĉuloj, 
plimulto da mordetuloj, multaj birdoj, abeloj, 
formikoj k.t.p., kiuj vivas ne per ĉasado kontraŭ 
aliuj specoj, estas tre signifa, kaj la nombro 
de individuoj en ĉiu el sociemaj specoj estas 
eksterordinare granda. Krome, preskaŭ ĉiuj 
rabaj bestoj kaj birdoj ankaŭ praktikas certa- 
grade la interhelpon kaj precipe ti-kiuj ne 
degeneras pro rapida ekstermado ĉu flanke de 
la homo, ĉu alikaŭze. La interhelpo estas la 
superreganta fakto de la naturo. 

Sed se la interhelpo estas tiom vasta, tio 
rezultas nur el avantaĝoj, kiujn ĝi donas al 
la uzantaj ĝin animalspecoj kaj kiuj tute aliigas 
la interrilaton de la fortoj malprofite al rabuloj. 
Ĝi prezentas la plej bonan armilon en la granda 
porekzista batalo, en tiu konstanta lukto de 
animaloj kontraŭ klimato, inundoj (superakv- 
egoj), ŝtormoj, negoventoj, frostoj k.t.p., kiu 
konstante postulas de l' animaloj novajn adapt- 
iĝojn al konstante aliiĝantaj vivkondiĉoj. La 
naturo, kiel tutaĵo, neniukaze jesas la triumfon 
de fizika forto, rapida kuro, ruzo, aŭ aliaj ecoj 
utilaj en lukto. Male, en la naturo estas observ- 
ataj multaj specoj absolute malfortaj, kiuj havas 
nek kirason, nek fortikan bekon, nek faŭkon 
por sindefendi kontraŭ malamikoj kaj ĉiuokaze 
ne militemaj. Kaj malgraŭ tio ili prosperas 

pli, ol aliuj en la porekzista batalo, kaj dank'al 
la propra al ili sociemo kaj reciproka defendo 
ili eĉ elpuSas rivalojn kaj malamikojn, armitajn 
senkompare pli bone, ol ili. Tiaj estas formikoj, 
abeloj, kolomboj, anasoj, zizeloj k.a. mordetuloj 
kaproj, cervoj, k.t.p. Fine oni povas konsideri 
tute pruvita, ke dume la porekzista batalo 
egale kondukas al evoluo progresiva samkiel 
al malprogresiva, t.e. iufoje al plibonigo de la 
speco kaj alifoje al ĝia malbonigo, — praktik- 
ado de la interhelpo prezentas la forton, kiu 
ĉiam kondukas al progresiva evoluo. Por pro- 
gresiva evoluado de la animalio, por disvolviĝo 
de longvivo, saĝo kaj de ti-kio estas nomata 
en la animalĉeno la « supera tipo », por ĉio-ĉi 
interhelpo prezentas la ĉefan faktoron. Tiun- 
ĉi mian aserton ĝis nun nek unu biologo 
refutis (!). 

Do, estante necesa por konservo, prospero 
kaj progresiva disvolvo de ĉiu speco, la inter- 
helpa instinkto fariĝis konstanta instinkto (a 
permanent instinct), kiel ĝin nomis Darwin, la 
instinkto, kiu ĉiam funkcias en ĉiuj sociemaj 
animaloj kaj inter ili ankaŭ sendube ĉe la 
homo. Jam en la mem komenco de l' animala 
evoluo aperis tiu instinkto kaj sendube ĝi estas 
metita en ĉiuj animaloj, ĉu superaj, aŭ mal- 
superaj, same profunde, kiel la instinkto de 


(1) Vidu notojn de Lloyd Morgan pri tiu temo kaj 
mian respondon al ili. 

patrineco, eble eĉ pli profunde, ĉar ĝi estas 
propra eĉ al tiaj animaloj, kiel moluskoj, certaj 
insektoj kaj grandparto da fiŝoj, kiuj apenaŭ 
posedas ian patrinecan instinkton. Tial Darwin 
tute pravis en la aserto, ke la instinkto de la 
« reciproka simpatio » ĉe sociemaj animaloj 
sin elmontris pli kontinua, ol la pure egoista 
instinkto de l individua sinkonservo. Onikone 
li konsideris gin kiel embrion de l morala 
konscienco. Tion bedaŭrinde tro ofte forgesas 
darwinanoj. 

Sed ankaŭ tio ne sufiĉas. En la sama ins- 
tinkto kuŝas embrio de tiuj sentoj de l' simpatio 
kaj parta identigo de l individuo kun sia grupo, 
kiuj estas elirpunkto de ĉiuj altecaj etikaj sentoj. 
Sur tiu bazo evoluis pli supera sento de I’ justo, 
aŭ egalrajto, egaleco; kaj poste aperis ankaŭ 
ti-kio estas kutime nomata sinofero. 

Kiam ni observas, ke dekmiloj da diversaj 
akvobirdoj alflugas grandare de malproksima 
sudo por nesti sur deklivoj de « birdmontoj » 
sur la bordo de Norda oceano kaj vivas tie 
sen iaj malpacoj pro pli bonaj lokoj; ke aroj 
da pelikanoj pace kunvivas sur marbordo kaj 
ĉiu aro havas propran marregionon por fiŝkapt- 
ado ; ke miloj da specoj de birdoj kaj mambestoj 
ti-ali-maniere atingas certan interkonsenton pri 
siaj nutroregionoj, nestolokoj, noktopasigejoj 
kaj ĉasregionoj sen ia intermilito; kiam ni fine 
observas, ke junbirdo, kiu ŝtelis kelkiom da 
pajleroj, aŭ branĉetoj el fremda nesto, estas 
pro tio atakata de siaj samgentanoj, — ni jam 

ekrimarkas en la vivo de socianimaloj la ko- 
mencon kaj eĉ disvolviĝon de la sento pri 
egalrajto kaj justo. 

Kaj fine, kiam ni transiras en ĉiu animal- 
klaso al la superaj reprezentantoj de tiu klaso 
(formikoj, vespoj kaj abeloj ĉe insektoj ; gruoj 
kaj papagoj inter birdoj; superaj remaĉuloj, 
simioj kaj fine la homo inter mambestoj), ni 
observas, ke identiĝo de individuaj interesoj 
kun tiuj de la grupo kreskas laŭgrade de nia 
transiro al ĉiam pli superaj reprezentantoj de 
la klaso. Kaj tio certe donas neignoreblan 
indikon pri la naturorigino ne nur de etik- 
embrioj, sed ankaŭ de la superaj etiksentoj. 

Tiel evidentiĝas, ke la naturo ne sole ne 
instruas nin pri amoralismo (senmoraleco), 
t.e. indiferenta rilato al la moralo, kontraŭ- 
batalenda kaj venkenda de iu malpropra al 
la naturo elemento; sed ni estas devigitaj 
konfesi, ke la konceptoj mem pri bono kaj 
malbono kaj niaj konkludoj pri la « plej 
supera bono » estas prunteprenitaj el la vivo 
de l naturo. Ili nur estas reflekto sur homa 
rezonado de tio, kion la homo vidis en animal- 
vivo. Kaj dum la plua socivivo kaj kaŭze de 
ĝi la nomitaj impresoj formiĝis en generalan 
koncepton pri Bono kal Malbono. Necesas 
rimarkigi, ke tie ĉi ni tute ne konsideras per- 
sonaj juĝojn de eksterordinaraj homoj, sed la 
juĝon de l’ plimulto. Tiuj juĝoj jam enhavas 
la elementojn de l justo kaj reciproka sim- 
patio, kiu ajn el sentuloj ilin posedu, samkiel 

la konceptoj pri mekaniko, deduktitaj el ob- 
servoj sur la tersurfaco estas aplikeblaj al 
materio ankaŭ en la interstela spaco. 

La samon necesas konfesi koncerne pluan 
disvolviĝon de la homa karaktero kaj homaj 
instituaĵoj. La evoluo de la homo okazadis en 
la sama naturmedio kaj samdirekte. Krome 
la instituoj mem de l interhelpo kaj subteno, 
kiuj formiĝis en homsocioj, ĉiam pli kaj pli 
montris al la homo, kian forton li ŝuldas al 
ili. En tia socimedio ĉiam pli kaj pli formiĝis 
la morala aspekto de la homo. Bazite sur 
moralaj studoj en la regiono de l' historio ni 
povas nur prezenti la historion de l' homaro 
el vidpunkto de l' evoluo de etikelemento, kiel 
evoluon de la propra al la homo bezono or- 
ganizi sian vivon sur la principoj de l' inter- 
helpo, komence en familivivo, poste en vilaĝa 
komunumo kaj en respublikoj de liberurboj. 
Kaj tiuj formoj de l' sociordo, malgraŭ regre- 
sivaj (malprogresivaj) intertempoj, mem ek- 
estadis fontoj de la plua progreso. 

Certe ni devas rifuzi de la penso ekspozi * 
la historion de la homaro en formo de kon- 
tinua (seninterrompa) evoluĉeno, daŭranta de 
la ŝtonepoko dumĝis la nunatempo. La evoluo 
de homaj socioj ne estis seninterrompa. Ĝi 
kelkfoje rekomencadis en Hindio, Egipto, Me- 
zopotamio, Grekio, Romio (Roma imperio), 
Skandinavio kaj Okcidenta Eŭropo, — ĉiufoje 
devenante de l' primitiva « tribo» kaj poste 
de vilaĝa komunumo. Sed se ni esploros 

apartajn evoluliniojn, — ni certe konstatos en 
ĉiu el ili kaj precipe en la evoluo de la Ok- 
cidenta Eŭropo depost la falo de l' Roma im- 
perio, konstantan pliampleksiĝon de la ideo 
pri reciproka subteno de tribo al gento, al 
nacio kaj fine al universala alianco de nacioj. 
Aliflanke, malgraŭ kelkatempaj retromovadoj, 
kiuj okazadis eĉ en la plej civilizitaj nacioj, 
ni vidas tamen (almenaŭ inter la reprezent- 
antoj de progresiva penso ĉe civilizitaj popoloj 
kaj en progresivaj popolmovadoj) la deziron 
konstante ĝeneraligi la cirkulantajn ideojn pri 
la homa reciprokeco kaj justo. Ili evidentigas 
la tendencon plibonigi la karakteron de reci- 
prokaj rilatoj kaj samtempe estas rimarkebla 
la aperado, en formo de idealo, de la kon- 
ceptoj pri ti-kio estas atinginda dum la plua 
evoluo. 

La fakto mem, ke la malprogresivaj t. e. 
retro-movadoj, kiuj okazadis kelkatempe ĉe 
diversaj popoloj, estas konsiderataj de la civi- 
lizita parto de 1 socio kiel pasantaj nenor- 
malaj fenomenoj, kies reveno estas antaŭfor- 
iginda, — tiu fakto pruvas, ke la etika kriterio 
(mezurilo) nun estas pli supera, ol antaŭe. 
Kaj samgrade kiel kreskas la rimedoj por 
kontentigi la bezonojn de l' loĝantaro en civi- 
lizitaj socioj kaj tiamaniere liberiĝas la vojo 
al pli alta kompreno de la justo rilate al ĉiuj, 
— laŭ sama mezuro la etikaj bezonoj neevit- 
eble ĉiam pli kaj pli subtiliĝas. 

Do, el vidpunkto de la scienca realisma 

etiko, la homo povas ne nur kredi la moralan 
progreson, sed ankat science bazi tiun kredon, 
malgraŭ ĉiuj pesimismaj lecionoj de li ricevitaj. 
Li vidas, ke la kredo al la propreso, kvan- 
kam ĝi komence estis nur simpla supozo, 
hipotezo (ja en ĉiu scienco la supozo antaŭ- 
iras la sciencan eltrovon), tamen ĝi estis tute 
ĝusta kaj nun estas pravigata de la scienca 
kono. 


CAPITRO DUA 


Aperetantaj elementoj de nova etiko. 


Kio baras la progreson de l moralo.— Disvolviĝo de 
la sociema instinkto. — La inspiriva forto de 
l evolua etiko. — Ideoj kaj moralkonceptoj.— La 
devosento. — Du specoj de lmoralaj agoj. — 
Signifo de memagivo. — Bezono pri individua 
kreado. — Interhelpo, Justo, Moralo kiel éef- 
principoj de scienca etiko. 


Se empiraj filozofoj bazante sur la natur- 
scienco ĝis nun ne pruvis ekziston de kons- 
tanta progreso en moralkonceptoj (kiu estas 
nomebla la bazprincipo de evoluo) — kulpas 
pri tio precipe spekulaj filozofoj, t. e. ne- 
sciencaj. Ili tiel obstine neis la empiran na- 
turan originon de l' moralsento ; ili tiom lert- 
umadis en subtilaj silogismoj por atribui al la 
moralsento supernaturan originon ; kaj ili tiom 
paroladis pri « antaŭdestino de la homo», pri 
la « celo de la ekzistado », pri la « celoj de 
la Naturo kaj Kreado», ke neevitebla estis la 
reakcio kontraŭ la mitologiaj kaj metafizikaj 
konceptoj, formiĝintaj ĉirkaŭ tiu problemo. 
Samtempe la modernaj evoluistoj pruvinte, ke 

en animalio ekzistas persista porvivbatalo in- 
ter diversaj specoj, ne povis allasi, ke tia 
kruda fenomeno, kaŭzanta tiom da sufero inter 
la sentuloj estus la esprimo de la Plej Super- 
ulo. Kaj tial ili neis, ke en ĝi estas trovebla 
iu ajn etika elemento. Nur nun, kiam oni 
komencas konsideri la pogradan evoluon de 
la specoj, de diversaj homrasoj, hominstituoj 
kaj de la mem etikprincipoj, kiel rezulton de 
natura evoluo ; nur nun ebliĝis, sen trafi su- 
pernaturan filozofion, la studado de diversaj 
fortoj, partoprenintaj en la evoluo, kaj inter 
ili de la signifo, kiun havas la interhelpo kaj 
la kreskanta reciproka simpatio en rolo de 
natura morala forto. 

Sed se tio ĝustas, tiam ni venas al la tre- 
ege grava momento por la filozofo. Ni rajtas 
konkludi, ke la leciono, akirata de la homo 
el la studo de l naturo kaj el sia propra ĝuste 
komprenita historio, — konsistas en la konscio 
pri konstanta ekzisto de la duobla aspiro : 
unufanke — al sociemo, aliflanke — al la re- 
zultanta el ĝi pli granda intenso de la vivo 
kaj sekve pli granda feliĉo por la individuo 
kaj pli rapida ĝia progreso: fizika, intelekta 
kaj morala. 

Tia duobla aspiro estas distinga trajto de 
la vivo ĝenerale. Ĝi estas ĉiam propra al la 
vivo kaj prezentas unu el ĉefaj ĝiaj ecoj (unu 
el ĝiaj atributoj) sendepende de la vivaspekto 
sur nia planedo, aŭ ajnaloke. Kaj tio estas ne 
metafizika aserto pri la « universeco de la mo- 

rala lego » kaj ne simpla supozo. Se ne kons- 
tante kreskus la sociemo kaj sekve la viv- 
intenso kaj la diverso de la vivsentaĵoj, — la 
vivo ne estus ebla. En tio kuŝas ĝia esenco. 
Se tio mankas, la vivo malpliiĝas, komencas 
degeneri, malaperi. Ĉi-tion oni rajtas konsideri 
pruvita leĝo de l naturo. 

Tial rezultas, ke la scienco ne nur sub- 
fosas la fundamenton de la etiko, sed male 
ĝi donas konkretan (perobjektan) enhavon al 
nebulozaj, metafizikaj asertoj, farataj de la 
transcenda, t.e. supernatura etiko. Kaj laŭ la 
mezuro de sia ĉiam pli profunda penetrado en 
la naturvivon la scienco atribuas al la evolu- 
isma etiko — la etiko de disvolvo — filozofian 
certon tie, kie la transcenda pensulo povis 
bazi sole sur nebulozaj konjektoj. 

Ankoraŭ malpli bazita estas ofte ripetata 
riproĉo al la pensado, apogata sur studo de 
la naturo. Simila pensado, oni diras, povas 
nin venigi nur al ekkono de iu senemocia, 
matemata* vero. Sed tiaj veroj malmulte in- 
fluas nian konduton. Plejbonkaze la studo de 
l naturo povas sugesti al ni amon al la vero; 
sed la inspiro por tiaj altaj emocioj (émo- 
tions), kiel p.e. la « senfina boneco » (infinite 
goodness) estas liverebla nur de la religio. 

Ne estas malfacile pruvi, ke tia aserto est- 
as sur nenio bazita kaj tial estas malvera. La 
amo al la vero jam konsistigas la pliparton — 
la plibonan parton — de ĉiu morala instruo. 
La saĝaj religiuloj tion plene komprenas. 

Koncerne la koncepton pri «bono» kaj pri 
aspirado al ĝi, la ĵus menciita « veraĵo», t.e. 
ke la interhelpo estas la ĉeftrajto en la vivo 
de ĉiuj estuloj, — sen ajna dubo prezentas 
inspirivan veraĵon ; kaj tiu veraĵo siatempe 
trovos indan esprimon en la poezio de l'naturo, 
ĉar ĝi havigas al la ekkono de l'naturo novan 
trajton, — la trajton humanecan. Gcethe kun 
sia penetremo de l' panteista genio tuj kom- 
prenis tutan ĝian filozofian signifon, kiam li 
estis aŭdinta de la zoologo Eckermann la unuan 
aludon pri ĝi(!). 

Ju pli proksime ni konatiĝas kun la pri- 
mitiva homo, des pli kaj pli ni konvinkiĝas, 
ke el la vivo de animaloj, kun kiu li vivis 
en intima komuneco, — li akiris unuajn le- 
cionojn pri kuraĝa defendo de siaj samfamili- 
anoj, pri sinoferado porutile al sia grupo, 
pri senlima, gepatra amo kaj pri la utilo de 
la sociemo ĝenerale. La konceptoj pri «virto» 


() Vidu Eckermann « Konversadoj kun Geethe > 
(e Gespräche >») 1848, Vol. III, Pĝ. 219-222. Kiam Ec- 
kermann rakontis al Gethe, ke birdido elnestiĝinta, 
post kiam li mortpafis ĝian patrinon estis rifuĝita de 
patrino alispeca, — Gethe forte emociiĝis. « Se, li 
diris, tiu fakto okazeblos ĉiuloke, ĝi klarigos Von 
diecan en la naturo». La zoologoj komence de la XIX 
jarcento, kiuj studis la vivon de animaloj sur la amerika 
kontinento, ankoraŭ neloĝita de la homoj, kaj tia natur- 
isto, kiel Brehm, konfirmis, ke efektive la fakto, notita 
de Eckermann, sufiĉe ofte renkontiĝas en la vivo de 
animaloj. 

kaj « malvirto » estas konceptoj zoologiaj, sed 
ne ekskluzive homaj. 

Krome, apenaŭ necesas insisti pri la in- 
fluo de ideoj kaj idealoj sur moralkonceptojn, 
samkiel pri la inversa influo de l' moralaj kon- 
ceptoj sur intelektan fizionomion de ĉiu epoko. 
La menskonstituo kaj mensevoluo de certa 
socio povas iafoje alpreni tute falsan direkton 
influite de diversaj eksteraj cirkonstancoj : 
avido de riĉiĝo, militoj, k.s. Aŭ male, ili 
povas atingi grandan alton. Sed ambaŭokaze 
la intelekteco (intelektnivelo) de certa epoko 
ĉiam profunde influas sur la formiĝon de mo- 
ralaj konceptoj en la socio. La samo veras 
rilate al apartaj individuoj. 

Sendube, la pensoj — la ideoj — prezent- 
as fortojn, laŭ diro de Fouillĉe; kaj ili estas 
etikaj, moralaj fortoj, kiam ili estas ĝustaj kaj 
sufiĉe ĝeneralaj, por esprimi la veran vivon 
de l'naturo en ĝia tuta kompleto, sed ne sole 
unu ĝian flankon. Ĉi-tial unua paŝo por kons- 
trui moralon, kapablan daŭre influi la socion, 
estas fondi ĝin sur firme starigitaj veraĵoj. 
Efektive, unu el ĉefaj baroj por ellaborado de 
kompleta etiksistemo konforma al modernaj 
postuloj, estas, ke la sociologio ankoraŭ trov- 
iĝas en infanperiodo. La sociologio ĵus finis 
kolektadon de materialoj kaj nur komencas 
ilin esplori por difini probablan direkton de 
l plua homarevoluo. Sed tie-ĉi ĝi «ankoraŭ 
ĉiam trovas amason de fortiĝintaj antaŭjuĝoj. 

La ĉefa postulo nun metata antaŭ la etiko 

estas trovi en filozofia studado de l' objekto ko- 
munecon inter du vicoj de malaj sentoj en homo 
kaj tiamaniere helpi al homoj trovi ne kom- 
promison, ne interkonsenton, sed ilian sintezon, 
ilian ĝeneraligon. Kelkaj el tiuj sentoj logas 
la homon subigi al si personacele aliujn ; dum 
la altaj sentoj logas lin unuiĝi kun aliuj por 
komunapene atingi certajn celojn. La unuaj 
respondas al unu elementa bezono de lhomo 
— al la bezono de batalo, dum la duaj res- 
pondas al alia, ankaŭ elementa bezono : la 
deziro de unuiĝo kaj reciproka simpatio. Tiuj 
du sentogrupoj certe devas interbatali; sed 
trovi ilian sintezon en ia formo estas absolute 
necesa. Tio des pli necesas, ke la moderna 
homo, kiu ne havas certajn konvinkojn por 
kompreni tiun konflikton, perdas sian aktivan 
forton. Li ne povas allasi, ke la sangverŝa 
batalo por posedo, kondukata inter apartaj 
homoj kaj nacioj, estu la lasta vorto de l'scienco. 
Kaj samtempe li ne kredas, ke la problemo 
estas solvebla per predikado de frateco kaj 
abnego, kiun estis faranta en daŭro de tiom 
da jarcentoj la kristanismo, neniam sukcesinte 
atingi fratecon de popoloj kaj homoj kaj eĉ ne 
la reciprokan toleremon de diversaj kristanaj 
doktrinoj. Kaj kio koncernas la doktrinon de 
komunistoj, — granda plimulto da homoj sam- 
kaŭze ne kredas la komunismon. 

Do, la ĉefa tasko de l etiko estas nun helpi 
al la homo trovi solvon de tiu fundamenta 
kontraŭdiro. 

Tiucele ni estas zorge studontaj antaŭ ĉio 
la rimedojn, kiujn uzis la homoj diversepoke 
por el penaro de apartaj individuoj akiri la 
plejan bonstaton por ĉiuj sen paralizi sam- 
tempe la individuan energion. Ni devas ankaŭ 
studi la tendencojn, kiuj aperas nun en la 
sama direkto ĉu en formo de la jam farataj 
timemaj provoj, ĉu en formo de ankoraŭ la- 
tentaj farebloj, entenataj en la moderna socio, 
por atingi la bezonatan sintezon. Kaj ĉar 
neniu nova movado okazis sen vekiĝo de 
certa entuziasmo, necesa por venki inerton de 
mensoj, tial la fundamenta tasko de nova 
etiko devas prezenti sugestadon al la homo 
de la idealoj, kiuj kapablas veki entu- 
3iasmon, kaj doni al homoj fortojn por efektiv- 
igo de ti-kio povas unuigi individuan energion 
kun laboro por komuna bono. 

La bezono pri reala idealo igas nin ekza- 
meni la ĉefan kontraŭdiron, metatan al ĉiuj 
sistemoj de nereligia etiko. Al ili mankas, 
oni al ni diras, necesa aŭtoritato ; iliaj kon- 
kludoj ne povas veki sentojn de la devo, de 
sindevigo. 

Estas tute ĝuste, ke la empira etiko neniam 
pretendis tian sindevigon, kian, ekzemple, 
postulas la dekalogo de Moseo... Estas vere, 
ke kiam Kant almetis kiel « kategoria impe- 
rativo » de ĉiu moralo la regulon : « agu tia- 
maniere, ke la maksimumo de via volo povu 
samtempe servi kiel ĝenerala leĝo », li estis 
pruvanta, ke ĉi-regulo bezonas nenian superan 

sankcion por esti rekonita kiel universale 
deviga. « Ĝi prezentas, — li diris, — necesan 
formon de pensado, — « kategorion » de nia 
intelekto; ĝi ne estas deduktita el iuj util- 
ismaj konsideroj, t.e. el konsideroj pri utilo. 

La moderna kritiko, komencante de Scho- 
penhauer tamen montris, ke Kant eraris. Li 
ne pruvis, kial la homo devas obei lian 
« ordonon », lian imperativon. Kaj estas in- 
terese, ke el la mem rezonado de Kant rezult- 
as, ke la sola motivo, pro kiu lia ordono 
povas pretendi ĝeneralan aprobon, estas ĝia 
socia utilo. Kaj tamen kelkaj el la plej 
bonaj paĝoj de Kant-verkoj estas ĝuste tiuj, 
kie li pruvas, ke neniukaze la motivoj pri 
utilo estas konsiderendaj, kiel fundamento de 
l moralo. Esence li verkis belan ditirambon 
pri devosento, sed li trovis por tiu sento 
neniun alian bazon, escepte la internan kons- 
ciencon kaj lian deziron konservi harmonion 
inter siaj intelektaj konceptoj kaj siaj agoj (t). 

La empira moralo certe ne celas kontraŭ- 
meti ion-ajn al la religia ordono, esprimata 


(1) Pliposte li, cetere, iris pluen. El lia filozofia teorio 
de kredo (« Religion innerhalb der Grenzen der blossen 
Vernunft ») eldonita de li en 1792 j. oni vidas, ke se li 
komencis per kontraŭmetado de racia etiko al anti- 
kristanaj doktrinoj tiutempaj, — li finis per konfeso de 
la « nekoncepteblo de morala kapablo, kio indikas ĝian 
diecan originon ». V.: Kant-verkaro, eld. de Hartenstein, 
v. VI, pĝ. 143-144. 

per la vortoj : « Mi estas cia Dio »; sed la 
profunda kontratidiro, kiu datiras ekzisti en 
la vivo inter la kristanaj doktrinoj kaj la reala 
vivo de socioj, sin nomantaj « kristanaj », for- 
prenas la forton de la supremenciita riproĉo. 
Krome, necesas ankaŭ diri, ke la empira 
moralo ne estas tute senigita de certa kon- 
vencia sindevigo. Diversaj sentoj kaj agoj, 
nomataj depost Auguste Comte « altruismaj », 
estas facile divideblaj je du grupoj. Ekzistas 
agoj nepre necesaj, se ni deziras vivi en 
socio... kaj neniam decus ilin nomi altru- 
ismaj: ili havas karakteron de reciprokeco kaj 
ili estas farataj de individuo por ĝia propra 
intereso, samkiel ĉiu ago de sinkonservo. Sed 
inter ĉi-agoj ekzistas ankaŭ aliaj agoj, kiuj 
neniel havas karakteron de reciprokeco. 
Kiu faras similajn agojn, tiu fordonas siajn 
fortojn, sian energion, sian entuziasmon, aten- 
dante nenian rekonon, nenian rekompencon. 
Kaj kvankam ĝuste ĉi-agoj estas ĉef-motoroj 
de morala perfektiĝo, tamen ili estas ne- 
niel konsidereblaj kiel devigaj. Kaj mal- 
graŭ tio la ambaŭspecaj agoj estas konstante 
konfuzataj de moralistoj kaj kaŭze de tio ni 
trovas en etikproblemoj tiel multe da kontraŭ- 
diroj. 

Tamen oni povas facile liberiĝi de tiu kon- 
fuzo. Antaŭ ĉio estas klare, ke pli bone oni 
ne miksu la taskojn de la etiko kun tiuj de 
la leĝdono. 

La moraldoktrino eĉ ne solvas la pro- 

blemon, — ĉu ekzistas, aŭ ne, bezono pri 
leĝdonado. La moralo staras super tio. Efek- 
tive ni konas multe da prietikaj verkistoj, 
kiuj neis la neceson de iu-ajn leĝdono kaj 
rekte apelis (vokis) al la homa konscienco. 
Kaj en la frua periodo de la Reformacio 
ĉi-verkistoj ĝuis sufiĉe grandan influon. Esence, 
la taskoj de la etiko ne estas: insisti pri 
mankoj de la homo kaj riproĉi lin pri liaj 
« pekoj ». 

Ĝi devas influi en fpozifiva direkto, 
apelante al la plej bonaj instinktoj de la 
homo. 

Ĝi determinas kaj eksplikas" la nemultajn 
bazprincipojn sen kiuj nek la animaloj, nek 
la homoj povus vivi socie. Sed plue ĝi 
apelas al io pli alta : al amo, kuraĝo, frat- 
eco, memestimo, al la vivo konforma kun la 
idealo. 

Fine ĝi diras al la homo, ke se li deziras 
vivi tiel ke ĉiuj liaj fortoj trovu plenan el- 
montron, li devas unufoje por ĉiam ĉesi kredi, 
ke estas eble vivi, ignorante alies bezonojn 
kaj dezirojn. 

Nur ti-kiam estas starigita certa harmonio 
inter individuo kaj tuta lia ĉirkaŭantaro oni 
povas proksimiĝi al tia vivo, — tiel diras la 
etiko, — kaj ĝi aldonas : — « Rigardu la na- 
turon. Studu la pasinton de l homa gento. 
Ili pruvos al vi, ke tio-ĉi veras ». Poste, kiam 
la homo iakaŭze hezitas — kiel li kondutu en 
certa okazo, — la etiko helpevenas al li kaj 

montras: kiel li mem dezirus, ke oni agu 
rilate al li en simila okazo('). 

Cetere, eĉ tiakaze la etiko ne indikas ri- 
goran kondutlinion, ĉar la homo mem devas 
taksi la valoron de diversaj aperantaj ĉe li 
argumentoj. Al ti-kiu ne povas toleri iun-ajn 
malsukceson senutile ni konsilus riski. Same 
senutilas konsili al energioza junulo singard- 
emon de maljuneta homo. Li respondos al tio, 
kaj tute prave, per la vortoj profunde-veraj 
kaj belaj, tiuj de Egmont al la maljuna grafo 
Olivier en la dramo de Goethe: — « Kvazaŭ 
pelataj de nevideblaj fantomoj la sunĉevaloj de 
la tempo kuras kun la malpeza ĉaro de mia 
sorto. Kaj restas al ni nur kuraĝe teni la 
kondukilon kaj evitigi la radojn — jen de la 
ŝtono maldekstre, jen de la abismo dekstre — 
dekie ni venas! — La floro devas flori, — 
diras Guyau — eĉ se la florado estas ĝia 
morto > (°). 

Kaj tamen la ĉefa celo de l' etiko ne estas 
konsilado al ĉiu aparte. Gia celo estas pli- 
guste meti antaŭ la homaro superan celon — 
la idealon, kiu pli bone ol ajna konsilo kon- 
dukas ilin instinkte al agado gustedirekta. 


(‘) La etiko ne diros al li: — « Vi devas jene agi», 
sed demandos lin : — « Kion vi volas — klare kaj de- 
finitive, sed ne pro la minuta humoro » (Paulsen, F., 
« System der Ethik ». 2 volumoj, Berlin, 1896, I, 20. 


(9) M. J. Guyau « La moralo sen devigo kaj sank- 
cio >. 

Samkiel la celo de la eduko de racio kon- 
sistas en tio, ke ni kutimu fari tutan vicon 
da ĝustaj silogismoj preskaŭ senkonscie, — 
samtiel la celo de l'etiko estas krei en la 
socio tian atmosferon, ke la plimulto tute, 
t.e. senhezite, faru la agojn, kiuj kondukas al 
ĉies bonstato kaj al la plejebla feliĉo de ĉiu 
aparta individuo. 

Tia estas fincelo de l' moralo. Sed por ĝin 
atingi ni devas liberigi niajn moraldoktrinojn 
de iliaj internaj kontraŭdiroj. Tiel p.e. la 
moralo, kiu predikas « bonfaradon > pro kun- 
sento kaj kompato, enhavas mortigan kontraŭ- 
diron. 

Ĝi komencas per sankciado de la justo ri- 
late al ĉiuj, t. e. de l’ egalo aŭ de plena frat- 
eco, t.e. refoje la egalo, aŭ almenaŭ la egal- 
rajto. Kaj tuje ĝi rapidas aldoni, ke oni ne 
bezonas tion celi. La unua estas neatingebla... 
Kaj kio koncernas la fratecon, formantan ĉef- 
bazon de ĉiuj religioj, — ĝin oni ne devas 
kompreni laŭlitere: ĝi prezentis nur la poezian 
esprimon de entuziasmaj predikistoj. « Mal- 
egalo estas naturleĝo», — diras al ni religiaj 
predikistoj, oportunkaze rememorante la na- 
turon. En tiu problemo ili instruas nin lerni 
el la naturo kaj ne el la religio, kritikinta la 
naturon. Sed kiam malegalo inter homoj iĝas 
tro frapanta kaj la sumo de la produktataj 
riĉaĵoj estas dividata tiom malegale, ke la 
plimulto da homoj devas vivi en plej terura 
mizero, tiam fariĝas sankta devo aldividi por 

la malriĉulo la « aldivideblon >, sen perdi 
sian privilegian staton. 

Tia moralo povas, certe, daŭri kelkan 
tempon kaj eĉ longan tempon, se ĝin subten- 
as la religio interpretata de la reganta eklezio. 
Sed tuj kiam la homo ekrilatas al la religio 
kritike kaj serĉas konvinkojn, certigitajn de 
la racio anstataú blinda obeo kaj timo, — 
tiam simila interna kontraŭdiro jam ne povas 
longe daŭri. Gi estas forlasota — kaj ju pli 
baldaŭ, des pli bone. Interna kontraŭdiro est- 
as por ĉiu etiko la mortverdikto kaj la vermo 
subfosanta la homan energion. 


* 
x ë k 


Unu fundamenta kondiĉo estas plenum- 
enda de ĉiu moderna etikteorio. Gi ne devas 
kateni la memagivon de l individuo eĉ por tia 
alta celo, kia estas la bono de la socio, aŭ 
de la speco. Wundt en sia bonega revuskizo 
de etikaj sistemoj rimarkigis, ke komence de 
la « kleriga periodo » en la mezo de la 18-a 
jarcento preskaŭ ĉiuj sistemoj de l etiko far- 
iĝas individuismaj. Sed tiu rimarko ĝustas 
nur ĝis certa grado, ĉar la rajtoj de Vindivi- 
duo estis akcentataj kun aparta energio nur 
en unu regiono ekonomia. Sed ankaŭ tie-ĉi la 
individua libero restis en la praktiko, samkiel 
en la teorio, pli ŝajna, ol efektiva. Kio kon- 
cernas al aliaj regionoj — politika, spirita, 
arta, oni povas diri, ke laŭmezure kiel la 

ekonomia individuismo estis firmigata kun 
ĉiam kreskanta forto, la subpremo den" indi- 
viduo per la militorganizo de l' ŝtato, per ĝia 
eduksistemo kaj per ĝia mensa disciplino, 
necesa por subteno de l ekzistantaj instituoj, 
— tiu subpremo ĉiam grandiĝis. Eĉ la pli- 
multo da ekstremaj nuntempaj reformistoj en 
siaj anticipoj pri la venonta sociordo allasas 
kiel nedisputeblan premison la ankoraŭ pli 
grandan absorbon den” la individuo de la 
socio. 

Tia tendenco nature aperigis proteston, 
esprimitan de Godwin en la komenco kaj de 
Spencer en la dua duono de la 19-a jarcento 
kaj kondukis Nietzsche al la aserto, ke ĉian mo- 
ralon oni pli bone ĵetu for, se ĝi ne povas 
trovi alian fundamenton ol la oferado de la 
individuo al la interesoj de l homaro. Tiu kri- 
tiko de la cirkulantaj doktrinoj pri moralo 
estas eble la plej karakteriza trajto de nia 
tempo, des pli, ke ĝian ĉefmotoron ne tiom 
prezentas nure-personeca aspiro al ekonomia 
sendependo (kiel tion elmontris en 18-a jar- 
cento ĉiuj pledantoj por la individurajtoj, es- 
cepte Godwin), kiom la pasia deziro al indi- 
vidua sendependo, bor konstrui novan pli 
bonan soctordon, en kiu bonstato por ĉiuj 
estu la bazo por plena disvolviĝo de la indi- 
viduo ('). 


(t) Wundt faras tre interesan rimarkon: « Se, — li 
diras, — ni ne estas trompataj de ĉiuj simptomoj, — 

La nesufiĉa disvolviĝo de l' personeco (kon- 
dukanta al herdeco*) kaj de persona kreivo 
samkiel de l iniciativo — estas sendube unu 
el la ĉefaj mankoj de nia tempo. La ekonomia 
individuismo ne plenumis siajn promesojn. Ĝi 
ne havigis al ni plenan evoluon de l individu- 
eco... Samkiel en pratempo, la krea spirito 
en socia rekonstruo sinelmontras tre malrapide, 
kaj la imitado restas la ĉefa rimedo por dis- 
vastigo de progresivaj novaĵoj en la homaro. 
Modernaj nacioj ripetas la historion de bar- 
baraj gentoj kaj de mezepokaj urboj, kiuj 
ambaŭ siatempe imite prenadis unu de alia 
politikajn, religiajn kaj ekonomiajn movadojn 
kaj iliajn « ĉartojn de libero». Tutaj nacioj 
lastatempe proprigis kun mirinda rapido in- 
dustrian kaj militan civilizon de Eŭropo. Kaj 
tiuj-ĉi eĉ revizitaj, novaj eldonoj de l mal- 
novaj modeloj plej klare vidigas, — kiomgrade 
supraĵeca estas tiel nomata kulturo: kiom da 
simpla imito ĝi enhavas. 

Do, tre nature estus meti la demandon : 
« Ĉu ne akcelas la disvastigitaj nun etikaj dok- 
trinoj tiun imitan subiĝon? Ĉu ili ne tro 
multe penis fari el homo « idean aŭtomaton » 


nun en la publika opinio okazas revolucio, en kiu la 
ekstrema individuismo de la klerigepoko cedas lokon al 
vekiĝo de l universalismo de antikvaj pensuloj, kom- 
pletigita per la koncepto pri la libereco de Phoma in- 
dividuo. Tiun plibonigon ni ŝuldas al la individuismo. 
(« Etiko», pg. 459, germ. originalo). 

(ideational aŭtomaton) de Herbart, absorbitan 
en meditado kaj plejgrade timantan la vent- 
egon de pasioj ? Cu ne estas ĝustatempe de- 
fendi la rajtojn de la viva homo, plena de 
energio, kapabla forte ami la amindon kaj 
malami la malamindon, rajtojn de la homo 
ĉiam preta batali por la idealo, altiganta lian 
amon kaj praviganta liajn antipatiojn ? De post 
la tempo de antikvaj filozofoj ĉiam ekzistis la 
tendenco prezenti la « virton » kiel specon de 
« saĝo», instigantan la homon prefere « evolu- 
igi la belecon de sia animo >, ol lukti kontraŭ 
la malbonoj de sia tempo komune kun « ne- 
saĝuloj». Pliposte oni komencis nomi virto la 
« nereziston kontraŭ malbono kaj dumdaŭre 
de multaj jarcentoj persona « savo», ligita 
kun humileco antaŭ la sorto kaj kun pasiva 
rilato al la malbono, estis la esenco de l krist- 
ana etiko. Tio rezultigis verkadon de subtilaj 
pruvoj favore al la « virta individuismo » 
kaj glorado de l monakeja indiferento al la 
socia malbono. Feliĉe, kontraŭ tia egoista 
virto jam komencas reakcio kaj estas metata 
la demando : — Cu ne prezentas la pasiva ri- 
lato al malbono kriman malkuraĝon? Ĉu ne 
pravas Zend Avesta, kiam ĝi asertas, ke 
aktiva batalado kontraŭ la malbona Arimano 
estas la unua kondiĉo de la virto('). La morala 


(1) C. P. Thiele. e Historio de religio en antikvo ». 
Gotha, 1903, II, pĝ. 163. 

progreso estas necesa, sed sen morala kuraĝo 
ĝi estas malebla. 

Tiaj estas kelkaj el la postuloj, metataj al 
la etiko kaj diferenceblaj en nuna kunpus- 
iĝo de konceptoj. Ili ĉiuj kondukis al unu ĉefa 
penso. Estas bezonata nova kompreno de la 
moralo, unue en ĝiaj ĉefelementoj, kiuj devas 
esti sufiĉe larĝaj por doni novan vivon al nia 
civilizo, kaj due en ĝiaj aplikoj, kiuj estas 
liberigendaj de la restaĵoj de supernatura, 
transcenda pensado, samkiel de la mallarĝaj 
konceptoj de I’ burĝa utilismo. 

Elementoj por nova kompreno de l' moralo 
jam ekzistas. La signifo de l' sociemo kaj la 
interhelpo en la evoluo de l'animalio kaj en 
la historio de la homo, mi kredas, estas kon- 
siderebla kiel pozitive fiksita scienca vero, 
libera de hipotezoj. 

Plue ni povas konsideri pruvita, ke laŭ- 
mezure kiel la interhelpo fariĝas firmiĝinta 
kutimo en la homa socio kaj, tieldire, estas 
praktikata instinkte, tiu praktiko mem kon- 
dukas al evoluo de la fustosento kun ĝia ne- 
evitebla sento de l' egalo, aŭ egalrajto kaj de 
la egaleca sindeteno. La penso, ke personaj 
rajtoj de ĉiu aparte estas same nerompeblaj 
kiel la naturrajtoj de ĉiu aliu, — tiu penso 
kreskas laŭmezure kiel malaperas klasdife- 
rencoj. Kaj tiu penso fariĝas larĝe vastigita 
ideo, kiam la instituaĵoj de l’ socio suferas 
konforman ŝanĝon. 

Certa grado de identigo de sia persono 

kun la interesoj de sia grupo ekzistis elnecese 
de la mem komenco de socia vivo, kaj el- 
montrigas jam ¢e malsuperaj animaloj. Sed 
laŭmezure kiel la rilatoj de l egalo kaj justo 
enradikiĝas en homaj socioj, — prepariĝas la 
grundo por plua kaj pli larĝa evoluo de pli 
subtilaj rilatoj. Dank'al ili la homo tiom kutim- 
as kompreni kaj senti la efikon de siaj agoj 
sur la tuta socio, ke li evitas ofendi aliujn, eĉ 
ti-kiam li estas devigita rifuzi kontentigon de 
siaj deziroj. Li tiagrade identigas siajn sentojn 
kun la sentoj de aliaj kaj li pretas fordoni 
siajn fortojn pro alies utilo, sen atendi ian re- 
kompencon. Tiaspecaj neegoismaj sentoj kaj 
kutimoj ordinare ne tute precize determinataj 
kiel altruismo kaj sinofero, — estas mia- 
opinie sole nomindaj proprasence « moralo », 
kvankam la plimulto da verkistoj ĝis nun 
miksis ilin, sub la nomo de altruismo, kun 
simpla justosento. 

La interhelpo, — la ĵusto, — la moralo, 
— tiaj estas la sinsekvaj paŝoj de supreniĝ- 
anta vico de animstatoj, kiujn ni ekkonas ĉe 
la studo de la animalio kaj de la homo. Ili 
prezentas organan neceson, kiu en si mem 
portas sian pravigon, kaj kiu estas konfirm- 
ata de la tuta evoluo de l animalio, komenc- 
ante de l' unuaj ĝiaj ŝtupoj (en formo de ko- 
lonioj de plej simplaj animaloj) kaj pograde 
leviĝante gis la plej superaj homscioj. Parol- 
ante metafore ni havas tie ĉi la generalan 
mondleĝon de Vl organa evoluo. Sekve de 


e= 


ĈAPITRO DUA 57 


tio la sentoj de l' interhelpo, justo kaj moralo 
estas profunde metitaj en la homo, kun tuta 
forto de la denaturaj instinktoj. Kaj la unua 
el ili, la instinkto de reciproka helpo, evidente 
estas la plej forta el ĉiuj, kaj la tria, disvolv- 
iĝinta pli malfrue, estas nekonstanta sento kaj 
estas konsiderata malplej deviga. 

Simile al la bezono pri nutraĵo, rifuĝejo 
kaj dormo, ĉi tri instinktoj estas tiuj de la 
memkonservo. Kompreneble iafoje ili povas 
malfortiĝi sub la influo de certaj kondiĉoj, 
kaj ni scias multajn kazojn, kie ti-alikaŭze 
okazas malfortiĝo de ĉi-instinktoj ĉe kelkiuj 
anilmalgrupoj aŭ homsocioj. Sed tiam ĉi-grupo 
neeviteble malvenkas en la porekzista batalo : 
ĝi venas al dekadenco. Kaj se tiu grupo ne 
retrovenos al la kondiĉoj, necesaj por la vivo- 
konservo kaj progresiva evoluo, t.e. al la 
Interhelpo, Justo kaj Moralo, tiam ĝi — estu 
ĝi gento, aŭ speco, — formortas kaj malaper- 
as. Se ĝi ne plenumis la necesan kondiĉon 
de l' progresiva evoluo, ĝi neeviteble dekadenc- 
as kaj malaperas. 

Tia estas la firma bazo, kiun donas al ni 
la scienco por verki novan etiksistemon kaj ĝin 
pravigi. Kaj tial anstataŭ proklami la «bank- 
roton de l scienco», ni estas nun ekzamen- 
ontaj kiamaniere konstrui la sciencan etikon 
laŭ la akiraĵoj de la modernaj esploroj, anim- 
itaj de l evoluteorio. 

La morala principo en la naturo ('). 


La teorio de Darwin pri la origino de l' morala sento 
ĉe la homo. — La ĝermoj de moralaj sentoj ĉe 
la animaloj. — Origino de la devosento ĉe la 
homo. — La interhelpo kiel la ĝermofonto de 
V etikaj sentoj ĉe la homo. — Sociemo en la ani- 
malio. — Interrilatoj de sovaĝuloj kun animaloj. 
— Estiĝo de la koncepto pri justo ĉe primitivaj 
gentoj. 


La laboro plenumita de Darwin ne limiĝis 
sole per la regiono de l'biologio. Jam en 
1837-a jaro, kiam li ĵus estis farinta la ĝene- 
ralan skizon de sia teorio pri la origino de la 
specoj, li skribis en la notlibro: « Mia teorio 
venigos al nova filozofio ». Kaj tiel efektive 
okazis. Enportinte la ideon de l’ evoluo en la 
studadon de lorgana vivo li per tio malferm- 
is novan epokon en la filozofio. Kaj la pli 
poste verkita de li skizo pri la evoluo de 


(t) Tiu ĉi ĉapitro estis presita en Nineteenth Century, 
1905, Marto. 

l moralsento en la homo formis novan ĉapitron 
en la scienco pri la moralo (‘). 

En tiu-ĉi skizo Darwin prezentis la veran 
originon de l morala sento sub nova lumo kaj 
metis la tutan problemon sur sciencan grundon. 
Oni devas konfesi, ke kvankam liaj opinioj 
povas esti konsiderataj kiel pluevoluo de lopi- 
nioj de Shaftesbury kaj Hutcheson, tamen 
li malfermis por la scienco pri la moralo novan 
vojon laŭ la direkto skize montrita de Bacon. 
Li iĝis tiamaniere unu el la fondintoj de 
etikaj skoloj, apud Hume, Hobbes kaj Kant. 

La ĉefpenso de l' Darwina etiko estas es- 
primebla per malmultaj vortoj. Li mem tre 
precize difinis ĝin, en la unuaj linioj de sia 
skizo. Li komencis de laŭdo al la devosento, 
priskribante ĝin per bone konataj poeziaj 
vortoj: — « La devo estas mirinda penso, kiu 
efikas sur nin ne per kareso, kompato, aŭ iu 
minaco »... k.t. p. 

Kaj tiun devosenton, t. e. moralan kon- 
sciencon, li eksplikis“ « eksklusive el la vid- 


punkto de l naturscienco >, — la ekspliko”, 
kiun, — aldonis li, — ĝis nun neniu angla 


ON 


verkisto provis doni (°). 


(t) En sia verko « Modernaj filozofoj» la dana pro- 
fesoro Harald Höffding donis bonegan skizon pri filo- 
zofia signifo de Darwin'aj verkoj. (Rig. germ. trad. 
Leipzig, 1896, II, pĝ. 487 k. sekv.). 


(2) « Origino de l' homo », ĉap. IV. 

Propradire, similan eksplikon” jam estis 
aludanta Bacon. 

Allasi, ke la morala sento estas akirata de 
ĉiu homo aparte dum lia vivo, — Darwin 
certe opiniis « almenaŭ neverŝajna el la ĝene- 
rala vidpunkto de l evoluteorio >. Li eksplik- 
as" la originon de l'morala sento el la sento 
de l sociemo, kiu ekzistas instinkte, aŭ de- 
naske ĉe malsuperaj animaloj kaj kredeble 
ankaŭ ĉe la homo. La veran bazon de ĉiuj 
moralaj sentoj Darwin vidis en la « sociaj 
instinktoj, kaŭze de kiuj la animaloj trovas 
plezuron en la societo de siaj kamaradoj, en 
la sento de certa simpatio al ili, kaj en la far- 
ado por ili de diversaj komplezoj ». Plie 
Darwin komprenis la senton de l simpatio 
(kunsento) en ĝia preciza senco, ne en tiu de 
kondolenco, aŭ de la « amo», sed en la senco 
de la « sento kamaradeca», de l « reciproka 
impreseblo » — en tia senco, ke sur la homon 
povas influi la sentoj de aliu, aŭ de aliuj. 

Post tiu unua tezo, Darwin plue montris, 
ke en ĉiu animalspeco, se en ĝi forte evoluas 
la penskapabloj, samgrade kiel ĉe la homo, 
— nepre evoluos ankaŭ la socia instinkto. 
Kaj la nekontentigo de tiu instinkto neeviteble 
kondukos la individuon al la sento de l ne- 
kontento kaj eĉ de l suferoj, se rezonante pri 
siaj agoj la individuo ekvidos, ke certakaze 
« la konstanta, ĉiam propra al li sociinstinkto 
cedis en li al iuj aliaj instinktoj, kiuj, kvan- 
kam plifortaj ĉi-momente, estas tamen mal- 

konstantaj kaj ne lasas post si tre fortan 
impreson ('). 

Tiamaniere la moralan senton Darwin kom- 
prenis tute ne kiel mistikan donon de nekonata 
kaj mistera deveno kiel ĝin prezentis al si Kant. 
— « Ajna animalo, skribis Darwin, posedanta 
difinitajn sociajn instinktojn — inkluzive la 
gepatraj kaj gefilaj interinklinoj, — nepre 
akiros moralan senton, aŭ konsciencon («devo- 
konscio » de Kant) tuj kiam ĝiaj intelektaj 
fortoj estos samgrade evoluintaj, kiel ĉe la 
homo. 

Al tiuj du ĉefaj tezoj Darwin aldonis du 
akcesorajn. 

Kiam evoluas la parola lingvo, — li skrib- 
is, — kaj jam aperas la eblo esprimi dezirojn 
de l socio, tiam « publika > opinio pri tio, 
kiel ĉiu sociano devus konduti, nature fariĝas 
forta kaj eĉ la ĉefa gvidanto de l' konduto. 
Sed la influo de l publika aprobo, aŭ mal- 
aprobo al la konduto plene dependas de la 
grado de disvolviĝo de l intersimpatio. Ni 
konsideras signifozaj la opiniojn de aliuj sole 
pro tio, ke ni kunsimpatias (amikas) al ili. 
Kaj la publika opinio influas en morala di- 
rekto nur ti-kaze, se estas sufiĉe forte evolu- 
inta socia instinkto. 

La ĝusteco de tiu rimarko evidentas. Ĝi 
refutas la opinion de Mandeville (la aŭtoro 


(!) « Origino de l' homo >, ĉap. IV. 

de la « abelfablo») kaj de liaj pli-malpli mal- 
kaŝaj adeptoj en la 18-a jarcento, kiuj pen- 
adis prezenti la moralon kiel konvencian mor- 
aron. 

Fine, Darwin menciis ankaŭ pri la kutimo, 
kiel unu el aktivaj fortoj por formado de nia 
rilato al aliuj. Ĝi plifortigas la socian ins- 
tinkton kaj senton de reciproka simpatio kaj 
ankaŭ la obeon al la publika juĝo. 

Espriminte la esencon de siaj opinioj en 
ĉi-kvar tezoj Darwin poste malvolvis ilin. 

Unue li ekzamenis la sociemon ĉe animaloj: 
kiagrade ili ŝatas resti en la socio kaj kiel 
malbone ili sin sentas solaj; ilian konstantan 
interrilatadon, ilian reciprokan avertadon kaj 
subtenon dum ĉasado kaj sindefendo. « Ekzist- 
as neniu dubo, — tiel parolis li, — ke soci- 
emaj animaloj sentas reciprokan amon, kiu 
mankas al plenaĝaj nesociemaj animaloj». Ili 
povas ne havi grandan simpation unu al aliu 
en plezuroj, sed estas tute ordinaraj kaj plene 
pruvitaj la kazoj de reciproka simpatio en 
domaĝo, aŭ sufero. Kaj Darwin citis kelkajn 
el la plej frapantaj similaj faktoj. Kelkaj el 
ili, p. e. la blinda pelikano, priskribita de 
Stansbury kaj la blinda rato, kiuj estis nu- 
trataj de iliaj samspecanoj, iĝis jam klasikaj 
ekzemploj. 

« Samtempe, — daŭrigis Darwin, — krom 
amo kaj simpatio ni konas ĉe animaloj aliajn 
ecojn, same ligitajn kun la sociinstinktoj, kiuj 
de ni homoj estus nomataj la « moralaj ecoj ». 

Kaj li citis kelkajn ekzemplojn de l' morala 
sento ĉe hundoj kaj elefantoj ('). 

Estas ĝenerale kompreneble, ke por ĉiu 
komuna ago (kaj ĉe kelkaj animaloj tiaj agoj 
estas tute ordinaraj : la tuta vivo konsistas el 
tiaj agoj) estas postulata ekzisto de certe de- 
tenanta sento. Cetere oni devas diri, ke Darwin 
ne pristudis la demandon pri sociemo ĉe 
animaloj kaj pri la ĝermoj de l' moralaj sentoj 
ĉe ili en tia grado, kian bezonus la grava sig- 
nifo de tiuj sentoj por lia etikteorio. 

Transirante plue al la homa moralo Darwin 
rimarkigis, ke kvankam Ia homo, kia li form- 
iĝis nun, havas malmulte da sociaj instinktoj, 
— li tamen estas sociema estaĵo, konservinta 
de tre fruaj tempoj certaspecan instinktan 
amon kaj kunsenton al siaj samspecanoj. Tiuj 
sentoj funkcias kiel duonkonscie instigaj (im- 
pulsivaj) instinktoj, al kiuj helpas la racio, la 
sperto kaj la deziro de aprobo flanke de aliuj. 

« Tiamaniere, — konkludis li, — sociaj ins- 
tinktoj, kiujn la homo devis esti akirinta jam 
sur tre primitiva evoluŝtupo, — kredeble jam 
ĉe siaj simiatraj prauloj, — ĝis nun restas 
kaŭzo por certaj liaj personaj agoj». La cetero 


(!) De tiam Herbert Spencer, kiu antaŭe rilatis ne- 
gative al la moraleco ĉe animaloj, citis en la revuo 
« Nineteenth Century» de James Knowles kelkajn si- 
milajn faktojn. Ili estas represitaj en lia e Principles of 
Ethics » (Principoj de Etiko), vol. II, supplements D. 
« La konscienco ĉe animaloj >». 

estas rezulto de la ĉiam pli kaj evoluanta 
racio kaj kolektiva edukado. 

Evidentas, ke ĉi-opinioj de Darwin estos 
konfesitaj kiel ĝustaj nur de ti-kiuj konfesas, 
ke la mensaj kapabloj de la animaloj diferencas 
de la samaj kapabloj ĉe la homo ne laŭ la 
esenco, sed nur per ilia evolugrado. Sed al 
tia konkludo venis nun la plimulto de ti-kiuj 
studis la komparan psikologion de la homo 
kaj de animaloj. Kaj la provo de kelkaj psi- 
kologoj, antaŭnelonge faritaj por ne disigi per 
netransirebla abismo la instinktojn kaj mens- 
kapablojn de la homo for de tiuj de la ani- 
maloj, — ne atingis sian celon((!). 

Estas kompreneble, ke el la similo inter la 
instinktoj, kaj intelekto ĉe la homo kaj tiuj 
de animaloj ne sekvas, ke la moralaj instinktoj, 
kiuj evoluis en diversaj animalspecoj kaj des 


(9) La nekapablo de formiko, hundo, aŭ kato fari 
eltrovon, aŭ trafi la veran solvon de iu embaraso, — 
ofte indikata de kelkiuj verkistoj tiutemaj, — neniel 
pruvas la esencan diferencon inter la kapabloj de la 
homo kaj tiuj de la animaloj, ĉar ĝuste la sama manko 
de l sinorientivo kaj inventivo konstante renkontiĝas 
ankaŭ ĉe la homo. Simile al la formiko en unu el la 
eksperimentoj de John Lubbok, miloj da homoj ne 
antaŭkonante la lokon same provas travadi riveron kaj 
pereas ĉe tiuj provoj, antaŭ ol ili estas metintaj trans 
ĝi iun primitivan ponton, ekz. per faligita arbo. Mi 
scias tion laŭ propra sperto kaj ĉiuj esploristoj de so- 
vaĝaj primitivaj landoj tion konfirmos. Aliflanke ni trov- 
as ĉe animaloj kolektivan prudenton de l' formika nesto, 

pli en diversaj animalklasoj, estu identaj inte? 
si. Komparante, ekz., insektojn kun mam- 
bestoj oni devas neniam forgesi, ke la evolu- 
linioj de la unuaj kaj la duaj disiĝis jam en 
tre frua periodo de la evoluo de la animalio 
sur la terglobo. Rezulte, inter la formikoj, 
abeloj, vespoj, k.t. p., aperis profunda fizio- 
logia diferenco en ilia strukturo kaj en ilia 
tuta vivo, inter diversaj tipoj de la sama speco 
(laborabeloj, virabeloj, abelino) kaj samtempe 
aperis ankaŭ profunda fiziologia labordivido 
en iliaj societoj (aŭ ĝuste — labordivido kaj 
ĥziologia diferenciĝo de strukturo). Tian di- 
vidon ne havas la mambestoj. Konsekvence 
estas dubinde, — ĉu la homoj rajtas juĝi pri 
la moraleco de llaborabeloj, kiam la lastaj 
mortigas la virojn en sia abelujo. Kaj ĝuste 
tial la citita de Darwin ekzemplo 'el la vivo 
de abeloj estis akceptita tiel malamike en la 


aŭ de l'abelujo. Kaj se unu formiko, aŭ unu abelo el 
mil trafas ĝustan solvon, la ceteraj imitas ĝin. Kaj tiam 
ili solvas taskojn multe pli malfacilajn, ol ti-kiuj est- 
is tiel ridinde malsukcesintaj ĉe formiko, abelo aŭ kato 
en la eksperimentoj de kelkaj naturistoj kaj — mi tion 
kuraĝas diri — ĉe la naturistoj mem en la aranĝo de 
iliaj eksperimentoj, kaj en iliaj konkludoj. La abeloj ĉe 
la Pariza ekspozicio kaj la elpensita de ili defendo 
kontraŭ la malhelpo al ilia laboro, kiam ili per vakso 
glufermis la fenestreton. (Vidu « La Interhelpo », ĉap. 1.) 
kaj ajna el la bone konataj faktoj de l inventivo ĉe 
abeloj, formikoj, lupoj dum iliaj ĉasoj plene konfirmas 
la suprediriton. 

religia tendaro. La societoj de abeloj, vespoj 
kaj formikoj unuflanke kaj la societoj de mam- 
bestoj alilanke estas tiom longe irintaj ĉiu 
laŭ sia propra evoluvojo, ke ili perdis en 
multo la reciprokan komprenon. La saman re- 
ciprokan nekomprenadon, kvankam en malpli 
granda mezuro ni trovas ankaŭ inter la homaj 
societoj sur diversaj ŝtupoj de l' evoluo. 

Kaj samtempe la moralaj ideoj de la homo 
kaj konduto de la socivivantaj insektoj havas 
inter si tiom da komuneco, ke la plej grandaj 
moralmajstroj de l homaro ne hezitis meti 
kiel modelon antaŭ la homo kelkajn trajtojn 
el la vivo de formikoj kaj abeloj. Ni, homoj, 
ne superas ilin per la fideleco de ĉiu aparte 
al sia grupo. Kaj aliflanke, jam ne parolante 
pri militoj, aŭ pri okazantaj de temp' al tempo 
plenaj ekstermoj den" la religiaj skismanoj kaj 
politikaj kontraŭuloj, — la leĝoj de la homa 
moralo subiĝis en la daŭro de l jarcentoj al 
profundegaj ŝanĝoj kaj kripligoj. Sufiĉas re- 
memori pri homaj oferdonoj al idoloj, pri la 
ordono : « okulon pro okulo kaj vivon pro 
vivo » de l' Malnova Testamento, pri torturoj 
kaj ekzekutoj k.t. p. kaj kompari tiun « mo- 
ralon» kun la estimo al ĉio vivanta, kiun 
predikis Bodisatwa, aŭ kun la pardono de ĉiuj 
ofendoj, kion predikis la unuaj kristanoj, por 
kompreni, ke la moralaj principoj submetiĝas 
al la sama « evoluo > kaj de temp'al tempo 
eĉ al kripligo, samkiel ĉio cetera. 

Do, ni estas devigataj konfesi, ke se la di- 

ferenco inter la moralaj konceptoj de abeloj 
kaj de la homo estas la rezulto de fiziologia 
disiĝo, — la frapanta similo inter ili en aliaj 
esencaj trajtoj montras al ni la samecon de 
V origino. 

Darwin venis, tiamaniere, al la konkludo, 
ke la sociinstinkto prezentas komunan fonton, 
el kiu devenis ĉiuj moralaj elementoj. Kaj li 
provis difini science — kio estas la instinkto. 

Bedaŭrinde, la scienca psikologio de ani- 
maloj estas ankoraŭ tre malmulte disvolvita. 
Kaj tiel estas ekstreme malfacile analizi kom- 
plikajn rilatojn inter la propre-socia instinkto 
kaj la gepatraj, gefilaj kaj gefrataj instinktoj, 
samkiel inter diversaj aliaj instinktoj kaj 
kapabloj, kiel ekz. la reciproka simpatio unu- 
flanke kaj la rezono, sperto kaj imito — ali- 
flanke ('). Darwin plene konsciis tiun mal- 
facilon kaj tial li sin esprimis tre singarde. 
« La gepatraj kaj geĥlaj instinktoj kredeble 
ripozas sur bazo de sociinstinktoj », — li skrib- 
is. Kaj aliloke li sin esprimis jene: — « La 
sento de l plezuro pro restado en socio ver- 
simile estas plilarĝigo de la gepatraj kaj ge- 
filaj aldonitecoj, ĉar la sociinstinkto ŝajne 
evoluas pro la longa restado de la infanoj 
kun siaj gepatroj. » 

Tia singardo en la esprimoj estas tute 
natura, ĉar aliloke Darwin montras, ke socia 


(f) « Origino de la homo 2. 

instinkto estas speciala instinkto, diferenca 
de aliuj. La naturselekto” akcelis ĝian evoluon 
pro ĝi mem, pro ĝia utilo por la konservo 
kaj bonstato de la speco. Gi estas tia funda- 
menta instinkto, ke se al ĝi okazas kontraŭ- 
diri al aliu, eĉ tiom potenca instinkto, kia 
estas la aldoniteco de la gepatroj al sia id- 
aro, ĝi iafoje venkas. Tiel, ekz. la birdoj, 
kiam venas la tempo de ilia aŭtuna forflugo, 
iafoje forlasas siajn malgrandajn birdidojn, 
(la dua elkovaĵo), nekapablajn toleri longe- 
daŭran transflugon, por kuniĝi al siaj kama- 
radoj. 

Al tiu tre grava fakto mi povas aldoni, ke 
la sama instinkto de l' sociemo estas forte pro- 
gresinta ĉe multaj malsuperaj animaloj, kiel 
ekz. ĉe la surtera krabo, ankaŭ inter kelkaj 
fiŝoj, ĉe kiuj la esprimon de tiu instinkto est- 
as malfacile konsideri, kiel plilarĝigon de la 
gepatra, aŭ gefila instinkto. En tiuj kazoj mi 
pli inklinas vidi en ĝi la vastiĝon de l' gefrataj 
rilatoj aŭ de la kamaradecaj sentoj, kiuj 
kredeble disvolviĝas en ti-ĉiuj okazoj, kiam 
konsiderinda kvanto da junidaro eloviĝinta 
certatempe kaj certaloke (insektidoj, aŭ eĉ 
birdidoj diverspecaj) daŭrigas la vivon komune 
kun gepatroj, aŭ sen ili. Plej verŝajne estus 
pli ĝuste konsideri la sociajn kaj gepatrajn, 
samkiel gefratajn instinktojn kiel du intime- 
ligitajn inter si instinktojn. La unua — socia, 
eble estas evoluinta pli frue, ol la dua, kaj 
tial ĝi estas pliforta, sed la ambaŭ estis dis- 

volvigantaj unu apud la alia en la evoluo de 
la animalio. La disvolviĝon de ambaŭ helpis 
certe la naturselekto, kiu subtenis la ekvilibron 
inter ili, kiam il kontraŭis unu al la alia, 
kaj tiamaniere ĝi akcelis la bonon de l tuta 
speco ('). 

La plej grandan parton en la etiko de 
Darwin prezentas nature lia eksplikado” pri 
la morala konscio en la homo, pri lia devo- 
sento kaj skrupuloj. En la eksplikado" de tiuj 
sentoj pleje elmontriĝis la malforto de ĉiuj 
etikteorioj. Kant, kiel oni scias, en sia ĝene- 
rale bonega verko pri la moralo tute malsukces- 
is pruvi — kial oni devas obei al lia kategoria 
imperativo, se nur ĝi ne estas la volesprimo 
de la supera estaĵo. Ni povas plene allasi, ke 
la « morala leĝo » de Kant (se iomete aliigi 
ĝian formuladon, konservante tamen ĝian 
esencon) estas necesa konkludo de la homa 
racio. Ni certe kontraŭdiras la metafizikan 
formon, donitan de Kant al sia leĝo, sed 
lastafine ĝia esenco, kiun Kant bedaŭrinde ne 


(1) En la bonega analizo de l' socia instinkto, pĝ. 32, 
prof. Lloyd Morgan, la aŭtoro de bone konataj studoj 
pri instinkto kaj intelekto de animaloj, diras: « Al ĉi- 
demando Kropotkin, unuanime kun Darwin kaj Espinas 
kredeble respondus sen hezito, ke la prafonto de soci- 
ĉelo estis la longedaŭra kunestado de la grupo de ge- 
patroj kun ilia idaro ». Tute ĝuste. Mi nur aldonus la 
vortojn : e aŭ de la idaro sen gepatroj », ĉar ĉi-aldono 
pli bone akordiĝus kun la suprecititaj faktoj kaj ankaŭ 
pli ĝuste transdonus la penson de Darwin. 

esprimis, estas nenialio, ol la fusto, egala justo 
por ĉiuj (équité, equity) ('). Kaj se ni la me- 
tafizikan lingvaĵon de Kant tradukos en la 
lingvon de l'induktaj sciencoj, ni povas trovi 
la punktojn de kontakto inter lia ekspliko” pri 
origino de l' morala leĝo kaj la ekspliko" de 
naturaj sciencoj. Sed tiel la tasko estas solv- 
ata nur duone. Supozinte (por ne longigi la 
disputon), ke la « pura racio» de Kant, preter 
ĉiu observo, ĉiu sento kaj instinkto, jam sekve 
de siaj denaturaj kvalitoj neeviteble venas al 
la leĝo de la justo, simila al la « ordono » de 
Kant; allasante eĉ, ke neniu pensanta estaĵo 
povas fari aliun konkludon — ĉar tiaj estas 
la denaturaj proprecoj de l' racio, — allasante 
ti-ĉion kaj plene rekonante la aliecigan karak- 
teron de la Kanta moralfilozofio, — tamen 
restas nesolvita la granda demando de ĉiu 
moraldoktrino. 

« Kial la homo devas obei la moralan 
leĝon, aŭ la regulon, aprobatan de lia racio» ? 
Aŭ almenaŭ : 4 dekie venas tiu sento de dev- 
igo, kiun konscias la homo ? » 

Kelkaj kritikistoj de l Kant a moralfilozofio 
jam indikis, ke ĝi tiun fundamentan problemon 
lasis nesolvita. Sed ili povus aldoni, ke li 
mem konfesis sian nekapablon ĝin solvi. Post 
kiam li dum kvar jaroj intense meditis kaj 


(1) En franca kaj angla lingvoj tiuj vortoj signifas 
samtempe : justo kaj egalo, aŭ « justo egala por ĉiuj », 
« justo natura, kontraŭe al justo leĝa ». TRAD. 


bo 

verkis pri tiu problemo, li konfesis en sia, ial 
éiam malatentata « Filozofia teorio de Kredo » 
(Parto I, « Pri esenca manko de la homa na- 
turo», 1792 j.)('), ke li tamen ne povis trovi 
klarigon de l origino de la morala leĝo. 
Fakte li rifuzis solvi ĉi-tutan problemon re- 
koninte la « nekoncepteblon de tiu morala 
kapablo, kiu indikas la diecan originon ». 
« Tiu nekoncepteblo mem, li skribis, devas 
entuziasmigi la homan animon kaj doni al la 
homo la forton por oferoj, kiujn povas postuli 
de li la respekto al sia devo ('). » 

Tia solvo post kvarjara medito egalas ple- 
nan rifuzon flanke de la filozofo solvi tiun 
taskon kaj ĝian transdonon al la religio. 

Do, la intua filozofio konfesis tiamaniere 
sian nekapablon solvi tiun taskon. Ni rigardu 
do, kiel ĝin solvas Darwin el la vidpunkto de 
naturisto. 

— Ĵen, diras li, estas homo, kiu cedis al 
la sento de sinkonservo kaj ne ekriskis sian 
vivon por savi la vivon de aliulo, aŭ ins- 
tigate de malsato li ŝtelis ion. En ambaŭ 
kazoj li obeis tute naturan instinkton. Sed 
kial li sentas sin malkviete? Kial li nun 
opinias, ke li devis obei iun alian instinkton 
kaj konduti aliel? 

— Tial, respondas Darwin, ke en la homa 


(t) La verko de Kant « Religion innerhalb der Gren- 
zen der blossen Vernunft », eld. Hartleben, v. VI, 


PS 143-144. 

naturo la plej rezistivaj sociaj instinktoj venkas 
la malpli persistajn (the more enduring social 
instincts conquer the less persistent instincts), 

— Nia morala konscienco, daŭrigas Darwin, 
ĉiam havas retrospektivan karakteron. Gi pa- 
rolas en ni, kiam ni pensas pri niaj pasintaj 
agoj kaj ĝi estas rezulto de l'batalo en kiu la 
malpli konstanta, la malpli rezista persona 
instinkto cedas antaŭ la pli konstante-propra 
socia instinkto. Ĉe animaloj ĉiam vivantaj 
socie la « sociaj instinktoj ĉiam ĉeestas, ĉiam 
funkcias ». 

Tiaj animaloj ĉiuminute pretas aliĝi por 
defendi la grupon kaj ti-aliel helpi unu aliun. 
Illi sentas sin malfeliĉaj apartigite de aliuj. 
Kaj same la homo. La homo sen postsigno de 
tia instinkto estus abnormulo. 

Aliflanke, la deziro forigi malsaton, lasi 
liberon por disvolviĝo de sia ĉagreno, eviti 
danĝeron, aŭ proprigi ion fremdan, — laŭ sia 
naturo mem estas deziro kelktempa, pasanta. 
Ĝia kontentigo ĉiam estas malpli forta, ol 
la deziro mem. Kaj kiam ni pensas pri ĝi, 
kiel pri pasintaĵo, ni ne povas reestigi tiun 
deziron kun la sama forto, kiun ĝi havis an- 
taŭ sia kontentigo. Pro tio, se la homo kon- 
tentigante tian deziron agis spit al sia socia 
instinkto kaj poste meditas pri sia ago, — 
kaj ni tion konstante faras, — li neeviteble 
venas al tio, ke li « komencos kompari la 
impresojn de l pli frue spertita malsato, de la 
kontentigita venĝosento, aŭ de la danĝero 

evitita je alies kosto kun la preskaŭ kons- 
tante-propra instinkto de l' simpatio kaj kun 
sia antaŭa kono pri ti-kio estas konsiderata 
de aliuj, kiel laŭdinda, aŭ mallaŭdinda ». Kaj 
tuj kiam li faros ĉi-komparon « li eksentos la 
samon, kion li sentas, se io malhelpas al li 
sekvi konstantan instinkton, aŭ kutimon. Kaj 
tio en ĉiuj animaloj « kaŭzas nekontentigon 
kaj eĉ igas la homon senti sin malfeliĉa ». 
Plue Darwin montras, kiel la sugestoj de 
la konscienco, kiu ĉiam « rigardas en pasinton 
kaj servas kiel gvidilo por estonto », povas ĉe 
la homo ekhavi aspekton de la honto, bedaŭro, 
pento, aŭ eĉ kruela riproĉo, se la sento firm- 
iĝas per la medito pri tio, kiel la ago estas 
juĝata de aliuj, al kiuj la homoj simpatias... 
[om post iom la kutimo neeviteble komencas 
plifortigi ĉiam pli la potencon de l'konscienco 
super la agoj kaj samtempe estos akordiganta 
ĉiam pli kaj pli la dezirojn kaj pasiojn de 
l persono kun ĝiaj sociaj simpatioj kaj ins- 
tinktoj ('). La ĝenerala ĉefa malfacilo por ĉiu 
filozofio de l' morala sento konsistas en la 


(1) En la piednoto Darwin kun propra al li pene- 
tremo faras tamen unu escepton. — « Malamikeco, aŭ 
malamo, — aldonas li, — ŝajne ankaŭ estas tre per- 
sista sento, eble pli persista, ol iu alia... Do tiu sento 
devas esti denaska kaj ĉiuokaze ĝi daŭras tre persiste. 
Videble ĝi prezentas la aldonon kaj malon de l socia 
instinkto ». Tiu sento profunde radikita en animala na- 
turo evidentmaniere eksplikas" la obstinajn militojn, 
kiuj okazas inter diversaj grupoj kaj specoj de ani- 

ekspliko pri unuaj germoj de la devosento, — 
pri la neceso de ekapero en la homa inte- 
lekto de l’ devokoncepto, devoideo. Sed se la 
ekspliko estas farita, — la akumuliĝo de la 
sperto en la socio kaj evoluo de l kolektiva 
racio klarigas ĉion ceteran. 

Do, ni havas ĉe Darwin la unuan eks- 
plikon de la devosento sur natura scienca 
bazo. Estas vere, ke ĝi kontraŭas al cirkul- 
antaj konceptoj pri la naturo de la animaloj 
kaj de la homo, sed ĝi estas ĝusta. Preskaŭ 
ĉiuj ĝis nun traktintaj pri la morala principo 
eliradis el tute nepruvita premiso, asertante, 
ke la plej forta el la homaj kaj pli animalaj 
instinktoj estas la instinkto de Vl konservo, 
kiun ili dank'al certa malprecizo de ilia ter- 
minologio identigas kun la memjesigo, aŭ kun 
la propre-egoismo. En tiun instinkton ili in- 
kludis unuflanke tiajn elementajn impulsojn, 
kiel sindefendo, sinkonservo, aŭ eĉ kontentigo 
de l malsato; kaj aliflanke — tiajn derivitajn 
sentojn, kiel la pasio al dominado", avido, 
kolero, venĝodeziro, k.t. p. Kaj tiun absurdon, 
tiun diversspecan miksaĵon de instinktoj kaj 
sentoj ĉe animaloj kaj homoj de moderna 
kulturo, ili prezentis en la formo de ĉien- 


maloj kaj ankaŭ de la homoj. Ĝi ankaŭ eksplikas' la 
samtempan ekziston de du moralaj leĝoj inter la civi- 
lizitaj homoj. Sed tiu ampleksa kaj ĝis nun ne pri- 
laborita ekzemplo pli bone estu ekzamenota ĉe la studo 
pri la justoideo... 

penetranta kaj ĉionpova forto, kiu renkontas 
nenian kontraŭagon en animala kaj homa na- 
turo, escepte nur certan senton de bonvolo, 
aŭ kompato. 

Nature, se oni foje estis konfesinta, ke 
tia estas la naturo de la homo kaj de ĉiuj 
animaloj, tiam jam restis nenialio, ol insisti 
pri mildiga influo de moralistoj, vokantaj al 
kompatemo. Estu aldonite, ke spiriton de siaj 
doktrinoj ili ĉerpos el la mondo, kuŝanta ekster 
la naturo, — ekster kaj super la mondo, per- 
ceptebla per niaj sentoj. Kaj la influon de siaj 
doktrinoj ili penas fortigi per subteno de su- 
pernaturaj fortoj. Kaj se iu rifuzis de tiuj 
opinioj, kiel ekz. Hobbes, — por tiu restis 
sole: atribui specialan signifon al la puna 
influo de la ŝtato, gvidata de geniaj leĝodon- 
antoj, — kio esence reduktiĝis nur al tio, ke 
la sama posedo de l « vero » estis atribuata 
ne al la pastro, sed al la leĝodonanto. 

Komencante de la Meza Epoko la fond- 
antoj de etikskoloj plejparte malmulte konataj 
kun la Naturo, ĉar al ĝia studo ili preferis 
tiun de la metafiziko, prezentis al si la ins- 
tinkton de individua sinjesigo kiel la unua 
necesa ekzistkondiĉo de la animalo, samkiel 
de la homo. Obei al ĝiaj ordonoj — estis kon- 
siderata kiel fundamenta naturleĝo. Malobei 
ĝin — venigus al plena malvenko de la speco, 
kaj finfine al ĝia neniigo. Kaj el tio oni kon- 
kludis, ke la homo povus batali kontraŭ 
egoistaj impulsoj nur kun helpo de super- 

naturaj fortoj. La triumfo de la morala prin- 
cipo aperis tial kiel venko de la homo super 
la naturo, atingebla nur per ekstera helpo, 
kiu prezentas rekompencon por liaj bonaj 
deziroj. 

Oni diris al ni, ekz., ke ne ekzistas pli 
alteca virto, ne ekzistas pli granda triumfo 
de l'o spirita super lo karna, ol la sinofero 
por bono de la homoj. Sed en realo la sin- 
ofero por bono de formikujo, aŭ por sekuro 
de birdamaso, antilopa herdo aŭ por grupo 
de simioj estas fakto zoologia, ĉiutage ripet- 
iĝanta en la naturo, por kiu en centoj kaj 
miloj da animalspecoj estas postulata nenialio, 
ol nature formiĝinta reciproka simpatio inter 
samspecanoj, konstanta praktikado de l'inter- 
helpo kaj la konscio pri vivenergio en ĉiu 
individuo. 

Darwin, kiu konis la naturon, kuraĝis diri, 
ke el la du instinktoj: — la socia kaj indi- 
vidua — la socia estas pli forta, pli per- 
sista kaj pli konstante-propra instinkto, ol 
la dua. Kaj li certe pravis. Ĉiuj naturistoj, 
studintaj la vivon de lanimaloj en la naturo 
— precipe sur la kontinentoj ankoraŭ maldense 
loĝataj de la homo, — sendube starus lia- 
flanke. La instinkto de l interhelpo efektive 
estas disvolvita en la tuta animalio, ĉar la 
naturselekto subtenas ĝin kaj senkompate 
ekstermas tiujn specojn, en kiuj ĝi ial mal- 
fortiĝas. En la granda batalo por la ekzisto, 
kondukata de ĉiu animalspeco kontraŭ mal- 

favoraj al ĝi klimatkondiĉoj de l'ekstera viv- 
medio kaj denaturaj malamikoj, ĉu grandaj 
aŭ malgrandaj, — tiuj specoj havas la plej 
grandajn ŝancojn postvivi, kiuj plej konsek- 
vence praktikas la interhelpon, dum la specoj, 
kiuj ne faras tion — formortas. Kaj la samon 
ni observas en la historio de la homaro. 

Estas interese rimarkigi, ke atribuante tian 
signifon al la socia instinkto, ni retrovenas 
al tio, kion estis jam kompreninta la granda 
fondinto de indukta scienco Bacon. En sia 
fama verko « Instauratio Magna » (« Granda 
renaskiĝo de Sciencoj») Bacon skribis: « Ĉiuj 
vivestaĵoj havas instinkton (appetite) al du- 
specaj bonaĵoj: iuj el ili servas por la estulo 
mem, kaj la aliaj nur ti-kiom la estulo mem 
prezentas nur parton de iu pli granda tuto. 
Kaj ĉi-lasta instinkto estas pli valora kaj 
pli forta ol la unua, ĉar ĝi akcelas la kon- 
servon de la pli ampleksa. La unua estas 
nomebla: individua, aŭ persona bonaĵo, kaj 
la dua — la bono de l' komunumo... Do, ĝe- 
nerale okazas, ke la instinktoj estas regataj per 
la konservo de la pli ampleksa (!). 


(9) « On the Dignity and Advancement of Learning ». 
V. VII. Ĉap. I, pĝ. 270. Eld. Bokn's Library. Certe la 
argumentoj de Bacon por pruvi liajn pensojn ne sufiĉis. 
Sed estas memorende, ke li nur fiksis ĝeneralajn kon- 
turojn de l'scienco, kiu estis esplorota de liaj adeptoj. 
La saman penson esprimis pli poste Hugo Grotius kaj 
kelkaj liaj pensuloj, 

Aliloke Bacon revenas al la sama ideo pa- 
rolante pri « du apetitoj (instinktoj) de viv- 
estaĵoj: 1) de sinkonservo kaj defendo kaj 
2) de plimultiĝo kaj plivastiĝo », kaj li aldonis : 
« La lasta estante aktiva videble estas pli 
forta kaj pli valora, ol la unua ». Nature, 
aperas la demando : ĉu konformas tia prezento 
pri animalio al la teorio de l naturselekto en 
kiu la porekzista batalo interne de la speco 
mem estis konsiderata kiel necesa kondiĉo por 
apero de novaj specoj kaj por la Evoluo, t.e. 
por la progresiva disvolviĝo ĝenerale. 

Ĉar mi detale traktis tiun problemon en la 
verko « La interhelpo >», mi ne esploros ĝin 
tie ĉi refoje, sed nur aldonos jenan rimarkon : 
dum la unuaj jaroj post la apero de Origino 
de Specoj de Darwin ni ĉiuj inklinis pensi, 
ke la akra batalo por ekzistrimedoj inter sam- 
specanoj estis necesa por plifortigo de la 
modifado kaj por aperigo de novaj variaĵoj 
kaj specoj. Tamen mia observado al la naturo 
en Siberio naskis en mi la unuajn dubojn pri 
ekzisto de tia akra batalo interne de specoj. 
Gi kontraŭe montris la grandegan signifon de 
Vinterhelpo dum transmigroj de animaloj kaj 
ĝenerale por konservado de la speco. Plue, 
samgrade kiel la biologio penetris pli pro- 
funden en la studon de la viva naturo kaj 
konatiĝis kun senpera medtinfluo, kaŭzanta 
modifojn en difinita direkto (precipe en la 
kazoj, kiam dum siaj migradoj unu parto de 
la speco estas fortranĉita de la ceteraj), — 

ebliĝis la kompreno pri vivbatalo en pli 
larĝa kaj pli profunda senco. Biologoj estis 
devigitaj konfesi, ke grupoj de animaloj ofte 
agas kiel tuto kaj kondukas batalon kontraŭ 
malfavoraj vivkondiĉoj, aŭ kontraŭ eksteraj 
malamikoj — ofte najbaraj specoj, kun helpo 
de reciproka subteno interne de siaj grupoj. 
Tiukaze akiriĝas kutimoj, kiuj malgrandigas 
porvivan batalon kaj samtempe kondukas al 
pli supera disvolviĝo de la intelekto inter ti- 
kiuj praktikas la interhelpon. La naturo abundas 
per similaj ekzemploj. Kaj en ĉiu animal- 
klaso sur la pli supera evoluŝtupo staras ĝuste 
la plej sociemaj specoj. La interhelpo interne 
de la speco, prezentas do (kiel tion mallonge 
esprimis jam Kessler) la ĉefan faktoron, la 
ĉefan aganton de ti-kio estas nomebla pro- 
gresiva disvolviĝo. 

Tial la naturo povas esti nomita la unua 
instruisto de la etiko, de la morala prin- 
cipo rilate al la homo. La socia instinkto, 
denaska ĉe la homo, samkiel en ĉiuj sociemaj 
animaloj, — jen estas la fonto de ĉiuj etikaj 
konceptoj kaj de ĉiu sekvanta evoluo de la 
moralo. 

La deira punkto por ĉiu studo pri moral- 
teorio, aŭ pri etiko, estis indikita de Darwin 
300 jarojn post kiam la unuaj provoj tiu- 
direktaj estis faritaj de Bacon kaj parte de 
Spinoza kaj Goethe ('). Kiam oni prenis la 


(') Vidu e Konversadoj kun Gethe », de Eckermann. 

socian instinkton kiel elirpunkton por plua dis- 
volviĝo de moralaj sentoj, — oni povis, firm- 
iginte tiun bazon per pluaj faktoj, konstrui 
sur ĝi la tutan etikon. Sed tia laboro ĝis 
nun ne jam estis farita. 

La evoluteoriistoj, kiuj ti-ali-kaŭze tuŝis la 
problemon de moralo sekvis per la vojoj de 
la etikistoj en la antaŭa-Darwin'a kaj antaŭ- 
Lamarck'a periodo kaj ne per la vojo skizita 
de Darwin, — kvankam eble tro mallonge, 
‘— en « Origino de la Homo >. 

Ĉi-rimarko rilatas ankaŭ al Herbert Spen- 
cer. Sen ekzameni tie-ĉi lian Etikon (tion ni 
faros aliloke) mi nur rimarkigu, ke sian moral- 
filozofion Spencer konstruis laŭ alia plano. 
La etika kaj sociologia partoj de lia « Sin- 
teza filozofio » estis verkitaj multe pli frue, 
ol aperis Darwin'a skizo pri morala sento, 
parte sub influo de Aŭgusto Comte kaj parte 
sub tiu de Bentham'a « Utilismo » kaj de sen- 
sualistoj el la 18-a jarcento ('). 


(!) < Donitoj de Etiko » de Spencer aperis en 1879 j. 
kaj lia « Justo » en 1891, t. e. longe post la apero de 
Darwin'a « Origino dela Homo » en 1871 j. Sed « Socia 
Statiko » de Spencer aperis jam en 1850 j. Spencer 
certe pravis, kiam li montris la diferencon inter si kaj 
Comte. Sed la influo, kiun havis sur lin la fondinto de 
l Pozitivismo, estas nerefutebla malgraŭ profundaj di- 
ferencoj inter la pensmanieroj de la ambaŭ filozofoj. 
Por prezenti al si la influon de Comte sufiĉas kompari 
biologiajn opiniojn de Spencer kun tiuj de la franca 
ĥlozofo, precipe se juĝi laŭ ilia esprimo en 3-a ĉap. de 

Nur en la unuaj ĉapitroj de la « Justo» 
(presitaj en « Nineteenth Century » en marto 
kaj aprilo 1890) ni trovas ĉe Spencer mencion 
pri « Etiko de animaloj > kaj 4 sub-homa justo >, 
al kiuj Darwin atribuis tian signifon en la 
evoluo de l morala sento ĉe la homo. Estas 
interese, ke ĉi-tiu mencio estis per nenio ligita 
kun la cetera « Etiko » de Spencer, ĉar li ne 
konsideris primitivajn homojn — sociestaĵoj, 
kies societoj estus daŭrigo de gentoj kaj socioj, 
kutimaj ĉe la animaloj. Restante fidela al 
Hobbes li konsideris sovaĝulojn kiel per nenio 
ligitajn amasojn da homoj, fremdaj unu al 
aliu, inter kiuj konstante regas malamikeco 
kaj malpacoj. Tiuj amasoj eliras el kaosa stato 
nur ti-kiam iu eksterordinara homo prenos en 
siajn manojn la povon kaj organizos socian 
vivon. 

Tiamaniere la ĉapitro pri animala etiko, al- 
donita de Spencer pliposte, estas surkonstruo 
en la ĝenerala sistemo de morala filozofio de 
Spencer kaj li ne klarigis — kial li opiniis 


lia « Discours préliminaires », vol. I. e Politique posi- 
tive » En la etiko de Spencer la influo de Comte pre- 
cipe elmontriĝas en la signifo, kiun atribuis Spencer al 
fiksado de la diferenco inter e milita » kaj « industria » 
evoluŝtupo de la homaro, samkiel en la kontraŭmeto 
de e egoismo » al « altruismo ». La lastan vorton Spen- 
cer uzis en tro larĝa kaj tial nesufiĉe klara senco, en 
kiu ĝin estis uzanta Comte, kiam li unuafoje enkondukis 
tiun vorton. 

necesa tiupunkte fari ŝanĝon en siaj antaŭaj 
opinioj. Ĉiukaze la moralan senton ĉe la homo 
li ne prezentis kiel pluan disvolviĝon de so- 
ciemaj sentoj, kiuj estis ekzistantaj jam ĉe la 
prahomoj. Laŭ lia opinio ĝi aperis en la homaj 
socioj multe pli malfrue kaj devenis el la 
limigoj surmetitaj sur la homojn de iliaj poli- 
tikaj, sociaj kaj religiaj gvidantoj (« Donitoj 
de Etiko > § 45). La koncepto pri la devo, kiel 
tion asertis Bain, post Hobbes, figuras ankaŭ 
ĉe Spencer kiel rezulto de l' devigo (coersion) 
flanke de provizoraj estroj dum la fruaj pe- 
riodoj de la vivo homara, aŭ pli ĝuste, kiel 
« rememoro » pri ĝi. 

Tiu supozo, — kiu ĝustadire estus malfacile 
konfirmebla nun per scienca esplorado, — 
metas sian stampon sur la tutan Etikon de 
Spencer. Por li la historio de l homaro di- 
vidiĝas je du periodoj : La « milita >, daŭranta 
ankoraŭ ĝis nun, kaj la « industria », malrapide 
estiĝanta nuntempe; kaj la ambaŭ postulas 
sian propran moralon. Dum la batalperiodo 
la devigo estis pli ol necesa : sen ĝi la pro- 
greso ne estus ebla. Sur tiu evoluŝtupo de la 
homaro estis ankaŭ necese oferi la personecon 
al la socio kaj ke por tio kreiĝu speciala leĝaro 
de l' moralo. Tia neceso de l' ŝtatdevigo kaj 
de la oferado den“ persono devos daŭri ĝis 
kiam la industria ordo plene venkos la militan. 
Tiamaniere Spencer konfesas du diversajn 
etikojn, adaptitajn al du diversaj evoluŝtupoj 
(« Donitoj de Etiko », §§ 48-50) kaj ĉi-tio kon- 

dukas lin al vico de konkiudoj, kies gusto 
estas kondiĉata de la vereco de ĉeftezo. 

La doktrino pri moralaj principoj prezentas, 
konsekvence, serĉadon de kompromisoj, — de 
Vinterkonsento inter la leĝoj de l' malamikeco 
kaj tiuj de l amikeco, — de egaleco kaj mal- 
egaleco ($83). Kaj ĉar el tiu kunpuŝiĝo de du 
kontraŭaj principoj ekzistas neniu eliro, ĉar la 
veno de l industria ordo okazos nur ti-kiam 
finiĝos la batalo inter ĝi kaj la milita ordo, 
tial dume estas eble meti en reciprokajn 
rilatojn de homoj certan dozon da «bonvolemo», 
kiu povas iom moderigi la modernan ordon, 
fonditan sur individuaj principoj. Pro tio lia 
provo science fiksi la fundamentajn principojn 
de l moralo finiĝas malsukcese kaj finfine li 
venas al la tute neatendebla konkludo, asert- 
ante, ke ĉiuj moralteorioj — la filozofiaj sam- 
kiel la religiaj — kompletigas unu aliun. Dume 
la penso de Darwin estis tute mala : Darwin 
konfesis, ke l' origino de ĉiuj etiksistemoj kaj 
de ĉiuj moraldoktrinoj, inklude (inkluzive) 
ankaŭ la etika parto de diversaj religioj, estis 
la sociemo kaj la forto de l socia instinkto, 
funkciantaj jam en la animalio kaj des pli ĉe 
la plej primitivaj gentoj, — samdume Spencer 
simile al Huxlev, hezitas inter la teorioj de 
l devigo, de lutilismo kaj de la religio, ne 
trovante ekster ili alian fonton de l' moralo. 

Konklude oni aldonu, ke kvankam la kon- 
cepto de Spencer pri batalo inter egoismo kaj 
altruismo tre similas la rilaton de Comte al 

ĉi-problemo, tamen la koncepto pri la socia 
instinkto de la filozofo pozitivista, — malgraŭ 
tio, ke li neis la ŝanĝivon (variivo) de la 
specoj, — estis pli proksima al la koncepto de 
Darwin, ol tiu de Spencer. Traktante la 
signifon de l sociaj kaj individuaj instinktoj 
Comte senhezite konfesis la superan rolon de 
la unuaj. En tiu ĉi konfeso li vidis eĉ la dis- 
tingorajton de l' morala filozofio forlasinta teo- 
logion kaj metafizikon, sed li ne venigis ĉi- 
aserton al ĝia logika fino ('). 

Kiel jam estis dirite pli supre, neniu el la 
proksimaj adeptoj de Darwin pravis plue dis- 
volvi lian etikan filozofion. George Romanes 
kredeble estus escepto, ĉar li intencis post 
siaj esploroj pri intelekto de animaloj transiri 
al la problemoj de l etiko ĉe animaloj kaj al 
eksplikado" pri origino de la morala sento. 
Tiucele li estis jam kolektanta faktmateria- 
lon(*). Bedaŭre, ni lin perdis antaŭ ol li havis 
tempon progresi en sia laboro. 


()) « La pozitiva moralo, — skribis Comte, — di- 
ferencas do ne nur de la metafizika, sed ankaŭ de 
l'teologia per tio, ke ĝi konfesas kiel universalan prin- 
cipon la superecon de sociemaj sentoj» (Politique posi- 
tive, Discours préliminaire, II, pĝ. 93 kaj kelkaliloke). 
Malfeliĉe, la genieroj disjetitaj tra la tuta « Discours 
préliminaire » ofte malklariĝas per la plipostaj ideoj de 
Comte, kiuj ne estas konsidereblaj kiel disvolviĝo de 
la pozitiva metodo. 

(2) Li menciis pri tio en sia verko « Mensa evoluo 
en animaloj » (Mental Evolution in Animals, London, 
1883, Pp. 352). 

Kio koncernas aliujn adeptojn de l teorio 
de evoluo, ili ĉu venis al la konkludoj, tute 


diferencaj de l opinioj de Darwin, — kiel tio 
okazis al Huxley, en liaj lekcioj « Evoluo kaj 
Etiko», — ĉu ili prenis kiel fundamenton la 


teorion de l evoluo kaj laboris laŭ alia direkto. 
Tia estas la moralfilozofo de M. Guvau ('), en 
kiu estas ekzamenataj la plej superaj elmontroj 
de l' moralo, sen mencio pri tiu etiko en la 
animalio (°). Mi opiniis tial necesa refoje 
ekzameni tiun-ĉi problemon en la libro « La 
Interhelpo kiel faktoro de l evoluo», en kiu la 
instinktoj kaj la kutimoj de l reciproka sub- 
teno estas konsiderataj kiel unu el la elementoj 
kaj agofortoj de l' progresiva evoluo. 

Nun la samajn sociajn kutimojn ni estas 
ekzamenontaj el duobla vidpunkto : tiu de la 
hereditaj etikaj inklinoj kaj de la etikaj 
instruoj, kiujn niaj primitivaj prapatroj ĉerpis 
el observo de la naturo. Tial mi devas peti 


(!) Essais d'une morale sans obligation ni sanction 
(Studoj pri moralo sen devigo kaj sankcio). 


(3) La studo de prof. L. Morgan, kiu antaŭ nelonge 
tute refaris sub la nova titolo (Animals Behaviour, 
London, 1900) sian antaŭan libron pri animala inte- 
lekto, ne jam estas finita kaj ĝi estas menciebla nur 
tial, ke ĝi promesas plenan analizon de tiu problemo, 
precipe el la vidpunkto de l~'kompara psikologio. Aliuj 
verkoj tuŝantaj la saman problemon aŭ korelativaj al 
ĝi, precipe la bonega libro de Espinasse Les Sociétés 
Animales, estas de mi menciitaj en la antaŭparolo al 
mia libro « La Interhelpo >. 

pardonon ¢e la leganto, se mi mallonge ripetas 
kelkajn faktojn, jam ekzamenitajn en mia 
studo pri la interhelpo — por montri ilian 
etikan signifon. 

Esplorinte la interhelpon, kiel armilon de la 
speco en ĝia batalo porviva, t.e. « en la 
senco, en kiu ĝi gravas por la naturesplor- 
isto », — mi mallonge nun montros — kion ĝi 
prezentas, kiel fonto de estiĝo de etiksentoj 
ĉe la homo. De tiu flanko ĝi estas plena de 
profunda intereso por la etikfilozofio. 

La prahomo vivis en proksima komuneco 
kun animaloj. Kun kelkaj el ili li kredeble 
dividis sian loĝejon sub ŝirmo de rokoj en 
rokaj fendoj, iafoje ankaŭ en kavernoj. Tre 
ofte li dividis kun ili sian nutraĵon. Antaŭ ne 
pli ol 150 jaroj aborigenoj de Siberio kaj 
Ameriko mirigis niajn naturistojn per sia per- 
fekta kono de vivkutimoj de la plej sovaĝaj 
bestoj kaj birdoj. Sed la prahomo estis en 
ankoraŭ pli intima komuneco kun la loĝantoj 
de arbaroj kaj stepoj, kaj li konis ilin ankoraŭ 
pli bone. La masekstermado den” la vivo per 
arbaraj kaj herbejaj incendioj, per venenitaj 
sagoj k. s., tiam ankoraŭ ne komenciĝis. Kaj 
el frapanta, nekredebla abundo de bestoj, kiun 
renkontis la unuaj enmigrintoj al Ameriko kaj 
kiun perfekte priskribis unuaklasaj naturesplor- 
istoj, ekz. Audubon, Izara k. m. a., ni povas 
prezenti al ni la denson de animalaro sur la 
tero dum la frua postglacia periodo. 

Do, la homo de l'frua kaj pliposta ŝton- 

epoko vivis en intima komuneco kun siaj 
mutaj gefratoj — simile al tio, kiel Behring 
dum necesigita vintrado sur unu el insuloj 
apud Alasko, vivis kun sia ŝipanaro inter 
multenombraj herdoj de polusvulpoj, kiuj kur- 
adis en homa tendaro, formanĝadis la provizon 
kaj nokte venadis mordeti eĉ la felojn, sur 
kiuj dormis la homoj. 

Niaj primitivaj prauloj vivis inter animaloj 
kaj kun ili. Kaj tuj kiam ili komencis iel ajn 
ordigi siajn observojn al la naturo kaj trans- 
doni ilin al sia idaro, la animaloj, ilia vivo 
kaj moroj liveradis ĉefan materialon por la 
buŝa enciklopedio de la konoj kaj de la viv- 
saĝo, kiu esprimiĝis en formo de popolsentencoj 
kaj proverboj. La psikologio de animaloj estis 
la unua psikologio, studita de la homo, kaj 
ĝis nun ĝi estas ŝatata objekto por rakontoj 
ĉe brulŝtiparoj en stepoj kaj arbaroj. La vivo 
de l animaloj proksime ligita kun la vivo de 
la homo, estis ankaŭ la objekto de la unuaj 
ĝermoj de l arto: ĝi inspiris unuajn gravur- 
istojn kaj skulptistojn kaj ĝi parte konsistigas 
la enhavon de la plej antikvaj etikaj legendoj 
kaj mitoj pri la kreo de la mondo. 

Nun la rakontoj pri rabobestoj, leonoj kaj 
tigroj estas la unuaj, pri kiuj niaj infanoj 
ekscias el la Zoologio. Sed la unua, kion la 
primitivaj sovaĝuloj devis ekscii pri la naturo, 
estis la fakto, ke ĝi prezentas grandegan aron 
de animalaj genroj kaj gentoj: la simia gento 
tre proksima al homo, la ĉiam-vaganta lupa 

gento, ĉionscianta, babilema birdgento, la ĉiam- 
laboranta formika gento, k.t.p. ('). Por ili la 
animaloj estis daŭrigo, vastiĝo de ilia propra 


gento, — ili nur estis multe pli saĝaj, ol la 
homoj. La unua ĝermo del' ĝeneraligo de la na- 
turo, — ankoraŭ tiom nedifinita, ke ĝi apenaŭ 


diferencis de simpla impreso, — devis esti tio, 
ke la vivulo kaj lia gento ne estas apart- 
igitaj unu de aliu. Ni povas ilin apartigi, 
sed ili ne povis. Estas eĉ dubinde, ĉu ili povis 
prezenti al si la vivon aliel, ol meze de familio, 
aŭ de gento. 

Tiutempe devis neeviteble formiĝi ĝuste tia 
imago pri la naturo. En la mezo de siaj plej 
proksimaj parencoj — « simioj >, la homo vidis 
centojn da specoj (“), loĝantaj en grandaj so- 
cietoj, kie la anoj de ĉiu societo estis proksime 
ligitaj inter si. Li vidis kiel simioj subtenas 
unu aliun dum akirado de nutraĵo, kiel sin- 
garde ili migras de loko al loko, kiel ili 
kuniĝas kontraŭ komunaj malamikoj, kiel ili 
faras unu al aliu malgrandajn komplezojn, 
ekz. tirante dornojn kaj pikaĵojn, kiuj trafis 
en la felon de kamarado, kiel ili dense amas- 
iĝas dum malvarma vetero, k. t. p. Certe, 
simioj ofte malpacis inter si. Sed en iliaj mal- 
pacoj estis, kiel ankaŭ okazas nun, pli multe 


(t) Kipling bonege komprenis tion, laŭ lia rakonto 
pri Maugli. 

(2) En la terciara periodo ili estis komputeblaj, laŭ 
spertaj geologoj, ĝis mil diversaj specoj. 

da bruo, ol da domaĝoj. Kontraŭe, iafoje dum 
danĝermomentoj ili elmontris mirindajn sentojn 
de reciproka alligiteco, jam ne menciante pri 
la alligiteco de la patrino al siaj idoj kaj de 
la maljunaj viruloj al sia grupo. Do la sociemo 
estis la distingorajto de la tuta gento simia. 
Kaj se nun ekzistas du nesociemaj specoj de 
grandaj simioj — gorilo kaj orangutango — 
loĝantaj nur en malgrandaj familioj tamen 
la fakto mem, ke ĉiu el tiuj du specoj, okupas 
tre malgrandan teritorion, montras, ke ili estas 
formortantaj specoj : eble tial formortantaj, ke 
la homo kondukis kruelan militon kontraŭ ili, 
kiel kontraŭ la specoj, tro proksimaj al la 
homo. 

La primitiva sovaĝulo vivis kaj sciis krome, 
ke eĉ la rabuloj rekonas unu ĝeneralan leĝon, 
ili neniam mortigas unu aliun. Kelkaj el 
ili estas tre sociemaj, — tia estas la tuta hunda 
gento : ŝakaloj, sovaĝaj hundoj de Hindio kaj 
hienoj. 

Aliuj vivas en malgrandaj familioj. Kaj eĉ 
inter ili la plej inteligentaj, kiel la leono kaj 
leopardoj kolektiĝas por ĉasi simile al hundaj 
gentoj ('). Kio rilatas al tiuj malmultaj, kiuj 
vivas — almenaŭ nuntempe — tute dise, kiel 
la tigroj, aŭ per malgrandaj familioj, — la 


(t) Sur unu fotografaĵo, farita momente sub la lumo 
de magnezio, estas videble, ke nokte al la trinkejoj, 
kie amase kunvenas ĉiuspecaj animaloj, la leonoj venas 
pogrupe. 

sama regulo validas ankaŭ por ili: ili ne 
mortigas unu aliun. Eĉ nun, kiam ne plu 
ekzistas la sennombraj herdoj, iam loĝintaj 
sur herbostepoj, kaj tigroj, devigataj sin nutri 
per malsovaĝaj herdoj de la homo, loĝas tial 
proksime de vilaĝoj, — eĉ nun ni scias de 
hindaj kamparanoj, ke ĉiu tigro sin limigas 
per sia ĉasregiono, ne militante inter propra 
gento. Krome, estas tre kredeble, ke eĉ tiuj 
malmultaj specoj, kies individuoj vivas izole 
nuntempe, kiel tigroj, malgrandaj katrasoj 
(preskaŭ ĉiuj ili estas noktanimaloj), ursoj, 
familio de musteloj, vulpoj, erinacoj kaj kelk- 
aliuj, — eĉ tiuj ĉi specoj ne ĉiam loĝis unuope. 
Por kelkaj el ili (vulpoj, lupoj) mi trovis pozi- 
tivajn atestojn, ke ili restis sociemaj ĝis kiam 
la homo komencis ilin ekstermadi. Kelkaliuj 
eĉ ĝis nun vivas socie en neloĝataj dezertoj. 
Do, ni havas plenan rajton opinii, ke preskaŭ 
ĉiuj ili iam estis vivantaj socie (!). Sed se 
eĉ ĉiam estus ekzistintaj kelkaj ne sociemaj 
specoj, ni tamen povas kun certo aserti, ke 
tiaj specoj prezentis escepton el la ĝenerala re- 
gulo. 

La leciono de la naturo konsistis do el tio, 
ke eĉ la plej fortaj bestoj estis devigitaj vivi 
kune. Kiu almenaŭ unufoje en sia vivo havis 
okazon vidi atakon, ekz. de sovaĝaj hindiaj 


(1) Vidu «La Interhelpo >, ĉap. I kaj II kaj Suple- 
mentoj. Multe da novaj faktoj por pruvi la saman 
penson mi kolektis post apero de tiu-ĉi verko. 

hundoj kontraŭ grandaj fortaj rabuloj, tiu 
certe tuj kaj por ĉiam komprenis la forton de 
genta unuiĝo kaj tiun fidon al siaj fortoj kaj 
kuraĝo, kiujn la unuiĝo donas al ĉiu individuo. 

En stepoj kaj arbaroj niaj primitivaj an- 
taŭuloj' vidis milionojn da animaloj, kiuj 
kolektiĝis en grandajn sociojn, — gentojn kaj 
familiarojn. Sennombraj herdoj de kapreoloj, 
polusaj cervoj, antilopoj, grandegaj bubal- 
herdoj kaj sennombraj herdoj de sovaĝaj 
ĉevaloj, sovaĝaj azenoj, kvagoj, zebroj, k.t. p. 
migris tra la senfinaj stepoj kaj ofte paŝtiĝis 
ĉie kune, kiel ankoraŭ antaŭnelonge tion 
observis vojaĝantoj en Mezafriko, kie ĝirafoj, 
gazeloj kaj antilopoj sin paŝtis flank' al flanke. 
Eĉ sur la sekaj montebenaĵoj de Azio kaj 
Ameriko troviĝis herdoj de lamoj, aŭ de 
sovaĝaj kameloj kaj sur Tibeta montaro kune 
rifuĝis tutaj familiaroj de nigraj ursoj. Kaj 
kiam la homo estis pli bone ekkonanta la 
vivon de tiuj ĉi animaloj li baldaŭ eksciadis 
kiel intime ili estas ligitaj inter si. Eĉ ti-kiam 
ili videble estas tute okupitaj per la nutrado 
kaj ŝajne tute ne atentis pri kio okazas ĉirkaŭe, 
ili atente observadis unu aliun — ĉiam pretaj 
unuiĝi en iu komuna ago. La homo ankaŭ 
vidis, ke tra la tuta cerva aŭ kapra gento, ĉu 
ili sin paŝtas, ĉu amuzas sin per ludoj, ili 
ĉiam havas gardostarantojn, kiuj ne ekdormas 
eĉ por minuto kaj tuj signalas, se proksimiĝas 
danĝera rabulo. Li ankaŭ sciis, ke en la okazo 
de subita atako viruloj kaj inoj faras rondon 

ĉirkaŭ sia idaro kaj renkontas la malamikon 
vid-al-vide riskante esti disŝiritaj, sed sav- 
ante sian ankoraŭ senhelpan idaron. Li sciis, 
ke la saman taktikon sekvas animalherdoj ĉe 
la retroeniĝo (retiriĝo). 

La primitiva homo sciis ĉion-ĉi, kion ni 
ne scias kaj tiel volonte forgesas. Kaj li 
rakontadis pri ĉiuj heroaĵoj de la animaloj en 
siaj fabeloj, ornamante ilian kuraĝon kaj sin- 
oferemon per primitiva poezio kaj imitante 
ilin en siaj religiritoj, — nun malĝuste nomataj 
« dancoj ». 

Des malpli oni povas supozi, ke la primi- 
tiva sovaĝulo ne sciis pri grandaj migradoj 
de animaloj. Li eĉ sekvis ilin, kiel tion nun 
faras ĉukĉoj, kiuj sekvante post sovaĝaj cervo- 
herdoj, siavice pelataj de kularo transmigras 
el unu parto de Ĉukĉa duoninsulo en la alian, 
aŭ kiel lapo, kiu sekvas herdojn de duon- 
sovaĝaj cervoj en iliaj de li nedependaj mi- 
gradoj. Kaj se ni kun nia perlibra klero kaj 
nekonado de l' naturo neniel povas komprenigi 
al ni — kiamaniere la animaloj distritaj po- 
grupe sur grandega teritorio, sukcesus kolektiĝi 
milope en certa loko por transnaĝi riveron 
(kiel mi tion observis ĉe Amur), aŭ por ekiri 
norden, suden, aŭ okcidenten, — niaj antaŭuloj, 
kiuj konsideris la animalojn pli saĝaj ol sin 
mem, neniom miris pri tiuj kolektiĝoj, sam- 
kiel nun pri ili ne miras la sovaĝuloj. Por ili 
ĉiuj animaloj — bestoj, birdoj kaj fiŝoj — 
troviĝas en konstanta interrilatado. Ili avertas 

unu-aliun per apenaŭ rimarkeblaj signoj, aŭ 
sonoj. Ili informas unu aliun pri ĉiuspecaj okaz- 
intaĵoj kaj tiamaniere prezentas unu grandegan 
asocion, kiu havas siajn morojn de l ĝenerala 
konduto kaj de la bona najbareco. Eĉ ĝis nun 
la profundaj postsignoj de tia kompreno pri 
la animalvivo konserviĝis en fabeloj kaj pro- 
verboj de ĉiuj popoloj. 

De la dense loĝitaj, viglaj kaj gajaj kolo- 
nioj de marmotoj, zizeloj, ĝerbosoj (terleporoj) 
k.t.p. kaj de la kastorkolonioj, kiuj loĝigis 
la riverojn en la postglacia periodo, la primi- 
tiva homo, — tiam mem estinte ankoraŭ no- 
madulo, — povis ekkoni ĉiujn preferojn de 
fiksloĝo, fortika rifuĝejo kaj de la kunopa 
laboro. Eĉ nun ni observas (mi vidis tion 
antaŭ 50 jaroj en Transbajkalio), ke la no- 
madaj brutbredistoj, — kies neantaŭzorgemo 
estas miriga, — ekscias de ĝerbosoj (Tamias 
striatus) la avantaĝon de l terkulturo kaj de 
l provizemo, ĉar ĉiuaŭtune ili rabas el liaj 
subteraj deponejoj kaj alproprigas liajn pro- 
vizojn de manĝeblaj bulboj. Darwin mencias 
pri sovaĝuloj, kiuj en jaroj de malsato lernis 
de pavianoj — kiaj arbo- kaj arbusto-fruktoj 
povas servi kiel akcesora nutraĵo. Estas ekster- 
dube, ke la tenejoj de malgrandaj mordetuloj 
(skrapmanĝuloj) kun provizoj de ĉiuspecaj 
manĝeblaj semoj estis aperigintaj de la homo 
la unuan penson pri grenkulturo. Kaj efektive 
la sanktaj libroj de l’Oriento enhavas sufiĉe 
multe da mencioj pri provizemo kaj laboremo 

de animaloj kaj metas ilin kiel modelon por la 
homo. 

La birdoj siavice, — preskaŭ ĉiuj bird- 
specoj, — instruis al niaj malproksimaj prauloj 
pri la plej intima sociemo, pri ties ĝojoj kaj 
pri grandegaj profitoj de ĝi prezentataj. La 
grandaj unuiĝoj de anasoj, anseroj kaj de 
diversaj aliaj stilzbirdoj per komunaga repuŝo 
defende al siaj idoj kaj ovoj konstante instruis 
la homon. Kaj aŭtune la homoj, kiuj mem 
vivis en arbaroj kaj arbaraj riveretoj certe 
povis observi la vivon de junaj birdkovitaroj, 
kiuj kolektiĝas aŭtune en grandaj amasoj por 
sin komune nutri dum nelonga tagoparto kaj 
la ceteran tempon pasigi en komuna pepado 
kaj ludado('). Kiu scias, — ĉu ne el tiuj aŭ- 
tunaj ariĝoj ekĝermis la penso mem pri 
aŭtunaj kolektiĝoj de la tutaj gentoj por 
komuna ĉasado (aba ĉe la mongoloj, kada ĉe 
la tunguzoj), kiuj daŭras unu aŭ du monatojn 
kaj prezentas festojn por la tuta gento, sam- 
tempe firmigante la gentan parencecon kaj 
federitajn unuiĝojn. 

La homo sciis ankaŭ pri la ludoj, tiel 
ŝatataj de kelkaj animalrasoj, pri ilia sporto, 
iliaj koncertoj kaj dancoj (Vidu « La Inter- 
helpo » Suplementoj), pri iliaj vesperaj grup- 
flugoj. Li estis konata kun bruaj kunvenoj de 
hirundoj kaj de aliaj migrobirdoj, aranĝataj 


(1) Pri tiuj ariĝoj menciis interalie la konata zoologo, 
prof. Kessler kaj ĉiuj prikampaj zoologoj. 

en niaj regionoj ĉiuaŭtune jar-post-jaro sur la 
sama loko, antaŭ ol entrepreni sian mal- 
proksiman migradon al la sudo. Kaj kiel ofte 
staris la homo en mirego vidante nekredeble 
grandegajn armeojn de l migrobirdoj, kiuj dum 
tutaj tagoj flugpasadis super lia kapo, aŭ sen- 
nombrajn milojn da bubaloj, cervoj, aŭ mar- 
motoj, kiuj baris al li la vojon kaj haltigis lin 
iafoje dum pluraj tagoj per siaj densaj kolonoj, 
rapidantaj norden aŭ suden. 

La « bestosimila sovaĝulo » estis konata 
kun ĉiuj-ĉi belaĵoj de l naturo, forgesitaj en 
niaj urboj kaj universitatoj. Li konis tiujn 
belaĵojn de la vivo, pri kiuj ne ekzistas eĉ unu 
mencio en niaj mortaj lernolibroj de l natur- 
historio, samdume la raportoj de niaj eminentaj 
naturesploristoj Audubon, Humboldt, Asara, 
Brehm, Severcov, k. m. a. ŝimkovriĝas en 
bibliotekoj. 

En tiuj tempoj la granda mondo de fluantaj 
akvoj kaj lagoj ankaŭ ne prezentis por la homo 
libron kun sep sigeloj. Li estis bone konata 
kun iliaj loĝantoj. Eĉ nun, ekz. la duon- 
sovaĝaj loĝantoj de Afriko sentas profundan 
respekton al la krokodilo. Ili konsideras ĝin 
proksima parenco, preskaŭ ia praavo de la 
homo. En interparoloj ili evitas rekte nomi 
ĝin kaj se ili bezonas ĝin mencii ili nomas kro- 
kodilon « maljuna avo », aŭ per iu alia nomo, 
esprimanta parencecon kaj estimon. La kro- 
kodilo, ili diras, agas ĉiam, kiel ili mem. Ĝi 
neniam glutas sian nutraĵon sen esti invitinta 

siajn parencojn kaj amikojn por dividi ĝin, 
kaj se iu homo mortigos krokodilon ne kaŭze 
de laŭleĝa sangvenĝo, tiam la sovaĝuloj kredas, 
ke la parencoj de l' mortigita krokodilo nepre 
plenumos la tribrevenĝon kontraŭ iu sam- 
gentano de la mortiginto. Tial se krokodilo 
formanĝis negron, la parencoj de l' formanĝita 
negro per ĉiuj fortoj penas mortigi ĝuste tiun 
krokodilon, kiu estas formanĝinta ilian pa- 
rencon, ĉar ili timas mortigi senkulpan kro- 
kodilon, por ne kaŭzi per tio revenĝon de 
ĝiaj parencoj. Kaj tial la negroj mortiginte, 
laŭ ilia opinio, kulpan krokodilon zorge 
esploras la internaĵojn de l'mortigita animalo 
kun la celo trovi en ĝia stomako restaĵojn de 
ilia parenco kaj per tio certiĝis, ke ili efektive 
ne estas erarintaj kaj ke ĝuste tiu ĉi kroko- 
dilo estas mortigenda. Sed se ili trovas neniajn 
kulposignojn ĉe la mortigito, ili plenumas 
diversajn pentofarojn por senkulpiĝi antaŭ la 
parencoj de l'mortigita animalo kaj ili daŭrigas 
serĉi la veran kulpulon. Aliel la parencoj de 
l mortigito venĝos kontraŭ ilia gento. Samaj 
popolkredoj ekzistas ankaŭ ĉe la ruĝhaŭtaj 
indianoj rilate al la krotalo (sonserpento) kaj 
la lupo, ĉe ostjakoj rilate al la urso, k. t. p. 
La signifo de ĉi-popolkredoj por formiĝo de 
la pliposta justokoncepto estas evidenta ('). 


(1) Estus vere domaĝe, se la elokventaj faktoj pri 
la animalmoralo, kolektitaj de Romanes restus neel- 
donitaj. 

La fiŝaroj, iliaj lokŝanĝoj en la diafanaj 
akvoj kaj la antaŭesploro de skoltoj antaŭ ol 
la tuta aro ekmoviĝos al certa loko, — 
ĉio-ĉi devis depost la frutempo mirigi la inte- 
lekton de la homo. La postsignojn de tia 
impreso ni trovas ĝis nun en la popolrakontoj 
de sovaĝuloj en multaj lokoj. Tiel, ekz. la 
legendo diras pri Dekanavido, al kiu la ruĝ- 
haŭtaj indianoj atribuas la kreon de sia trib- 
organizaĵo. Li antaŭ ĉio sin izoligis de la 
homoj por pripensi ĉion ĉe la sino de l naturo. 
Li venis al la bordo de pura travidebla 
rivereto plena da fiŝoj. Li eksidis apoginte 
sin kontraŭ la kruta bordo kaj fikse rigardis 
la akvon, kie fiŝoj ludis « en plena inter- 
konsento »... Kaj tie-ĉi al li venis en la kapon 
la penso : dividi sian popolon je triboj kaj 
klasoj, aŭ totemoj ('). 

En aliaj legendoj la saĝulo de certa gento 
akiras la sperton de kastoro, de sciuro aŭ de 
iu birdo. 

Generale por la primitiva homo la animaloj 
prezentiĝas kiel misteraj, enigmaj estaĵoj, kiuj 
havas grandegan konon pri la naturvivo. Ili 
scias multe pli, ol ili diras al ni. Tiel, aŭ 
aliel, dank' al siaj sentoj, multe pli subtilaj 
ol la niaj kaj dank'al tio, ke ili konstante 
informas unu aliun pri ĉio, kion ili rimarkas 
dum siaj konstantaj serĉadoj kaj flugadoj, ili 


(') Brandt-Sero: Dekanaviden (En la revuo Man, 
190I, pĝ. 166). 

scias pri ti-kio okazas je multaj kilometroj 
ĉirkaŭe. Kaj se iu homo en siaj rilatoj kun 
ili ne permesis al si malveron kaj ruzon, — 
ili avertas lin pri la danĝero, samkiel ili 
avertas unu aliun. Sed ili tute lin malatentas 
se li estis « ne verema » en sia konduto. La 
serpentoj kaj birdoj (la strigon oni kredas esti 
gvidanto de serpentoj), la bestoj kaj insektoj, 
la lacertoj kaj fiŝoj — ĉiuj komprenas unu 
aliun kaj konstante informas unu al aliu siajn 
observojn. Ili ĉiuj apartenas al unu frataro, 
en kiun ili iafoje akceptas la homon. 

Meze de tiu frataro ekzistas, certe, pli in- 
timaj fratgrupoj de estaĵoj « samsangaj ». 
Simioj, ursoj, lupoj, elefantoj kaj rinoceroj, 
la plejparto de la remaĉuloj, leporoj kaj la 
plejmnlto da mordetuloj (skrapmanĝuloj), kro- 
kodiloj, k. t. p. bonege konas siajn gentojn 
kaj ne permesas, ke iu el iliaj genroparencoj 
estu mortigita de la homo, sen plenumi « ho- 
nestan venĝon ». Tiu-ĉi rigardo devis formiĝi 
en tre malproksima tempo, — ti-kiam la homo 
ne jam fariĝis ĉionmanĝanta kaj ne ĉasis bird- 
ojn kaj mambestojn por sin nutri. Li fariĝis 
ĉionmanĝa plej verŝajne dum la glaciepoko, 
kiam la plantoj pereadis pro la ĉiam pli kaj pli 
vastiĝanta minaca malvarmo. Sed ĉi-rigardo 
konserviĝis ĝis nun. Eĉ nun la sovaĝulo dum 
ĉasado estas devigata plenumi certajn regulojn 
rilate al la animaloj kaj post fino de I’ ĉasado 
li devas fari certajn redemptajn (elaĉetajn) 
ceremoniojn. Kelkaj el tiuj ceremonioj estas 

nun ankaŭ tre rigore plenumataj, precipe rilate 
al la animaloj, konsiderataj kiel liganoj kun 
la homo, ekz. al la urso (ĉe Amur' aj oroĉonoj). 

Estas sciate, ke du homoj, apartenantaj al 
du diversaj triboj, povas interfratiĝi, miksinte 
la sangon de l' ambaŭ, kiun oni estis ricev- 
inta el malgranda, tiucele intence farita vundo. 
La sangfratiĝo estis ago tute kutima en la 
antikvo kaj ni scias el fabeloj kaj legendoj 
de ĉiuj popoloj, precipe el skandinavaj sageoj, 
kiel sankte estis plenumata tia kontrakto. Sed 
similaj kontraktoj estis tute kutimaj inter la 
homo kaj diversaj animaloj. La fabeloj kons- 
tante rakontas pri ili. Ekz., la animalo vidante, 
ke ĉasisto estas mortigonta ĝin, petas ne fari 
tion. La ĉasisto konsentas, kaj la ambaŭ 
fariĝas fratoj. Kaj tiam la simio, urso, ka- 
preolo, aŭ birdo, krokodilo, aŭ eĉ abelo (ajna 
animalo, vivanta socie) zorgas pri la homo- 
frato, en krizaj minutoj de lia vivo, kaj sendas 
siajn kunfratojn el sia propra, aŭ el aliuj 
gentoj por helpi lin. Kaj se la averto venis 
tro malfrue, aŭ estis miskompreninta, kaj la 
homo pereis, — ĉiuj ĉi animaloj kaj animaletoj 
penas revivigi lin. Kaj se tio ne sukcesas, 
tiam ili almenaŭ prenas sur sin la sang- 
revenĝon kiel se li estus apartenanta al ilia 
propra gento. 

Dum miaj vojaĝoj en Siberio mi ofte 
rimarkis kiel zorge tunguzo, aŭ mongolo evitas 
vane mortigi animalon. La kaŭzo estas, ke la 
sovaĝulo respektas ĉiun vivon. Tiel estis, ĉiu- 

okaze, antaŭ, ol li ekrilatis kun eŭropanoj. Se 
li mortigas animalon, li tion faras por sin 
nutri, aŭ vesti. Sed li ne ekstermas la vivon 
pro simpla amuzo, aŭ pro la pasio al detruado. 
Estas vere, ke ĝuste tiel agis la ruĝhaŭtaj in- 
dianoj kontraŭ la bubaloj, sed tio okazis jam 
post longa interkontakto kun blankuloj kaj 
post kiam ili ricevis de la lastaj la karabenon 
kaj rapidpafan revolveron. Certe, ankaŭ inter 
bestoj ekzistas tiuj konsiderataj kiel malamikoj 
de la homo — ekz. hienoj, aŭ tigro. Sed 
ĝenerale al la tuta animalmondo la sovaĝuloj 
rilatas mem kaj kutimigas siajn infanojn rilati 
kun estimo. 

La ideo pri « justo», komprenata komence 
kiel venĝo, estas ligita tiamaniere kun la 
observado super animaloj. Sed estas tre ver- 
ŝajne, ke la mem ideo pri rekompenco kaj 
venĝo por «justa», aŭ « nejusta» rilato aperis 
ĉe primitivaj homoj el la penso, ke la bestoj 
venĝas al la homo, se li ne dece ilin traktis. 
Ĉi-tiu ideo estas tiel profunde enigita en la 
mensoj de sovaĝuloj sur la tuta terglobo, ke 
oni devas ĝin konsideri kiel unu el la funda- 
mentaj konceptoj de l homaro. Iom post iom 
tiu koncepto evoluis en la komprenon pri la 
grandoza tuto, kunigita per certaj ligiloj de 
linterhelpo. Ĝi — tiu grandoza tuto — observas 
ĉiujn agojn de ĉiuj vivuloj kaj kaŭze de la 
nomita reciprokeco en la tuta mondo ĝi prenas 
sur sin la venĝon kontraŭ malbona konduto. 

El tiu ideo devenus la koncepto pri Eŭ- 

menidoj kaj pri Mojro ĉe la grekoj, pri Parcoj 
ĉe la romanoj kaj pri Karmo ĉe la hindoj. 
La greka legendo pri Ibikaj gruoj, liganta en 
unu tuton la mondon de la homo kun tiu de 
la birdoj kaj multegaj orientaj legendoj kon- 
sistigas la poeziajn enkorpiĝojn de la sama 
koncepto. Pli poste ĝi ampleksis ankaŭ la 
ĉielajn fenomenojn. La nuboj, se juĝi laŭ la 
plej antikvaj sanktaj libroj de Hindio, t. e. 
Veda'o, estis konsiderataj vivantuloj, similaj 
al la animaloj. 

Jen kion vidis en la naturo la primitiva 
homo, jen kion li lernis de ĝi. Kun nia skolasta 
klero, kiu konsekvence ne volis koni la naturon 
kaj provis eskpliki" la plej ordinarajn faktojn 
de la vivo, ĉu per superstiĉoj, ĉu per metafi- 
zikaj subtilaĵoj, ni komencas forgesi tiun 
grandan lecionon. Sed por niaj prapatroj en 
la Stonepoko la sociemo kaj reciproka helpo 
eninter la gento estis konsiderendaj tiom 
ordinara naturfenomeno, tiom ĝenerala, ke ili 
eĉ ne povis imagi al si la vivon aliforme. 

La koncepto pri la homo, kiel pri soleca 
estaĵo estas la pli posta produkto de l civilizo, 
la produkto de I’ legendoj, kreitaj en la Oriento 
inter la homoj, izoliĝantaj de la socio. Sed la 
evoluigo de tiu abstrakta koncepto en la hom- 
aro bezonis longajn jarcentojn. Kaj por la pri- 
mitiva homo la vivo de l soleca estaĵo ŝajnas 
tiom stranga, tiom neordinara en la naturo, 
tiom kontraŭnatura, ke kiam li vidas tigron, 
melon, aŭ sorikon, kiuj vivas solece, eĉ kiam 

li vidas arbon, kreskantan solece, malapud la 
arbaro, li kreas legendon, mirrakonton por 
klarigi al si tian strangan fenomenon. Li ne 
kreas legendojn, por ekspliki" la vivon per- 
socian, sed li nepre ilin verkas por klarigi 
ĉiun kazon de l soleca vivo. Plejmultkaze, se 
la ermito ne estas saĝulo, kiu por kelka 
tempo foriris de l' socio por primediti ĝian 
sorton, aŭ se li ne estas sorĉisto, — tiam ĝi 
estas « ekzilito », forpelita de la animaloj el 
sia medio pro iu grava rompo de la socimoroj. 
Li faris ion, tiagrade kontraŭan al la ordinara 
vivaranĝo, ke oni lin forpelis el sia socimedio. 
Tre ofte li estas sorĉisto, reganta super ĉiuj 
malbonaj fortoj, kaj li havas iun rilaton 
al la kadavroj, kiuj disportas infekton. Jen 
kiel l vagas dum noktoj sekvante siajn malic- 
ajn celojn sub la kovrilo de l mallumo. 

Ĉiuj ceteraj vivestaĵoj vivas socie, kaj la 
penso de l homo laboras tiudirekte. La socia 
vivo, t.e. mi, sed ne mi, — jen estas la natura 
vivordo. Gi estas la vivo mem. Tial, «ni» 
devis esti ordinara pensmaniero de l primitiva 


homo, — «la kategorio» de lia intelekto, 
kiel estus dirinta Kant. 
En tiu identigo, — oni povas eĉ diri en 


tiu absorbiĝo de «mi» en ĝia familio kaj 
gento kuŝas la ĝermo de la tuta etika pensado 
pri la moralo, La memjesigo de l'« persono» 
venis multe pli malfrue. Eĉ nun en la psiko 
de l primitivaj sovaĝuloj la « persono >, l'« in- 
dividuo» preskaŭ ne ekzistas. En iliaj mensoj 

la ĉefan lokon okupas familiaro kun ĝiaj 
firme fiksitaj moroj, superstiĉoj, miskredoj, 
malpermesoj, kutimoj kaj interesoj. 

En tiu-ĉi konstanta identigo de l unuo kun 
la tuto sin trovas la origino de l tuta etiko. 
El ĝi evoluis ĉiuj sekvintaj ideoj de la justo 
kaj ankoraŭ pli altaj ideoj pri moralo. 

Ci-pluajn paŝojn mi analizos en la sekv- 
antaj ĉapitroj. 


CAPITRO KVARA 


La moralaj konceptoj ĉe primitivaj popoloj. 


La evoluo de lsocia instinkto ĉe sovaĝuloj. — La 
dueca karaktero de l'moralaj postuloj ĉe sovaĝaj 
popoloj. — Kelkaj el ili estas devigaj, dume la 
plenumo de aliuj estas nur dezirala. — Metodoj 
de sociefiko kontraŭ aparta homo inter sovaĝuloj 
en okazo de malobeo al devigaj postuloj.— Establo 
de kutimoj kaj moroj (mæurs), utilaj al la socio. 
Triborganizo kaj tribjusto. — Divido de la socio 
je klasoj kaj statoj kaj tendenco de apartaj grupoj 
al la povo kaj sinjorado super aliuj.— La evoluo 
de primitivaj moralkonceptoj. — Neceso de. la 
studo pri liu evoluo kaj difino de la bazprincipoj 
de la etiko. 


La sukcesoj de l' natursciencoj en la 19-a 
jarcento vekis en niaj modernaj pensuloj la 
deziron krei novan etikon sur pozitivaj prin- 
cipoj. Fiksinte la principaron de la mond- 
filozofio, liberigita de la hipotezoj pri super- 
naturaj fortoj, sed samtempe majesta, poezia 
kaj kapabla inspiri al la homo la plej sublimajn 
impulsojn, — la moderna scienco jam ne plu 
bezonas serĉi en supernaturaj sugestoj la prav- 
igon por siaj idealoj de la morala belo. Krome, 
la scienco antaŭvidas, ke proksimtempe la 

homa socio, kiu dank al la sukcesoj de l'scienco 
estos liberigita el la mizero de la antaŭaj jar- 
centoj kaj konstruita sur la principoj de la 
egaljusto por ĉiuj kaj de la interhelpo, povos 
garantii al la homo liberan esprimon de lia 
intelekta kaj arta kreado. Kaj tiu prognozo 
malkovras tiajn grandajn moralajn poveblojn 
en estonto, ke por ilia realigo jam ne estas 
bezonata la influo de supernatura mondo, nek 
la timo de l' postmorta puno. Do estas necesa 
nova etiko, bazita sur novaj principoj. La 
unuan ĉapitron de nia studo ni estis dediĉ- 
intaj ĝuste por klarigi la neceson de tiu 
bezono. 

La moderna scienco vekiĝinte post kelk- 
tempa stagno, en la fino de l kvindekaj jaroj 
de l' 19-a jarcento, jam preparis materialojn 
por kreado de tia nova racia etiko, En la 
verkoj de Jodl, Wundt, Paulsen, k.m.a. ni 
trovas bonegajn revuojn de ĉiuj antaŭaj provoj 
bazi la etikon sur diversaj principoj — reli- 
giaj, metafizikaj kaj natursciencaj. Kaj en la 
daŭro de la tuta deknaŭa jarcento estis farataj 
multaj aliaj provoj por trovi la bazprincipon 
de lmorala naturo de la homo en la prudenta 
egoismo kaj amo al la homaro (Aŭgusto 
Comte kaj liaj adeptoj), en la reciproka sim- 
patio kaj la mensa sinidentigo kun la homaro 
(Schopenhauer) en la utileco (utilismo de 
Bentham kaj Mill) kaj en la teorio de mal- 
volviĝo, t. e. de evoluo (Darwin, Spencer kaj 
Guyanu). 

La bazoŝtonon de ĉi-lasta etiko metis 
Darwin. Li faris provon dedukti pri la de- 
veno de la bazprincipo de l' morala sento el 
la soci-instinkto, kiu estas profunde denatura 
en ĉiuj sociemaj animaloj. Kaj ĉar la pli- 
multo da etikistoj, estis malatentinta tiun 
provon kaj la plimulto da darwinanoj mem 
estis ĝin prisilentinta, pro tio mi detale es- 
ploris ĝin en la dua ĉapitro: « La morala 
elemento en la Naturo >. Ke la soci-instinkto 
estas larĝe vastiĝinta ĉe la grandega plimulto 
da animaloj el ĉiuj klasoj kaj grupoj, — mi 
tion indikis jam en la libro pri « Interhelpo ». 
Jam en la dua ĉapitro ni vidis, kiel la primi- 
tivaj homoj de l' glacia aŭ de l' frua postglacia 
epoko estis lernontaj la sociecon kaj ĝian 
etikon ĉe la animaloj, kun kiuj ili vivis tiam 
en intima kontakto kaj kiel efektive en siaj 
plej unuaj fabeloj kaj legendoj la homo trans- 
donis de generacio al generacio praktikajn ins- 
truojn, kiujn li ĉerpis el la kono de l' animala 
vivo. 

La unua instruisto de l moralo por la 
homo estis tiamaniere la naturo mem, — ne 
tiu naturo, kiun priskribis sen koni ĝin la 
kabinetaj filozofoj, aŭ la naturesploristoj, 
studintaj la naturon nur laŭ la mortaj modeloj 
en muzeoj, sed tiu naturo, meze de kiu vivis 
kaj laboris sur la amerika kontinento (tiam 
ankoraŭ malmulte homloĝita), en Afriko kaj 
Azio la grandaj fondintoj de l priskriba Zoo- 
logio: Audubon, Asara, Wied, Brehm, k. a., 

unuvorte la naturo pri kiu pensis Darwin, 
kiam li donis en la libro Origino de la Homo 
mallongan skizon pri la ĝermiĝo de l' morala 
sento ĉe la homoj. 

Sen ia dubo la instinkto de l sociemo, 
heredita de la homo kaj tial profunde radikiĝ- 
inta en li, nur poste evoluis kaj fortikiĝis eĉ 
malgraŭ la malfacila porekzista lukto. Kaj 
mi montris en la sama verko pri la inter- 
helpo, — ĉiam bazite sur la laboroj de la 
kompetentaj esploristoj, — kiagrade estas 
evoluinta la sociemo de l' sovaĝuloj kaj sam- 
tempe la sento de l egalrajto ĉe la plej pri- 
mitivaj reprezentantoj de l'homa speco. Same 
mi montris, kiel dank'al ĝi povis evolui la 
homaj socioj malgraŭ tuta malfacilo de ilia 
vivo meze de sovaĝa naturo. 

Tial, atentigante la leganton pri la « Inter- 
helpo », mi provos esplori nun — kiel evoluis 
en socioj de primitivaj sovaĝuloj la pluaj 
moralkonceptoj kaj kian karakteron ili donis 
al plua evoluo de l moralo. 

Ni nenion scias pri la vivo de la plej pri- 
mitivaj homestaĵoj en glaciepoko kaj en la 
fino de l'terciara epoko, escepte nur, ke ili 
vivis en malgrandaj socioj kaj pene akiradis 
el lagoj kaj arbaroj mizerajn nutrorimedojn, 
preparante por tio armilaron el ostoj kaj 
ŝtonoj. 

Sed jam en tia vivo la primitiva homo 
devis kutimiĝi identigi sian « mi» kun la so- 
cia «ni» kaj formis tiamaniere la komencajn 

principojn de l moralo. Li lernis pensi pri 
sia tribo, kiel pri tuto, kies parto li estas, kaj 
neniel plej grava parto, ĉar li vidis, kiom. 
malsignifa estus li antaŭ la teruriga, severa 
naturo, se li ĉesus esti ero de la tribo. Li 
estis kaŭze de tio kutimanta limigi sian volon 
per la volo de aliuj, kaj tio estas la funda- 
mento de ĉiu moralo. Efektive, ni scias, ke la 
plej primitivaj homoj de l' glacia kaj plifrua 
postglacia, t. e. Lagepoko jam vivis socie — 
en kavernoj, en rokfendoj aŭ sub la super- 
pendantaj rokoj, kaj ke ili kune ĉasis kaj 
fiŝkaptis per siaj primitivaj instrumentoj. Sed 
la kunvivo kaj la kunlaboro jam supozigas 
la ekziston de certaj reguloj de la soci- 
moralo. 

Tia «edukado» de l primitiva homo daŭris 
dum dekmiloj da jaroj kaj tiel formiĝadis la 
sociema instinkto kaj kun la daŭro de l tempo 
ĝi fariĝis pli forta, ol ajna memama konsi- 
dero. La homo kutimis pensi pri sia « Mi » ne 
aliel, ol per la ideo pri sia grupo. La alt- 
edukivan signifon de tia pensmaniero ni vidos 
poste (!). 


(1) Ĉiu pensado, kiel ĝuste rimarkigis Fouillée, havas 
la tendencon fariĝi ĉiam pli kaj pli objektiva, t.e. re- 
zigni de personecaj konsideroj kaj poiome transiri de 
ili al konsideroj ĝeneralaj (Fouillĉe, Critique des sys- 
temes de morale contemporaine, Paris 1883, pĝ. 18). 
Per tiu vojo iom post iom formiĝas socia idealo, t.e. 
la imago pri ebla plibono. 

Jam en la animalio ni vidas, kiel la per- 
sona volo de apartaj individuoj kunfandiĝas 
“kun la volo de ĉiuj. La sociemaj animaloj 
lernas tion jam en fruaĝo — en siaj ludoj ('), 
en kiuj estas devige obei certajn ludregulojn : 
ne estas allasate envere kornobati, envere 
mordi unu-alian kaj eĉ rompi la vicordon. Kaj 
dum maturaĝo la absorbiĝo den" persona volo 
de la volo socia estas en multaj kazoj klare vid- 
ebla. La preparadoj de la birdoj por iliaj 
transflugoj de nordo al sudo kaj returnen; 
iliaj vesperaj ekzercflugoj dum kelkaj tagoj 
antaŭ la vojaĝo, la akorditaj agoj de rabaj 
bestoj kaj birdoj dum la ĉasado, la komun- 
defendo de ĉiuj animaloj, vivantaj en herdoj, 
kontraŭ atakoj de rabuloj; la migradoj de 
animaloj kaj, fine, la tuta socia vivo de abeloj, 
vespoj, formikoj, termitoj, preskaŭ ĉiuj stilz- 
birdoj (marĉaj birdoj), papagoj, kastoroj, si- 
mioj, k. t. p. Jen estas konvinkivaj ekzemploj 
de tia subiĝo de l' persona volo. Klare vid- 
eblas en ili la akordigo de la volo de apartaj 
individuoj kun la volo kaj intencoj de la 
tuto, kio fariĝis jam heredata kutimo, t. e. 
instinkto (°). 


(9) Rig. pri tio: Karl Gross, Play of Animals. 


(?) Multe da faktoj por juĝi pri ĝermoj de letiko 
inter sociemaj animaloj la leganto trovos en bonegaj 
verkoj de Espinas, kiu analizis diversajn gradojn de 
l sociemo ĉe animaloj en sia libro: Les sociétés ani- 

Ke en tia instinkto jam estas entenataj la 
ĝermoj de la juro, tion perfekte komprenis 
Hugo Grotius jam en 1625 jaro. Sed neniu 
dubo ekzistas pri tio, ke la homo de la kva- 
ternara, Glaci-Laga epoko staris almenaŭ sur 
la sama ŝtupo de l' socia evoluo kaj plej ver- 
ŝajne eĉ sur multe pli alta nivelo. Se ekzistas 
socivivo, en ĝi neeviteble kreiĝas certaj formoj 
de la vivo, certaj kutimoj kaj moroj. Rekon- 
itaj kiel utilaj kaj fariĝante kutima pensvojo, 
ili modifiĝas komence al instinktaj kutimoj 
kaj poste al vivreguloj. Tiel formiĝas propra 
moralo, propra etiko, kiun la maljunuloj — 
konservantoj de l tribaj tradicioj — metas sub 
la gardon de superstiĉoj kaj de religioj, kio 
esence signifas : sub la gardon de l mortintaj 
prauloj ('). 

Kelkaj famaj naturesploristoj entreprenis 
antaŭnelonge observi kaj eksperimenti por 
ekscii, — ĉu ekzistas konsciataj moralkon- 
ceptoj ĉe hundoj, ĉevaloj kaj aliaj animaloj, 


males, Paris 1877, kaj ĉe Romanes en lia verko pri 
inteligenteco de animaloj: Animal Intelligence, ankaŭ 
en la libro de Huber kaj Forel pri formikoj kaj Büch- 
ner en lia verko pri amo ĉe animaloj: Liebe und Liebes- 
Leben in der Tierwelt, 1879, kompletigita eldono 1885. 


(t) Pri la signifo de la « granda aro» de mortintaj 
antaŭuloj — La grande multitude, bonege skribis Elie 
Reclus (la frato de l' geografo Elisée Reclus) en mal- 
granda, sed pensoriĉa, kaj faktabunda libro: Les pri- 
mitifs. 

loĝantaj en proksima interkontakto kun la 
homo, kaj rezulte estis ricevataj sufiĉe difin- 
itaj jesaj respondoj. Ekz., la faktoj, pri kiuj 
rakontas Spencer en la suplemento al la dua 
volumo de lia Principoj de Etiko, estas prin- 
cipe konvinkivaj kaj ili venigas al konkludoj 
tre gravaj. Same en la suprecitita verko de 
Romanes troviĝas kelkaj tute konvinkivaj 
faktoj. Sed ni ne haltu ĉe ili, ĉar sufiĉas kons- 
tati, ke jam en animalaj socioj, kaj des pli 
en homsocioj, kaŭze de la mem sociemaj ku- 
timoj neeviteble formiĝas la konceptoj, per 
kiuj la persona Mi identiĝas kun la socia Ni 
kaj samgrade kiel tiuj konceptoj transform- 
iĝas en heredan instinkton, la persona Mi 
subiĝas al la socia Ni ('). 

Sed tuj kiam ni konvinkiĝis, ke tia ident- 
igo de l'individuo kun la socio ekzistis, kvan- 
kam etgrade ĉe la homoj, — ni jam komprenas, 
ke se ĝi estis utila al la homaro, ĝi nepre 
devis fortiĝadi kaj evoluadi en la homo, kiu 
posedis la parolkapablon kaj per ĝi kreis tra- 
diciojn. Finfine ĝi devis venigi al la malvolv- 
iĝo de firma morala instinkto. 

Tia aserto tamen kaŭzas plej verŝajne 
certajn dubojn kaj kredeble multiuj demand- 
os: — « Ĉu povas okazi, ke el la duonbesta 
sociemo malvolviĝus tiaj altmoralaj doktrinoj, 


(!) Detalan analizon de ĉi-faktoj donis Spencer en 
siaj Principles of Ethics (Principoj de Etiko). 

kiel tiuj de Sokrato, Platono, Konfucio, Budho 
kaj Kristo sen interveno de supernatura forto? » 
Estas demando, al kiu la etiko devas respondi. 
Simple direkti al la biologio, kiu montros al'ni, 
kiel el mikroskopaj unuĉelaj organismoj povis 
evolui dum dekmiljaroj ĉiam pli kaj pli per- 
fektaj organismoj, inklude“ ĝis la plej superaj 
mambestoj kaj la homo — estus ja nesufiĉe. 
— Kaj tial la etiko estas plenumonta la 
laboron similan al tiu de Comte kaj Spencer 
en biologio kaj de multaj esploristoj en la 
historio de la juro. La etiko devas almenaŭ 
montri, kiel povis evolui la moralaj konceptoj, 
komencante de la sociemo, propra al superaj 
animaloj kaj primitivaj sovaĝuloj kaj ĝis la 
altidealaj moraldoktrinoj. 

La vivreguloj ĉe diversaj nuntempaj sovaĝaj 
gentoj estas malsamaj. 

En diversaj klimatoj, ĉe gentoj, ĉirkaŭitaj 
de diversaj najbaroj, formiĝis iliaj propraj 
moroj kaj kutimoj. 

Krome, la priskriboj mem de tiuj moroj 
kaj kutimoj faritaj de diversaj vojaĝistoj forte 
diferencas unu de aliu, depende de la karak- 
tero de l'etnografo kaj de lia ĝenerala rilato 
al siaj « malsuperaj fratoj >. Tial oni ne povas 
kunigi en unu tuton la priskribojn de l plej 
diversaj primitivaj gentoj, kiel tion faris kelkaj 
komencantaj antropologoj, — sen analizi sur 
kiu evolŝtupo troviĝas certa gento kaj sen 
kritike rilati al la aŭtoroj de diversaj pri- 
skriboj. Eĉ Spencer en sia grandega eldonaĵo 

de l'antropologiaj materialoj (!) kaj eĉ en sia 
posta verko « Etiko» ne povis eviti tiun 
eraron. Sed ĝin jam evitis, ekz. Waitz en sia 
« Antropologio de primitivaj popoloj » kaj 
tuta vico da antropologoj, kiel Morgan, Maine, 
M. Kovalevski, Post, Dargun, k. m.a. Ĝene- 
rale, el la priskriboj pri sovaĝuloj estas utilig- 
eblaj nur tiuj — apartenantaj al vojaĝistoj 
kaj misiistoj, kiuj sufiĉe longdaŭre vivis inter 
la priskribataj de ili indiĝenoj (landidoj): ilia 
longa restado jam indikas certagrade la reci- 
prokan komprenon. Kaj plue, se ni deziras 
kelkion scii pri unuaj ĝermoj de moralkon- 
ceptoj, ni devas atenti tiajn sovaĝulojn, kiuj 
pli bone povis konservi la trajtojn de l' triba 
vivo el la plej frua Post-glaci-epoko. 

Certe jam ne plu ekzistas gentoj, kiuj 
plene konservus la vivmanieron de tiu tempo. 
Sed plimulte, ol aliuj ĝin konservis la sovaĝ- 
uloj de l'ekstrema nordo, — aleutoj, ĉukĉoj 
kaj eskimoj, ĝis nun vivantaj en la samaj 
fizikaj cirkonstancoj, en kiuj ili vivis, kiam 
ĵus komencis degeli la grandega glacia ta- 
volo(“), samkiel kelkaj gentoj en ekstrema 


(1) Descriptive Sociology, classified and arranged by 
Herbert Spencer, compiled and abstracted by Davis 
Duncan, Richard Schappig and James Collier. 8 vo- 
lumoj in-folio. 

(3) Estas tre versimile, ke sammezure, kiel degelis 
la glacitavolo, etendita dum sia kulmina malvolviĝo en 
la norda duonglobo proksimume ĝis 50° de norda lati- 
tudo, tiuj gentoj estis konstante migrantaj al nordo, 


ĈAPITRO KVARA 115 


sudo t.e. en Patagonio kaj Nova Gvineo en 
kelkaj montregionoj, precipe en Himalaja 
montaro. 

Ĝuste pri la gentoj de malproksima nordo 
ni havas detalozajn informojn de la homoj, 
kiuj vivis inter ili: precipe pri la aleutoj el 
Norda Alasko — de rimarkinda etnografo, 
misiisto Venjaminov, kaj pri Veskimoj — de 
la ekspedicioj, kiuj travintris en Grenlando. 
La priskribo pri aleutoj de Venjaminov estas 
precipe instruiva. 

Antaŭ ĉio estu notite, ke en la aleuta etiko, 
samkiel en la etiko de aliaj primitivaj gentoj, 
ekzistas du partoj : la plenumo de certaj tra- 
dicioj, kaj konsekvence ankaŭ de certaj etikaj 
ordonoj, estas nepre deviga; la plenumo de 
aliuj estas nur rekomendata kiel dezirinda, 
kaj pro ties rompo la kulpuloj estas nur sub- 
metataj al mokado kaj averto. Aleutoj, ekz., 
diras, ke tion aŭ alion fari estas « honte » ('). 

Tiel, porekzemple, estas honte, — skribis 
Venjaminov, — timi la neeviteblan morton ; 
peti indulgon de malamiko, esti akuzita pri 
evidenta ŝtelado, ankaŭ renversiĝi kun sia 


depremataj per la kreskanta loĝantaro de l pli sudaj 
terpartoj (Hindio, Nord-Afriko, k.t.p.) ĝiskien la glaci- 
tavolo ne atingis. 

(1) Memornotoj pri Unalaŝka regiono, tri volumoj, 
Peterburgo, 1840. Eltiraĵoj el tiu verko troviĝas en 
Alaska, de Dall. Tre similaj rimarkoj ekzistas pri Gren- 
landaj eskimoj, ankaŭ pri aŭstraliaj sovaĝuloj, loĝantaj 
en Nova Gvineo (de Mikuho-Maklaj, k. a.). 

boato en haveno; estas honte, se oni timas 
eknavigi en la maron dum la Stormo; same, 
se vi senfortiĝos la unua dum longa vojaĝo 
kaj elmontros avidecon dum divido de l akir- 
aĵo (en tia okazo ĉiuj ceteraj fordonas al la 
avidulo sian parton por hontigi lin); estas 
honte elbabili la sekreton de sia tribo al sia 
edzino; estas honte ĉasante duope ne proponi 
la plibonan akiraĵon al sia kamarado ; estas 
honte fanfaroni pri siaj agoj, precipe imagitaj, 
kaj nomi aliun per malŝataj vortoj. Fine, estas 
honte peti almozon; karesi sian edzinon, aŭ 
danci kun Si en ĉeesto de fremduloj ; ankaŭ 
persone marĉandi kun aĉetanto, ĉar la prezon 
por proponata varo devas fiksi tria persono. 
Por la virino estas honte ne scipovi kudri kaj 
danci kaj ĝenerale ne scii fari tion, kio estas 
la devo de lvirinoj; estas honte karesi la 
edzon, aŭ eĉ paroli kun li dum ĉeesto de 
fremduloj ('). 

Kiel estas subtenataj tiuj elementoj de 
l'aleuta etiko, pri tio Venjaminov nenion ra- 


()) Nombrante ĉi-principojn de la aleuta moralo 
Venjaminov inkludis ankaŭ: « morti ne murdinte eĉ 
unu malamikon ». Mi permesis al mi ne inkludi tion, 
ĉar mi opinias, ke ĝi estas miskompreno. La malamiko 
ne povas esti iu samgentano, ĉar Venjaminov diras, ke 
inter la loĝantaro en 60.000 homoj dum 40 jaroj okazis 
nur unu murdo kaj ĝin nepre devis sekvi aŭ familia 
venĝo, aŭ interpaciĝo post la pago de l' rekompenco. 
Do la malamiko, kiu estus nepre murdenda, povis 
esti nur homo el aliu gento. Kaj tamen pri konstantaj 

kontis. Sed unu el la ekspedicioj, kiuj vintris 
en Grenlando, priskribis — kiel vivas eskimoj 
po kelkaj familioj kune, en unu loĝejo, po- 
parte dividita al ĉiu familio per kurteno el 
animalaj feloj. Tiuj domoj-koridoroj iafoje 
havas la formon de kruco, en kies mezo trov- 
iĝas fajrujo. Dum longaj vintraj noktoj la 
virinoj kantas kaj en siaj kantaĵoj ili ofte pri- 
mokas kulpulojn kontraŭ la reguloj de l bon- 
maniero. Sed samtempe ekzistas reguloj nepre 
devigaj ; unualoke certe estas la absoluta mal- 
permeso de l'fratmurdo, t. e. de la murdo en- 
inter sia gento. Same estas neallasebla, ke la 
murdo, aŭ eĉ vundo de iu samgentano flanke 
de homo el alia gento, restu sen sanga re- 
venĝo. 

Plue ekzistas tuta grupo da agoj tiom 
devigaj, ke pro ilia malplenumo la homo estas 
submetata al malestimo de la tuta gento kaj 
li riskas fariĝi « elpelito», t.e. forpelita el 
sia gento. Alikaze la rompinto de tiuj reguloj 
povus sekvigi por la tuta gento la malkon- 
tenton de ofenditaj animaloj, ekz., de kroko- 
diloj, aŭ ursoj, pri kiuj mi parolis en la antaŭa 
ĉapitro, aŭ de nevideblaj estaĵoj, ekz., fan- 
tomoj de praavoj, kiuj protektas la genton. 


intergentaj konfliktoj Venjaminov ne parolas. Kredeble, 
li intencis diri: < morti, ne murdinte la malamikon, kiu 
estas murdenda pro la leĝo de sangrevenĝo». Tiun 
opinion, bedaŭrinde, dividas ĝis nun la pledantoj por 
mortekzekutado perjuĝa, eĉ en tiel nomataj civilizitaj 
socioj. 

Tiel, ekz. Venjaminov rakontas, ke kiam 
li foje foriris al la ŝipo, li lasis sur la bordo 
faskon de seka fiŝaro, alportita por donaci al 
li. Kiam li retrovenis en la saman lokon post 
duonjaro, li eksciis, ke dum lia foresto la 
gento suferis grandan malsaton. Sed la donac- 
itan al li fisfaskon certe neniu prenis, kaj ĝi 
estis alportita al li sendifekta. Agi aliel 
signifus altiri ĉiajn malfeliĉojn kontraŭ la tuta 
gento. Ankaŭ Middendorf skribis, ke en la 
marĉoj de Norda Siberio neniu tuŝos eĉ pecon 
el glitveturilo lasita de iu, eĉ se ĝi enhavus 
nutraĵon. Oni scias, kiel konstante malsatas 
ĉiuj loĝantoj de l malproksima nordo. Sed 
utiligi ion-ajn el lasitaj produktaĵoj prezentus 
ti-kion ni nomas krimo kaj simila krimo pov- 
as altiri kontraŭ la tuta gento ĉiajn mal- 
feliĉojn. La individuo kaj la gento en ĉi-kazo 
identiĝas. 

Fine, aleutoj, samkiel ĉiuj primitivaj sovaĝ- 
uloj, havas ankoraŭ vicon da reguloj, sen- 
kondiĉe devigaj, — oni povus diri sanktecaj. 
Ĝi estas ĉio, kio rilatas la subtenon de la 
triba vivaranĝo: ĝia divido je grupoj, ĝiaj 
edziĝaj leĝoj, ĝiaj konceptoj pri propro, ĉu 
triba, ĉu familia, ĝiaj tradicioj, praktikataj 
dum ĉaso kaj fiŝkapto (komune, aŭ unuope), 
ĝiaj transmigroj, k.t. p. Fine ekzistas tuta vico 
da gentaj ritoj, kiuj havas plene religian ka- 
rakteron. Tie ĉi ni jam trovas rigoran leĝon, 
kies malplenumo altirus la malfeliĉon por la 
tuta tribo, aŭ eĉ por la tuta gento, kaj tial 

ĝia malplenumo estas neimagebla kaj preskaŭ 
neebla. Kaj se tamen kelkiam iu rompas si- 
milan leĝon, tia rompo estas punata kiel per- 
fido per la ekskomuniko el la tribo, aŭ eĉ per 
morto. Cetere, oni devas diri, ke malplenumo 
de tiuj reguloj estas tiom malofta, ke ĝi eĉ 
estas opiniata neimagebla. Simile al la roma 
juro, kiu konsideris neimagebla patromurdon 
kaj tial eĉ ne havis leĝon por puni tian krimon. 

Generaldire, inter ĉiuj konataj al ni pri- 
mitivaj popoloj formiĝis tre komplika triba 
vivaranĝo. Do ĉiu popolo havas sian propran 
moralon, sian propran etikon. Kaj en ĉiuj-ĉi 
neskribitaj « leĝaroj >», gardataj de l tradicio, 
aperas tri ĉefaj kategorioj de vivmanieraj re- 
guloj. 

Kelkiuj el ili gardas la formojn, establ- 
itajn por la akirado de nutrorimedoj por ĉiu 
aparte kaj por la tuta tribo kolektive. Ili 
difinas la principojn de l'uzado de ti-kio 
apartenas al la tuta tribo: akvoj, arbaroj, ia- 
foje sovaĝaj, aŭ kulturitaj fruktarboj, ĉasdis- 
triktoj kaj boatoj. Ekzistas ankaŭ severaj 
reguloj por la ĉasado kaj nomadmigroj, la 
reguloj por la fajro-konservo, k.t. p. ('). 


(‘) La konservado de l fajro estas tre grava afero. 
Mikluĥo-Maklaj skribis, ke ĉe la loĝantoj de Nova 
Gvineo, kie li vivis, ekzistis legendo pri tio, kiel sufer- 
is pro skorbuto iliaj prapatroj, kiam ili foje lasis fajron 
estingiĝi kaj vivis sen fajro ĝis kiam ili havigis ĝin de 
najbaraj insuloj. 

Plue estas difinataj la personaj rajtoj kaj 
la personaj interrilatoj: la divido de la tribo 
en grupoj kaj la sistemo de l’ permeseblaj edz- 
ecaj interrilatoj — denove tre komplika fako, 
kie la establaĵoj fariĝas preskaŭ religiaj. Al 
la sama kategorio apartenas : la reguloj pri la 
edukado de ljunularo, iafoje en specialaj 
« longaj kabanoj », kiel ĝin aranĝas la sovaĝ- 
uloj de l' Paca Oceano ; la rilatoj al maljunuloj 
kaj al ĵus-naskituloj; kaj fine, la rimedoj por 
antaŭgardi kontraŭ akraj personaj konfliktoj, 
t. e. la difino de ti-kio estas farenda, se kun 
apero de apartaj familioj jam ebliĝas perfort- 
agoj eninter la tribo mem, samkiel ĉe la kon- 
fliktoj kontraŭ najbaraj triboj, precipe en la 
okazo, se la malpaco sekvigos militon. Tie-ĉi 
estas fiksata vico da reguloj, el kiuj poste 
evoluis, kiel tion montris la belga profesoro 
Ernest Nys, la unuaj ĝermoj de l internacia 
juro. Fine, ekzistas tria kategorio de sankte- 
respektataj establaĵoj, kiuj rilatas al religiaj 
superstiĉoj kaj ritoj, ligitaj kun la jarsezonoj, 
ĉasado, migroj, k. t. p. 

Por ĉio-ĉi difinitajn respondojn povas doni 
la maljunuloj de ĉiu gento. Certe, tiuj res- 
pondoj ne estas egalaj en diversaj triboj kaj 
gentoj, samkiel malegalas ankaŭ la ritoj. Sed 
gravas tio, ke ĉiu tribo kaj gento, kiom ajn 
malsupera estu ĝia evolStupo, jam posedas 
sian propran treege komplikan etikon, sian 
propran sistemon de l moralo kaj mal- 
moralo. 

La elementoj de tiu moralo bazas, kiel ni 
vidis, sur la sociema, areca sento, kaj sur la 
bezono pri reciproka helpo, kiuj evoluis en 
ĉiuj sociemaj animaloj kaj ankoraŭ pli evoluis 
en la primitivaj homaj socioj. Estas nature, 
ke dank' al la lingvo, kiu helpis evolui al la 
memoro kaj kreis la tradicion, formiĝis ĉe la 
homo multe pli komplikaj vivreguloj, ol inter 
la animaloj. Kaj kiam aperis la religio, eĉ en 
la plej kruda formo, tiam en la homan etikon 
eniris ankoraŭ nova elemento, kiu aldonis al 
ĝi certan stabilecon kaj poste enportis la 
animecon kaj certan idealismon. 

Plue, laŭ la mezuro de l evoluo de l socia 
vivo, ĉiam pli kaj pli devis elstari la koncepto 
pri la justo en reciprokaj rilatoj. La unuaj 
ĝermoj de la justo, en la senco de l egal- 
rajto, estas observeblaj jam ĉe animaloj, pre- 
cipe ĉe mambestoj, kiam la ino mamnutras 
plurajn idojn, aŭ dum la ludoj de multiuj 
animaloj, kie certaj ludreguloj estas nepre 
sekvataj. Sed la transiro de la sociema ins- 
tinkto, — t. e. de la simpla inklino, aŭ bezono 
vivi en rondo de parencaj estaĵoj, al la kon- 
kludo pri la neceso de l'justo en reciprokaj 
rilatoj, estis absolute neevitebla en la homo, 
pro la subteno de la mem socia vivo. Efektive, 
en ĉiu socio la deziroj kaj pasioj de la indi- 
viduoj neeviteble kunpuŝiĝas kun la deziroj de 
aliuj, de la samaj socianoj, kaj tiuj kunpus- 
iĝoj fatale venigus al senfinaj malpacoj kaj al 
la disfalo de l socio, se en homoj ne evoluad- 

us samtempe (kiel tio okazas jam ĉe certaj 
sociemaj animaloj) la koncepto pri egalrajto 
de ĉiuj socianoj. Kaj el la sama koncepto 
devis evolui iom post iom la koncepto pri la 
fusto, kiel ĝin montras la origino mem de la 
vorto « equitas, équité », kiu esprimas la 
ideon pri la justo, la egaleco. Ne vane en 
antikva tempo oni pentris la juston, kiel vir- 
inon kun ŝirmitaj okuloj, tenanta pesilon en 
la mano. 

Ni prenu iun kazon el la vivo. Jen, por 
ekz., du homoj ekmalpacis. Vort' kontraŭ vorto, 
jen unu riproĉis aliun, ke tiu lin ofendis. Aliu 
komencis pruvi, ke li pravis kaj rajtis diri la 
diritaĵon. Estas vere, ke li per tio ofendis 
aliun, sed lia ofendo estis nur la respondo 
por ofendo, farita al li, ankaŭ ke ĝi egalis, 
ekvivalentis la antaŭan kaj neniakaze ĝin 
superis. 

Se tia disputo venigas al malpaco, eĉ trans- 
iras en interbataladon, tiam ambaŭ komencos 
pruvadi, ke la unua bato estis farita responde 
al grava ofendo, kaj ĉiu plua bato estis res- 
pondo por samegala bato de l' kontraŭulo. Kaj 
se la kazo sekvigas vundojn kaj juĝproceson, 
tiam la juĝistoj mezuras la grandon de l'vundoj 
kaj ti-kiu estis farinta pli gravan vundon dev- 
as pagi monpunon por restarigi la egalecon 
de l ofendoj. Tiel oni procedis en la daŭro 
de multaj jarcentoj, se kazo estis trafanta la 
komunan juĝejon. 

En tiu-ĉi ekzemplo, ne imagita, sed pren- 

ita el la reala vivo estas klare videbla, kiel 
la plej primitivaj sovaĝuloj komprenis la 
« juston » kaj kion la plej civilizitaj popoloj 
ĝis nun komprenas sub la vortoj : vero, fusto, 
justice, æquitas, équité, Rechtigkeit, k.t. p. Ili 
vidas en tiuj vortoj la restarigon de l’rompita 
egalrajto. Neniu rajtas rompi la egalecon inter 
du anoj de socio ; kaj se ĝi estas rompita, ĝi 
devas esti restarigita per interveno de la 
socio. 

Tiel tekstis la kvinlibro de Moseo, dir- 
ante: « Okul' pro okul', dento pro dento, 
vundo pro vundo », sed ne pli. Tiel procedis 
la roma justo, tiel ĝis nun procedas ĉiuj 
sovaĝuloj, kaj multaj el tiuj konceptoj konserv- 
iĝis ankaŭ en nia moderna leĝdono. 

Certe, en ĉiu socio, sur kiu ajn evoluŝtupo 
ĝi staru, ĉiam ekzistis kaj ekzistos apartaj 
individuoj, celantaj utiligi sian forton, lerton, 
saĝon kaj kuraĝon por subigi al si alies volon; 
kaj kelkiuj el ili atingas sian celon. Tiaj indi- 
viduoj, certe, renkontiĝis jam inter plej primi- 
tivaj popoloj, sur ĉiuj ŝtupoj de l' kulturo. Sed 
kontraŭpeze al ili, ankaŭ sur ĉiuj ŝtupoj de 
T evoluo formiĝis moroj, kiuj celis kontraŭagi 
al la evoluo de aparta persono malprofite por 
la tuta socio. Ĉiuj institucioj, formiĝintaj di- 
versepoke en la homaro — triba vivaranĝo, 
vilaĝa komunumo, urbo, respublikoj kun ilia 
popolkunvena sociaranĝo, paroka kaj distrikta 
memadministro, reprezenta sistemo, k. t. p. — 
esence ili ĉiuj celis gardi la socion kontraŭ 

larbitro de tiaj homoj kaj kontraŭ ilia komenc- 
anta potenco. 

Jam inter la plej primitivaj sovaĝuloj, kiel 
ni ĵus vidis, ekzistas grupo da moroj kreitaj 
tiucele. Unuflanke, la moro establas egal- 
rajton. Tiel, ekz., Darwin estis mirigata 
observi ĉe patagonaj sovaĝuloj, ke kiam blank- 
ulo estis donanta ion manĝeblan al unu el la 
sovaĝuloj, tiu tuj distribuadis la donitan al li 
pecon poegale inter ĉiuj ĉeestantoj. La samon 
mencias multaj esploristoj pri diversaj primi- 
tivaj gentoj, kaj la samon mi trovis eĉ en la 
pli postaj evoluformoj, ĉe nomada popolo, 
nome burjatoj, kiuj loĝas precipe en sovaĝaj 
distriktoj de Siberio ('). 

Multe da tiaj faktoj troviĝas en ĉiuj seriozaj 
priskriboj de primitivaj popoloj (7). Ajnaloke 
studante ilin esploristoj trovos la samajn 
morojn, la saman komunuman spiriton, la 


() Ĉe sajanaj burjatoj, kiam oni mortigas ŝafon, la 
tuta uluso senescepte venas al la fajraĵo, kie estas 
preparata festeno kaj partoprenas manĝadon. La samo 
ekzistis ankaŭ ĉe verholenaj burjatoj (apud riv. Lena). 


(?) Kiu deziras pli proksime konatiĝi kun tiu pro- 
blemo, tiu legu fundamentajn verkojn de Waitz, Anthro- 
pologie der Naturvolker; Post, Afrikanische Jurispru- 
denz kaj Die Geschlechtsgenossenschaft der Urzeit; 
M. Kovalevskij, e Primitivepoka juro», Tableau des 
origines de la Famille et de la propriete; Morgan, 
Anctent Society; Dr. H. Rink, The Eskimo tribes, kaj 
multaj apartaj studoj menciataj en tiuj verkoj, ankat 
en mia studo pri la interhelpo. 

saman pretecon deteni l arbitron por subteni 
socian vivon. Kaj kiam ni provas penetri en 
la vivon de la homo sur la plej primitivaj 
ŝtupoj de lia evoluo, ni trovas ĉiam la saman 
triban vivon, la samajn unuiĝojn de homoj por 
reciproka subteno. Kaj ni estas devigataj 
konfesi, ke ĝuste en la sociaj kvalitoj de la 
homo estas la ĉefa forto de lia ĝisnuna evolu- 
ado kaj de lia plua progresado. 

En la dekoka jarcento, sub la influo de 
l konatiĝo kun sovaĝuloj de la Paca Oceano, 
vastiĝis la tendenco al idealigo de sovaĝuloj, 
vivantaj «en natura stato », eble kiel kontraŭ- 
meto al la filozofio de Hobbes kaj de liaj 
adeptoj, kiuj bildis primitivajn homojn en 
formo de sovaĝa bestaro, preta formanĝi unu 
aliun. La ambaŭ bildoj evidentiĝis tamen mal- 
veraj, kiel ni nun scias de multaj skrupulaj 
esploristoj. La primitiva homo tute ne pre- 
zentas idealon de la virto, sed ankaŭ tute ne 
estas tigro-simila besto. Sed li ĉiam vivis kaj 
ĝis nun vivas socie, simile al miloj da aliuj 
vivestaĵoj, kaj en tiuj socioj ĉe li kreiĝis ne 
sole la sociemaj trajtoj, propraj al ĉiuj soci- 
emaj animaloj, sed dank'al la lingvo kaj 
konsekvence, al la pli progresinta intelekto, 
en li ankoraŭ pli malvolviĝis la sociemo, kaj 
paralele al ĝi formiĝis ankaŭ certaj reguloj 
de l socia vivo, nomataj de ni moralo. 

El triborganizo la homo lernis antaŭ ĉio la 
fundamentan regulon de ĉiu socieco: ne fari 
al aliu ti-kion vi ne deziras, ke oni faru al 

vi, kaj diversrimede deteni la nedezirantojn 
obei tiun-ĉi regulon. Kaj en li malvolviĝis la 
kapablo identigi sian personan vivon kun 
la vivo de sia tribo. Ĉe la studo pri homoj 
primitivaj, komencante de tiuj konservintaj 
ankoraŭ la vivmanieron de la Glacia kaj de 
la frua Postglacia (Laga) epoko kaj finante 
per ti-inter kiuj ni trovas pli postan disvolv- 
iĝon de l triba regoformo, — nin plej multe 
frapas ĝuste tiu trajto: identiĝo de la homo 
kun sia tribo. Ĝi pasas tra la tuta historio 
de l frua evoluo de la homaro; kaj ĝi plej 
bone konserviĝis en ti-kiuj konservis la pri- 
mitivajn formojn de l triborganizo kaj la plej 
primitivajn formojn de sinadapto por lukti 
kontraŭ la duonpatrino-naturo, t.e. en eski- 
moj, aleutoj, loĝantoj de l'Fajra-Lando kaj ĉe. 
kelkaj montaraj gentoj. Kaj ju pli ni studas 
la primitivan homon, des pli ni konvinkiĝas, 
ke eĉ en siaj sensignifaj agoj li identigis kaj 
nun identigas sian vivon kun la vivo de sia 
tribo. 

La koncepto pri bono kaj malbono form- 
iĝis tiamaniere ne nur sur la bazo de ti-kio 
estas bono, aŭ malbono por aparta homo, sed 
sur ti-kio prezentas bonon, aŭ malbonon por 
la tuta tribo. Tiuj konceptoj certe modifiĝis 
en diversaj lokoj kaj diversaj tempoj; kaj 
certaj reguloj, precipe tiaj, kiel p.e. hom- 
oferoj por mildigi terurigajn naturfortojn — 
vulkanon, maron, tertremon, — estis simple 
absurdaj. 

Sed se ti-aliuj reguloj estis establitaj de la 
tribo, la homo obeis ilin, kiel ajn malfacila 
estus ilia plenumo. 

Ĝenerale, la primitiva sovaĝulo identigis 
sin kun sia gento. Li sin sentis vere malfeliĉa, 
se li faris la agon, kiu povus altiri por lia 
tribo malbenon de I ofendito, aŭ venĝon de 
la « granda aro » de l' praavoj, aŭ de iu best- 
gento: krokodiloj, ursoj, tigroj, k.t.p. La 
« tradicia juro» por la sovaĝulo estas pli 
grava, ol la religio por la moderna homo: ĝi 
estas la bazo de lia vivo. Jen kial la sinlim- 
igo en interesoj de la tribo kaj la sinofero ĉe 
apartaj individuoj kun la sama celo prezentas 
tute ordinaran fenomenon ('). 

Unuvorte, ju pli proksima estas la primi- 
tiva socio al ĝiaj plej antikvaj formoj, des pli 
severe estas plenumata en ĝi la regulo — 
«unu por ĉiuj » Kaj nur kaŭze de plena 
nescio pri reala vivo de la primitivaj homoj 
kelkaj pensuloj, kiel Hobbes, Rousseau kaj 
iliaj adeptoj asertis, ke la moralo ĝermiĝis 
komence el la imagata « socia kontrakto > 
kaj aliuj eksplikis" ĝian aperon per la « dieca 
sugesto >, kiu venis al la mita leĝodoninto. 
Sed en realo la prafonto de l' moralo estas la 


(M Vidu Bastian, Der Mensch in der Geschichte, 
Vol. III; Grey, Journal of two Expeditions, 1841, vol. 
II, kaj ĉiuj seriozaj priskriboj de sovaĝula vivo. Pri la 
rolo de l Timigo per la «malbeno» rig. la konatan 
verkon de prof. Westermarck. 

sociemo, propra al ĉiuj superaj animaloj kaj 
des pli al la homo. 

Bedaŭrinde, en la trib-organizo la regulo 
« unu por ĉiuj » ne vastiĝas ekster la propra 
tribo. La tribo ne estas devigata dividi nutr- 
aĵon kun aliuj triboj. Krome, la teritorio, 
ĉe certaj mambestoj kaj birdoj estas dividita 
inter diversaj triboj, kaj ĉiu tribo havas sian 
propran distrikton por ĉasado, aŭ fiŝkaptado. 
Tiamaniere en la vivo de l homo de la plej 
antikvaj tempoj formiĝis du specoj de rilatoj : 
eninter propra tribo kaj kun najbaraj triboj, 
kaj tiuj lastaj kreis la grundon por konfliktoj 
kaj militoj. Estas vere, ke jam en la triba 
socivivo estis kaj estas ĝis nun farataj provoj 
reguligi la interrilatojn de l' najbaraj triboj. 
Enirante en la kabanon oni nepre devas lasi 
sian armilon ĉe la enirejo, kaj eĉ en la okazo 
de milito inter du triboj ekzistas certaj dev- 
igaj reguloj rilate al putoj kaj vojetoj, laŭ 
kiuj pasadas la virinoj, portante akvon. Sed 
ĝenerale la rilatoj al la najbaroj el aliu tribo 
(se ĝi ne estas kunfederita) estas tute aliaj, 
ol interne de la tribo. Kaj dum la plua evoluo 
de l homaro nenia religio povis elradiki la 
koncepton pri « fremdulo >. Plie, la religioj 
tre ofte iĝis la fontoj de la plej kruela mal- 
paco, kiu ankoraŭ plifortiĝis kun la disvolvo 
de l' ŝtatoj. Sekve de tio estiĝis dueca etiko, 
kiu sin tenas ĝis nun kaj kondukas al tiaj 
teruraĵoj, kiel la lasta mondmilito. 

Komence la tuta tribo formis unu familion, 

kaj, kiel estas nun pruvite, nur iom post iom 
en ĝi komencis formiĝi apartaj familioj, kaj 
la edzinoj en tiuj familioj estis prenendaj por 
edziĝo el aliu tribo. 

La aparta familio tamen kondukis al la 
disfalo de l antaŭa komunisma sociado, ĉar 
ĝi ebligis la kolektadon de familia riĉaĵo. 
Sed tiam la bezono pri socieco, kreita dum 
antaŭa sociordo, komencis alpreni novajn 
formojn. En la vilaĝoj kreiĝis vilaĝa komu- 
numo, kaj en la urboj — gildoj de metiistoj 
kaj de komercistoj, el kiuj evoluis la liberaj 
mezepokaj urboj; kaj kun helpo de tiuj ins- 
tituoj la popolamasoj kreis novan formon de 
vivo, en kiu ĝermiĝis nova unuiĝo, anstataŭ 
la triba. 

Alilanke, la granda popoloj-migrado kaj 
la konstantaj invadoj de l' najbaraj gentoj kaj 
popoloj neeviteble kondukis al la formiĝo de 
l milita korporacio, kiu gajnis ĉiam pli grandan 
forton, laŭmezure kiel la paca vilaĝa kaj urba 
loĝantaro ĉiam pli malkutimis de la milit- 
afero. Samtempe la maljunuloj — konservantoj 
de ltribtradicioj, — samkiel la observantoj 
de l' naturo, kiuj amasigis la unuajn ĝermojn 
de l religiaj ritoj, penis firmigi sian potencon 
inter vilaĝaj komunumoj kaj en liberaj urboj, 
formante por tio siajn sekretajn unuiĝojn. Kaj 
poste, kun la estiĝo de la ŝtato, ili unuiĝis in- 
ter si — la milita potenco kun la eklezia en 
la komuna obeo al la reĝa aŭtoritato. 

Tamen oni devas aldoni, ke malgraŭ ĉio 

neniam, en nia periodo de l homara vivo, la 
militoj estis normala kondiĉo de la vivo. Dum 
la tempo, kiam la militantoj ekstermis unu 
aliun kaj la pastroj glorigis la reciprokan buĉ- 
adon, la popolmasoj en urboj kaj vilaĝoj daŭr- 
igis sian kutiman vivon. Ili faradis sian 
kutiman laboron kaj samtempe penis firmigi 
la organizaĵojn, fonditajn sur la interhelpo 
kaj reciproka subteno, t.e. sur ilia kutima 
juro, eĉ ti-kiam la homoj trafis poste sub la 
rego de l' pastraro kaj reĝaro. 

Esence la tuta historio de l' homaro povas 
esti konsiderata kiel tendenco al uzurpo de 
povo flanke de apartaj homoj, aŭ grupoj por 
subigi al si larĝajn rondojn, kaj aliflanke, 
kiel tendenco — konservi la egalrajton — 
almenaŭ inter la viroj kaj malhelpi al la pov- 
uzurpo, aŭ almenaŭ limigi ĝin : alivorte kon- 
servi la juston interne de la tribo, gento, 
aŭ tribfederaĵo. 

La sama tendenco klare manifestiĝis en la 
mezepokaj liberaj urboj, precipe en la unuaj 
jarcentoj post ilia liberiĝo de siaj feŭdestroj. 
Esence la liberaj urboj estis defendaj aliancoj 
de egalrajtaj urbanoj kontraŭ la najbaraj 
feŭdestroj. 

Sed iom post iom, ankaŭ en la liberaj 
urboj komencis distavoliĝo de la loĝantaro. 
Antaŭe la komerca negocado estis kondukata 
de la tuta urbo, ĉar la produktaĵoj de l'urba 
industrio, aŭ la varoj, aĉetitaj en la vilaĝoj, 
estis eksportataj de la tuta urbo per siaj kon- 

fiditoj, kaj la profito apartenis al la tuta urba 
komunumo. Sed poiome la komerco transform- 
iĝis el komuna en privatan; pro ĝi, riĉiĝis ne 
nur la urboj mem, sed ankaŭ privataj homoj kaj 
liberaj komercistoj — « Mercatori Libri > — 
precipe de la tempo de l' Kruciroj, kiam ko- 
mencis vigla negocado kun la proksima oriento; 
kaj ekevoluis la bankistaro, al kiu, bezon- 
okaze sin turnis por pruntepreni ne nur la 
ruiniĝintaj nobeloj-kavaliroj, sed ankaŭ pli 
poste la urboj mem. 

Tiamaniere, en ĉiu el la iam liberaj urboj 
formiĝadis komercista aristokrataro, kiu tenis 
urbojn en siaj manoj kaj subtenis jen la papon, 
jen la imperiestron, aspirantajn posedi ti-aliun 
urbon, jen la reĝon, aŭ la granddukon, konkir- 
antajn la urbojn sin apogante ĉu sur riĉa 
komercistaro, ĉu sur urba malriĉularo. Tiel 
estis preparataj la modernaj centralizitaj ŝtatoj ; 
kaj ili finis sian centralizan laboron, kiam 
Eŭropo estis devigata defendi sin kontraŭ la 
invado de la maŭroj en Hispanion en la naŭa, 
deka kaj dekunua jarcento, de la mongoloj 
en Rusion — en la dektria jarcento, kaj de 
l' turkoj — en la dekkvina. Kontraŭ tiaj mas- 
invadoj la urboj kaj apartaj malgrandaj princ- 
landoj, kiuj ofte malpacis inter si, sin trovis 
senfortaj, kaj la procedo de l subigo den" 
malgrandaj unuoj de l'pli grandaj kaj same 
la alcentrigo de la povo en la ŝtatoj estis 
kronitaj por la kreo de l' grandaj politikaj 
ŝtatoj. 

Estas kompreneble, ke tiaj esencaj ŝanĝoj 
en la socivivo, samkiel religiaj ribeloj kaj 
militoj, metis sian stampon sur la tutan kon- 
ceptaron en ĉiu lando diversatempe. Kaj eble 
iam estos farita granda laboro, en kiu la 
evoluo de lmoralo estos studita en interligo 
kun la modifoj de la sociordo. Sed ĉitie ni 
jam eniras la regionon kie la scienco pri la 
moralaj konceptoj kaj doktrinoj, t. e. la Etiko, 
ofte kuntrafas kun alia scienco — la Socio- 
logio, t.e. kun la scienco pri la vivo kaj 
evoluo de la socio. Kaj tial, por ne sin trans- 
ĵeti el unu regiono en la alian, estas prefer- 
inde antaŭe montri, kie oni devas meti limon 
por la regiono de la etiko. 

Do, en ĉiuj homoj, sur kia ajn malalta 
evoluŝtupo ili starus, kaj same en kelkaj sociaj 
animaloj ekzistas trajtoj, kiujn ni nomas 
moralaj. Sur ĉiuj evoluŝtupoj de la homo ni 
trovas la sociemon kaj la herdo-senton (arec- 
sento), kaj ĉe apartaj homoj ekzistas krome 
la preteco helpi al aliuj iafoje eĉ riskante 
sian propran vivon. Kaj ĉar tiaj trajtoj akcel- 
os al la subteno kaj disvolvo de l' socia vivo, 
kiu siavice sekuras ĉies vivon kaj bonstaton, 
tial similaj ecoj depost la plej antikvaj tempoj 
estis en la homsocioj konsiderataj ne nur 
dezirindaj, sed eĉ devigaj. La maljunuloj, 
saĝuloj kaj ŝamanoj (sorĉistoj) de l' primitivaj 
gentoj, kaj pliposte idolpastraro kaj ekleziul- 
aro ekspozadis* tiujn ecojn de l homa naturo, 
kiel ordonojn desupre, elvenantaj de misteraj 


CAPITRO KVARA 133 


fortoj de l' naturo, t. e. de pluraj dioj, aŭ de 
l unueca kreinto de l' naturo. Sed jam depost 
tre antikvaj tempoj kaj precipe depost la 
epoko de l' sciencoj-disfloro, komenciĝinta en 
antikva Grekio antaŭ pli ol 2500 jaroj, la 
pensuloj komencis meti antaŭ si la demandojn 
pri la denatura origino de l' moralemocioj kaj 
moralkonceptoj, kiuj detenas la homon de mal- 
bonaj agoj kontraŭ siaj samtribanoj, kaj ĝene- 
rale de la agoj, kondukantaj al malfortiĝo de 
l sociemo. Alivorte, ili pensis trovi naturan 
eksplikon” al ti-kio estas kutime nomata 
morala en la homo, kaj kio estas opiniata 
sendube kiel dezirinda en ĉiu socio. 

Tiaj provoj laŭŝajne estis farataj jam en 
profunda antikvo, ĉar iliaj postsignoj estas 
observataj en Ĉinio kaj Hindio. Sed en scienca 
formo ĝis nun postvivis nur tiuj de la antikva 
Grekio. Tie la tuta vico de l' pensuloj dum la 
daŭro de kvar jarcentoj, — Sokrato, Platono, 
Aristotelo, Epikuro, kaj pliposte la stoikuloj 
enpenseme, filozofie rilatis al la sekvantaj fun- 
damentaj problemoj : 


« Dekie aperas en la homo la moralaj 
reguloj, kiuj kontraŭdiras al liaj pasioj kaj 
ofte ilin detenas ? » 

« Dekie aperas la sento pri devigeco de 
l morala sento, kiu manifestiĝas eĉ en la 
homoj rifuzantaj de ĉiuj moralaj vivreguloj ?» 


« Ĉu tio estas nur la frukto de l eduko, 
kiun ni ne kuraĝas forlasi, — kiel tion asert- 

as nun kelkaj verkistoj kaj kelkiam asertis 
pli frue ankaŭ certaj neantoj de l' moralo? » 


« Aŭ ĉu la morala konscio en la homo 
estas la frukto de lia naturo mem. Tiakaze, 
ĉu ĝi ne estas la elemento, kiu radikiĝis 
kaŭze de lia socivivo en la daŭro de multaj 
miljaroj ? » 

« Fine, se estas tiel, ĉu necesas do dis- 
volvi kaj enradiki tiun konscion, aŭ estus pli 
bone elradiki ĝin kaj akceli al la disvolvado 
de malaj sentoj de l memamo (egoismo), kiuj 
la neadon de ĉiu moralo ekspozas* kiel dezir- 
aton, kiel idealon de l civilizita homo?» 


Jen estas la problemoj, pri kies solvo la 
pensuloj de l'homaro sin okupas jam pli ol 
du mil jarojn, — periode donante respondojn 
jen pli proksimajn al unu, jen al la alia solvo. 
El tiuj esploroj formiĝis la tuta scienco — 
etiko, kiu proksime interpuŝas unuflanke la 
sociologion kaj aliflanke la psikologion, t. e. 
la sciencon pri sentaj kaj mensaj kapabloj de 
la homo. 

Propradire, en la etiko ĉiuj ĵus menciitaj 
demandoj reduktiĝas al la du ĉefaj taskoj : 
1-e Konstati la originon de l moralaj kon- 
ceptoj kaj sentoj ; 2-e Difini la ĉefajn prin- 
cipojn de l moralo kaj formi tiamaniere la 
ĝustan, t. e. celkonforman moralan idealon. 

Super tio laboris kaj laboras pensuloj de 
ĉiuj popoloj, kaj tial antaŭ ol ekspozi" miajn 
konkludojn pri tiuj demandoj, mi provos doni 

la revuon de l konkludoj, al kiuj venadis 
pensuloj de diversaj skoloj. 

Do, nun ni transiru al tio, kaj mi turnos 
specialan atenton sur la evoluon de la koncepto 
pri la justo, kiu, se mi ne eraras, kuŝas en 
la bazo de ĉio morala kaj estas la elirkoncepto 
por praktikaj konkludoj de ĉiu morala filo- 
zoho, — kvankam tio estas ankoraŭ tute ne 
akceptita de la plimulto da moralistoj, kiuj 
skribis pri la etiko. 


CAPITRO KVINA 


La evoluo de la moraldoktrinoj. 
L’antikva Grekio 


La moralaj ideoj de l'antikvaj grekoj. — La moral- 
doktrino de sofistoj. — Sokrato, — Platono. — 
Aristotelo. — Epikuro. — Stoikuloj. 


En la antaŭa ĉapitro ni vidis, ke ĉe la plej 
primitivaj popoloj formiĝas sia propra maniero 
de aranĝo den” socia vivo kaj kreiĝas propraj 
zorge konservataj moroj kaj kutimoj, samkiel 
siaj propraj konceptoj pri ti-kio estas bona 
kaj malbona, kio estas evitinda kaj kiel oni 
devas agi diversakaze. Unuvorte — formiĝas 
propra moralo, propra etiko. 

Parto de vivreguloj estas protektata de tra- 
dicio. Oni ne faru tion, aŭ alion, ĉar fari ĝin 
estus « nebone >, aŭ « honte >: — tio signifus 
malfortecon fizikan, aŭ malfortecon de l ka- 
raktero. Sed ekzistas ankaŭ agoj pli krimaj 
kaj reguloj pli severaj. Kiu ilin rompas, tiu 
ne nur elmontras nedezirindajn karaktertrajt- 
ojn, sed ankaŭ malutilas al sia tribo. Kaj la 
bonstato de la tribo estas gardata de tuta 
amaso da mortintaj antaŭuloj, kaj se iu romp- 
as la vivregulojn testamentitajn de unu gene- 

racio al aliu, tiam la mortintaj antaŭuloj 
venĝas ne nur al la rompinto de iliaj ordonoj, 
sed al la tuta tribo, kiu permesis la rompon 
de l' tradicio (t). L'animalio, kiel ni vidis en 
la tria ĉapitro, helpas la bonan kaj justan 
homon kaj ĉiel malhelpas la malbonulon kaj 
la maljustulon. Sed kie la tuta tribo partopren- 
as en malbona kaj maljusta ago, tie inter- 
venas jam la naturfortoj en aspekto de bonaj 
kaj malbonaj estaĵoj, kiuj havas rilaton kun 
la mortintaj antaŭuloj de l'homo. Generale ĉe 
la primitivaj popoloj multe pli, ol ĉe la civi- 
lizitaj, ĉiu tribano estas identigata kun sia 
tuta tribo; en la sangvenĝo, kiu ekzistas kaj 
ekzistis — kiel oni scias el la historio — inter 
ĉiuj primitivaj popoloj, unu respondas por ĉiuj 
kaj ĉiuj por unu el siaj samtribanoj. 

La moro, t. e. la kutimo vivi laŭ tradicio, 
la timo pri ŝanĝoj kaj Vinerto de pensado 
ludas do la ĉefan rolon en la konservo de 
establiĝintaj reguloj de l komuna vivo. Sed 
hazardaj deflankiĝoj ĉiam eblas kaj por rigore 
konservi la foje establitan vivmanieron, la mal- 
junuloj, antaŭdiristoj kaj ŝamanoj uzas timigon. 
Ili minacas al la rompintoj de la moro per 
venĝo de l'antaŭuloj kaj de diversaj aerkoboldoj. 
La mont- aŭ arbar-koboldo, lavangoj, neĝo- 
ventoj, superakvoj, malsanoj, k.t. p., ekstaras 


(!) Ĉi-kredo pri la «granda amaso» de l'mortintoj, 
kiuj protektas la vivulojn, estas bonege pentrita de 
Elie Reclus en lia libro: Les Primitifs. 

defende por la piedpremita moro. Kaj por 
nutri tiun timon pri la venĝo pro rompo de 
la reguloj kaj moroj estas establitaj sanktecaj 
ritoj esprimantaj adoradon al naturfortoj, estas 
farataj oferdonoj al ĉi-fortoj kaj diversaj duon- 
teatraj ceremonioj (!). 

La moralo estas metata tiamaniere sub la 
gardon de diigataj fortoj kaj la adorado al 
ĉi-fortoj transformiĝas en religion, kiu sankt- 
igas kaj firmigas la moralajn konceptojn (?). 

En tiaj cirkonstancoj Vo morala en la 
homo tiel proksime ligiĝas kun la mitologio 
kaj religio, ke ĝin apartigi de l mistikaj 
ordonoj elsupre kaj de l religio ĝenerale far- 
iĝas tre malfacile kaj pri tio la dum jarcentoj 
kreita kuniĝo de l moralo kun la religio kon- 
serviĝas ĝis la nuna tempo. 


“) Kelkaj amerikaj esploristoj nomas ĉi-ritojn 
« dancoj >, dum fakte ili havas multe pli gravan signifon, 
ol simpla amuzo. Sur ili sin apogas la establitaj 
kutimoj de l'ĉaso kaj fiskapto, kaj ankaŭ la tuta viv- 
aranĝo de la tribo. 


(2) Profesoro Westermark en sia granda verko fond- 
ita sur la konateco kun la loĝantoj de Maroko, sam- 
kiel sur la studo de l' vasta literaturo pri primitivaj 
popoloj, montris, kian signifon en la establo de la 
devigaj moroj kaj kutimoj havis kaj ĝis nun havas la 
« malbeno >! Al la homo malbenita de la patro, aŭ 
patrino, aŭ de la tuta tribo, aŭ eĉ de aparta homo 
(pro rifuzo helpi lin, aŭ pro ofendo) venĝas la nevid- 
eblaj spiritoj, la fantomoj de prapatroj kaj la fortoj de 
l naturo. 

Simile al ĉiuj primitivaj popoloj, l’antikvaj 
grekoj dum longa tempo imagis la ĉielajn 
korpojn kaj la terurigajn fenomenojn de l'na- 
turo en formo de potencaj estaĵoj kun homa 
aspekto, kiuj konstante intervenas en la vivon 
de homoj. Admirinda rememoraĵo el tiu tempo 
postrestis al ni en la « Iliado >. El ĝi oni vid- 
as, ke la moralaj konceptoj tiutempaj havis la 
saman karakteron, kian ni ĝis nun renkontas 
ĉe multaj sovaĝuloj. La rompo de ti-kio estis 
konsiderata tiam morala estis punata de dioj. 
Ciu el ili personigis ti-aliun naturforton en 
homaspekto. 

Sed tiutempe, kiam multaj popoloj ankoraŭ 
longe restis sur la sama evoluŝtupo, — en la 
antikva Grekio, jam kelkajn jarcentojn post 
la epoko, glorkantita en Iliado, t.e. pli ol 
sescent jarojn antaŭ nia ero (en la VII-a kaj 
VI-a jarcento antaŭ Kristo), aperis pensuloj, 
kiuj celis bazi la moralkonceptojn en la homo 
ne sur la sola timo antaŭ la dioj, sed ankaŭ 
sur la kompreno de sia propra naturo: sur la 
memestimo, sento de propra digno kaj sur 
la ekkono de superaj intelektaj kaj moralaj 
celoj. 

Tiuj pensuloj jam tiam dividiĝis en kelkaj 
skoloj. Iuj penadis ekspliki" tutan naturon kaj 
sekve ankaŭ l on moralan en la homo natur- 
voje, t. e. per la vojo de ekkono de la naturo 
kaj de la sperto, — kiel tio estas farata nun 
en la natursciencoj. Kaj aliuj asertis, ke la 
origino de la universo kaj ĝia vivo ne estas 

eksplikeblaj" naturvoje, ĉar la videbla al ni 
mondo estas kreitaĵo de supernaturaj fortoj. 
Ĝi estas la enkorpiĝo de iaj fortoj, aŭ « esenc- 
aĵoj », kiuj kuŝas ekster ti-kio estas observ- 
ebla de la homo. Kaj tial ekkoni la mondon 
la homo povas ne per la impresoj, ricevataj 
el la ekstera mondo, sed sole per la abstrakta 
spekulado, — la metafiziko (’). 

Tamen en tiuj « esencaĵoj», kaŝitaj je nia 
rigardo kaj kompreno, la tiamaj pensuloj vidis 
la personigon de la « supera racio», de la 
« Vorto » (aŭ Racio), de la « Supera Volo », 
aŭ « Universala Animo», pri kiuj la homo 
povis krei al si koncepton nur per ekkono 
de si mem. Kiel ajn la abstrakta pensulo- 
metafizikulo penadis animigi tiujn kvalitojn 
kaj atribui al ili superhoman kaj eĉ super- 
naturan ekziston, tamen li prezentis ilin al si 
similaj al la dioj de Vantikvo, laŭ la bildo 
kaj similo de l homa intelekto kaj de la homaj 
sentoj li eksciadis ion pri tiuj kapabloj kaj 
sentoj ĝuste observante sin mem kaj aliajn 
homojn. La imago pri spirita supernatura 
mondo tiamaniere ĉiam portis en si la post- 
signojn de la plej primitiva personigo de 
l naturo. Homeraj dioj revenadis, — nur en 
pli animitaj vestoj. 


(!) « Metafiziko » signifas en greka lingvo « ekster 
la fiziko 2, t. e. ekster la limoj de ti-kio apartenas al 
la fiziko. Tiel Aristotelo nomis unu parton de siaj 
verkoj. 


442 ETIKO 


Tamen dirende estas, ke jam depost la 
tempo de lantikva Grekio inklude ĝis nun 
la metafizika filozofio varbis alte-talentajn 
adeptojn. Ili ne kontentiĝis sole per priskribo 
de la astroj kaj ties movoj, de la tondro, 
fulmo, falantaj steloj, aŭ de la vivaj vegetaloj 
kaj animaloj, sed ili penis kompreni la ĉirkaŭ- 
antan nin naturon, kiel la universalan. tut- 
aĵon. Kaj tial ili sukcesis fari multon por 
evoluigi la konon ĝenerale. Jam la «unuaj 
pensuloj de |’ metafizika direkto estis kompren- 


intaj, — kaj tio estis ilia granda merito, — 
ke kiel ajn la fenomenoj de l'naturo estus 
klarigataj, — oni ne povas en ili vidi arbitron 


de iuj mondregantoj. Nek la arbitro, aŭ diaj 
pasioj, nek blindaj hazardoj povas klarigi la 
vivon de l'naturo. Ni devas konfesi, ke ĉiu 


fenomeno en la naturo — falo de iu ŝtono, 
luo de iu rivero, vivo de certa arbo, aŭ 
animalo, — estas necesaj elmontroj de la ecoj 


de la kompleta tuto, de la tuta viva kaj 
malviva naturo. Ili estas neevitebla kaj logika 
sekvo de la evoluo de la fundamentaj trajtoj 
de l'naturo kaj de la tuta ĝia antaŭa vivo. 
Kaj ĉi-leĝojn povas malkaŝi la homa intelekto. 
Kaŭze de tio la pensuloj-metaĥzikuloj ofte 
anticipis la eltrovojn de la scienco, esprimante 
ilin en poezia formo. Efektive, dank'al tia 
kompreno de l universala vivo jam en la kvina 
jarcento antaŭ nia ero” kelkiuj grekaj pensuloj, 
— malgraŭ sia metafiziko, — esprimis tiajn 
supozojn pri naturfenomenoj, ke oni povas 

nomi ilin antaŭanoncintoj de la moderna scienca 
fiziko kaj kemio. Samtiel, pliposte en la mez- 
epoko kaj pli malfrue, inklude ĝis la 17-a jar- 
cento, gravaj eltrovoj estis farataj ankaŭ de 
tiaj esploristoj, kiuj eksplikante" la spiritan 
kaj precipe la moralan vivon de la homo per 
metafizikaj kaj eĉ pure religiaj teorioj, — 
tamen sekvis la sciencan metodon ĉe la ekstudo 
de fizikaj sciencoj. 

Samtempe ankaŭ la religio akiradis iom 
post iom pli spiritan karakteron. Anstataŭ la 
koncepto pri apartaj homsimilaj dioj aperis en 
Grekio, precipe ĉe la pitagoranoj, la konceptoj 
pri iuj ĝeneralaj fortoj, kreantaj la vivon de 
l'mondo. Tia estis la koncepto pri « fajro» 
(t.e. « termogeno > = varmokreanto), penetr- 
anta la tutan mondon; pri «nombroj», t. e. 
matemataj leĝoj de la movo; pri «harmonio», 
t.e. pri la laŭleĝeco de la naturvivo. Ali- 
flanke kreiĝis ankaŭ la ideo pri unueca estulo, 
reganta la tutan mondon. Ankaŭ aperis aludoj 
pri la « Universa Vero» kaj « Justo ». 

Tamen la greka filozofio evidente ne povis 
longe kontentiĝi per tiaj abstraktaj konceptoj; 
kaj jam pli ol kvarcent jarojn antaŭ nia ero” 
aperis unuflanke la sofistoj kaj amoralistoj 
(ne rekonantaj la devigecon de moralaj pos- 
tuloj) kaj aliflanke — la pensuloj, kiel Sokrato 
kaj Platono (en la kvina jarcento) Aristotelo 
(en la kvara) kaj Epikuro (en la tria), met- 
intaj la bazon de l etiko, t.e. de la scienco pri 
Vo morala. Ili ne perdis sian signifon ĝis nun. 

La verkoj de la sofisto Protagoro (nask. 
ĉirkaŭ 488 j. antaŭ nia ero’) atingis nin nur 
en fragmentoj, kaj tial oni ne povas fari al si 
plenan prezenton pri lia filozofio. Estas nun 
konate, ke li rilatis negative al religioj kaj 
ke la mem moralon li konsideris establita de 
la homaj socioj; kaj tiu moralo liaopinie estis 
kondiĉata de la tuta evoluo de certa popolo 
dum certa epoko. Sekve de tiola moralreguloj 
malsamas ĉe diversaj popoloj. El tio oni kon- 
kludis, ke bono kaj malbono estas konceptoj 
relativaj. ŝ 

Similajn ideojn predikis ne sole Protagoro, 
kaj baldaŭ en Grekio kreiĝis tuta sofista 
skolo, kiu disvolvis similajn pensojn. 

Generale en la antikva Grekio ni ne trov- 
as inklinon al la idealisma filozofio. Tie super- 
is la inklino al la ago, al eduko de la volo, 
al aktiva partopreno en la vivo de la socio 
kaj al la formado de homo intelekte forta kaj 
energia. La kredo al dioj, gvidantaj la homan 
konduton, estis malaperanta. La tuta viv- 
aranĝo de tiama Grekio, kiu konsistis el mal- 
grandaj, sendependaj respublikoj, la dezirego 
ekkoni la naturon kaj la konatiĝo kun la 
ĉirkaŭanta mondo dank'al vojaĝoj kaj koloniz- 
ado, ĉio-ĉi kune puŝis la homon al la aserto 
de sia sendependo, al la neado de la mor- 
kaj kred- povo, al la emancipo de la intelekto. 
Kaj apud tio rapide evoluis la sciencoj, — la 
fakto des pli frapanta, ke post malmultaj jar- 
centoj, jam en la Roma imperio kaj precipe 

depost la invado de barbaroj, kiuj ekmovis 
sin kontraŭ Eŭropo el Azio, la scienca evoluo 
ekhaltis por multaj jarcentoj en la tuta hom- 
aro. 

La spirita movado, kreita de la sofistoj, ne 
povis sin deteni longe en la sama formo. Ĝi 
neeviteble kondukis al pli profunda studo pri 
la homo, — pri lia pensado, liaj sentoj, lia 
volo kaj sociaj instituoj, samkiel pri la tuta 
vivo de la Kosmo-Universo, t. e. pri la tuta 
naturo ĝenerale. Kaj ĉe tia studo la supraĵ- 
eca rilato de la sofistoj al la moralproblemoj 
baldaŭ ĉesis kontentigi la enpensemajn homojn. 
Kaj la disvolviĝo de la sciencoj, emancipante 
la homon de sklava obeo al la religio kaj 
tradicio kondukis al ellaborado de la moral- 
fundamento per eksperimenta kono, multe pli 
plene, ol tion povis fari sofistoj kun helpo de 
la dialektiko. 

Ĉio-ĉi kune aganta malstabiligis la filozo- 
fion de simpla neado. 

En la nomo de la vera kono kontraŭ 
sofistoj elpaŝis Sokrato (469-399 ant. Kristo). 
Li partoprenis en iliaj revoluciaj aspiroj, sed 
li estis serĉanta pli firman apogon por bazi 
la moralon, ol la supraĵeca kritiko de la 
sofistoj. Restante revoluciulo en la religio kaj 
filozofio li ĉion reduktis al la suverena racio 
de la homo kaj al la formado de interna 
harmonio inter la racio kaj diversaj sentoj 
kaj pasioj. Krome, Sokrato certe ne estis 
« neanta » la « virton », sed li nur komprenis 

ĝin tre vaste, — kiel kapablon prosperi en la 
intelekta disvolviĝo, en la artoj kaj en la kre- 
ado; por tio estas antaŭ ĉio necesa komo : ne 
tiom naturscienca kono, kiom la kompreno 
pri la socivivo kaj pri la reciprokaj rilatoj 
inter la homoj. La virto, — tiel instruis li, — 
ne estas dia sugesto, sed la bazita kono 
pri ti-kio estas efektive bona haj faras la 
homon kapabla vivi ne forpremante aliujn, 
sed rilatante al ili juste: kapabla servi al 
socio kaj ne sole al si mem. Sen tio scio 
ne estas imagebla. 

Pli komplete ekspozis ĉi-rigardojn kaj anim- 
igis ilin per la idealisma kompreno de la 
moralo la disĉiplo de Sokrato — Platono 
(428-348 ant. Kr.). Li ankoraŭ pli profunden 
enrigardis la esencon de l'o morala, kvankam 
li pensis, kiel metafizikulo. Ne metante antaŭ 
si la taskon transdoni la principajn pensojn 
de Platono en ilia abstrakta formo, sed nur 
sekvante ilian esencon, oni povas tiel esprimi 
lan doktrinon: — En la naturo mem ekzistas 
la ideoj de la bono kaj justo. En la universa 
vivo ekzistas multo malbona kaj maljusta, 
sed flanke de tio troviĝas la elementoj de 
ĉio bona. Tiun bonon kaj juston Platono 
penadis klarigi kaj montri tutan ĝian forton, 
por ke ĝi fariĝu gvidfadeno en la vivo de la 
homoj. 

Bedaŭre, anstataŭ iri la vojon, kiu jam 
estis tiam markiĝanta en Grekio, kaj montri 
— en kia aspekto la principoj de lo morala 


~ 

kaj de la bono rezultas el la mem vivo de la 
naturo, el la socieco de la homoj kaj el lia 
propra pensmaniero — ĉu denaska, ĉu kreita 
de la socivivo, — Platono estis serĉanta la 
bazon de Vo morala ekster la mondo, — en 
la Ideo, grundemetita en la aranĝo de la 
monda vivo, sed kiu ne esprimiĝas en gt 
tute difinite. 

Malgraŭ la senfina kvanto da interpretoj 
de la abstraktaj pensoj de Platono, estas 
tamen malfacile kapti la esencon de lia pens- 
ado. Sed ni verŝajne ne eraros, se ni diros, 
ke kun sia profunda kompreno de la intima 
ligo inter la vivo de l'homaro kaj la tuta vivo 
de la naturo, la granda greka pensulo ne 
povis eksplikadi“ Von moralan en la homo 
sole per simpla serĉado de l'o agrabla por 
ĉiu persone, kiel tion estis farantaj la sofistoj. 
Ankoraŭ malpli li kapablis konsideri la moralon 
— hazarda produkto de la socieco — nur tial, 
ke ĝi havis diversajn formojn diversaloke kaj 
diversatempe. Li devis meti la demandon, 
kaj li efektive ĝin metis: — kial do okazas 
tiel, ke kvankam la homo sin gvidas per la 
serĉado de l'o agrabla por li persone, li tamen 
venas al moralkonceptoj — esence similaj ĉe 
diversaj popoloj diversepoke, ĉar ili metas, kiel 
dezirindon — la feliĉon por ĉiuj? Kial finfine 
la feliĉo de personeco identiĝas kun tiu de 
la plimulto da homoj? Kial la unua ne 
estas ebla sen la pli ĝenerala dua, kaj kio 
aliigas la homon el sinamema estulo en est- 

ulon, kapablan konsideri alies interesojn kaj 
ofte oferi por ili la personan feliĉon kaj 
vivon. 

Kiel disĉiplo de Sokrato, Platono jam ne 
povis atribui la originon de la koncepto pri 
la bono al sugestoj de la dioj: Tondro, Suno, 
Luno, k.t. p., t. e. al la naturfortoj, vestitaj 
homaspekte. Kaj dum tiama embria stato de 
la konoj pri la homaj socioj, li ne povis serĉi 
pri la homaj socioj, li ne povis serĉi la 
eksplikon“ de la bono, kiel ni serĉas kaj trov- 
as nun en la pograda evoluo de la sociemo 
kaj de la sento de egalrajto. Tial li trovis 
ilian eksplikon" en la /deo, — en io abstrakta, 
kio penetras la tutan mondon, la tutan kos- 
mon, inklude la homon. — ¢ En tiu ĉi mondo 
ne povas aperi io, kio ne troviĝas imanente 
en la vivo de l'tuto», — tia estis lia ĉefa 
penso : tute ĝusta, filozofa penso. Tamen 
planan konkludon el ĝi li ne faris. Ŝajnis, li 
devus fari konkludon, ke se la homa racio serĉ- 
as la bonon, juston, ordon — en formo de 
« vivleĝo », li tion faras, ĉar ĉio-ĉi ekzistas 
en la vivo de Unaturo, ke la homa intelekto 
ĉerpas el ĝi elementojn de la bono, justo kaj 
sociema vivo. Anstataŭ tio Platono, — kvan- 
kam li celis liberiĝi de la eraroj de siaj antaŭ- 
irantoj, — tamen venis al la konkludo, ke la 
serĉado de la homo al io pli bona, ol la ordi- 
nara vivo, t.e. la serĉado den" la Bono kaj 
Justo, havas sian eksplikon" kaj apogon ne 
en la naturo, sed en io, kio troviĝas ekster 

la limoj de nia ekkono, de niaj sentoj kaj 
sperto, nome en la Monda Ideo. 

Estas kompreneble, kiel poste la « nov- 
platonanoj » kaj pliposte la kristanoj profit- 
uzis tian konkludon de la saĝa kaj simpatia 
greka pensulo, — komence por la mistikismo 
kaj poste por bazi monoteismon kaj por eks- 
pliko” de ĉio morala en la homo — tute ne 
per la natura evoluo de sociaj sentoj kaj de 
la racio, sed per revelo, t. e. per la sugestoj 
desupre, venantaj de la plej supera estulo. 

Estas same kompreneble, ke Platono ne 
pripensis la demandon pri neceso bazi la 
moralon sur la fakto mem de socivivo, ĉar tio 
lin verŝajne venigus al rekono de la egalrajto 
de la homoj kaj ke li same ne estis penetrita 
de la penso, ke la moraldoktrinoj estos sen- 
fortaj, se la socia vivordo kontraŭas al ili. 
En sia « Respubliko >, Platono elmetis kiel 
idealon de sociordo, samkiel liaj antaŭirantoj, 
— la klasan respublikon, fonditan sur submet- 
iĝo de certaj klasoj al aliuj, eĉ sur la sklav- 
eco kaj mortpuno. 

Per tio estas ankaŭ klarigebla, — kial 
poste, tra la tuta historio de Etiko, kiel 
scienco pri evoluo de la moralaj konceptoj en 
la homo, komencante de la antikva Grekio 
inklude ĝis Bacon kaj Spinoza, pasas ĉiam 
la sama fundamenta ideo pri la ekster-homa 
kaj ekster-natura origino de la moralo. 

Estas vere, ke jam kelkiuj sofistoj, antaŭ- 
irantoj de Platono estis venintaj al la perna- 

tura ekspliko“ de fenomenoj. Jam tiam ili 
provadis ekspliki” la naturvivon per mekanaj" 
(mekanikaj) kaŭzoj, samkiel nun ĝin eksplik- 
as' la « pozitiva » filozofio. Kaj en la moral- 
konceptoj kelkiuj sofistoj vidis eĉ necesan 
rezulton de la fizika strukturo de la homo. 
Tamen la sciencaj konoj de la homaro tiu- 
epoka ne jam sufiĉis por konsenti kun tia 
kompreno de lo morala, kaj por longaj jar- 
centoj la Etiko restis sub kuratoreco de la 
religio. Nur nun ĝi komencas konstruiĝi sur 
bazo de la naturscienco. 

Ĉe tia malalta nivelo, sur kia troviĝis tiam 
la kono pri la naturo, la moraldoktrino de 
Platono nature estis la plej komprenebla por 
la plejmulto da kleraj homoj. Kredeble, ĝi 
ankaŭ konformis al novaj religiaj fluoj, kiuj 
venadis el oriento, kie tiutempe estis formig- 
anta budhismo. Sed sole per tio oni ne pov- 
us ekspliki" la influon de Platono, kiu sentiĝas 
ĝis nun. La kaŭzo estas, ke Platono enportis 
en la Etikon la idealan komprenon pri la 
moralo. La « animo» por li estis la kunfand- 
iĝo de la racio, sento kaj volo, el kiuj sekvas 
la saĝo, kuraĝo kaj sindetenemo en la pasioj. 
Lia idealo estis la Amo, la Amikeco. Sed la 
vorto (eroso) havis tiam pli larĝan sencon, ol 
nun, kaj Platono komprenis sub Eroso ne nur 
la reciprokan alligitecon de du estuloj, sed 
ankaŭ la sociecon, fonditan sur harmonio inter 
la celadoj de la individuo kaj tiuj de ĉiuj 
ceteraj socianoj. Lia Eroso estis ankaŭ ti-kio 

nun estas nomata sociemo, aŭ reciproka 
kun-sento, simpatio. Tiu sento, laŭ kon- 
kludoj farendaj el la faktoj, aliloke de mi 
indikitaj el la vivo de animaloj kaj de la hom- 
aro, penetras la tutan mondon de la viv- 
estaĵoj kaj estas samtiom necesa kondiĉo 
de ilia vivo, kiom la instinkto de la sin- 
konservo. Platono tion ne sciis, sed li jam 
eksentis la signifon de tiu fundamenta faktoro 
de ĉiu progresiva disvolviĝo, t.e. de ti-kio 
nun estas de ni nomata la Evoluo. 

Plue, kvankam Platono mistaksis la signifon 
de la justo por formado de la moralo, tamen 
li prezentis la juston en tia formo, ke oni 
kontraŭvole miras, kial ĝi ne estis metita en 
la rezonadoj de sekvintaj lin pensuloj, kiel 
bazo de la Etiko. Efektive, en la dialogo 
«La unua Alcibiado », atribuata al Platono 
junaĝa, Sokrato konfesigas Alcibiadon, ke 
kvankam la homoj kapablas konduki riskozajn 
militojn kvazaŭ pro la justproblemo, tamen 
ili esence militas pro tio, kion ili kredas esti 
por si pli utila. L'o justa estas ĉiam bela; 
ĝi estas ĉiam bono, t. e. ĉiam utila ; do estas 
neeble montri ion, kio estus pli grava, ol la 
justo, belo, bono, utilo ("). 

Estas interese, ke kiam en la sama dialogo 
Platono parolas per la buŝo de Sokrato pri 


(!) « L'unua Alcibiado », verkita de la junaĝa Pla- 
tono. 

la animo kaj pri ĝia dieca parto, li konsider- 
as « dieca > tiun ĝian parton, per kiu ĝi ek- 
konas kaj pensas, t. e. ne la senton, sed la 
racion. Kaj li finas ĉi-tiun dialogon per jenaj 
vortoj, metitaj en la buŝon de Sokrato : 

« Vivante kune kun via urbo (komunumo) 
juste kaj prudente, vi vivos ti-kiel plaĉas al 
dioj... Kaj dume vi atente rigardos lon 
diecan kaj klaran, t. e. la racion, kiu faras 
forton de la animo. Sed kiam vi fiksrigardos 
tiun diecon, vi ekvidos kaj ekkonos vin mem : 
kio vi estas kaj kio estas por vi bona ». 

En ankoraŭ pli difinitaj esprimoj skribis 
Platono pri la justo kaj pri Vo morala ĝene- 
rale en la dialogo « Festeno », kie la parto- 
prenantoj de la festeno laŭdegas la dion de 
lamo — Eroson. Certe, ne en la unua parto de ĉi- 
konversado, en kiu oni eldiras trivialaĵojn, sed 
en la dua, kie interparolas poeto-dramaturgo 
Agatono kaj Sokrato. 

La virtoj de Eroso, — diras la poeto, — 
estas ĝia justo, sinrego kaj kuraĝo; plie — 
ĝia amo al belo: ĝi ne toleras malbelon. Gi 
nin savas de la fremdeco kaj sugestas al ni 
reciprokan konfidemon... Ĝi enportas en niajn 
rilaton mildecon kaj elpelas la maldelikat- 
econ. Ĝi malavaras por la bonvolo kaj avaras 
por la kolero... Ĝi zorgas pri la bonuloj kaj 
malzorgas pri la malbonuloj, k. t. p. (9). 


(1) Platono « Festeno, aŭ dialogo pri la amo», 
ĉap. 19. 

En la sama verko Platono, per la buŝo de 
Sokrato, asertas kaj pruvas, ke la amo estas 
nedisigeble ligita kun la bono kaj belo. La 
amo, — diras Sokrato en « Festeno», — 
ekzistas « por krei en lo bela kiel fizike, 
samtiel spirite » La amo celas komuniĝi al 
la bono kaj belo kaj tiamaniere la amo fin- 
fine reduktiĝas al serĉado de la bono kaj 
belo. 

La belo, kiu troviĝas en iu korpo estas 
parenca al la belo, kiu troviĝas en ĉiuj ceteraj 
korpoj. Tion kompreninte la homo devas ekami 
ĉiajn belajn formojn... kaj la spiritan belon 
li devas taksi multe pli alte, ol la belon 
korpan. Tiavoje li venos al kontemplado de 
la belo, kiu konsistas en la plenumo de siaj 
devoj. Kaj tiam li bone komprenos, ke la 
belo estas ĉie identa, kaj tiam la belo de 
formo ne plu gravos por li... Atinginte tian 
gradon de kompreno pri la belo, la homo, laŭ 
Platono, — « ekvidos ion mirinde-belan en 
sia naturo > — «la belon eternan, ne kreitan 
kaj ne pereantan belon, kiu ne pligrandiĝas, 
sed ankaŭ ne malpliiĝas, la belon neŝanĝ- 
eblan en ĉiuj siaj partoj, por ĉiuj tempoj, en 
ĉiuj rilatoj, en ĉiuj lokoj kaj por ĉiuj homoj!» 
— Atingante superan gradon de idealismo 
Platono aldonas, ke « tiu belo ne venos, kiel 
aĵo, troviĝanta en io, p. e. en iu vivulo sur la 
tero, aŭ en la ĉielo, aŭ en iu alia objekto, 
sed kiel tiaĵo, kio estante homogena ekzistas 
ĉiam sendepende, per si mem kaj en si mem », 

alivorte kiel koncepto de nia racio kaj de niaj 
sentoj — kiel Ideo ('). 

Tia estis la idealismo de Platono. Tial ne 
estas mirinde, ke li havas adeptojn ĝis nun. 
Unuflanke, li malfermis la vojon al la multe- 
nombra skolo de « eŭdemonistoj», kiuj ĝis 
nun dominas' en la Etiko kaj asertas samkiel 
tion estas asertintaj antaŭ Platono la sofistoj 
kaj post li Epikuro kaj liaj adeptoj, ke ĉio, 
kion la homo faras, li faras por tio, «ke al 
li estu bone». Kaj Platono, certe, komprenis 
tiun «bone» ne en mallarĝa senco de ĝojoj 
duonhomaj kaj duonbestaj, sed en tiu supera 
senco, kiun li estas difininta en la dialogoj 
« Lahes > kaj « Festeno >. Sed aliflanke, en- 
kondukante samloke la koncepton pri la 
« animo » kaj «belo», kiel pri io entenata, 
vere, en la naturo, sed pli supera ol ĝi, li 
preparis la vojon por la religia etiko, kaj tial 
li restas, ĝis nun plejŝatato de religiaj pens- 
uloj. Li estis ilia antaŭiranto. Tamen estas 
rimarkinde, ke lia alta kompreno pri la naturo 
kaj pri la morala belo en la naturo, — ne 
sufiĉe taksita ĝis nun de religia etiko, samkiel 
de nereligia, — apartigas lin de il ambaŭ. 

En la dua parto de sia vivo, kiam Platono 
submetiĝis al la influo de Pitagoranoj kaj 
estis provanta kun la helpo de la Sirakuza 
tirano (diktatoro, aŭ aŭtokrato) Dionizo, krei 


(1) Platono « Festeno», ĉap. 28 kaj 29. 


ĈAPITRO KVINA 155 


ŝtaton laŭ sia plano, kiun li ekspozis en la 
verkoj « La ŝtato» kaj « La leĝoj > (produkt- 
aĵoj de la jam kadukiĝanta intelekto) li jam 
ne plu estis en la unua parto de sia vivo kaj 
instruado. En sia ideala ŝtato, kiel tion montr- 
is kun maldolĉa sento lia granda ŝatanto Vlad. 
Solovjev, Platono ne nur konservis la sklav- 
sistemon, sed ankaŭ la mortpunon por la 
sklavo, se li rifuzas denunci kaj por la civit- 
anoj ĝenerale pro la malrespekto al la establ- 
ita religio. Li alvokadis, tiamaniere, la homojn 
fari la saman krimon, kiu en lia junaĝo tiel 
profunde li indignigis, kiam rezulte de la 
sama religia maltoleremo estis ekzekutita lia 
instruisto Sokrato. « Eroso», t.e. la amo, 
kiun Platono predikis en tia mirinda formo, 
ne detenis lin de la laŭdo al tiuj samaj 
krimoj, en kiujn enfalis pliposte ankaŭ la 
kristana eklezio, malgraŭ la amprediko de ĝia 
fondinto. 


Aristotelo. La instruo de Aristotelo, kiu 
vivis en la kvara jarcento (384-322 j. ant. K.) 
okupas mezan pozicion inter la naturscienca 
kaj metafizika kompreno pri la moralo. 

La eksplikon” de niaj moralkonceptoj Aris- 
totelo serĉis ne en supera Racio kaj ne en la 
monda Ideo, kiel tion faris Platono, sed en 
la reala vivo de la homoj: en ilia serĉado 
de sia feliĉo kaj de sia utilo kaj en la 
racio de la homo. En tiuj serĉadoj, — tiel 
instruis li, — formiĝis du ĉefaj sociaj virtoj : 

la amikeco, t.e. la amo al homoj (ni dirus 
nun : la sociemo) kaj la justo. Sed la juston 
li komprenis, kiel ni vidos pli malsupre, ne 
en senco de egalrajto. 

En la filozofio de Aristotelo ni havas unua- 
foje la memaserton (sinjesigon) de la homa 
racio. Samkiel Platono, li opiniis, ke la fonto 
de la « racio kaj movado en la mondo », ne 
intervenas en la mondvivon. Ĝenerale, dum 
Platono celis konstati la ekziston de du apartaj 
mondoj : la mondo sentebla, perceptebla per 
niaj sentoj kaj la mondo supersenta, nepercept- 
ebla per ili, — Aristotelo celis ilin kunigi. 
En lia doktrino mankis loko por kredo kaj li 
malakceptis la personan senmortecon. « La 
veran komprenon pri nia vivo, — diris Aris- 
totelo, — ni povas ricevi nur se ni kompren- 
os la kosmon ("). 

La bazon de la moralkonceptoj de la homo 
li vidis en la faktoj de la reala vivo. Ĉiuj 
celas al pleja « beato », aŭ bono (nun ni dir- 
as: al pleja feliĉo); la beato estas ti-kio faras 
la vivon dezirinda kaj kontentiga. La kruda 
amaso vidas la bonon kaj beaton en la ĝuo, 
sed la kleraj homoj serĉas ilin en io « supera > : 
ne en la «ideo», kiel instruis Platono, sed 
«en racia agado, aŭ almenaŭ ne en malracia 
agado de l animo» (Etiko I, $6). La bono por 
la homo konsistas en agado de la animo, kon- 


(!) « Etiko al Nikomaĥ », parto I. 

forma al virto dum tuta vivdaŭro, — kaj en 
la aktiva virto, kunigita kun energio (I, §§ 6-9). 
La beaton al ni donas vivo, konforma al pos- 
tuloj de la justo, kaj tia vivo estas plej bela : 
ĝi kunigas en si la sanon kaj la atingon de 
ti-kio estas amata(!). 

« Tamen, ŝajnas, — aldonas Aristotelo, — 
« ke la beato bezonas ankaŭ eksterajn bon- 
aĵojn». Al tiuj li alkalkulis « amikojn, riĉaĵojn, 
politikan influon, noblan devenon, bonajn 
infanojn kaj belecon ». Sen « simila vanteco » 
la beato ne ŝajnas esti plena (I, $9). En la 
distribuado de la « beato» ĉefan rolon ludas 
la hazardo. Tamen « ĉiuj, ne tute senigitaj de 
la virto, povas ĝin atingi per certa studado 
kaj laboro (§ 10), ĉar eĉ neracia parto de l'ani- 
mo (niaj pasioj) « iom obeas al la racio » (1. 13). 
Generale, al la racio Aristotelo destinis grand- 
egan rolon en la formado de la moralo de 
ĉiu homo: al ĝi apartenas la detenado de 
pasioj ; dank'al ĝi ni kapablas kompreni, ke 
la celado al la bono de la socio donas multe 
pli altan, multe pli « belan » « beaton >, ol la 
celado al kontentigo de siaj personaj impulsoj. 

El tiuj citaĵoj oni vidas, ke anstataŭ serĉi 
la fundamenton de la moralkonceptoj de la 


(1) Mi uzas tie-ĉi la vorton « beato ». Sed oni devas 
memori, ke la vortoj iom modifas sian sencon diversa- 
tempe. Nun, sub la vorto « beato» ĉe Aristotelo oni 
devas kompreni ti-kion la modernaj utilistoj nomas 
« supera bono », aŭ feliĉo. 

homo en la sugestoj desupre, Aristotelo jam 
reduktis tiujn konceptojn al decido de la racio, 
kiu serĉas por si la plejan kontentigon kaj 
feliĉon ; li krome komprenis, ke la feliĉo de 
la individuo estas intime ligita kun la feliĉo 
de la socio (de la ŝtato, kiel diris li, kom- 
prenante sub la nomo: « ŝtato » organizitan 
socivivon). Tiamaniere, Aristotelo prezentas 
antaŭiranton por la multnombra skolo de 
« eŭdemonistoj », kiuj pli poste eksplikis” la 
moralajn instinktojn, sentojn kaj konduton de 
la homo per la serĉado de sia persona feliĉo, 
kaj same por la moderna skolo de « utilistoj », 
komencante de Bentham kaj Mill — ĝis Her- 
bert Spencer. 

La « Etiko» de Aristotelo, laŭ sia formo 
kaj laŭ la zorga disvolvo de ĉiu aparta penso, 
estas sendube ne malpli admirinda memoraĵo 
pri la evoluo de la antikva Grekio, ol liaj 
ceteraj verkoj — natursciencaj kaj naturaj. 
Sed ankaŭ en la « Etiko », kiel en « Politiko », 
li fordonas plenan tributon al ti-kio nun estas 
nomata oportunismo. Tia estas lia konata 
difino de la virto: — « Do, instruis li, — la 
virto estas antaŭcelita (konscia), akirita eco 
de la animo, kiu konsistas en subjektiva 
mezo kaj estas determinita de la racio. Kaj 
ĝi estas determinita ti-kiel ĝin difinus pru- 
denta homo: la mezo inter du malbonoj — 
superfluo kaj manko (Parto II, 5-6; ankaŭ 
en § 9). 

Kaj tute same li rilatis al la koncepto pri 

la justo ('). Kvankam Aristotelo dediĉis al ĝi 
apartan ĉapitron de sia « Etiko», tamen li 
determinis gin en la sama spirito, kiel la 
virton ĝenerale, t.e. kiel mezon inter du 
ekstremaĵoj kaj li ĝin komprenis ne kiel re- 
kono de la homa egalrajto, sed en tre limigita 
senco (°). 

Tian komprenon de la justo oni devas des 
pli noti, ke la justo prezentiĝis por li kiel 
plej granda el ĉiuj virtoj, « pli mirinda kaj 
brila, ol vespera kaj matena stelo >. « En la 
justo estas entenataj ĉiuj virtoj », kiel diris 
tiama proverbo. Aristotelo sendube komprenis 
ĝian moralan signifon, ĉar li instruis, ke « sole 
nur la justo, el ĉiuj virtoj, ŝajnas, konsistas 


(!) « Nun, ni turnu nin al ekzamenado de la justo 
kaj maljusto kaj al tio — kiajn agojn ili koncernas 
kaj kiaspecan mezon prezentas la justo kaj inter kiuj 
ekstremaĵoj troviĝas l'o justa », — tiel komencis li la 
5-an libron (e Pri la justo >). 


(2) « Maljusta oni nomas tiun, — skribis li, — kiu 
rompas la leĝon, ankaŭ tiun, kiu prenas la superfluon 
de aliuj, kaj la homon, kiu ne egale rilatas al aliuj ». 
Do, la koncepto pri la justo signifas samtempe laŭ- 
leĝan, samkiel egalmezuran, kaj la maljusto — kontraŭ- 
leĝan kaj malegalan (rilaton al homoj). « Kaj la leĝoj, 
— daŭrigas li, — koncernas ĉiaspecajn rilatojn, celante 
aŭ la bonon komunan por ĉiuj homoj, aŭ la bonon por 
plej bonaj kaj plej fortaj homoj > (V, 3). Lia interpreto 
de la justo, kiel obeado al la leĝo, kondukas Aristo- 
telon, — kiel oni povis antaŭe atendi en societo, fond- 
ita sur la sklavsistemo, — al la rekono de la malegal- 
rajto por la homoj. 

en bono, hiu portas utilon al aliu persono» 
(S 3), alivorte, ĝi estas « virto > ne egoista (!). 

Pli ol tio, Aristotelo tute ĝuste konkludis, 
ke « ĉiuj aliuj maljustaj agoj estas ĉiam sub- 
klasigeblaj sub alia speco de malvirto », el 
kio oni povas dedukti, ke li ankaŭ komprenis, 
ke ĉiu ago, kiun ni nomas malbona, preskaŭ 
ĉiam prezentas maljuston rilate al iu. 

Sed en la sama tempo, distingante inter 
du specoj de maljusto — ĝenerala, konsist- 
anta en la rompo de la leĝo, kaj speciala, 
konsistas en la malegala rilato al homoj, kaj 
same inter du respektivaj specoj de justo, 
Aristotelo rekonis ankoraŭ du specojn de 
« speciala justo », el kiuj la unua elmontriĝas 
«en distribuado (egala, aŭ neegala) de ho- 
noroj, mono, aŭ ĝenerale de ĉio distribuebla 
inter la homoj, partoprenantaj en certa socio », 
kaj la dua — « en egaligo de ti-kio prezent- 
as objekton de interŝanĝo ». Kaj la granda 
pensulo de Vantikva mondo tuj aldonis al tio, 
ke ankaŭ en la egalmezuro, do ankaŭ en la 
justo devas esti « mezo >. Kaj ĉar la « mezo > 
estas koncepto tute kondiĉa, — li per tio nul- 
igis la mem koncepton pri la justo, kiel pri 
ĝusta solvo de komplikaj, dubaj moralpro- 
blemoj, kie la homo hezitas inter du eblaj 


() « En tia senco la justo ne estas parto de la 
virto, sed la tuta virto, kaj ĝia kontraŭo — la maljusto 
ne estas unu parto de la malvirto, sed la malvirto 
ĝenerale » (V. 3). 

decidoj. Kaj efektive, Aristotelo malrekonis 
la egalon en la « distribuado » kaj postulis 
nur « egaligon» (). 

Estas tiamaniere klare, ke vivante en socio, 
kie ekzistis sklavsistemo, Aristotelo ne kuraĝ- 
is konfesi, ke la justo estas egalrajto por la 
homoj. Li sin limigis per la komerca justo kaj 
eĉ ne elmetis la egalrajton, kiel idealon de 
socivivo. La homaro estis destinita travivi 


(t) Tio evidentiĝas, — aldonis li, — el popoldiro : 
« Dividi laŭ digno ». Ĉiuj homoj konsentas, ke la dis- 
tribuanta justo devas gvidi sin per digno; sed mezur- 
ilon de la digno ne ĉiuj vidas en la samo; civitanoj de 
la demokratio ĝin vidas en la libero, tiuj de la oligar- 
kio — en la riĉeco, kaj aliuj de la aristokratio — en 
la virto (V, 6). Kaj resumante ĉion diritan por konfirmi 
sian penson li konkludis el siaj rezonoj per la vortoj: 
« Do, ni difinis la koncepton de la justo kaj la kon- 
cepton de la maljusto. El tiuj difinoj estas klare, ke la 
justa agadmaniero troviĝas meze inter la kaŭzado de 
kaj suferado pro la maljusto. La unua celas havi pli, 
ol decas, kaj la justo estas la mezo », k.t.p. (V, 9). 
Aristotelo kelkfoje revenadis al tiu temo. Tiel, en la 
libro VIII ($9) li skribis, ke «en la justo ĉe la unua 
vico troviĝas la egalo laŭ digno kaj ĉe la dua jam 
estas la kvanta egalo». En la libro « Pri la justo » 
(V, 10) li eĉ defendis la sklavecon per tiaj vortoj: — 
« Kio koncernas la rajton de la sinjoro super sia sklavo 
kaj de la patro super siaj infanoj tie ĉi... ne povas esti 
ia maljustaĵo kontraŭ tio, kio ja estas ies absoluta 
propraĵo. La sklavo kaj la infano dum ĝi ne jam apart- 
iĝis de la familio, prezentas el si kvazaŭ parton de sia 
sinjoro sed neniu malutilos al si mem konscie; tial ne 
povas esti maljusto rilate sin mem ». 

ankoraŭ proksimume du mil jarojn en organiz- 
itaj socioj, antaŭ ol en unu lando — en 
Francio — la egalrajto estis proklamita idealo 
de sociordo, kune kun la libero kaj frateco. 

Ĝenerale en la problemoj de la moralo kaj 
en la politiko Aristotelo ne antaŭiris sian 
tempon. Sed samtempe en la difinoj de la 
scienco, saĝo kaj arto (VI, 3, 4, 7) li estis 
antaŭanoncinto de la filozofo de Bacon. En 
la analizo de diverspecaj « bonaĵoj» kaj en 
klasiikado de la plezuroj li jam anticipis 
Bentham. Krome, li, unuflanke, komprenis la 
signifon de simpla sociemo, kiun li tamen 
miksis kun amikeco kaj reciproka amo (VIII, 8) 
kaj, aliflanke, li la unua ĝuste taksis ti-kion 
tiom facile preterlasis la plejmulto da modernaj 
pensuloj, — nome, ke parolante pri la moralo 
oni devas distingi inter tio, kion ni rajtas 
postuli de ĉiuj kaj tiu heroeca virto, kiu super- 
as la fortojn de ordinara homo (VII, 1). Kaj 
dume ĝuste tiu ĉi kvalito (kiun ni nun nomas 
sinofero, aŭ grandanimeco) progresigas la 
homaron kaj elvokas la celadon al efektivigo 
de Vo bela, kion celis disvolvi la Etiko de 
Aristotelo (la tuta $ de la XII-a libro). Sed 
postuli tion de ĉiuj ni ja, certe, ne rajtas. 

Tia estis la moralfilozofio de la granda, sed 
ne profundpensa scienculo, kiu elstaris super 
tiama civilizo kaj kiu dum la lastaj tri jar- 
centoj (depost la Renesanco en 16-a jarcento) 
forte influis al la scienco ĝenerale kaj same 
sur la etikan filozofion. 

Epikuro. — La instruoj de Platono kaj 
de Aristotelo prezentis tiamaniere du skolojn, 
kiuj sufiĉe akre disiris en la kompreno pri Vo 
morala. La diskutoj inter ili longe daŭris post 
la morto de iliaj fondintoj. Sed iom post iom 
ili perdis la antaŭan intereson, ĉar ambaŭ 
skoloj jam konsentis pri tio, ke la moralo en 
la homo ne estas hazarda fenomeno kaj ke 
ekzistas moralkonceptoj, propraj al ĉiuj hom- 
socioj. 

En la 3-a jarcento antaŭ nia ero” elpaŝis 
du novaj skoloj — sfoikuloj kaj epikuranoj. 
La stoikuloj instruis, simile al siaj antaŭirintoj 
— Platono kaj Aristotelo, — ke oni devas vivi 
konforme al sia naturo, t.e. al sia racio 
kaj kapabloj, ĉar sole en tia vivo ni trovas la 
plejan feliĉon. Sed, kiel estas konate, ili pre- 
cipe akcentis, ke la homo trovas la feliĉon 
« Eŭdemonion » ne en postkurado por la eks- 
teraj bonaĵoj — riĉaĵo, honoro, k. s., sed en 
la celado al io supera, ideala; en la disvolvo 
de la anima vivo por la bono de la homo 
mem, de lia familio kaj de la tuta socio; kaj 
ĉefe en la atingo de la interna libero. 

Pri la instruo de la stoikuloj mi parolos 
plue, en la sama ĉapitro. Tie-ĉi mi nur rimark- 
igu, ke per sia instruo la stoikuloj kvankam 
malakceptante Sokratan metafizikon de la 
moralo, tamen daŭrigis lian aferon, ĉar ili 
enkondukis la koncepton pri la kono, eblig- 
anta analizi diversajn specojn de vivĝuo kaj 
serĉi la feliĉon en la pli perfekta kaj spirit- 

oza ĝia formo. La influo de la stoikuloj, kiel 
ni vidos plue, estis grandega, precipe pli- 
poste, en la roma mondo; ĝi preparis la 
mensojn al akcepto de la kristanismo, kaj ni 
sentas ĝin ĝis nun. Precipe tio estas direnda 
pri la instruo de Zpifekto (fino de la 2-a kaj 
komenco de la 1-a jarcento ant. Kr.), kies 
esenco estis alproprigita de la pozitivismo kaj 
de la moderna naturscienca etika skolo. 

Kontraŭe al la stoikuloj, la sofistoj, pre- 
cipe Demokrito (470-380 j. ant. Kr.) — la unua 
fondinto de la molekula fiziko, kaj ĝenerale 
la skolo de la cirenulofj, elmetante kiel ĉefan 
trajton de la homo kaj de ĉiu vivulo la serĉ- 
adon de plezuro, ĝuo, feliĉo (gedonismo, de 
la greka vorto « gedone »), nesufiĉe nuancigis, 
ke povas ekzisti diversaj specoj de la serĉado 
de feliĉo, komencante de pure-animala egoismo 
ĝis la plej ideala sinofero, de mallarge- 
personecaj celadoj ĝis celadoj larĝe-sociecaj. 
Kaj la tasko de la etiko konsistas ĝuste en 
tio — ekzameni tiujn diversajn specojn de la 
feliĉo-serĉado kaj montri — al kio ili konduk- 
as, kian gradon de kontentiĝo donas tiuj kaj 
aliuj. Tion faris tute bonkonscie Epikuro, kiu 
vivis en la 3-a jarcento kaj atingis larĝan 
konatecon en tiama greko-roma mondo, dank'al 
sia prilaborita eŭidemonismo, t. e. moraldok- 
trino, ankaŭ fondita sur la serĉado de feliĉo, 
sed kun la analizo de ti-kio plej bone konduk- 
as al feliĉa vivo. 

« La celo de la vivo por ĉiuj vivuloj, al 

kiu ili aspiras senrezone, estas la feliĉo — 
tiel instruis Epikuro, — (oni povas ankaŭ diri 
la « agrablo ») ĉar apenaŭ ili naskiĝas, al ili 
jam plaĉas ĝuo kaj ili kontraŭagas al sufero. 
La racio tie ĉi ludas nenian rolon : la naturo 
mem direktas ilin tiuflanken. Racio kaj Sento 
tie ĉi kunfandiĝas kaj la racio submetiĝas al 
la sento >». Unuvorte, « la plezuro estas la 
komenco kaj la celo de feliĉa vivo — la unua 
kaj natura bono ». La virto estas nur tiam 
valora, kiam ĝi kondukas al ĉi bono, kaj la 
filozofio estas energio, kiu per vojo de rezon- 
ado donas feliĉan vivon ('). 

Plue, sian ĉefan penson Epikuro — ver- 
ŝajne kun intenco, — esprimis en sufiĉe akra 
formo. « La elirpunkto kaj la radiko de ĉiu 
bono, — diris li, — estas la plezuro de la 
stomako ». Tiun maksimon larĝe utiluzis liaj 
kontraŭuloj por prezenti la epikurismon en 
ridinda formo. Tamen Epikuro evidente kom- 
prenis sub tio nur, ke la elirpunkto de agrablaj 
sentaĵoj, el kiuj poste formiĝos malaltecaj kaj 
pli superaj sentaĵoj, — estas la plezuro de la 


(4) En la ekspozo“ de la doktrino de Epikuro mi 
sekvas plejofte M. Guyau en lia rimarkinda verko: 
«La morala instruo de Epikuro kaj ĝia rilato al 
modernaj instruoj », kie li detale studis ne nur mal- 
multajn liajn verkojn, kiuj postrestis ĝis nun, sed 
ankaŭ la verkojn de ti-kiuj ekspozis’ lian instruon post 
lia morto. Bonan taksadon pri la instruo de Epikuro 
ankaŭ donis Jodl, Wundt, Paulsen, k. a. 

nutrado. Iom post iom ĝi variiĝas en mil 
manieroj, transformiĝas en la plezuron de la 
gusto, vido, imago; sed la elirpunkto de 
agrablaj sentaĵoj en la animalo kaj en la 
homo estas la agrabla sento, ricevita de nutr- 
ado; kun tio konsentas ankaŭ la modernaj 
biologoj, kiuj esploras la unuajn paŝojn de la 
konscia vivo, precipe se konsideri pluajn 
eksplikojn" de la epikuranoj. 

« Saĝaj kaj belaj kozoj", skribis Epikuro, 
— estas ligitaj kun tiu plezuro». Ĝi, certe, 
ne estas la fina celo de la feliĉo, sed ĝi povas esti 
konsiderata kiel elirpunkto, ĉar sen nutrado 
la vivo ne estas ebla. Kaj la feliĉo aperas el 
la tuta sumo de plezuroj; kaj dum aliuj gedon- 
istoj (ekz. Aristipo plijuna) nesufiĉe distingis 
inter ĉiuj ĝuoj, Epikuro enkondukis la taks- 
adon de la plezuroj laŭ ilia influo sur nian 
vivon, en ĝia tuto. La mem suferoj povas esti 
utilaj, — instruis li, — kaj povas konduki al 
la bono. Tiamaniere, la etiko de Epikuro lev- 
iĝis jam multe pli alte, ol la etiko de simpla 
plezuro(!): ĝi eliris la vojon, laŭ kiu iris en 
19-a jarcento Bentham kaj John Stuart Mill. 

Elmetante kiel celon por la homo feliĉan 
vivon en ĝia tuto, sed ne la kontentigon de 
pasantaj kapricoj kaj pasioj, Epikuro montris, 
kiel tion atingi. Antaŭ ĉio oni devas limigi 


(4) Tio estas bone montrita ĉe multaj esploristoj, 
inter ili ĉe Guyau (ĉap. III, $1, kaj ĉap. IV, Enkon- 
duko). 

siajn dezirojn kaj esti kontenta pri mal- 
multo. Tie-ĉi Epikuro, kiu en sia propra vivo 
estis preta kontentiĝi de hordea paneto kaj 
akvo, parolis jam, kiel la plej rigora stoik- 
ulo('). Kaj plue, vivi sen internaj kontraŭ- 
diroj, per integra vivo, en harmonio kun si 
mem, kaj senti, ke vi vivas aŭtonome, sed ne 
en sklavesto ĉe eksteraj influoj (?). 

La principo de konduto de la homo devas 
esti ti-kio liveras al li la plej grandan kon- 
tentigon. Sed tia principo ne povas esti la 
inklinoj al persona utilo, ĉar la pleja feliĉo 
estas atingebla per la akordigo de la per- 
sonaj celadoj kun la celadoj de aliuj. La 
feliĉo estas liberiĝo de la malbonaĵoj. Sed tia 
libero ne estas atingebla, se la vivo de ĉiu 
aparte ne estas akordita kun la intereso 
de ĉiuj. Pri tio nin instruas la vivo. Kaj la 
homo, kiel estulo inteligenta, scipovanta utiligi 
la lecionojn de la sperto, elektas inter la agoj, 
kiuj kondukas al ĉi-harmonio kaj tiuj, mal- 
proksimigantaj de ĝi. Tiel formiĝas la morala 
fizionomio de la socio — ĝia etiko por certa 
epoko. 

Nun estas facile kompreni, kiel Epikuro, 
komencinte per la aserto, ke la virto en si 
mem kaj la neprofitemo en ĝusta senco ne 
ekzistas tute, kaj ke la tuta moralo estas 


vr. 
= 


(1) Samloke, IV, 
G 


Samloke, IV, § 2. 


(?) 

nenialio, ol konsciita egoismo (memamo), fine 
venis al moraldoktrino, kiu en siaj konkludoj 
ne estis malpli alta ol la doktrinoj de Sokrato 
kaj e@ de stoikuloj. Pure-korpa plezuro ne 
ampleksas la tutan vivon de la homo ; ĝi rapide 
pasas. Sed ekzistas vivo de la intelekto kaj 
koro , vivo de la rememoroj kaj esperoj, de 
la memoro kaj antaŭvido, kiu malfermas 
antaŭ la homo la tutan aron da novaj ĝuoj. 

Plue, Epikuro ankaŭ penadis liberigi la 
homojn de la teruroj, kiujn ili ŝuldas al la 
kredo je dioj, posedantaj ĉiujn malbonajn 
kvalitojn, kaj same de la timo antaŭ teruraĵoj 
de postmorta vivo, kaj de la kredo je la influo 
de la « sorto», kiun subtenis eĉ la doktrino 
de Demokrito. Por liberigi la homojn de ĉi- 
timoj estis necese antaŭ ĉio liberigi ilin de la 
timo antaŭ la morto, aŭ pli ĝuste, antaŭ la 
postmorta vivo. Tiu timo estis en la antikvo 
tre forta, ĉar tiam oni imagis la postmortan 
vivon kiel dormon en subtera mallumo, dume 
ĉe la homo restis io simila al konscienco, 
kapabla lin turmenti (!). Samtempe Epikuro 
batalis kontraŭ la pesimismo, kiun predikis 
Ĥegezio (parenca al la moderna pesimismo de 
Schopenhauer), t. e. kontraŭ la dezirindo de 


(1) Promesante al la homoj ke la «elektitoj» el ili 
ne restos en la subtera mallumo, sed transiros en la 
luman Cielregnon, la kristanismo — kiel rimarkigas 
Guyau — faris grandan renverson en la kapoj. Ĉiu povis 
esperi ke li estos « elektito >. 

l morto kaŭze de superregantaj multegaj mal- 
bono kaj suferoj en la mondo. i 

Ĝenerale, la tuta instruo de Epikuro celis 
la intelekton kaj moralan liberigon de la 
homoj. Sed en ĝi estis unu tre grava manko : 
ĝi metis antaŭ si neniajn gltajn moralajn 
taskojn, inter ili la sinoferon por la utilo de 
la socio. Epikuro eĉ ne antaŭvidis similan 
celon, kiel egalrajto por ĉiuj socianoj aŭ 
almenaŭ la neniigo de la sklavesto. Kuraĝo, 
p. e. estis por li ne serĉado de danĝeroj sed 
povoscio ilin eviti. Same en la amo : la saĝulo 
devas eviti pasian amon, ĉar ĝi havas nenion 
de la naturo nek de la racio: ĝi estas nur 
psikologia iluzio kaj prezentas specon de 
religia adorado, kiu ne devas ekzisti. Li estis 
kontraŭ la geedzeco, ĉar la geedzeco kaj poste 
la infanoj kaŭzas tro multe da klopodoj (tamen, 
li amis infanojn). Kontraŭe, la amikecon li 
taksis tre alte. En la amikeco la homo forgesas 
sian intereson : farante agrablaĵon al la amiko 
ni faras agrablon al ni mem. Epikuro estis 
konstante ĉirkaŭita de amikoj, kaj liaj disciploj 
per sia bona komuna vivo allogadis tiom da 
adeptoj, ke laŭ la diro de lia samtempulo 
Diogeno el Laerto, «tutaj urboj ne povus por 
ili sufiĉi». Pri la fideleco de epikuranoj en la 
amikeco iliaj samtempuloj ne povis trovi sufiĉe 
da laŭdoj. 

En sia analizo de la epikuranaj doktrinoj 
Guyau indikis ankaŭ alian interesan trajton. 
Unuavide la amikeco kaj la sinofero por sia 

amiko kontraŭdiras al la teorio de persona 
intereso, per kiu, laŭ la teorio de Epikuro, 
devas gvidi sin la racie-pensanta homo. Kaj 
por eviti tiun kontraŭdiron la adeptoj de 
Epikuro eksplikis* la amikecon kiel senvortan 
interkonsenton,, fonditan sur la principo de la 
justo (t. e. de reciprokeco aŭ egalrajto). Kaj 
tia interkonsento estas subtenata de la kutimo. 
La unuaj interrilatoj okazas pro reciproka, 
persona plezuro; sed iom-post-iom tiaj inter- 
rilatoj transiĝas en la kutimon; ekĝermas la 
amo, kaj tiam ni amas niajn amikojn sen 
demandi, — kian personan utilon ili alportas 
al ni. Tiel pravigis la epikuranoj la amikecon, 
pruvante ke ĝi ne kontraŭdiras al ilia ĉef- 
principo — serĉado de persona feliĉo. 

Sed aperis la demando : — « Kian, do, 
pozicion devas okupi la epikurano rilate al la 
tuta socio ?». Jam Platono, — diras Guyau, — 
eldiris la penson (en la dialogo « Gorgio»), ke 
la sola naturleĝo estas la rajto de fortulo. 
Post Platono la skeptikuloj kaj Demokrito neis 
la « naturan juston» kaj multaj pensuloj de tiu 
epoko konsentis, ke la reguloj de civila vivo 
estis establitaj per la forto kaj ke ili stabiliĝis 
pro la kutimo. 

Epikuro, la unua, — kiel asertas Guyau, — 
eldiris la penson, kiun pli poste estis disvolv- 
anta Hobbes kaj post li ankaŭ multaj aliuj, — 
ke la tiel nomata « natura rajto» estis nenialio, 
ol «reciproka kontrakto — ne kaŭzi unu al 
alio, nek suferi unu de aliu iun domaĝon ». 

« La justo en si mem ne havas valoron: ĝi 
ekzistas nur en reciprokaj interkonsentoj kaj 
estas asertata ĉie, kie estas akceptata la 
reciproka devigo ne malutili al aliuj kaj ne 
suferi malutilon». « Tiaj interkonsentoj estas 
enkondukataj de saĝuloj», — diris Epikuro, — 
kaj ne por fari neniujn maljustaĵojn, sed por 
ne suferi ilin de aliuj». Nur sekve de la 
reciprokeco okazas tiel, ke defendante nin de 
aliuj ni samtempe defendas aliujn de ni. Sen 
tiaj interkonsentoj kaj leĝoj la socio estus ne- 
eble; la homoj manĝus unu aliun, — diris 
adepto de Epikuro, Metrodoro ('). 

El la tuta doktrino de la epikuranoj sekvas 
do tia konkludo, ke la tiel nomataj devo kaj 
virto estas identaj kun ĉies persona utilo. La 
virto estas la plej sekura rimedo por atingi la 
feliĉon; kaj se la homo dubas, kiel konduti, 
li plej bone faras, se li sekvas la virton. 

Sed en tiu-ĉi virto forestis eĉ la ĝermoj de 
la homa egalrajto. La sklavsistemo ne indign- 
igis Epikuron. Li mem bone traktis siajn 
sklavojn, sed li ne rekonis iliajn rajtojn: evi- 
dente la penso pri la egalrajto de la homoj 
neniam venis en lian kapon. Kaj ankoraŭ 
multaj jarcentoj devis pasi antaŭ ol la pens- 
uloj, kiuj studis la moralproblemon, decidis 
elmeti, kiel devizo de l'o morala — la egal- 
rajton, egalecon por ĉiuj homestaĵoj. 

Estas, tamen, notende por kompletigi la 


(') Guyau, Libro III, Ĉap. II. 

karakterizon de Epikura doktrino, ke unu el 
adeptoj de Epikuro, al kiu ni ŝuldas la plej 
kompletan ekspozon* de ties doktrino, t. e. la 
roma verkisto Lukreco (1-a jarcento antaŭ Kr.), 
en sia konata poemo « Pri la naturo de kozoj »* 
jam estis espriminta la ideon de progresiva dis- 
volviĝo, t. e. de l' evolucio, sur kiu nun bazas 
la moderna filozofio. Li ankaŭ esprimis la 
natursciencan, materialisman komprenon pri la 
vivo de la naturo, kiel ĝin komprenas la mo- 
derna scienco. Generale, la koncepto de Epi- 
kuro pri la naturo kaj kosmo estis konstruita 
sen ia interveno de la kredo, samkiel lia 
etiko; dum la stoikuloj, kvankam ili estis 
panteistoj, ĉiam kredis pri konstanta interveno 
de la supernaturaj fortoj en nian tutan vivon. 
Kaj la adeptoj de Platono, precipe la filozofoj 
de Aleksandria skolo, kiuj kredis al mirakloj 
kaj magio, certe devis kapitulaci antaŭ la 
kristana kredo. Sole epikuranoj daŭris resti 
nekreduloj, kaj ilia doktrino konserviĝis tre 
longtempe, t. e. pli ol kvincent jarojn. Ĝis la 
mem estiĝo de la kristanismo ĝi estis la plej 
disvastigita doktrino en la antikva mondo kaj 
post tio ĝi restis populara ankoraŭ ĉirkaŭ 
kvarcent jarojn. Sed kiam en la 12-a jarcento 
kaj poste en la epoko de Renesanco komencis 
en Eŭropo raciismaj movadoj, ili komence 
apogis sin en Italio sur la doktrino de 
Epikuro ('). 


(1) Guyau, samloke, Libro IV, Ĉap. I. 

Fortan influon la doktrino de Epikuro havis 
sur la raciiston de la 17-a jarcento Gassendi 
(1592-1655) kaj ankaŭ sur lian disĉiplon Hobbes 
kaj eĉ sur Locke, kiuj antaŭpreparis la mov- 
adon de la enciklopediistoj kaj la modernan 
naturisman filozofion. Kaj same forta estis tiu 
influo sur la filozofion de la «neantoj», kiel 
Larochefoucauld kaj Mandeville, kaj en la 
19-a jarcento Stirner, Nietzsche kaj iliaj imit- 
antoj. 


La stoikuloj. — Fine, la kvara skolo, kiu 
ankaŭ disvolviĝis en la antikva Grekio kaj 
poste en Romo, kaj kiu postlasis ĝis nun pro- 
fundan signon en etika pensado, — estis la 
skolo de s/o:kuloj. Kiel ĝiaj fondintoj estas 
konsiderataj Zenono (340-265 ant. Kr.) kaj 
Krizipo (281-208 ant. Kr.). En la roma imperio 
la samajn doktrinojn disvolvis Seneko (54 ant. 
Kr. —36 post Kr.) kaj precipe Epikteto (fino 
de la 1-a kaj komenco de la 2-a jarcento) kaj 
Marko Aŭrelo (121-180 post Kr.). 

La stoikuloj metis al si kiel celo havigi al 
la homo la feliĉon, disvolvante en li la virton, 
kiu konsistas en vivo, agorda kun la naturo, 
kun samtempa disvolvo de la racio kaj ek- 
kono de la' universa vivo. Ili ne serĉis la 
originon de la moralaj konceptoj kaj aspiroj 
de la homo en iu supernatura forto, sed ili 
asertis, kontraŭe, ke la naturo mem enhavas 
en si la regulojn — kaj sekve ankaŭ la model- 
ojn de l'o morala; — ti-kio estas ĉe la homoj 

nomata moralleĝo rezultas el la mondleĝoj, 
regantaj la vivon de l naturo, — tiel asertis 
ili. Iliaj rigardoj koincidis, sekve, kun ti-kiuj 
akiras ĉiam pli grandan apogon en la mo- 
derna etiko depost la tempo de Bacon, Spi- 
noza, Aŭgusto Comte kaj Darwin. Oni devas 
nur rimarkigi, ke kiam la stoikuloj parolis pri 
la bazprincipoj de Vo morala kaj pri la vivo 
de l' Naturo ĝenerale, ili ankoraŭ ofte uzis la 
lingvon de metafizikuloj. Tiel ili instruis ke 
la Racio, aŭ la « Vorto» (greka Logos) pe- 
netras la tutan mondon kiel la Ĝenerala Monda 
Racio kaj ke tio, kion la homoj nomas morala 
leĝo, rezultas el la mondleĝoj, regantaj la 
vivon de l’ Naturo ('). La racio de la homo, — 
diris la stoikuloj, — kaj, sekve, ankaŭ niaj 
moralkonceptoj estas nenialio ol unu el mani- 
festigoj de la naturfortoj. Tio, certe, ne mal- 
helpis al ili kompreni ke la fizika kaj morala 
malbono en la naturo kaj en la homo estas la 
sama natura sekvo el la vivo de l naturo, sam- 
kiel la bono. Ilia tuta doktrino celis, sekve, 
helpi al la homo disvolvi en si la bonon kaj 
batali kontraŭ la malbono kaj per tio akiri la 
plejeblan feliĉon. 

La kontraŭuloj de l stoikuloj indikis, ke per 
sia doktrino ili forviŝas la limojn inter bono 


(t) Epikteto ne konsideris eĉ necesa studi la naturon 
por ekkoni la esencon de ĝiaj leĝoj. Nia animo, — diris 
li, — senpere ekkonas ilin, ĉar ĝi estas intime ligita 
kun Diaĵo. 

kaj malbono. Kaj oni devas diri, ke la stoik- 
uloj, kvankam en reala vivo la plimulto da ili 
ne intermiksis tiujn konceptojn, tamen ili ne 
indikis difinitan kriterion (t. e. mezurilon) por 
distingi inter la bono kaj malbono, kiel tion 
faris p. e. utilistoj en la 19-a jarcento, metante 
kiel celon de l etiko la plejeblan feliĉon por la 
plejmulto da homoj (Bentham), aŭ ti-kiuj 
opiniis, ke la socia instinkto denature super- 
regas la personecan (Bacon kaj Darwin), aŭ 
ti-kiuj enportadis en la etikon la koncepton 
pri la justo, t. e. egalrajto. 

Generale, estis ĝuste rimarkigite ke la stoik- 
uloj ne disvolvis siajn rezonadojn ĝis la efek- 
tiva konstruo de moralteorio sur natura bazo. 
Vere, kiam la stoikuloj asertis, ke la homo 
devas vivi konforme al la leĝoj de la naturo, 
kelkiuj el ili jam indikis ke la homo estas 
socia animalo kaj, tial, li devas submeti siajn 
impulsojn al la racio kaj al la celadoj de la 
tuto. Kaj Cicerono (106-43 j.) eĉ menciis la 
juston, kiel bazon de l'o morala. Nun vivante 
konforme al la universala racio la homo trovos 
saĝon, virton kaj feliĉon, — diris la stoikuloj, — 
kaj la naturo mem sugestas al ni sanajn moral- 
instinktojn. — «Sed... kiel malbone sciis la 
stoikuloj trovi Von moralan en l'o natura kaj 
lon naturan en l'o morala, » — juste rimark- 
igis Jodl en sia « Historio de Etiko». Kaj 
sekve de tiu breĉo en ilia instruo, — cetere, 
neevitebla en tiu tempo, — kelkaj stoikuloj, 
kiel Epikteto, venis al kristana etiko, kiu re- 

konis la neceson de la dieca revelo por ek- 
kono de lo morala; aliuj, kiel Cicerono, 
hezitis inter la natura kaj dieca origino delo 
morala; kaj Marko Aŭrelo, kiu verkis tiel 
belajn moralajn sentencojn, atingis (en la pledo 
por oficiale rekonitaj dioj) tion, ke li eĉ al- 
lasis kruelan persekutadon den" kristanoj. Lia 
stoikismo jam transformiĝis en religion kaj 
religian fanatismon. 

Generale, en la doktrinoj de la stoikuloj 
estis multo nefindirita kaj eĉ kontraŭdira. Sed, 
malgraŭ tio, ili postlasis profundan signon en 
la filozofo de l'o morala. Kelkiuj el ili ĝis- 
venis al prediko de universala frateco ; sed, 
samtempe, ili ne neis la individualismon, sen- 
pasiecon kaj rezignon de la mondo. Seneko, 
— la edukisto de Nerono (pli poste ekzekutita 
de sia lernanto) kunigis la stoikismon kun la 
metafiziko de Platono kaj ankaŭ miksis al ĝi 
la doktrinojn de Epikuro kaj pitagoranoj. Kaj 
Cicerono senpere inkliniĝis al religia kompreno 
de la moralo, vidante en ĝi esprimon de la 
leĝoj de la naturo kaj de diaĵo (t). Sed la ĉef- 
penso de stoikuloj estis: trovi bazprincipojn 
de la moralo en la koma racio. Ili konsideris 
la celadon al socia bono — denaska kvalito, 
kiu disvolviĝis en la homo laŭ mezuro de lia 


(t) La naturista panteismo de la unuaj stoikuloj trans- 
formiĝis ĉe li en la naturistan teismon, — skribis Jodl. 
Al tiu modifiĝo de la stoikismo helpis ankaŭ Seneko 
(Historio de etiko, I, 27). 

intelekta evoluo. Estas prudenta, — aldonis 
ili, — tiu konduto kiu estas konforma al la 
naturo de l'homo kaj de «ĉiuj kozoj*», t. e. 
al la naturo ĝenerale. La homo devas kons- 
trui sian filozofion kaj sian moralon sur la 
konoj, sur la ekkono de si mem kaj de la tuta 
naturo. Vivi konform' al la naturo signifis, en 
la ekspozo” de Cicerono, antaŭ ĉio: ekkoni la 
naturon kaj disvolvi en si la sociemon, t. e. la 
kapablon deteni la impulsojn, kiuj kondukas 
al Vo maljusta, alivorte, disvolvadi en si la 
juston, kuraĝon kaj, ĝenerale, ĉiujn tiel nom- 
atajn civitanajn virtojn. Estas, do, kompren- 
eble kial Cicerono fariĝis komunamata verkisto 
depost la Renesanco kaj, pliposte ankaŭ ĉe la 
verkistoj de 17-a jarcento, kaj kial li faris tian 
influon sur Locke, Hobbes, Shaftesbury kaj 
sur la antaŭirantojn de la Granda Franca 
Revolucio — Montesquieu, Mably kaj Rousseau. 

Do, Eucken tute pravas dirante, ke la ĉef- 
penso de la stoikismo, t. e. scienca bazado de 
la moralo kaj ĝia suprenigo ĝis plena alteco 
kaj sendependo, ĉio ligite kun la kompreno 
pri la mondo, kiel tutaĵo, — konserviĝis ĝis 
nun ('). Vivi en la mondo kaj senkonscie al 
ĝi obei estas malinde por la homo. Oni devas 
atingi la komprenon pri la universa vivo kaj 
kompreni ĝin kiel konstantan disvolviĝon 


(1) Eucken, Lebensanschauungen grosser Denker, 
7-a eld. 1907, p. 90. 

(evoluon) kaj vivi konforme al la leĝoj de tiu 
evoluo. Tiel komprenis la moralon la plej 
bonaj el la stoikuloj kaj per tia kompreno la 
stoikismo forte akcelis al disvolviĝo de la 
scienco pri la moralo. 

Plie, la devizo de la stoikuloj estis: ne 
indiferente, sed aktive rilati al la socivivo kaj 
por tio eduki firmecon de la karaktero. Tiun 
ĉi penson Epikteto disvolvis kun granda forto. 
« Mi scias nenion, — skribis Paulsen en siaj 
« Principoj de Etiko >, — kio kapablus fari 
pli profundan impreson ol tiuj lokoj ĉe Epik- 
teto, kie li invitas liberiĝi de la influo “de 
objektoj, kiuj estas ekster nia povo, kaj ating- 
inte internan liberon, apogi sin nur sur si 
mem (ĉap. I, § 5). 

En la vivo estas necesa rigorismo, — skribis 
la stoikuloj, t. e. severa rilato al siaj propraj 
malfortaĵoj. La vivo estas batalo, sed ne 
epikura ĝuado de ĉiaj ĝojoj. La plej granda 
malamiko de la homo estas la foresto de supera 
celo. Por feliĉa vivo estas bezona interna ku- 
raĝo, sublimeco de la animo, heroeco. Kaj tiaj 
ideoj kondukis ilin al la penso pri la univers- 
ala frateco, pri la « homaro », t.e. al la ideo, 
kiu ne jam aperis ĉe iliaj antaŭirintoj. 

Sed apud tiaj belaj aspiroj en ĉiuj emi- 
nentaj stoikuloj ni vidas maldecidemon, duecon. 
En la administrado de la mondo ili vidis ne 
sole naturleĝojn, sed ankaŭ la volon de la 
Supera Racio; kaj tia rekono, neeviteble, 
paralizis sciencan naturesploradon. Ilia mond- 

koncepto disduiĝis, kaj tiu dueco kondukis al 
cedoj, kontraŭdirantaj la bazprincipojn de ilia 
moralo, — al la paciĝo kun tio, kion ili neis 
en sia idealo. Ĝi venigis tian pensulon, kiel 
Marko Aŭrelo al kruela persekutado den” krist- 
anoj. La celado agordigi la personan vivon 
kun la ĉirkaŭanta vivo reduktiĝis al mizeraj 
kompromisoj, al interpaciĝo kun la kruda, 
mizera realo. Kaj tial en la verkoj de stoik- 
uloj estis jam aŭdataj la unuaj resonoj de mal- 
espero, — de pesimismo. Tamen, la influo de 
la stoikuloj estis tre forta. Ĝi preparis la 
mensojn por alpreno de kristanismo, kaj tiun 
influon ni sentas eĉ nun ĉe la raciistoj. 


CAPITRO SESA 


La kristanismo. — La mezepoko. — 
La renesanco 


La kristanismo. — La kaŭzo de origino kaj de sukcesoj 
de l kristana doktrino. — La kristanismo kiel 
religio de malriĉularo. — Kristanismo kaj budh- 
ismo. — La ĉefa diferenco inter kristanismo kaj 
budhismo, unuflanke, kaj ĉiuj pli fruaj religioj, 
aliflanke. — La socia idealo de l kristanismo. — 
Aliiĝo. de l prakristanismo. — Alianco inter 
eklezio kaj Stato. — La mezepoko. — Popol- 
protesto. kontraŭ la jugo de la ŝtato kaj de la 
eklezio. Lukto de l popolo kontraŭ la oficiala 
eklezio kaj la Stato en la mezepoko. — Liberaj 
urboj kaj religiaj movadoj (albigensoj, lollardoj, 
husanoj). — La reformacio. — La renesanco. — 
Kopernikus kaj Giordano Bruno. — Kepler kaj 
Galilei. — Francisko. Bacon el Verulamo. — 
Moraldoktrino de Bacon. — Hugo Grotius. — 
Progreso de moraldoktrinoj en 16-a ĵarcento. 


Resumante la antaŭkristanan etikon en 
antikva Grekio, ni vidas, ke la grekaj pensuloj, 
malgraŭ la diferenco de iliaj eksplikoj" de la 
moralo, samopiniis pri unu punkto. Kiel fonto 
de l moralimpulsoj en la homo ili konsideris 
liajn naturinklinojn kaj lian racion. Pri la vera 
esenco de tiuj inklinoj ili, tamen, ne havis 

klaran opinion. Sed ili instruis, ke dank’ al 
sia racio, la homo vivante en socio nature dis- 
volvas kaj firmigas siajn moralinklinojn, kiuj 
servas por subteno de necesa por li sociesto. 
Tial ili ne serĉis helpon por la homo elekstere 
de l' supernaturaj fortoj. 

Tia estis la esenco de la doktrinoj de 
Sokrato, Aristotelo, parte eĉ de Platono kaj 
de unuaj stoikuloj, kaj el ili Aristotelo jam 
provis konstrui la moralon sur la naturscienca 
bazo. Nur Platono enportis en la moralon 
duonreligian elementon. Sed, alifanke, Epi- 
kuro — eble kontraŭpeze al Platono — el- 
metis novan principon : la racian aspiron de 
la homo al feliĉo, al plezuro, kaj li penadis 
prezenti la feliĉo-serĉadon kiel plej gravan 
fonton de l o morala en la pensanta homo. 

Asertante, ke la ĝuste komprenita aspirado 
de la homo al persona feliĉo, al pleneco de 
l vivo — estas la morala instigilo, Epikuro 
estis certe prava : homo, kiu plene komprenis 
kiagrade la sociemo, la justo kaj bona egal- 
eca traktado al la homoj kondukas al la 
feliĉa vivo, ĉu de la individuo, ĉu de la tuta 
socio, — tiu homo ne povas esti malmorala. 
Alivorte, la homo, kiu rekonas ĉies egalecon 
kaj venis per la vivsperto al identigo de siaj 
profitoj kun ĉies utilo, povas sendube trovi 
en tia koncepto pri la persona feliĉo apogon 
por sia moralo. Sed asertante, ke la racia serĉ- 
ado de l' feliĉo per si mem kondukos la homon 
al la morala konduto kontraŭ aliuj, Epikuro, 

senbezone malvastigis la efektivan bazon de l' 
moralo. Li forgesis, ke en la homo, kian ajn 
tributon li pagus ai la egoismo, tamen, ankoraŭ 
ekzistas la kutimoj de l' sociemo ; en li ekzistas 
ankaŭ la justokoncepto, kiu kondukas al certa- 
grada rekono de la homa egalrajto ; kaj, fine, 
ekzistas, eĉ ĉe la homoj, kiuj tre profunde 
dekadencis morale, ia malklara konscio pri 
idealo kaj pri la morala belo. 

Do, Epikuro malgrandigis la signifon de l' 
sociaj instinktoj de la homo kaj helpis al li 
anstataŭigi per praktika rezonemo la juste- 
pensantan racion, sen kiu en la socio neniu 
progresanta evoluo povas okazi. Kaj, aliflanke, 
li preteratentis la influon de la medio kaj la 
klasdividon, kiu fariĝas malamika al la moralo, 
kiam la piramidforma strukturo de ]' socio per- 
mesas al iuj ti-kion ĝi malpermesas al aliuj. 

Efektive, en la manko de moralidealo, met- 
anta la homan egalon kaj la juston, kiel celon 
de moralo, la adeptoj de Epikuro, sufiĉe mult- 
nombraj en la imperio de Aleksandro Mace- 
dona kaj poste ankaŭ en la Roma imperio, 
trovis la pravigon de sia indiferento rilate al 
la ulceroj de la sociordo ('). 


(1) M. Guyau en sia bonega studo pri la filozofio de 
Epikuro montris, ke dum pluraj jarcentoj ĝi unuigis 
multajn bonegajn homojn; kaj tio estas tute ĝusta. En 
la homaro en ĉiu epoko ekzistas kerno da homoj, kiujn 
neniu ŝaĝumado, ĉu religia, ĉu plene negativa, faros 
pli bonaj, nek pli malbonaj en socia senco. Sed apud 

La protesto kontraŭ la ulceroj de tiama 
socio kaj kontraŭ la dekadenco de l' socieco 
estis neevitebla. Kaj ĝi aperis, kiel ni vidis, 
komence en la doktrino de la stoikuloj kaj 
poste en la kristanismo. 

Jam en la 5-a jarcento antaŭ nia ero” ko- 
menciĝis la militoj inter Grekio kaj Persio kaj 
tiuj militoj iom post iom kondukis al plena 
dekadenco de tiu sociordo en la liberaj urb- 
respublikoj de antikva Grekio, en kiu la 
sciencoj, arto kaj filozofio atingis altgradan 
disvolviĝon. Plue, en la 4-a jarcento formiĝis 
la macedona regno kaj komenciĝis la militiroj 
de Aleksandro la Granda internen de Azio. 
La florantaj, sendependaj demokratioj de Grekio 
transformiĝis tiam en regionojn, subigitajn al 
la nova konkirema imperio: kaj la konkir- 
intoj, kiuj venigadis el la oriento sklavojn kaj 
rabitajn tie riĉaĵojn, samtempe enkondukis la 
alcentrigon kaj la neeviteblajn en ĉiu centra- 
lizo politikan despotismon kaj rabeman spiriton 
de l' profitamo. Plie, la riĉaĵoj, venigitaj en 
Grekion, logis tien el la okcidento rabistojn, 
kaj jam en la fino de la 3-a jarcento antaŭ 
nia ero" komenciĝis la konkiron den" Grekio 
de Romo. 


ili ekzistas la amasoj da ĉiam hezitantaj homoj, mez- 
kapablaj, kiuj aliĝas al la regantaj iliatempe doktrinoj. 
Por tiu volmalforta plimulto la filozofio de Epikuro estis 
pravigo de ilia socia indiferento, dum aliuj, serĉintaj 
idealon, sin turnis al la religio. 

La antikva Grekio, tiu kulturejo de la 
scienco kaj de la arto, fariĝis nun provinco de 
la konkirema Roma imperio. La torĉo de la 
scienco, brulinta en Grekio, estingiĝis por 
multaj jarcentoj. Sed el Romo vastiĝis ĉiu- 
flanken la rabema centralizita ŝtato, kie la 
lukso de la superaj klasoj bazis sur sklavlaboro 
de venkitaj popoloj kaj kie la malvirto de la 
superaj regantaj klasoj atingis siajn ekstremajn 
limojn. 

Protesto en tiaj kondiĉoj estis neevitebla. 
Kaj ĝi aperis, — komence kiel resono de nova 


religio — budhismo, ekgerminta en Hindio, 
kiu dekadencis simile al la Roma imperio, kaj 
post kvarcent jaroj — kiel kristanismo, en 


Judeo, de kie ĝi vastiĝis tra la grekaj kolonioj 
en Malgrandazio kaj poste ankaŭ tra Italio, — 
la centro de la roma potenco. 

Estas facile kompreni — kian profundan 
impreson, precipe sur la malriĉajn klasojn, 
faris la apero de tiuj du doktrinoj, kiuj havas 
tiom da komuneco inter si. La informoj pri la 
nova religio, estiĝinta en Hindio, komencis 
penetri en Judeon kaj en Malgrandan Azion 
jam dum la lastaj du centjaroj antaŭ nia ero’. 

Cirkulis famo, ke instigata de bezono pri 
nova kredo, la reĝa filo Gautama forlasis sian 
palacon kaj sian junan edzinon, forĵetis siajn 
reĝajn vestojn, rezignis de la riĉo kaj potenco 
kaj fariĝis servanto de sia popolo. Vivante per 
almozo, li instruis pri malestimo al riĉo kaj 
potenco, pri amo al ĉiuj homoj, — al amikoj 

kaj al malamikoj, li instruis pri kompato al 
ĉiuj vivestaĵoj, predikis humilon kaj rekonis 
egalecon de ĉiuj statoj sociaj, inkludante" la 
plej malsuperajn. 

Inter la popoloj, turmentegitaj de militoj 
kaj impostegoj, ofendataj en siaj plej bonaj 
sentoj de la potenculoj, la doktrino de Budho 
Gautama (!) rapide trovis multnombran adept- 
aron kaj iom post iom ĝi disvastiĝis el la 
norda Hindio suden kaj orienten tra la tuta 
Azio. Milionoj da homoj konvertiĝis al budh- 
ismo. 

La samo okazis post kvarcent jaroj, kiam 
simila, sed ankoraŭ pli sublima” doktrino de 
la kristanismo komencis disvastiĝi el Judeo 
tra la grekaj kolonioj en Malgranda Azio, 
poste penetris Grekion kaj de tie en Sicilion 
kaj Italion. 

La grundo por la nova religio de malriĉul- 
aro ribelinta kontraŭ la malvirto de la riĉul- 
„aro — estis bone preparita. Kaj, plue, la 
sponta” transmigrado de tutaj popoloj el Azio 
en Eŭropon, kiu komenciĝis tiutempe kaj daŭris 
tutajn dekdu jarcentojn, tiel terurigis la pens- 
ojn, ke bezono je nova kredo nur povis pli 
kreski (?). 


(1) La vorto Budho signifas «instruisto ». 


(?) Kiam post la Glacia kaj ĝin sekvinta Laga epoko 
komenciĝis rapida sekiĝo de mezaziaj altebenajoj, kiuj 
prezentas nun senhomajn dezertojn, sed kun restaĵoj de 
iam multhomaj urboj, nun sablokovritaj, — tiu ĉi sek- 

Meze de la teruroj, tiam travivataj, eĉ 
sobraj pensuloj perdis la kredon al plibona 
estonteco de la homaro ; sed la amasoj ekvidis 
en tiuj invadoj la efikon de Malbona Forto. 
En la mensoj de la homoj sponte” ekestis la 
imago pri mondpereo, kaj la homoj des pli 
volonte serĉis savon en la religio. 

La ĉefa diferenco inter la kristanismo kaj 
budhismo unuflanke kaj la plifruaj religioj 
estis en tio, ke anstataŭ la timo antaŭ la veng- 
emaj dioj, al kies ordonoj devis subiĝi la 
homoj, — ĉi tiuj du religioj elmetis, kiel ek- 
zemplo por la homoj (kaj ne kiel timigo), 
idealan dihomon. En kristanismo la amo de 
la dieca instruisto al la homoj, — al ĉiuj homoj 
sendiference al iliaj deveno kaj stato, sed pre- 
cipe al la malsuperuloj, — leviĝis ĝis la plej 


iĝo devigis la loĝantojn de la altebenaĵoj malsupreniri 
suden, en Hindion kaj norden — al la malaltaĵoj de 
Gungario kaj Siberio, de kie ili migradis okcidenten, al 
la fruktoriĉaj ebenaĵoj de Sudrusio kaj de okcidenta 
Eŭropo. Tutaj popoloj estis transmigrantaj tiamaniere, 
kaj estas facile imagi kiel terurigas tiuj migradoj la 
jam loksidajn popolojn sur la ebenaĵoj de Eŭropo. La 
novaj alvenintoj aŭ rabis la loksidulojn aŭ ekstermadis 
la loĝantaron de tutaj regionoj, kiuj kontraŭstaris ilin. 
Kion la rusa popolo suferis en 13-a jarcento dum la 
mongola invado, samtion Eŭropo travivis en la daŭro 
de la unuaj sep aŭ ok centjaroj de nia ero", sekve de 
transmigradoj de la hordoj, kiuj moviĝis unu post la 
alia el Mezazio ; dume Hispanio kaj Sudfrancio — sekve 
de la invado de araboj, moviĝintaj pro la samaj kaŭzoj 
de l' sekiĝado el Norda Afriko en Eŭropon. 

sublima heroeco, gis la surkruca morto por 
savi la homaron el la regado de la Malbono. 

Anstataŭ la timo antaŭ la venĝema Jehovo 
aŭ antaŭ la dioj simbolantaj la malbonajn 
naturfortojn, estis predikata la amo al la 
viktimo de l perforto kaj instruisto de mo- 
ralo en la kristanismo estis nek venĝema diaĵo, 
nek pastro, nek apartenanto al la klerika kasto 
kaj eĉ ne pensulo aŭ saĝulo, sed la viro el la 
popolo. Se la fondinto de la budhismo, Gau- 
tama, estis ankoraŭ reĝido, kiu memvole far- 
iĝis almozulo, jam la fondinto de la kristan- 
ismo estis ĉarpentisto, forlasinta sian hejmon 
kaj familion kaj vivinta simile al «birdoj 
ĉielaj >, en atendado de la proksima « Lasta 
Juĝo». La vivo de tiuj du majstroj pasadis ne 
en temploj aŭ akademioj, sed inter la malriĉ- 
ularo. Kaj el la sama malriĉularo, sed ne el 
la templo-servistoj, devenis la apostoloj de 
Kristo. Kaj se poste, en la kristanismo, sam- 
kiel en la budhismo, estiĝis la « Eklezio», t. e. 
la registaro de «elektitoj» kun neeviteblaj 
malvirtoj de ĉiu registaro, — tio estis rekta 
flankeniĝo rilate al la volo de la ambaŭ religi- 
fondintoj — kiel ajn oni penadis poste pravigi 
ĉi-deflankiĝon per citaĵoj el la libroj, verkitaj 
multajn jarojn post la morto de la majstroj 
mem. 

Ala ĉeftrajto de la kristanismo, kiu faris 
ĉefe ĝian potencon, estis tio, ke ĝi elmetis 
kiel gvidfadenon de l' homvivo ne la personan 
feliĉon, sed la feliĉon komunan, kaj, sekve, 

la idealon, idealon socian, por kiu la homo ka- 
pablus fordoni sian vivon (vidu p. e. la dekan 
kaj la dektrian ĉapitron de la evangelio de 
Marko). La idealo de I’ kristanismo estis : — ne 
trankvila vivo de greka saĝulo kaj ne la 
militaj aŭ civilaj agoj de la herooj de la 
antikva Grekio kaj Romo, sed la predikanto 
ekribelinta kontraŭ la misagoj de liatempa 
socio, kaj preta morti por la predikata kredo, 
konsistanta en justo al ĉiuj, rekono de egal- 


rajto por ĉiuj, amplena rilato al ĉiuj — al 
proksimuloj, samkiel al fremduloj, kaj, fine, 
en la pardonado de ofendoj — kontraŭe al 


la ĝenerala tiama regulo pri la nepra venĝo 
por ofendoj. 

Bedaŭrinde, ĝuste tiuj principoj de la krist- 
anismo, precipe la egalrajto kaj la pardono de 
ofendoj — tre baldaŭ komencis moderiĝi en la 
predikoj de la nova kredo, kaj poste eĉ tute 
forgesiĝi. En la kristanismon, samkiel en ĉiujn 
alajn moraldoktrinojn tre baldaŭ — jam en 
la apostolaj tempoj — enŝteliĝis la oportun- 
ismo, t. e. la instruo pri la «ora mezo». Kaj 
tio okazis des pli facile, ke en la kristanismo, 
kiel ankaŭ en aliaj religioj, ekestis kerno el 
homoj asertintaj, ke ili, kies devo estas la 
plenumado de la ritoj kaj de sakramentoj, 
konservas la doktrinon de Kristo en ĝia tuta 
puro kaj kondukas batalon kontraŭ la ĉiam 
aperantaj ĝiaj misinterpretoj. 

Estas sendube, ke la cedemo de la apos- 
toloj estas klarigebla ankaŭ certagrade per la 

kruelaj persekutoj, de kiuj suferis la unuaj 
kristanoj en la Roma imperio ĝis kiam la 
kristanismo ekestis la ŝtatreligio kaj povas esti, 
ke la cedoj estis farataj nur por ŝajno, dum la 
interna kerno de la kristanaj komunumoj kon- 
servis la doktrinon en ĝia tuta puro. Efektive 
per longa vico de zorgaj esploroj nun estas 
konstatite, ke la kvar evangelioj, kiuj estis re- 
konitaj de la eklezio kiel la plej kredindaj 
priskriboj de la vivo kaj doktrino de Kristo, 
samkiel la « Agoj » kaj la « Epistolaro» de la 
apostoloj — en la konserviĝintaj ĝis nun 
tekstoj — estis verkitaj ne pli frue ol en la 
periodo inter 60 kaj go jaroj de nia ero", aŭ eble 
eĉ pli malfrue — inter go kaj 120 jaroj. Sed 
ankaŭ tiam la evangelioj kaj epistolaro jam 
estis la kopioj de pli fruaj skribaĵoj, kiuj estis 
kompletigataj de la kopiistoj, ordinare per 
legendoj, al ili konataj ('). Sed ĝuste en tiuj 
ĉi jaroj okazadis la kruelegaj persekutoj de la 
Roma ŝtato kontraŭ la kristanoj. La ekzekutoj 
en Galileo komenciĝis jam post la ribelo de 
Judo Galileano kontraŭ la roma regado, en 
la 9-a jaro de nia ero”; kaj plue, ankoraŭ pli 
kruelaj persekutoj kontraŭ la judoj komenciĝis 
post la ribelo en Judeo, kiu daŭris de 66-a 


(!) Pri la ekzisto de multaj tiaj skribaĵoj atestas jam 
la evangelisto Luko (ĉap. I, versoj t-4), komence de 
sia priskribo, en kiu li kunigis kaj kompletigis la pli 
fruajn skribaĵojn. 

gis 71-a jaro kaj kaŭzis centojn da ekze- 
kutoj ('). 

Sekve de tia persekutado, la kristanaj 
predikistoj, mem pretaj perei sur la kruco aŭ 
sur la brulŝtiparo, nature povis en siaj epis- 
toloj al la kredantaro fari malgravajn cedojn, 
por ne persekutigi la ankoraŭ junajn krist- 
anajn komunumojn. Tiel, p.e. la vortoj : « Donu 
do al Cezaro la propraĵon de Cezaro kaj al 
Dio — propraĵon de Dio >, tiel Sate citataj de 
la regantoj, povis trafi en la evangelion, kiel 
malsignifa cedo, ne rompanta la esencon de 
la doktrino, des pli, ke la kristanismo predikis 
rezignadon de ĉiuj teraj bonaĵoj. Samtempe, 
ekaperinte en oriento, la kristanismo subiĝis 
al la influo de ĝiaj kredoj en unu tre grava 
direkto. La religioj de Egipto, Persio kaj 
Mindio ne kontentiĝis per simpla homigado 
de la naturfortoj, kiel tion faris la greka kaj 
roma idolanismo. Ili vidis en la mondo inter- 
batalon de du egalfortaj potencoj — de la Bono 
kaj Malbono, de la Lumo kontraŭ Mallumo, 
— kaj la saman batalon ili transportis en la 
homan koron. Kaj tiu ideo pri la du mal- 
amikaj fortoj, interbatalantaj pro superregado 
en la mondo, iom post iom penetris la krist- 
anismon, kiel ĝia ĉefa principo. Kaj poste la 


() La ribeloj en Judeo komenciĝis evidente jam dum 
la jaroj kiam predikis Kristo (vidu Luko, 13, I, kaj 
Marko, 15, 7). 

kristana eklezio larĝe profitis dum pluraj jar- 
centoj la ideon pri la potenca diablo, ekposed- 
anta la homan animon, por ekstermi kun ne- 
kredebla kruelo tiujn, kiuj arogis kritiki ĝiajn 
elmetitojn |pastrojn). 

Tiamaniere, la eklezio senkaŝe malrekonis 
en la praktika vivo la bonecon kaj la ĉion- 
pardonadon, kiujn predikis la fondinto de la 
kristanismo kaj kiuj prezentis ĝian distingon 
de ĉiuj ceteraj religioj, escepte la budhismon. 
Plie, en la persekutado de siaj kontraŭuloj ĝi 
ne konis limon de sia kruelo. 

Pli poste la adeptoj de Kristo — eĉ la plej 
proksimaj — ekiris ankoraŭ pluen sur la vojo 
de cedoj. Ĉiam pli kaj pli deflankiĝante de la 
origina doktrino, ili venis al tio, ke la krist- 
ana eklezio faris plenan aliancon kun la reĝoj; 
ke la « princoj de la Eklezio» komencis kon- 
sideri la veran doktrinon de Kristo eĉ danĝera; 
ĝis tia grado, ke en la katolika eklezio estis 
permesate eldoni la evangelion nur en la tute 
nekomprenebla por la popolo latina lingvo, 
kaj en Rusio — en la malmulte komprenebla 
antikve-slava lingvo ('). 


(1) En Rusio tiu malpermeso validis ĝis 1859 aŭ 1860 j.' 
kaj mi bone memoras — kian impreson faris en Pe- 
terburgo la unua apero de l'evangelio en rusa lingvo 
kaj kiel ni ĉiuj rapidis aĉeti tiun neordinaran eldonaĵon 
en la sinoda presejo, kiu sola rajtis ĝin vendi. 

Sed plej malbone estis, ke fariĝinte Stat- 
eklezio la oficiala kristanismo forgesis la fun- 
damentan diferencon inter la kristanismo kaj 
ĉiuj pli fruaj religioj, escepte la budhismon. 
Ĝi forgesis la pardonon de ofendoj kaj venĝis 
ĉiun ofendon ne malpli kruele ol la orientaj 
despotoj. 

Fine, la reprezentantoj de la eklezio bal- 
daŭ ekestis samtiaj posedantoj de servutuloj, 
kiel la laika nobelaro, kaj iom post iom 
ili ekposedis la saman profitdonan jugpovon, 
kiel la grafoj, dukoj kaj reĝoj, kaj, uzante 
tiun povon, la princoj de la eklezio estis same 
venĝemaj kaj avidaj kiel la laikaj potenculoj. 
Sed kiam en 13-a kaj 16-a jarcentoj komencis 
disvolviĝi la centralizita povo de reĝoj kaj 
princoj en la ŝtatoj, kiuj estis aperantaj tiam, 
la Eklezio, per sia influo kaj riĉaĵoj, ĉie helpis 
la kreon de ĉi-povo, kaj per sia kruco benis 
tiajn bestosimilajn potenculojn, kiel Ludovi- 
ko XI, Filipo II kaj Johano la Terura. Ĉiun 
kontraŭstaron al sia povo la Eklezio punis kun 


vere orienta kruelo — per torturado, kaj brul- 
ŝtiparo, kiucele la katolika eklezio kreis eĉ 
specialan instituajon — la « Sanktan» Inkvi- 
zicion. 


La cedoj al la laika povo, kiuj estis farataj 
de la unuaj adeptoj de Kristo kondukis do la 
kristanismon malproksimen for de la doktrino 
de ĝia fondinto. La pardonado de personaj 
ofendoj estis forgesita, kiel nebezona balasto 
kaj tiamaniere estis malaceptita la ĉefa dife- 

renco inter la kristanismo kaj ĉiuj plifruaj 
religioj, escepte la budhismo (!). 

Efektive, se ni atente rigardas, sen antaŭ- 
juĝo, ne nur la pli fruajn religiojn, sed eĉ la 
morojn kaj kutimojn de la plej primitiva triba 
vivaranĝo, — tiam ni trovas, ke en ĉiuj primi- 
tivaj religioj kaj en la plej primitivaj socioj 
jam ekzistis la ankoraŭ nun valida regulo: 
«ne faru al la proksimulo, t. e. al via sam- 
tribano ti-kion vi ne deziras por vi mem». Laŭ 
ĉi-regulo jam dum multaj jarmiloj estis kons- 
truataj ĉiuj homsocioj. Sekve, predikante la 
egalecan rilaton al la homoj de sia tribo, la 
kristanismo enportadis nenion novan (°). 

Efektive, jam en tiom antikva monumento 
de la tribsocio, kia estas la Malnova Testa- 
mento, ni trovas la regulon: « Ne faru venĝon 
kaj ne havu koleron kontraŭ la filoj de via 


(1) Pri la antaŭpreparo de la kristanismo flanke de 
la platona instruo, kaj precipe de lia doktrino pri la 
animo, samkiel de la doktrinoj de stoikuloj kaj pri certaj 
prunteprenoj de la kristanismo el plifruaj religioj, ek- 
zistas riĉa literaturo, el kiu estas aparte menciinda la 
verko de Harnack : « Die Mission und Ausbreitung 
des Christenthums in den ersten drei Jahrhunderten», 
1902. 


(3) Vidu, ekz. la priskribon de la vivo de la aleutoj, 
kiuj tiam ankoraŭ daŭrigis prepari ŝtonajn tranĉilojn 
kaj sagojn (« Memornotoj pri Unalaska distrikto», Pe- 
terburgo 1840, de la misiisto, pliposta moskva mitropo- 
lito Venjaminov) kaj tute similajn priskribojn de la 
grenlandaj eskimoj, faritajn de la dana ekspedicio. 

popolo. Amu vian proksimulon kiel vin mem ». 
Tiel estis dirite en la nomo de Dio en la tria 
libro de Moseo (Levidoj 19, 18). La sama 
regulo estas aplikata ankaŭ al fremdulo : — 
« Kiel indiĝeno elinter vi estu por vi la fremd- 
ulo, kiu ekloĝis ĉe vi, kaj amu lin kiel vin 
mem, ĉar vi estis ankaŭ fremduloj en la lando 
Egipta » (Levidoj 19, 34). 

Kaj eĉ la aserto de la evangeliistoj, ke ne 
ekzistas pli supera merito ol sinofero por la 
samgentanoj, — tiel poezie esprimita en la 
evangelio de Marko (ĉap. 13), — eĉ tiu alvoko 
ne estas konsiderebla, kiel distinga trajto de 
la kristanismo, ĉar la sinofero pro siaj sam- 
tribanoj estis laŭdata de ĉiuj idolanoj, kaj la 
defendo de siaj proksimuloj riskante la propran 
vivon estis ordinara fenomeno, ne nur ĉe la 
plej sovaĝaj gentoj, sed ankaŭ ĉe la plimulto 
de la sociemaj animaloj. 

La samo estas direnda pri la bonfarado, 
kiu ofte estas prezentata kiel distinga trajto 
de la kristanismo, kontraŭe al la antikva idol- 
kulto. Cetere, jam en la tempo de triborganizo, 
ĉiam estis kaj ĝis nun restas konsiderata kiel 
krimo — rifuzi al samtribano, aŭ eĉ al fremd- 
ulo-migranto, rifuĝon, aŭ ne dividi kun li sian 
manĝon. Mi jam menciis en unu el la antaŭaj 
ĉapitro, ke hazarde malriĉiĝinta burjato rajte 
sin nutras ĉe ajna el siaj samgentanoj laŭ 
vico, ankaŭ ke la loĝantoj de la Fajrolando, 
la afrikaj hotentotoj kaj ĉiuj ceteraj « sovaĝ- 
uloj » dividas poegale inter si ĉiun donacitan 

mangopecon. Se do en la roma imperio, pre- 
cipe en la urboj, ĉi-kutimoj de triborganizo 
efektive malaperis, pri tio oni kulpigu ne la 
idolanismon, sed la tutan politikan strukturon 
de la konkirema imperio. Mi tamen rimark- 
igu, ke en la idolana Italio, en la tempo de 
Numa Pompilius kaj ankaŭ multe pli poste, 
en la epoko de la imperio, estis forte disvolv- 
itaj la kolegioj (collegia), t. e. metiistaj kor- 
poracioj, kiuj pli poste, en la Mezepoko, estis 
nomataj « gildoj». En tiuj kolegioj estis prak- 
tikata la sama deviga interhelpo kaj estis 
aranĝataj devigaj komunaj manĝoj dum certaj 
tagoj k. t. p., kiuj poste servis kiel distinga 
trajto de ĉiu gildo. Kaj tial aperas la de- 
mando: ĉu efektive al la roma antaŭkristana 
socio estis fremda la interhelpo, kiel asertas 
kelkaj verkistoj, indikantaj la foreston de Stata 
kaj religia bonfarado. Ĉu ne montriĝis rimark- 
ebla la bezono pri tiu bonfaro pliposte, rezulte 
de malfortiĝo de korporacia organizo de la 
« kolegioj », samgrade, kiel progresis la fortiĝo 
de la ŝtata centralizo. 

Ni devas, sekve, konfesi ke, predikante 
fratecon kaj interhelpon en sia popolo, la krist- 
anismo ne enportis iun novan moralelementon. 
Sed la efektive nova elemento, kiun enportis 
la kristanismo kaj budhismo en la vivon de 1’ 
homaro, — estis la postulo al la homo pri 
plena pardono de la malbono al li farita. 
Ĝis tiam la tribmoralo de ĉiuj popoloj postulis 
venĝon — personan aŭ eĉ triban, — por ĉiu 

malutilo: por murdo, kripligo, por vundo, por 
ofendo. La doktrino de Kristo en ĝia primi- 
tiva formo neis la venĝon kaj juĝan persekuton, 
postulante de la suferinto rezignon de ĉiu 
« rekompenco» kaj plenan «pardonon de 
ofendo»; kaj ne unu- aŭ du-foje, sed ĉiam, 
ĉiukaze. En la vortoj: « Ne faru venĝon kon- 
traŭ malamikoj» kuŝas la vera majesto de l 
kristanismo ('). 

Sed la ĉefa regulo de Kristo, ordonanta 
rifuzi de venĝo, estis tre baldaŭ malakceptita 
de la kristanoj. Jam la apostoloj rekonis ĝin 
nur en tre modera formo. « Ne repagu mal- 
bonon kontraŭ malbono, nek insulton kontraŭ 
insulto, sed benadu», — skribis apostolo Petro 
en sia unua epistolo (3,9). Sed jam ĉe apos- 
tolo Paŭlo troviĝas nur malforta aludo pri la 


(4) En la leĝo Mosea, en la supre menciita loko el 
la libro « Levidoj » jam trovigas la vortoj: — « Ne faru 
venĝon kaj ne portu koleron kontraŭ la filoj de via 
popolo >. Sed tiu ĉi ordono staras izole kaj en la plua 
historio de Izraelo ne estas rimarkebla ĝia postsigno. 
Sed en alia loko, nome en «liro», estis leĝigata la 
provizora sklaveco nur por aĉetita sklavo-hebreo (21,22); 
estis permesate senpune bati sian sklavon aŭ servistinon, 
se nur ili ne mortu la saman aŭ sekvantan tagon post 
la batado ; kaj fine, kiel ĉe la popoloj vivantaj ĝis nun 
en tribsocio, se fariĝis interbatalo kaj e se rezultos mal- 
utilo, tiam fordonu animon por animo, okulon por okulo, 
denton por dento, manon por mano, piedon por piedo, 
brulvundon por brulvundo, vundon por vundo, kontuzon 
por kontuzo » (21, 20, 23-25). 


e 

pardono de ofendoj kaj eĉ tiu lasta havas ego- 
istan formon; — « Sekve, vi estas nedefend- 
ebla, ho, ĉiu homo juĝanta, ĉar dum vi juĝas 
aliun, vi kondamnas vin mem» (Epistolo al la 
romanoj, 2, 1). Ĝenerale, anstataŭ la difinitaj 
instruoj de Kristo, kiuj neis la venĝon, la 
apostoloj donas timeman konsilon ¢ prokrast- 
igi la venĝon» kaj, ĝenerale, predikas pri 
amo. Tiamaniere, finfine la perjuĝa venĝo, eĉ 
en la plej kruelaj formoj, fariĝis necesa esenco 
de ti-kio estas nomata justo en la kristanaj 
ŝtatoj kaj en la kristana eklezio. Ne vane la 
pastro staras apud la ekzekutisto sur la eSa- 
fodo. : 

La samo okazis al alia ĉefprincipo de la 
doktrino de Kristo. Lia instruo estis tiu de 
egalo. La sklavo kaj la libera roma civitano 
egale estis por ĝi fratoj, diaj filoj. « Kiu de- 
ziras esti unua inter vi, tiu estu sklavo de 
ĉiuj >», — tiel instruis Kristo (Marko, 10, 44). 
Sed jam ĉe la apostoloj ni trovas alion. La 
sklavoj kaj regatoj egalas al siaj sinjoroj... 
«en Kristo». Kaj en realo la obeo de regatoj 
al regantoj 4 kun timo kaj tremo», ĉar ili estas 
aŭtoritatoj nomitaj de Dio, kaj la obeo de 
sklavoj al siaj sinjoroj estas ekspozataj de la 
apostoloj Petro kaj Paŭlo kiel fundamenta 
kristana virto; dume al la sklavposedantoj la 
samaj du apostoloj konsilas nur pli mildan 
konduton kontraŭ siaj servistoj, sed tute ne 
rezignon de la sklavposedaj rajtoj, eĉ se 
la sinjoroj de la sklavoj estos « fidelaj kaj 

` 

amataj », t.e. la konvertitoj al la kristan- 
ismo (*). 

La kondutregulojn de la apostoloj oni certe 
povas klarigi per ilia deziro gardi siajn adept- 
ojn kontraŭ la ekzekutoj de kruelaj romaj 
imperiestroj. Sed per sia prediko pri la obeo 
al la bestiĝintaj cezaroj kiel al la diaj nom- 
itoj, t. e. rekono den" tiuj bestoj, kiel diaj 
metitoj, la kristanismo direktis kontraŭ sin 
mem frapon, de kiu ĝi ne povas refortiĝi ĝis 


(t) « Submetu vin al ĉiu homa instituo pro la sinjoro; 
ĉu al la reĝo, la superreganto ; ĉu al regantoj, kiel liaj 
senditoj por venĝo al malbonaguloj kaj por laŭdo al 
bonaguloj > — skribis apostolo Petro, kiam en Romo 
regis tiaj bestoj, kiel Kaligulo kaj Nerono (Unua epis- 
tolo, 2, 13-14). Kaj plue: « Servantoj, submetu vin al 
viaj sinjoroj en ĉia timo; ne sole al la bonaj kaj mal- 
severaj, sed ankaŭ al la malbonhumoraj >», k. t. p. (sam- 
loke, 18-25). Pri la konsiloj, kiujn ap. Paŭlo donis al 
sia herdo, estas eĉ malagrable paroli: ili estas sen- 
kaŝa neo de la krista doktrino. — « Ĉiu animo submet- 
iĝu al la superaj aŭtoritatoj, ĉar aŭtoritato ne ekzistas 
escepte el Dio »: «ĉar li (t.e. la reganto) estas servanto 
de Dio», — skribis ap. Paŭlo al la romanoj (13, 1-5). 
Al la sklavoj li sakrilegie ordonas obei al siaj sinjoroj 
— « kiel al Kristo > ; tiel estas skribite en lia epistolo 
al la efesanoj, kiun la kristanaj eklezioj rekonas kiel 
aŭtentan" epistolon de la apostolo. Sed al la estroj, 
kontraŭe, anstataŭ konsili rifuzon de la sklavlaboro, 
Paŭlo konsilas agi modere — « moderigante la severon» 
(Efesanoj 6, 9; Koloseanoj 3, 22; I Timoteo 6, 3) kaj 
Paŭlo precipe ordonis, ke obeu ĝuste tiuj sklavoj < kiuj 
havas kredantajn estrojn, ne malestimu ilin tial, ke ili 
estas fratoj, sed servu al ili tiom pli, ĉar ili estas fidelaj 
kaj amataj » (Timoteo, I, 6,2; ankaŭ Tito 2, 9 kaj 3, 1). 


200 ETIKO 


nun. Ĝi ĉesis esti la religio de l’ krucumita 
Kristo por fariĝi ŝtatreligio. 

Rezulte la sklaveco kaj la sklavobeo al la 
povo, subtenataj de la eklezio konserviĝis dum 
dekunu jarcentoj — ĝis la unuaj urbaj kaj 
kamparanaj ribeloj en la 11-a kaj 12-a jar- 
centoj. Johano la Orbuŝa (Krizostoma), Papo 
Gregoro, kiun la eklezio nomis la Granda, 
kaj diversaj aliuj, kanonizitaj de la eklezio, 
aprobis la sklavecon, kaj la «Sankta» Aŭgus- 
teno eĉ pravigis ĝin, asertante, ke sklaviĝis la 
pekuloj pro siaj pekoj. Eĉ la kompare liberala 
filozofo Tomaso Akvinato asertis, ke la sklav- 
eco estas «dia leĝo». Nur kelkaj sklavposed- 
antoj liberigis siajn sklavojn kaj kelkaj epis- 
kopoj kolektis monon por aĉetliberigi sklavojn. 
Kaj nur en la komenco de l Krucmilitiroj 
liberiĝis tiuj sklavoj, kiuj kun kruco sur maniko 
iris al oriento por liberigi Jerusalemon. 

La eklezion, ĉu malkaŝe, ĉu silente, post- 
iris ankaŭ la plimulto de filozofoj. Nur en 
18-a jarcento, antaŭtage de la franca revolucio 
laŭtiĝis la voĉoj de liberpensuloj kontraŭ la 
sklaveco. La revolucio, sed ne la eklezio, ne- 
niigis la sklavsistemon en la francaj kolonioj 
kaj la servuton en Francio mem. En daŭro de 
la tuta unua duono de l' 19-a jarcento la negoc- 
ado per nigraj sklavoj floris en Eŭropo kaj en 
Ameriko, — kaj la eklezio silentis. Apenaŭ 
en 1861-a jaro la nuligo de la sklaveco, nom- 
ita en Rusio servuto, estis okazinta fakto, post 
kiam ĝi estis preparita de la komplotoj de 

la decembristoj en 1825 j., de la Petraŝevski- 
rondetoj en 1848 j. kaj de kamparanaj ribeloj 
en la kvindekaj jaroj, kiuj kaŭzis inter la 
nobelaro timon antaŭ nova Pugaĉov-ribelo. En 
1864 j. la nuligo de sklavsistemo okazis ankaŭ 
en la « profunde religiaj » Unuigitaj Ŝtatoj. 
Post sangverŝa milito kontraŭ la sklavposed- 
antoj, la sklavoj estis deklaritaj liberaj. Sed 
oni donis al ili nek unu pecon de la tero, de 
ili kulturita, por plua subteno de la vivo. 

En luktado kontraŭ avido de sklavposed- 
antoj kaj de sklavnegocistoj, la kristanismo 
montriĝis senforta. La sklaveco plu daŭris ĝis 
kiam la plialtiĝinta produktivo de maŝinoj 
ebligis riĉiĝi per dunglaboro pli rapide, ol per 
laboro de sklavoj kaj servutuloj kaj ĝis kiam 
la sklavoj mem ekribelis. 

Tiamaniere la du ĉefordonoj de la kristan- 
ismo — la egaleco kaj la pardono al ofendoj 
— estis malakceptitaj de ĝiaj adeptoj kaj ins- 
truistoj. Kaj pasis dekkvin jarcentoj antaŭ ol 
kelkaj verkistoj, forlasinte la religion, decidis 
rekoni unu el tiuj ordonoj — la egalrajton — 
kiel bazon de la civito. 

Fine, necesas ankoraŭ rimarkigi, ke la krist- 
anismo konfirmis la kredon al diablo kaj ĝia 
militistaro, kiel al potencaj kontraŭbatalantoj 
de la Bono. La kredo pri potenco de la Mal- 
bona Forto precipe firmiĝis dum la epoko de 
grandaj popolmigradoj. Kaj la eklezio poste 
vaste eluzis tiun kredon por ekstermi tiujn 
«serviston de diablo», kiuj arogis kritiki 

ĝiajn gvidantojn. Ankoraŭ pli ol tio: la roma 
eklezio rilatis eĉ al la kristana malpermeso 
venĝi, kiel al eraro de la tro milda Majstro 
kaj en la loko de la mizerikordo metis sian 
glavon kaj brulŝtiparojn por ekstermi ti-kiujn 
ĝi deklaris herezuloj ('). 


(" Eugene Suë en sia rimarkinda romano « Les Mys- 
teres du Deuple, Histoire d'une famille de prolétaires 
à travers les dges» (La misteroj de l'popolo. Historio 
de proleta familio tra la jarcentoj) donis emociigan 
scenon, en kiu la granda inkvizitoro riproĉas Kriston 
pri la eraro de li farita, kiam li rilatis tro kompate al 
la homo. Dostojevski, kiu tre ŝatis E. Suĉ, inkludis", 
kiel estas konate, similan scenon en sian romanon 
« Fratoj Karamazov». Por kompreni kiagrade la ekle- 
zio malakcelis liberan evoluon de la etiko, samkiel de 
ĉiuj natursciencoj, sufiĉas rememori pri la potenco de 
l inkvizicio ĝis la 19-a jarcento. En Hispanio ĝi estis 
likvidita nur en 1808 jaro de la franca armeo, post kiam 
al ĝia juĝo kaj preskaŭ ĉiam al ĝiaj torturoj jam estis 
submetitaj dum 320 jaroj pli ol 340.000 homoj, el kiuj 
32.000 estis bruligitaj « proprapersone», 17.659 anstataŭ- 
ite de pupoj kaj 291.450 submetiĝis al diversaj aliaj 
suferigaj punoj. En Francio la inkvizicio estis likvidita 
nur en 1772 j. kaj ĝia forto estis tiom granda, ke eĉ tiom 
moderan verkiston, kiel Buffon, ĝi devigis publike rifuzi 
de siaj geologiaj konsideroj pri l' antikveco de geolo- 
giaj tavoloj (vidu unuan volumon de lia rimarkinda pri- 
skribo de animaloj, loĝantaj sur la terglobo). En Italio, 
kvankam l inkvizicio likvidiĝis kelkaloke en la fino 
de l' 18-a jarcento, ĝi baldaŭ reestabliĝis kaj ekzistis en 
Meza Italio ĝis la mezo de l 1g-a jarcento. Kaj en Romo, 
t. e. en la papa Romo ĝiaj restaĵoj ekzistas ĝis nun en 
la formo de l' sekreta juĝo; kaj parto da jezuitoj en 
Hispanio, Belgio kaj Germanio ĝis nun luktas por re- 
starigo de la Inkvizicio. 

Il. La mezepoko. — Renesanco. — Kiom 
ajn estis persekutataj la kristanoj en Roma 
imperio, kiom ajn malmultaj estis la kristanaj 
komunumoj dum la unuaj jarcentoj, — tamen 
la kristanismo daŭrigis almiliti la mensojn, 
antaŭe en Malgranda Azio kaj poste en Grekio, 
en Sicilio, en Italio kaj, ĝenerale, en Okci- 
denta Eŭropo. De unu flanko ĝi prezentis 
proteston kontraŭ la tuta tiama vivo en la 
Roma imperio kaj kontraŭ la idealoj de tiu 
vivo, en kiu la komforto de l regantaj klasoj 
estis bazata sur la terura mizero de la kamp- 
aranaro kaj de l urba proletaro, dum la 
«kulturo » de bonhavaj homoj reduktiĝis nur 
al la disvolvo de la vivkomforto kaj al certa 
ekstera brilo apud la plena malŝato al superaj 
spiritaj bezonoj, kiel intelektaj, tiel moralaj ('). 
Sed jam tiam al multiuj tedis la subtilaj ple- 
zuroj en la superaj klasoj, kunigitaj kun ĝene- 
rala krudeco de l moroj kaj tial ne nur la 
malriĉularo al kiu la kristanismo promesis la 
emancipiĝon, sed ankaŭ kelkaj apartaj person- 
oj el la liberaj kaj riĉaj klasoj, serĉis en la 
kristanismo la pli spiritan vivon. 


(t) Lastatempe oni ofte miksas, precipe en Germanio 
kaj Rusio, la konceptojn « kulturo» kaj « civilizo », 
t.e. klerigo. Tamen, en la sesdekaj jaroj ili estis severe 
distingataj. Kulturo oni nomis tiam la disvolviĝon de la 
eksteraj vivkomfortaĵoj, de higieno, de komunikiloj, la 
eleganto de la loĝejo k. s. Dume civilizo, aŭ klerigado, 
signifis la evoluon de kono, de pensado, la kreivan ag- 
adon kaj la aspiradon al pli bona vivaranĝo. 

Tamen, samtempe evoluis ankaŭ malfido 
al la homa naturo. Tiu malfido estis jam kon- 
turiĝanta en la grek-roma mondo de post la 
epoko de Platono kaj de liaj disĉiploj. Kaj 
nun, sub la influo de malserenaj vivkondiĉoj 
dum la granda transmigro de popoloj, de mal- 
virtaĵoj de l’ roma socio kaj ankaŭ sub orientaj 
influoj disvolviĝis la pesimismo: perdiĝis la 
kredo pri la atingeblo de pli bona futuro per 
la penado de la mem homo. Formiĝis la cert- 
eco pri triumfo de la malbona forto sur la 
tero, kaj la homoj volonte serĉis konsolon en 
la kredo pri la postmorta vivo, en kiu ne plu 
ekzistos la tera malbono, nek suferoj. 

En tiaj kondiĉoj la kristanismo akiris ĉiam 
pli kaj pli grandan povon super la intelektoj. 
Sed estas rimarkinde, ke ĝi ne faris ian esencan 
ŝanĝon en la vivordo. Efektive, ĝi ne nur ne 
kreis novajn formojn de l vivo pli-malpli larĝe 
disvastigitajn, sed ĝi paciĝis samkiel antaŭe 
tion faris la idolanismo kun la roma sklav- 
ordo, kun la normanda servuto kaj kun abo- 
menaĵoj de l' roma aŭtokratio. La kristana 
klerikularo baldaŭ eĉ fariĝis la apogo de I 
imperiestroj. La ekonomia malegalo kaj poli- 
tika premo restis samkiaj antaŭe ; kaj la nivelo 
de intelekta disvolviĝo de la socio grave mal- 
altiĝis. Novajn sociformojn la kristanismo ne 
estigis. En esenco, atendante proksiman finon 
de la mondo, ĝi pri tio malmulte zorgis, kaj 
pasis pli ol mil jaroj antaŭ ol en Eŭropo, 
komence ĉe la bordoj de Mediteraneo kaj pli- 

poste ankaŭ meze de la kontinento, ekaperis 
— el tute aliaj fontoj — nova sociordo en la 
urboj, proklamintaj sin sendependaj. En tiuj 
novaj centroj de libera vivo, similaj tiurilate 
al la liberaj urboj de l' antikva Grekio, komenc- 
iĝis ankaŭ la renaskiĝo de l sciencoj, kiuj estis 
sufokitaj en Eŭropo de post la tempo de la 
Macedona kaj Roma imperio. 

En la epoko de apostoloj la adeptoj de 
Kristo, kiuj vivis en atendo de la proksima 
dua alveno, zorgis ĉefe pri la disvastigo de la 
doktrino, kiu promesis al la homoj savon. Tli 
rapidis diskonigi la « ĝojan sciigon », kaj, se 
necese, ili pereadis martire. Sed jam en la 2-a 
jarcento de l' kristana ero" komencis formiĝi la 
kristana «eklezio». Estas konate kiel facile 
en la oriento novaj religioj dividiĝas en multaj 
sektoj. Ĉiu laŭ sia maniero interpretas la aper- 
antan doktrinon kaj pasie persistas en sia 
interpreto, kaj ankaŭ al la kristanismo minacis 
la sama dispartiĝo, des pli, ke en Malgranda 
Azio kaj en Egipto, kie ĝi precipe vastiĝis, al 
ĝi konstante almiksiĝis aliuj religiaj doktrinoj: 
budhismo kaj antikva idolanismo ('). Sekve 


()) Draper en sia « Historio de la konflikto inter 
scienco kaj religio » rimarkigis — kiom multe almiksiĝis 
al la kristanismo el idolanaj kultoj de l' Malgranda 
Azio, Egipto k. t. p. Sed li ne sufiĉe atentigis la ankoraŭ 
pli grandan influon de l'budhismo, ĝis nun ne jam 
sufiĉe esploritan. 

de tio, jam de fruaj tempoj la instruistoj de 1’ 
kristanismo celis krei, laŭ la modelo de l’ mal- 
nova testamento, la «eklezion», t. e. intime 
interligitan grupon de instruistoj, gardantaj la 
doktrinon en ĝia vera pureco, aŭ | almenaŭ en 
ĝia unueca formo. 

Sed se estis kreitaj eklezioj, kiel gardantoj 
de la doktrino kaj de ĝiaj ritoj, — kreiĝis, 
samkiel en la budhismo, unuflanke monakeco, 
t.e. izoliĝo de la parto de instruistoj for de 
la socio, kaj aliflanke formiĝis aparta potenca 
kasto — la pastraro, kiu ĉiam proksimiĝis kun 
la laika aŭtoritato. Defendante ti-kion ĝi kon- 
sideris pura kredo kaj persekutante ti-kion ĝi 
opiniis ties kripligo kaj krima herezo, la ekle- 
zio baldaŭ atingis en sia persekutado den' 
«apostatoj» ekstreman kruelon. Kaj por suk- 
cesi en tiu lukto ĝi antaŭe serĉis kaj poste 
postulis la subtenon de laikaj aŭtoritatoj, kiuj 
siavice postulis de la eklezio favoran rilaton 
al si kaj subtenon de la religio por sia tiraneca 
povo super la popolo. 

Tiamaniere estis forgesata la ĉefa ideo de I’ 
kristana doktrino — ĝia modesto, ĝia spirito 
de «saĝa humilo». La movado, kiu komenc- 
iĝis kiel protesto kontraŭ maldecaĵoj de la 
aŭtoritatoj, fariĝis nun la armilo de tiu aŭto- 
ritato; la beno de l eklezio ne nur pardonis 
al la regantoj iliajn krimojn : ĝi ilin prezentis 
kiel plenumon de l diaj ordonoj. 

Samtempe la kristana eklezio uzis ĉiujn 
fortojn por malhelpi al la kristanoj studi la 

«idolanan antikvon». La monumentoj kaj 
manuskriptoj de la antikva Grekio, — la solaj 
fontoj de l scio en tiu tempo, — estis eksterm- 
ataj, ĉar la eklezio opiniis ilin nur «feraĵo» 
kaj «nekredo», sugestataj de l diablo. Kaj 
ĝiaj malpermesoj estis tiom severaj kaj tiom 
konformiĝis kun la ĝenerala spirito de l krist- 
ana maltoleremo, ke kelkaj verkoj de grekaj 
pensuloj tute malaperis kaj ili atingis Okci- 
dentan Eŭropon nur dank’ al tio, ke ili kon- 
serviĝis ĉe la araboj, en arabaj tradukoj. 
Tiel zorge ekstermis la kristanoj la grekan 
saĝon ('). 

Intertempe tamen la feŭda reĝimo kun ĝia 
servuta rajto, establiĝinta en Eŭropo post la 
disfalo de la Roma imperio, komencis mal- 
komponiĝi, precipe depost la tempo de l kruc- 
militiroj kaj post vico da gravaj ribeloj de la 
vilaĝanoj kaj urbanoj (*). Dank’ al la komunik- 
iĝoj kun la Oriento kaj al la kresko de la 
surmara kaj enlanda komerco, metioj kaj 
artoj, disvolviĝis ankaŭ la spirito de la libero 
kaj komencante de la 10-a jarcento ĉi-urboj 


(') La verkoj de la granda fondinto de I’ natur- 
sciencoj Aristotelo fariĝis unuafoje konataj en la mez- 
epoka Eŭropo laŭ la latina traduko el araba lingvo. 


(2) La krucmilitiroj sekvigis grandajn translokiĝojn 
de l' loĝantaro, kaj la sklavo-kamparano, kiu alkudris 
la krucsignon sur la maniko kaj aliĝis al la krucmilit- 
antoj, — estis liberigata el la sklavesto. 

komencis faligi la povon de siaj laikaj reg- 
antoj kaj de l' episkopoj. Tiaj ribeloj komencis 
rapide disvastiĝi. La loĝantoj de l ribelintaj 
urboj mem ellaboradis la « ĉartojn », aŭ 
« aktojn » de siaj liberoj kaj devigis la 
sinjorojn rekoni kaj subskribi tiujn ĉartojn, 
aŭ ili simple forpeladis siajn sinjorojn kaj ĵuris 
inter si gardi kaj sekvi siajn novajn aktojn 
de l' liberoj. La urbanoj antaŭ ĉio rifuzis 
rekoni la princan, aŭ episkopan juĝon kaj 
mem elektadis siajn proprajn juĝistojn; ili 
kreadis sian propran urban milicon por defendi 
la urbon kaj nomis al ĝi estron kaj fine ili 
unuiĝis, federiĝis kun aliuj, egale liberaj 
urboj. 

Multaj urboj liberigis ankaŭ la najbarajn 
vilaĝanojn el la servuta jugo de laikaj kaj kle- 
rikaj sinjoroj, sendante helpe al la vilaĝoj siajn 
urbajn milicojn. Tiel faris p.e. Genovo jam en 
la 10-a jarcento. Kaj iom post iom la liberiĝo 
de l'urboj kaj apero de liberaj komunumoj 
disvastiĝis tra la tuta Eŭropo : antaŭe en Italio 
kaj Hispanio, poste, en 12-a jarcento, en 
Francio, en Nederlando, en Anglio kaj fine 
tra la tuta meza Eŭropo, inklude' Bohemio, 
Polio kaj eĉ Nord-Okcidenta Rusio, kie Nov- 
gorod kaj Pskov kun iliaj kolonioj ĉe Vjatka, 
Vologda k. a. ekzistis, kiel liberaj respublikoj 
dum kelkaj jarcentoj. En la liberaj urboj 
renaskiĝis tiamaniere tiu libera politika ordo, 
dank’ al kiu 1500 jarojn antaŭe lukse disfloris 
la klereco en l'antikva Grekio. Nun la samo 

ripetiĝis en la liberaj urboj de l Okcidenta 
kaj Meza Eŭropo ('). 

Samtempe kun la renaskigo de la nova 
libera vivo komenciĝis la renaskiĝo de 1’ scio, 
arto, liberpenso, kiu ricevis en la historio la 
nomon de la « Renesanco» (Epoko de Re- 
naskiĝo). 

Tamen tie ĉi mi ne esploru detale la 
kaŭzojn, kiuj kondukis Eŭropon antaŭe al la 
« Renaskiĝo » (Renesanco), kaj poste, en 16-a 
kaj 17-a jarcentoj al la tiel nomata 4 Epoko 
de l Klerigo >, ne nur tial, ke pri ¢i-vekigo 
de l homa menso el longa dormo ekzistas 
pluraj bonegaj verkoj kaj ilia eĉ mallonga 
revuo kondukus nin tre malproksimen for de 
nia senpera celo. Sed mi devus ekzameni, — 
multe pli detale, ol ĝi estis farata ĝis nun, 
— ne nur la influon sur la evoluo de l' sciencoj 
kaj de lartoj, kiun havis la eltrovo de la 
restaĵoj de l antikva-greka scienco, arto kaj 
filozofio, samkiel la influon de l' malproksimaj 
navigadoj kaj vojaĝoj, entreprenataj en tiuj 
jaroj de la negocado kun la oriento, la eltrovo 
de Ameriko, k.t.p., — sed ankaŭ la influon 
de l'novaj formoj de l socia vivo, formiĝ- 
inta tiam en la liberaj urboj. Plue, estus 


(t) Pri tiu-ĉi periodo ekzistas multaj bonegaj studoj, 
kiuj estas prisilentataj en niaj ŝtatlernejoj kaj univer- 
sitatoj. Ilian liston la leganto trovos en mia libro 
« Interhelpo 2, kie estas donita ankaŭ mallonga skizo 
pri la vivo de l' liberaj mezepokaj urboj. 

necesa ankaŭ montri, kiel tiuj novaj kondiĉoj 
de l urba vivo kaj la vekiĝo de l' kampara 
loĝantaro kondukis al la nova kompreno pri 
la kristanismo kaj al la profundaj popolaj 
movadoj, en kiuj la protesto kontraŭ la povo 
de l' eklezio kunfluigis kun la celado al liber- 
iĝo el la servuta jugo. 

Tiaj ribeloj disfluegis per larĝa ondo tra 
tuta Eŭropo. Ili komenciĝis kun la movado 
de albigensoj (albigeois) en suda Francio, en 
la 11-a kaj 12-a jarcento. Poste, en la fino de 
de l 14-a jarcento, en Anglio okazis vilaĝanaj 
ribeloj de John Boll, Wat Tyler, kaj de 
lollardoj, direktitaj kontraŭ la lordoj kaj 
ŝtato kaj ligitaj kun la religia protestanta 
movado de Wzcleff. En Bohemio disvolviĝis 
la doktrino de la granda reformanto kaj martiro 
Johano Hus (bruligita de la eklezio en 1413 j.), 
kies multnombraj adeptoj ekribelis, kiel kontraŭ 
la katolika eklezio, samkiel kontraŭ la jugo 
de la feŭdaj sinjoroj; poste komenciĝis komun- 
istaj movadoj de la Moravaj fratoj en Mo- 
ravio kaj de la anabaptistoj (rebaptanoj) en 
Holando, Okcidenta Germanio kaj Svisio, kaj 
ili ĉiuj celis ne nur purigi la kristanismon de 
la ŝaŭmaĵo, kiu kolektiĝis sur ĝi pro la laika 
povo de la pastraro, sed ankaŭ rekonstrui la 
tutan sociordon en la senco de l'egalo kaj 
komunismo. Fine, oni devus atenti ankaŭ la 
grandajn kamparanajn militojn en Germanio 
en la 16-a jarcento, kiuj komenciĝis interlig- 
ite kun la protestantismo, samkiel la ribelojn 

kontraŭ la papismo, bienuloj kaj reĝoj, ribeloj, 
kiuj larĝe vastiĝis en Anglio de la 1639-a ĝis 
la 1648 j., kaj finiĝis per la ekzekuto de la 
reĝo kaj neniigo de l feŭda sistemo! Certe, 
neniu el tiuj movadoj atingis siajn politikajn, 
ekonomiajn kaj moralajn celojn, kiujn ili al 
si fiksis. Sed ĉiukaze, ili kreis en Eŭropo du 


relative liberajn kunfederaĵojn, — la svisan 
kaj la holandan, kaj tuj post tiam — du rela- 
tive liberajn ŝtatojn — Anglion kaj Francion, 


kie la intelektoj estis jam tiom preparitaj, ke 
la doktrinoj de l liberpensaj verkistoj trovadis 
multajn adeptojn kaj kie la pensuloj povis 
verki kaj eĉ iafoje presi siajn verkojn sen 
risko esti bruligitaj sur la ŝtiparo de la kristan- 
ekleziaj princoj, aŭ esti enkarcerigitaj por la 
tuta vivdaŭro. 

Por plene klarigi la ekfloron de lfilozofia 
penso, kiu distingis la 17-an jarcenton, estus 
do necese analizi la influon de la tiam eltrov- 
itaj restaĵoj de l' antikva greka skribarto, pri 
kiuj oni tiel volonte parolas en la historio de 
la Renesanco, forgesante pri popolaj movadoj. 
Sed tia esploro en la domeno" de l ĝenerala 
filozofio de l historio, kondukas nin tro mal- 
proksimen de nia celo. Kaj tial mi limigos 
min per la indiko, ke ĉiuj ĉi kaŭzoj kune 
helpis krei novan, pli liberan vivaranĝon kaj 
donante novan direkton al la pensado, ili 
helpis estigi la novan sciencon, kiu iom post 
iom liberiĝis el sub la kuratoreco de la teologio, 
la novan filozofion, kiu celis ampleksi la vivon 

de l' tuta naturo kaj ekspliki” ĝin per natura 
vojo kaj, fine, veki la kreivon de l homa 
intelekto. Samtempe mi penos montri, kiel 
ĉiam pli hele kaj ageme komencis elpaŝi de- 
post tiu tempo en la morala domeno" la libera 
persono, kiu proklamis sian sendependon de 
la eklezio, ŝtato kaj de la establiĝintaj tra- 
dicioj. 

Dum la unuaj dek jarcentoj de nia ero” la 
kristana eklezio konsideris studon de l' naturo, 
kiel io nebezona kaj eĉ malutila, kondukanta 
al tromemfido, al fiereco; kaj la fiereco estis 
persekutata, kiel fonto de malkredo. La eklezio 
asertis, ke l o morala en la homo havas sian 
devenon ne en lia naturo, kiu povas instigi 
nur al la malbono, sed eksklude” el la dia 
revelo. Ĉiu esploro de l naturfontoj de Vo 
morala en la homo estis forigata kaj tial la 
greka scienco, kiu provis bazi la moralon sur la 
naturo, estis senkondiĉe malakceptata. Feliĉe, 
la sciencoj, ekflorintaj en Grekio, trovis rifuĝ- 
ejon ĉe la araboj, kiuj tradukis el grekaj 
verkistoj en sian lingvon kaj kiuj mem pli- 
grandigis niajn konojn, precipe pri la terglobo 
kaj pri la astroj kaj samtempe ĝenerale la 
matematan' konon kaj la medicinon; la ek- 
konon de lo morala la araba scienco, sam- 
kiel la greka, konsideris nur kiel parton de la 
ekkono pri la naturo. Sed tian konon la krist- 
ana eklezio malakceptis, kiel herezan. Tiel 
daŭris pli ol mil jaroj, kaj nur en la dekunua 
jarcento, kiam en Eŭropo komenciĝis ribeloj 

de urboj, ankaŭ estiĝis liberpensa (racionalista) 
movado. Oni komencis fervore elserĉi kon- 
serviĝintajn kelkloke restaĵojn de l antikva 
greka scienco kaj filozofio; kaj per ili oni 
komencis studi geometrion, fizikon, astrono- 
mion kaj filozofion. Meze de profunda mal- 
lumo, kiu regis en Eŭropo dum tiom da jar- 
centoj, la eltrovo de iu manuskripto de Platono, 
aŭ de Aristotelo kaj ĝia traduko estis okaz- 
intaĵo de tutmonda signifo : — ili malfermis 
novan, nekonatan horizonton; ili vekis la 
mensojn, revivigis la senton de l belo kaj 
ravo antaŭ la naturo kaj, samtempe, vekis la 
kredon pri la forto de l'homa intelekto, de 
kiu tiom zorge malkutimigis la homojn la 
kristana eklezio. 

Depost tiu tempo komenciĝis la renaskiĝo 
— antaŭe en la sciencoj kaj poste ĝenerale, 
ankaŭ en la esploroj pri la esenco kaj fun- 
damentoj de l' moralo. La suferulo Abidlard 
(1079-1142) jam en la komenco de l' 12-a jar- 
cento kuraĝis aserti, samkiel la pensuloj de 
l antikva Grekio, ke la homo portas en si 
mem la ĝermojn de l' moralaj konceptoj. Sed 
por tia herezo li ne trovis subtenon kaj nur 
en sekvinta jarcento, en Francio aperis la 
pensulo Tomaso Akvinato (1225-1278), kiu 
penis kunigi la doktrinon de l' kristana eklezio 
kun parto de la doktrino de Aristotelo; kaj 
en Anglio Roger Bacon (1214-1294), prok- 
simume en la sama tempo provis fine forĵeti 
la supernaturajn fortojn el la eksplikado" pri 

la naturo ĝenerale, samkiel pri la moralaj 
konceptoj de l homo. 

Tiu ĉi direkto estis tamen baldaŭ sub- 
premita. Estis bezonataj la suprecititaj popolaj 
movadoj, kiuj vastiĝis tra Bohemio, Moravio, 
tra la landoj, nun apartenantaj al la Germana 
Imperio, tra Svisio, Francio (precipe suda), 
tra Nederlando kaj Anglio; estis bezonate, ke 
centmiloj da homoj pereu de fajro kaj glavo 
kaj iliaj gvidantoj suferu inferajn torturojn, — 
unuvorte estis bezonata la grandoza skuo, kiu 
iom post iom vastiĝis de l 12-a ĝis 16-a jar- 
cento tra la tuta Eŭropo, por ke la Eklezio 
kaj la gvidataj de ĝi laikaj registoj permesu 
al la pensuloj paroli kaj skribi pri la socia 
instinkto de l homo, kiel pri fonto de 
l moralaj konceptoj kaj pri la signifo de 
T homa intelekto por formado de l' moralaj 
principoj. Sed ankaŭ tie-ĉi la pensado, liber- 
iĝinta de la eklezia premego, preferis atribui 
al la saĝaj regantoj kaj leĝdonantoj tion, kio 
estis antaŭe atribuata al la dia revelo, — 
antaŭ ol la nova pensfluo kuraĝis konfesi, ke 
la formado de l moralaj fundamentoj estis 
afero de komune-homa kreado. 

En la mezo de 16-a jarcento, kelkatempe 
antaŭ la morto de Kopernikus (1473-1543), 
aperis lia libro pri la strukturo de nia planeda 
sistemo, kiu donis fortan puŝon al la natur- 
scienca pensado. En ĝi estis pruvata, ke la 
tero tute ne troviĝas en la centro de l Uni- 
verso, ne eĉ en la centro de nia planeda 

sistemo, ke la suno kaj la steloj tute ne 
turniĝas ĉirkaŭ ĝi, kiel tio ŝajnas al ni; kaj 
ke ne nur nia tero, sed ankaŭ la suno, ĉirkaŭ 
kiu ĝi rondiras, estas simplaj sableroj inter 
la sennombraj mondoj. Ci-ideoj tre malsamis 
kompare al la doktrinoj de la eklezio, kiu 
asertis, ke la tero estas centro de l'universo 
kaj ke la homo estas objekto de specialaj 
zorgoj de la naturkreinto kaj kompreneble 
estas, ke la eklezio komencis kruele persekuti 
tiun-ĉi doktrinon kaj multaj homoj pereis, 
kiel viktimoj de tiu persekutado. Tiel italo 
Giordano Bruno (nask. 1548 j.) estis brulig- 
ita de la inkvizicio en Romo, en 1600 j. pro 
la verko « Spaccio della bestia trionfante > (!), 
kie li samopiniis kun la herezo de Koper- 
nikus. Sed la nova direkto jam estis donita 
de la astronomoj kaj pligraviĝis ĝenerale la 
signifo de precizaj observoj kaj de ilia mate- 
mata” prilaboro, samkiel de la kono, bazita sur 
la eksperimento, kontraŭe al la deduktoj, baz- 
itaj sur la metafiziko. En Firenzo eĉ formiĝis 
akademio del Cimento, t.e. de la eksperimento. 

Baldaŭ poste, en 1609 kaj 1619 jaroj, la 
detalaj esploroj de Kepler (1571-1630) pri la 
leĝoj de l planeda movado ĉirkaŭ la suno 
konfirmis la konkludojn de Kopernikus; kaj 
post dudek jaroj la itala scienculo Galilei 
(1564-1642) aperigis siajn ĉefajn verkojn, kiuj 


(') En rusa originalo erare presita « Saggio », ans- 
tataŭ « Spaccio ». 

ne nur konfirmis la instruon de Kopernikus, 
sed ankoraŭ montris — kien kondukas la 
fiziko, bazita sur la eksperimento. Por la 
rekono de la instruo de Kopernikus la eklezio 
en 1633 j. torturis Galilei kaj pere de tortur- 
ado igis lin rezigni de tia herezo. Sed la 
penso jam liberiĝadis el sub la jugo de l krist- 
anaj kaj antikve-hebreaj doktrinoj kaj en la 
angla pensulo kaj esploristo Francisko Bacon 
(Verulama) la naturscienco trovis ne nur la 
daŭriganton de la kuraĝaj esploroj de Koper- 
nikus, Kepler kaj Galilei, sed ankaŭ la fond- 
inton de l' nova metodo de scienca esploro — 
indukta metodo, bazita sur zorga studo de 
naturfaktoj kaj sur la akirataj konkludoj el 
tiuj ĉi faktoj, anstataŭ ekspliki" la naturon 
dedukte, t. e. sur la bazo de la antaŭe dedukt- 
itaj abstraktaj silogismoj. Plie, Bacon skizis 
la grundelementojn de l'nova scienco, bazita 
en ĉiuj siaj ĉefaj fakoj sur observado kaj 
eksperimento. En Anglio dum tiu epoko jam 
okazis grava fermentado de l' mensoj, kiu bal- 
daŭ kondukis al la revolucio (1639-1648 jaroj) 
de vilaĝanoj kaj precipe de la meza stato en 
la urboj; tiu revolucio finiĝis kun la proklamo 
de la respubliko kaj kun la ekzekuto de la 
reĝo. Kaj apude kun la ekonomia kaj politika 
renverso, t. e. kun la neniigo de la feŭdestra 
povo kaj kun la pov-uzurpo de la urba meza 
stato estis okazanta emancipiĝo de l' mensoj 
el sub la eklezia jugo kaj formiĝo de l nova 
filozofio — nova kompreno pri la naturo, 

bazita ne sur la spekulado (pure-abstrakta 
rezonado), sed sur serioza studo pri la naturo 
kaj pri laŭgrada disvolviĝo de l vivo, t. e. pri 
la evoluo, kiu prezentas la bazon de l' moderna 
scienco. 

Bacon kaj Galilei estis la antaŭirantoj de 
tiu scienco, kiu en la dua parto de la 17-a jar- 
cento ĉiam pli klare komencis ekkoni sian 
forton kaj neceson plene liberiĝi de la katolika, 
samkiel de la novaj protestantaj eklezioj. Por 
tiu celo la scienculoj komencis unuiĝi inter si 
kaj fondi sciencajn « Akademiojn », t.e. la 
societojn, kiuj laboris por la libera studo de 
de l'naturo. Kaj en tiuj akademioj estis re- 
konata, kiel ĉefa principo la eksperimenta 
esploro, anstataŭ la antaŭaj diskutadoj. Tian 
celon havis la akademioj, aperintaj antaŭe en 
Italio, poste la « Reĝa Societo », fondita en 
Anglio en la 17-a jarcento kaj fariĝinta depost 
tiu tempo la citadelo de la natur-scienca kono 
kaj la modelo por ĉiuj similaj societoj, fonditaj 
en Francio, Holando, Prusio, k. t. p. 

Tia turno en la sciencoj nature efikis ankaŭ 
la sciencon pri la moralo. Francisko Bacon 
jam kelkajn jarojn antaŭ la angla revolucio 
faris provon, — cetere tre singardan, — liber- 
igi la problemon pri la origino kaj esenco de 
l’ moralaj konceptoj — de la religio. Li kuraĝ- 
is eldiri, ke al la foresto de religiaj konvinkoj 
oni ne devas atribui detruivan influon sur la 
moralon : ke eĉ ateisto povas esti honesta 
civitano, dum aliflanke, la superstiĉa reli- 

gio, se ĝi entreprenas gvidadon de l homa 
moralo, prezentas efektivan danĝeron. Bacon 
sin esprimis tre modere, — aliel en lia tempo 
oni ne povis sin esprimi. Sed la esenco de lia 
penso estis komprenebla, kaj detiam la sama 
penso komencis ĉiam pli laŭte kaj pli klare 
esprimiĝi en Anglio kaj Francio. Tiam oni 
rememoris pri la filozofio de Epikuro kaj de 
la stoikuloj kaj komenciĝis la evoluo de 
l racionalisma etiko, t. e. de la etiko, science 
bazita per la verkoj de Hobbes, Locke, 
Shaftesbury, Cudworth, Hutcheson, Hume, 
Ad. Smith, k. a. en Anglio kaj Skotlando 
kaj de Gassendi, Helvetius, Holbach, k. m. 
a. en Francio ('). 

Tamen estas rimarkinde, ke la ĉefa trajto 
de la ekspliko” pri la moralo, donita de Bacon 
(kiun mi indikis jam en la tria ĉapitro), nome 
tio, ke jam la zmstinkto de la sociemo eĉ en 
la animaloj estas pli forta kaj pli kons- 
tanta, ol la instinkto de la memkonservo, 
estis preterlasita senatente de liaj disĉiploj kaj 


(t) La rimarkinda verko de Giordano Bruno Saggio 
(Spaccio?) della bestia trionfante, eldonita en 1584 j. 
pasis preskaŭ nerimarkite. Same la libro de Charron 
Traité de la Sagesse, eldon. 1601 j. (en la eldono ib04j. 
estis forstrekita la kuraĝa loko pri religio), kie estis 
farita provo bazi la moralon sur la simpla komuna 
senco, ŝajne ne havis grandan disvastiĝon ekster 
Francio. Essais (Eksperimentoj) de Montaigne (1588), 
kiu pravigis la multaspektecon de religioj, havis tamen 
grandan sukceson. 

eĉ de la kuraĝaj pledantoj por la laŭnatura 
ekspliko“ de l' moralo ('). 

Nur Darwin, en la fino de sia vivo, kurag- 
is ripeti la penson de Bacon, bazante gin sur 
sia propra observo de la naturo kaj metis ĝin 
fundamente de kelkaj rimarkindaj paĝoj en 
« Origino de la homo » pri la deveno de 
moralaj sentoj (vidu supre la trian ĉapitron), 
sed ankoraŭ nun la etikistoj preteriras tiun 
penson, kiu devus esti bazo de la racia etiko, 
des pli ke, kvankam en malpli difinita formo, 
ĝi tamen rimarkebliĝis en ĉiuj doktrinoj, kiuj 
serĉis eksplikon" de la moralo en la naturo 
mem de la homo. 

Post Bacon, elinter la filozofoj de la 17-a 
jarcento la samon perfekte komprenis kaj 
ankoraŭ pli klare esprimis Hugo Grotius en 
sia verko De jure bellis (Pri la juro de 
militoj), en 1625 j. Post kelkaj rimarkoj pri 
la kreinto kaj pri lia influo sur kreadon de 
moralaj konceptoj, ne senpere, sed per la 
« kvankam de li kreita, tamen neŝanĝebla 


(') Estas rimarkinde, ke ankaŭ Jodl, la historiisto 
de la etiko, — eksterordinare sentiva al ĉiuj novaj 
influoj en la etika filozofio, — same ne sufiĉe taksis la 
valoron de tiuj malmultaj vortoj, en kiuj Bacon esprimis 
sian penson. Li vidis en ili eĥon de l greka filozofio, 
aŭ de la tiel nomata natura leĝo, lex naturalis (1573); 
dume Bacon devenigante la moralon el la sociemo, 
propra al la homo, samkiel al plimulto da animaloj, 
donis novan, natur-sciencan esplikon' por la funda- 
mentoj de la moralo. 

racia naturo >, — Grotius ne hezitis konfesi, 
ke la fonto de V« juro » kaj de la moralaj 
konceptoj, intime ligitaj kun ĝi, estis: la 
naturo kaj racio ĝin ekkonanta. 

La religian moralon kaj la regulojn de la 
ritoj li apartigis el la regiono de l natura 
moralo kaj sin okupis sole per studado de la 
lasta. Kaj kiel naturon li konsideris la homan 
naturon kaj neis, ke ĝi ne povas distingi la 
pravecon de la malpraveco, ĉar en la homo 
kaj en la animaloj estas disvolvita la sociemo, 
kiu nepre kondukas la homon al kreado de 
trankvila kunvivo kun siaj similuloj. 

« Apud tiu forta socia stimulo, — daŭrigis 
Grotius, — la homo dank'al la lingvo, kapabl- 
as dedukti ĝeneralajn regulojn por subteni la 
komunvivon kaj konduti konforme al ili; kaj 
tiu-ĉi zorgo pri la komunvivo fariĝas fonto de 
la establiĝintaj kutimoj kaj de la tiel nomata 
natura, aŭ tradicia rajto. Al la formiĝo de 
tiuj establaĵoj akcelas ankaŭ la koncepio pri 
komuna utilo kaj la derivita koncepto pri 
ti-kio estas rekonita kiel ĵusta. Sed estus 
tute erare aserti, diris li plue, ke la homojn 
devigis zorgi pri la rajto iu povo, staranta 
super ili, aŭ ke ili zorgis pri ĝi pro la sola 
utilo. Al tio logis la homon lia propra natur- 
inklino. 

« Ĉar, — skribis Grotius, — kelkaj animaloj 
moderigas kaj certagrade forgesas zorgi pri 
si mem pro siaj idoj, aŭ pro siaj similuloj. 
Tio okazas pro iu ekkona principo, kiu venas 


o 

elekstere kaj konsistigas la esencon de tiaj 
agoj, ĉar en aliaj malpli gravaj agoj, la sama 
instinkto ne estas rimarkebla ('). 

La sama inklino fari bonon al aliuj estas 
rimarkebla certagrade ĉe infanoj. Samdirekte 
agas ankaŭ la sana juĝo (§ 9). « La natura 
rajto, — skribis Grotius plie, — estas la regulo 
de la racio, kaŭze de kiu ni juĝas pri la 
morala neceso, aŭ malneceso de iu konduto, 
laŭ ĝia konformo, aŭ malkonformo kun la 
racia naturo mem (Libro I, ĉap. I, § X, 1). 

Plie, — daŭrigis Grotius, — la natura rajto 
estas tiom neŝanĝebla, ke Dio mem ne povas 
ĝin ŝanĝi. Ĉar kvankam la povo de Dio estas 
grandega, tamen oni povas diri, ke ekzistas 
certaj kazoj, sur kiujn ĝi ne etendiĝas. (Libro 1, 
$ X, 5). 

Alivorte, el unuiĝo de la doktrinoj de Bacon 
kaj Grotius elklariĝas la origino de moralaj 
konceptoj, se estas rekonite, ke la ĉefa trajto 
de l'homo estas la instinkto de l sociemo. 
(Kaŭze de tiu instinkto formiĝas la socia vivo 
kun certaj, neeviteblaj cedoj al la persona 
egoismo ; kaj gi akcelas, siavice, al formado 
de la konceptoj pri la friba moralo, la kon- 
ceptoj, trovataj de ni en ĉiuj primitivaj sovaĝ- 
uloj). Plue, sur la bazo de l'vivo, kiu form- 
iĝas sub la influo de la evidente forta sociema 
instinkto, konstante laboras la racio, kiu kon- 
dukas la homon al kreado de vivreguloj, ĉiam 


(1) Hugo Grotius. De jure bellis. Enkonduko, § 7. 

pli komplikaj kaj samtempe ĉiam plifortigantaj 
la stimulojn de l' socia instinkto kaj la kutimojn 
de ĝi influitajn. Tiel formiĝas naturmaniere 
ti-kio estas nomata juro. 

Do, estas klare, ke la morala konstituo 
kaj la konceptoj de la homo tute ne bezonas 
supernaturan eksplikon” kaj efektive, en la 
dua parto de 17-a jarcento kaj en 18-a jar- 
cento la plejmulto de la verkistoj, kiuj skrib- 
is pri la moralo, montris ĝian devenon el du 
fontoj : el la denaska sento, aŭ socia instinkto 
kaj el la racio, kiu fortikigas kaj disvolvas 
tion, kio estas al ĝi diktita de la hereda sento 
kaj de la instinkte-kreitaj kutimoj. 

Kiu tamen nepre volis enkonduki en la 
etikon la supernaturan, diecan principon, tiu 
eksplikis" la instinkton kaj sociemajn kutimojn 
en la homo per dia sugesto, tute malatent- 
ante, ke la kutimoj kaj la instinkto de l soci- 
emo estas propraj al la plejmulto de la ani- 
maloj; kaj nun, — ni aldonu, — ni ekscias, ke 
la kutimoj de la sociemo prezentas la plej 
fidindan armilon en la porekzista batalo kaj 
tial ili ĉiam pli kaj pli fortikiĝas en la soci- 
emaj specoj. 

La konceptado pri la moralo, akceptita de 
Bacon kaj Hugo Grotius neeviteble tamen 
elmetis la demandon : — Sur kio baziĝas la 
racio en formado de la moralkonceptoj ? 

Pri tiu ĉi demando ekzistas aludoj jam en 
la antikva Grekio, kaj tiam ĝi estis respond- 
ata diversmaniere. Platono, precipe en la dua 

periodo de sia vivo kaj liaj adeptoj, eksplik- 
ante’ la moralkonceptojn de la homo per la 
« amo », sugestata al li de la supernaturaj 
fortoj, nature destinis al la racio tre modestan 
lokon. La homa racio servis nur kiel inter- 
pretanto por la « Racio de la Naturo », au 
por sugestoj de la supernatura forto. 

La skeptikaj skoloj de la sofistoj kaj pli- 
poste Epikuro kaj lia skolo helpis al la pens- 
uloj de la antikva Grekio liberiĝi de la religia 
etiko. Tamen tiuj du skoloj, kiuj simile al la 
cirenuloj kaj la adeptoj de Aristotelo neis la 
intervenon de supera volo, lasis al la racio, 
kvankam atribuante al ĝi grandan signifon, 
nur tre limigitan rolon, nome: nur taksi la 
valordiferencon inter diversaj kondutoj kaj 


vivmanieroj por fiksi — kiuj el ili pli certe 
kondukas la homon al feliĉo. Estas morala 
vivmaniero, — diris ili, — ti-kiu kondukas 


al la plej granda persona feliĉo kaj al la plej 
kontenta ĝenerala stato ne nur apartan indi- 
viduon, sed samtempe la socian tutaĵon. La 
felĉo estas libero de ĉiuj malbonoj; kaj 
dank'al nia racio ni povas, rifuzante de la 
momentaj plezuroj pro la estontaj pli daŭre- 
firmaj ĝojoj, elekti en nia vivo tion, kio nin 
pli sekure kondukas al la stato de egalpezo, 
de ĝenerala kontentiĝo, al harmonia vivo, en 
konsento kun ni mem, ankaŭ al malvolviĝo 
de nia personeco, konforme al ĝiaj individuaj 
proprecoj. 

Do, en tiu ĉi etiko estas rezignata la sen- 

intenca aspirado al la justo, aŭ t. n. virto. 
Malmulta atento estas ankaŭ turnata al la 
vivo, 'gvidata de la amidealo, kiun predikis 
Platono. Al racio estas atribuata grava signifo 
— precipe de Aristotelo. Tamen la funkciadon 
de la racio li vidas prefere en praktika 
rezonemo kaj prudento, ol en kuraĝa decido 
de libera penso. Lia idealo estis « regula » 
pensado, bridado de la agoj, kiujn la homo 
estas faronta sub forta impreso, kaj la volo, 
kiu ĉiam elektas « saĝan mezon », konforman 
al la naturo de ĉiu aparta homo. 

Aristotelo forĵetadis la metafizikon kaj staris 
sur la praktika grundo, konsiderante, ke la 
elirpunkto de ĉiu agado estas la aspiro al 
feliĉo, la memamo (egoismo). La saman vid- 
punkton ankoraŭ pli defendis, kiel ni jam vidis, 
Epikuro, kaj post li, Haj adeptoj dum kvin 
aŭ preskaŭ ses jarcentoj. Kaj depost la Rene- 
sanco, t. e. depost 16-a jarcento, tiun vid- 
punkton dividis vico da pensuloj, inkludante" 
pliposte la enciklopedistojn de 18-a jarcento 
kaj la nunajn utilistojn (Bentham, Mill) kaj 
naturistojn (Darwin, Spencer). 

Kvankam tiuj ĉi doktrinoj ĝuis grandan 
sukceson, precipe ti-kiam la homaro sentis la 
bezonon liberiĝi el sub la jugo de l eklezio 
kaj penadis trovi novajn vojojn por la disvolvo 
de la sociformoj, — tamen ili ne solvis la 
problemon pri la origino de la moralaj kon- 
ceptoj en la homo. 

Diri, ke la homo ĉiam celas al la feliĉo 

kaj al plejeble plena liberiĝo de la malbono, 
signifas esprimi jam delonge evidentan, sed 
ankoraŭ supraĵan veron, entenatan eĉ en pro- 
verboj. Efektive, jam plurfoje estis rimarkite, 
ke ĉiu moralo jam delonge malaperus de la 
tero, se la morala vivo kondukus la homon al 
malfeliĉo. Sed tia ĝenerala rimarko ne sufiĉas. 
Neniu dubo ekzistas, ke la deziro de la plej 
granda feliĉo ĉiam estas propra al ĉiu vivulo: 
en sia lasta analizo la homo ĉiam estas gvid- 
ata ĝuste de tiu deziro. Sed la demando, kiu 
nin interesas, konsistas ĝuste en tio: — « Kial, 
kaŭze de tiu intelekta aŭ senta procedo la 
homo tiom ofte pro iuj konsideroj, nomataj de 
ni «moralaj», rifuzas de tio, kio sendube dev- 
us havigi al li plezuron? Kial li ofte toleras 
diversajn mankojn, sole por ne perfidi la form- 
iĝintan en li moralan idealon ?». Kaj la res- 
pondo, donita de la ĵus cititaj pensuloj-util- 
istoj, ne kontentigas nian intelekton : ni sentas, 
ke tie ĉi ne temas sole pri prudenta pesado 
de plezuroj kaj ne pri persona rezigno for de 
etaj ĝojoj pro aliuj, pli fortaj kaj pli daŭraj. 
Ni konscias, ke ni havas tie ĉi ion pli kom- 
plikan kaj samtempe multe pli ĝeneralan. 
Aristotelo parte tion komprenis, kiam li 
skribis, ke la homo, kiu devas elekti inter du 
eblaj solvoj, agas racie, se li alprenas la decid- 
on, kiu ne enportas malagordon en lian 
internan « mion » kaj donas al li pli 
grandan kontentiĝon pri si mem. Ĝojon, 
honoron, estimon, k. t. p., — skribis li, — ni 

celas ne nur pro ili mem, sed ĉefe — pro la 
de ili alportata sento de la kontentiĝo de 
nia racio. La samon en ankoraŭ pli bona 
formo ripetis, kiel ni vidis, Epikuro. Sed se 
la rolo de l racio estas rekonita en tia formo, 
tiam aperas la demando : — « Kio nome estas 
kontentigata tiaokaze en nia racio?» Kaj 
kiam la demando estos metita en tia formo, la 
respondo, kiel ni vidos plue, nepre estos tiela: 
— «La bezono pri la justo», t. e. pri la egal- 
rajto; dume Aristotelo kaj Epikuro, se eĉ ili 
metis antaŭ si tiun demandon, tamen similan 
respondon ne donis: la tuta strukturo de tiama 
socio, en kies grundo kuŝis la sklaveco por la 
plejmulto da homoj, tuta spirito de la socio 
estis tiom malproksimaj de la justo kaj de la 
neevitebla ĝia konkludo — egalrajto, — ke 
similan demandon Aristotelo kaj Epikuro eble 
eĉ ne metis antaŭ si. 

Tamen, nun, kiam la malnova mondrigardo 
forvivis sian tempon, ni jam ne povas kontent- 
iĝi pri la solvo de la du menciitaj pensuloj 
kaj ni demandas: « Kial la pli disvolvita 
intelekto trovas la plej grandan kontent- 
iĝon ĝuste en tiaj solvoj, kiuf estas plej 
bonaj en ĉies interesoj? Cu ne ekzistas tie 
ĉi iu profunda fiziologia kaŭzo? 

La respondon de Bacon kaj post li ankaŭ 
de Darwin al tiu ĉi demando ni jam vidis 
(vidu ĉap. III). — « En la homo, — diris ili, 
— samkiel en ĉiuj herde vivantaj animaloj, la 
sociema instinkto estas tiom evoluinta, ke ĝi 

estas pli konstanta kaj pli forta, ol la 
instinktoj, amplekseblaj sub la komuna nomo 
de la sinkonserva instinkto. Krome, en la 
homo, kiel en estaĵo racia, socivivanta jam 
dum dekoj da jarmiloj, — la racio helpis al 
la disvolvo kaj konservo de tiaj moroj, kutimoj 
kaj reguloj de la vivo, kiuj akcelis pli plenan 
disvolviĝon de la socia vivo kaj, samtempe, la 
disvolviĝon de ĉiu aparta persono. 

Sed ankaŭ tiu ĉi respondo nin ne povas 
plene kontentigi. El nia vivsperto ni scias, kiel 
ofte en la batalo inter diversaj stimuloj la pure 
egoistaj sentoj superas la sociemajn sentojn. 
Ni tion vidas kiel en apartaj homoj, tiel en 
tutaj socioj. Kaj tial ni venas al la konvinko, 
ke se en la homa racio ne ekzistus la propra 
al ĝi trajto enporti en siajn rezonojn la korek- 
on de socia karaktero, tiam la pure-egoistaj 
decidoj konstante venkus la tendencojn sociajn. 
Kaj tia korekto, kiel ni vidos en la sekvantaj 
ĉapitroj, estas efektive enportata — unuflanka 
de la profunde radikiĝinta en ni socieme 
instinkto kaj de la disvolviĝanta dum socia 
vivo kun-sento el tiuj, kun kiuj ni vivas, kaj 
aliflanke, — plej multe, — de la propra al nia 
racio ideo pri la justo. 

Tiu ĉi konkludo estos konfirmata de la plua 
historio de la moraldoktrinoj. 

pri kelkaj vortoj, uzitaj en tiu-ĉi libro kaj eble 


ne tuj komprenataj de la leganto. 


ABNORMA, eksternorma, anomalia. 

AMORALA, senmorala, fremda al moralo. 

ANIMALIO, regno de animaloj, faŭnaro, animalmondo. 

ANIMALO, organizita estaĵo; vivulo kun vivenergio, sent- 
ivo kaj libervole sinmovanta. Ampleksas : birdojn, 
fiŝojn, insektojn, reptilojn, bestojn. Ĉiuj bestoj estas 
animaloj; sed ankaŭ fisoj kaj birdoj estas animaloj. 

-ATR- (sufikso), simila. Simiatra = simto-stmila. 

AŬTENTA, anstataŭ aŭtentika. 

AVANTAĜO, pluso, supero, profitaĵo, utilaĵo. La avan- 
taĝo de la labora klaso estas ĝia solidareco. 

BESTO, kvarpieda animalo, difere de fisoj, insektoj, birdoj. 
Bovo, ĉevalo, porko estas bestoj. 

CIRENULOJ, filozofia skolo, fondita de Aristipo en Cireno; 
ĝi konsideris la ĝuon esti la celo de l' vivo. 

ĈARTO, historia akto, aŭ dokumento pri emancipo. 
Ĉarto de Libero. 

DEN (de-n), akuzativa formo de genitivo por montri la 
direkton de la ago, kiam estas uzataj du genitivoj 
sinsekve. Ekspluatado den laboristoj de la ŝtato kaj 
kapitalismo. 

DIFERI, anstataŭ diferenci. 

DOMENO (nova signifo), spirita kampo, agadsfero, agad- 
branĉo. 

DOMINI, superregi, sinjori. 

EKSKLUDE, anstataŭ ekskluzive. Escepte, malkrom. 

EKSPLIKI, komprenigi, interpreti, kialigi, disvolvi la 
sencon de io, klarigi la kaŭzon kaj ĝian ligon kun 
sekvoj. Diferencas de klarigi = igi klara, malkaŝi. 
Li longe eksplikis al mi la teorion de la ŝtato, sed 
neniel sukcesis al mi klarigi ĝiam bezonon por la 
laboristaro. 

EKSPOZI, elmeti, esprimi la esencon; ankaŭ elmeti pu- 
blike por observi. La Marxa teorio en la ekspozo 
de Kautski. 

ERO, anstataŭ erao. Tempokalkulo, tempokomputo. 

ESTABLI, starigi, institui, enkonduki leĝe, aŭ per uzado. 
Establi firmon, bankon, moron, instituaĵon, kon- 
trolon super produktado. 

FUTURO, estonta tempo. 

ĜERBOSO, speco de mordetulo, saltmuso, termuso, ter- 
leporo. 

HERDO, organizita grupo, aro da bestoj: bestkolektivo. 
Ekz. : cevalherdo, bovinherdo, ŝafherdo. 

INKLUDE, anstataŭ inkluzive. Entene, enhave, malescepte. 

INSTITUO, anstataŭ institucio. 

INTERHELPO. Rilate tiun vorton ni trovis interesan noton 
en la rememoroj pri Kropotkin de unu el liaj prok- 
simaj amikoj (Vidu artikolon de Atabekjan en Poĉin 
(Iniciato) N-o 3, Febr. 1022). Kropotkin en siaj 
verkoj ne observis severan limon inter la konceptoj 
« interhelpo » kaj « sociemo ». Ofte li uzas tiujn du 
konceptojn kiel sinonimaj, dum la plejparto da 
observoj menciitaj de Kropotkin indikas ĝuste la 
fenomenojn de « sociemo» kaj ne de « reciproka 
helpo » en rekta senco de la vorto. La helpo farata 
en animalaj kaj homaj socioj ne ĉiam havas la 
karakteron de reciprokeco. 

Kropotkin mem konfesis en unu konverso tiu- 
tema, ke la vorto e reciproka» (uzata en rusa kaj 
aliaj lingvoj) ne tute ĝuste transdonas la penson. 
En la franca eldono li uzis la vorton « entr'aide > (laŭ- 
litere « inter-helpo >»), kvankam tia esprimo en franca 

lingvo ne estas uzata. Li longe hezitis antaŭ ol uzi 
ĝin. Tiam Elisĉe Reclus sin turnis al la franca 
akademiano Michel Bréal kaj petis lian opinion. 
Tiu respondis, ke li trovis nur unufoje ĉe La Fon- 
taine la verbon e Ss'entraider », sed ke li konsideras 
plene allasebla la vorton e entraide > kaj salutas 
tiun novaĵon. Post tio Kropotkin definitive decidis 
uzi tiun vorton. 

Samtempe Kropotkin rimarkigis, ke precipe krude 
sonas la germana traduko de « interhelpo » : « Ge- 
genseitige Hilfe » (laŭlitere « kontraŭflanka helpo >). 

Do, ni povas konkludi, ke la esperanta vorto 
« interhelpo » estas la plej ĝusta traduko de la res- 
pektiva rusa esprimo kaj de la aŭtor-penso. 

~IV- (sufikso), difere de -eb/- montras aktivan kapablon, 
povon, econ; kiu povas... kiu kapablas... Sentiva : 
kiu kapablas senti. Eksplodiva, instruiva, kreiva, 
k.t.p. 

kozo, objekto en filozofia kaj abstrakta senco. 

L'o, la o, la aĵo aŭ eco; ti-kio estas. La plej abstrakta 
ĝeneraligo. 

MATEMATA, anstataŭ matematika. 

MELO (lat. meles), foshundo. 

MENSO, spirita kapablo de homo. Kontr. al materio. 

MILICO, anstataŭ milicio, analoge al polico. 

MIS- (prefikso), erare, malĝuste. Miskompreni, mis- 
gvidantoj. 

MURDI, perforte mortigi. 

-OZ- (sufikso), provizita de, plena de, riĉa kun. Poroza, 
grandoza, ŝtonoza, sabloja. 

REDEMTI, anstataŭ redempti. Elaĉeti pekulon, savi per 
ofero. Redemti sian pekon. Kristo-Redemtanto. 

RETRO- (prefikso) montras movon inversdirektan, re- 
turnan. Retroposte, retrosendi. Difere de re-, kiu 
signifas nur ripeton. 


REVELO, anstataŭ revelacio. Senpera malkaŝo flanke de 
Dio. 

ROMANTA, anstataŭ romantika. 

SEKURA, scndanĝera, garantiita kontraŭ danĝero, cert- 
igita. Libero de personeco neniam estas sekura en 
la ŝtato. Moderna aviado fariĝas ĉiam pli sekura. 

SELEKTO (biol.), naturelekto de plej vivkapabla. 

SITUO, anstataŭ situacio. 

SKOLASTA, anstataŭ skolastika. 

SORIKO (sorex vulgaris), mambesto insektomanĝa. 

SPONTA, anstataŭ spontanea kaj spontana. Memdevena, 
elmema, propramova. 

STABILA, daŭra, firma, ne faliva. 

STATO (nova signifo), parto, divido de la socio en antaŭ- 
kapitalista, feŭda epoko; socikasto. Dum la Granda 
Franca Revolucio elpaŝis la « tria», aŭ « meza» 
stato, kontraŭ la du unuaj : « nobela stato» kaj 
e pastra stato ». 

STILZBIRDOJ, longekruraj marĉbirdoj. 

SUBLIMA, altega spirite, morale; alteca. 

TRIBO, familiaro, primitiva gentoformo. 

VARO, komercaĵo, ĉiu objekto de l'aĉeto kaj vendo sur 
la merkato. Specifa trajto de kapitalista sociordo 
estas, ke ĉiuj laborproduktoj fariĝas varoj. 

ĈAPITRO I. La moderna bezono konstrui funda- 
menton de la moralo. — La sukcesoj de la 
scienco kaj filozofio dum la lasta jarcento. — 

ekzista batalo; ĝia malĝusta interpretado. — 
Interhelpo en la naturo. — La naturo ne estas 
amorala. — L' unuaj instruoj pri moralo estas 
akirataj de la homo el observo de la naturo. . It 


ĈAPITRO II. Aperetantaj elementoj de nova etiko. 
— Kio baras la progreson de la moralo. — 
Disvolviĝo de l' sociema instinkto. — Inspiriva 
forto de evolua etiko. — Ideoj kaj moralkon- 
ceptoj. — Devosento. — Du specoj de moralaj 
agoj. — Signifo de memagivo. — Bezono pri 
individua kreado. — Znterhelbo, Justo, Moralo, 
kiel ĉefprincipoj de la scienca etiko. . . . .. 39 


ĈAPITRO III. Morala principo en la naturo. — La 
teorio de Darwin pri la origino de morala sento 
ĉe la homo. — Ĝermoj de moralaj sentoj ĉe 
l animaloj. — Origino de la devosento ĉe la 
homo. — Interhelpo, kiel ĝermofonto de l etikaj 

sentoj ĉe la homo. — Sociemo en la animalio. 
— Interrilatoj de sovaĝuloj kun animaloj. — 
Estiĝo de la koncepto pri justo ĉe primitivaj 
PEDRO Ga as Sm a DA Bl arlo mt ie e wi ui A 


Ĉarrrao IV. Moralaj konceptoj ĉe primitivaj popoloj. 
Evoluo de l socia instinkto ĉe sovaĝuloj. — 
Dueca karaktero de moralaj postuloj ĉe so- 
vaĝaj popoloj : Kelkiuj el ili estas devigaj, 
dume la plenumado de aliuj estas nur dezirata. 
Metodoj de sociefiko kontraŭ aparta homo inter 
sovaĝuloj en okazo de malobeo al devigaj pos- 
tuloj. — Establiĝo de kutimoj kaj moroj (maurs) 
utilaj al la socio. — Triborganizo kaj tribjusto. 
Divido de l' socio je klasoj kaj statoj kaj ten- 
dencoj de apartaj grupoj al la povo kaj sinjor- 
ado super aliuj. — Evoluo de primitivaj moral- 
konceptoj. — Neceso de la studo pri tiu evoluo 
kaj difino de la bazoprincipoj de la etiko . . . 105 


Ĉarirao V. Evoluo de moraldoktrinoj. — L'antikva 
Grekio. — Moralaj ideoj de antikvaj grekoj. — 
La moraldoktrino de la sofistoj. — Sokrato. — 
Platono. — Aristotelo. — Epikuro. — Stoikuloj. 137 


Capitro VI. Kristanismo. — Mezepoko. — Rene- 
sanco. — Kristanismo. — Kaŭzoj de origino 
kaj de sukceso de la, Kristana doktrino. — 
Kristanismo, kiel religio de malriĉularo. — 
Kristanismo kaj budhismo. — La ĉefa difero 
inter kristanismo kaj budhismo unuflanke kaj 
ĉiuj plifruaj religioj aliflanke. — Socia idealo 
de kristanismo. — Aliiĝo de l prakristanismo. 
— Alianco de eklezio kaj ŝtato. — Mezepoko. 
— Popola protesto kontraŭ la jugo de I’ ŝtato 
kaj de la eklezio. — Batalo de l'popolo kon- 

traŭ oficiala eklezio kaj Stato en la mezepoko. 
— Liberaj urboj kaj religiaj movadoj (albi- 
gensoj, lollardoj, husanoj). — Reformacio. — 
— Renesanco. — Koperniko kaj Giordano 
Bruno. — Kepler kaj Galilei. — Francisko 
Bacon el Verulamo. — Moraldoktrino de Ba- 
con. — Hugo Grotius. — Progreso de moral- 
doktrinoj en I6-a jarcento... ........ - IŜI 

KIO ESTAS S.A. T.? 


(Sennacieca Asocio Tutmonda) 


S. A.T. estas organizaĵo celanta utiligi Esperanton por la 
servo de la proletaro tutmonda. 


S. A.T. celas emancipi la manlaboristojn je la gviduzurpemo 
de la poliglotaj intelektuloj, kiuj fakte estas la solaj 
perantaj agentoj inter la diverslandaj proletoj. 


S.A.T. ne estas politika, sed proletara kulturorgantzajo, 
klopodanta eduki kaj klerigi siajn membrojn en 
sennacieca spirito. 


S.A.T. devigas siajn membrojn laŭstatute ne nur servi al la 
internacia laborista movado, sed ankaŭ doni helpon 
kaj konsilon al ĉiu membro, en internaciaj rilatoj. 


Por plenumi tiujn taskojn S.A.T. eldonas : 


1) Sennaciulo, semajna gazeto, 8-10 p., formato 23X31 cm. 
Postulu provekzempleron ! 
Redaktejo : 14, av. de Corbéra, Paris XI! 
(Francio). 
Administrejo : Colmstrasse 1, Leipzig O-27 
(Germanio). 


2) Semnacieca Revuo, monata revuo scienc-literatur-peda- 
gogia, 20 paĝoj, formato 14X22 cm. 
Postulu provekzempleron ! 
Redaktejo: 1-a Tverskaja-Jamskaja 35 kv. 5, 
Moskvo I (U. S. S. R.) 
Administrejo: Colmstrasse 1, Leipzig O-27 
(Germanio). 

3) Jarlibron, kiu entenas la adreson de ĉiuj membroj de 
SAT, oficialajn kaj praktikajn informojn, 
statuton kaj enciklopedian parton. 


4) Bibliotekon, el valoraj verkoj (vidi liston sur apuda paĝo.) 


Por pluaj informoj sin turni: 
al Asocia sidejo : S. A. T., 23, rue Boyer, Paris-XX (Francio). 


al Administrejo: S. A. T., Colmstrasse 1-III, Leifiig O-27 
(Germanio). 


Libroj eldonitaj de SAT 


Se vi deziras perfektiĝi en la scio de Esperanto, 
vx legu la librojn eldonitajn de SATI x 


Prezo 
: en g.mk. 
Ni legu! Brunulo. ae legolibro) (3-a ame. 


It p. 12X17. i 4,» 
Nur volu! Izgur. 16 p. 14X21 (2- -a eldono) sA aa e Orne 
Faŭsto, Goethe. 156 p. 11X17 . sr er se 4520 
Eklumo en Abismo, Barbusse. (bro3.) 96 p. 3X17 . 0,80 

— — — (bind.) — — „ 4,50 
La Komunista Manifesto (2-a eldono), 48 p. 11X16 . 0,60 
Dokumentoj de Komunismo, 132 p. IIXI7 . . - . 4,» 
ABC de Sennaciismo, V. Elsudo. 60 p. 11X18. . . 0,50 
For la Neŭtralismon ! (2-a eldono) 24 p. IIXI8. . . 0,25 
El la Mondbildo de l' Nova Fiziko, 52 p. 11X17. - . 0,60 
Malgranda Terbiblio (Prolet. Atlaso), Szereni . . . 4,80 
Proletaria Kantaro (74 kantoj kun muziknotoj), 180 p. 

IIIN. 32 
Petro (kursa lernolibro laŭ parol: a | metodo), 64 p 12X17 0,70 
La Kemio de l' Universo, Fersman, 80 p. IIXI4 . . 0,69 
Kontraŭ Dio! (ateista krestomatio), 28 2 14X22 . . 0,40 
La Morto de Blanjo, Jean Tousseul, 72 p. aa = . 0,60 
Tri Verkoj de Tolstoj, 98 p. I2K19 - „e » 0,80 


Ruĝo kaj Blanko (orig. verk. de L. ivn), 68: p- XI 0,60 
Sekspsikologio (orig. verk. de S. Zies egler), $ p-1rX14 0,60 


Orienta Blovo . : ey “al die 10240 
En la Katenoj de l Maljusteco |a e @ 8 e. & jo w 0260 
Btiko, P. Kropotkin . PP HE 
Karl Marx. Lia Vivo kaj lia Verko (en ` presado). =a w 0560 
Je la Nomo de l' Vivo (originalo de Izgur). . baldaŭ aperos 


Stato kaj Revolucio (Lenin) . . . .. . — — 
Petro (en «brajla», por blinduloj). . . . — — 
Poŝtkarto (kun SAT propaganda teksto), 100 ekz. 4 g. mk.— 
25 ekz. 0,30 g. mk. + 10 9/, por afranko. 
Poŝtkarto ilustrita por SAT propagando, baldaŭ aperos. 


SAT-insigno 
Diametro 18 % (pinglo, broĉo, butono) . . . 0,80 mk. g. 
— r27 (nur pinglo). . o . . . . 0,60 — 
— 12% sen surskribo (pinglo) . . . 0,60 — 


La prezoj kompreniĝas inkluzive sendkostoj. 
Aĉeteblaj ĉe Administracio de SAT 


Richard Lerchner, Colmstrasse 1, Leipzig-O 27 
Poŝtĉek-Konto 6835 


Centra Presejo Esperantiste ı 
— (V. Polgar) — 
33, rue Lacepede, Paris- 5“ 


